
Cil  qui  des  chevaliers  fu  sire, 
Et  qui  sor  touz  est  renomez , 
Doit  bien  estre  sire  clamer  : 
De  mon  seignor  Gauvain  Ie  di  , 
Que  de  lui  est  tout  autresi 
Chevalerie  enluminée  , 
Com  li  soleus  la  matinée 
Ocure  ses  rais  et  cler  resplent 
Par  touz  les  leus  Ou  il  s'espant. 

Le  Chev,  au  Lion  ( Lady 
Guest ,  Mabinogion  II , 
162 ,  b. ) 


VOORBËRIGT 


De  Roman  van  Walewein,  hier  het  publiek  aangeboden^ 
is  uitgegeven  volgens  het  eenig  bekende  handschrift ,  berus- 
tende in  de  Bibliotheek  der  Maatschappij  van  Nederlandsche 
Letterkunde  te  Leiden.  Het  afschrift  werd  slechts  gedeelte- 
lijk door  mij  vervaardigd :  het  grootste  deel  was  ik  verschul- 
digd aan  de  vriendschap  van  Mr.  i.  ph.  c.  van  den  bergh, 
die  vroeger ,  tot  eigen  gebruik ,  met  afschrijven  was  begon- 
nen, maar  mij  gaarne  zijne  kopij  met  het  regt  der  uitgave 
afstond. 

Bij  het  drukken  is  het  handschrift  slechts  zelden  door  mij 
gebruikt,  daar  onze  Roman  in  éénen  band  is  zamengevat  met 
dien  van  de  Kinderen  van  Limborch ,  welken  de  Heer  v.  d.  bergii 
voor  de  Leidsche  Maatschappij  uitgeeft,  waardoor  deze  Codex 
ten  zijnent  berustte ;  maar  tot  meerder  naauwkeurigheid  werd 
het  afschrift  eerst  door  mij  met  het  handschrift  vergeleken, 
en  de  Heer  v.  d.  bergh  had  de  goedheid  ieder  proefblad  aan 
eene  nieutve  vergelijking  te  onderwerpen. 

In  den  regel  heb  ik  mij  aan  de  bepaling  onzer  Vereeniging 
gehouden ,  en  den  tekst  van  het  handschrift  getrouw  weder- 
gegeven. Slechts  blijkbare  schrijffouten  zijn  veranderd,  en 
de  casusuitgangen  der  zwakke  en  sterke  buiging  heb  ik  naar 
de  eischen  der  grammatica  verbeterd.  Eene  naatmkeurige 
Collatie  geeft  van  die  veranderingen  rekenschap. 


VIII 


VOORBERIGT. 


Het  eerste  deel  bevat  alleen  den  tekst:  het  tweede  zal  het 
ophelderende  gedeelte  bevatten:  een  woordenboek  en  aantee- 
keningen.  Deze  zullen  deels  kritisch  zijn^  deels  verklarend: 
kritisch,  vooreerst  wat  de  conceptie  en  behandeling  betreft 
van  het  geheele  gedicht,  ten  tweede  met  betrekking  op 
grammatica  en  prosodie j  verklarend,  deels  wat  de  antiqui- 
teiten in  het  algemeen  aangaat,  deels  wat  den  zamenhang 
betreft  van  sommige  personen  of  zaken  met  den  geheelen 
kring  der  Artur  -  romans. 

Ik  durf  mij  vleijen  dat  een  bepaald  onderzoek  van  de 
Artur  -  en  Graalsage ,  gepaard  met  eene  ernstige  studie  van 
oudheid ,  grammatica  en  prosodie  mij  in  staat  heeft  gesteld 
de  moeijelijkheden  toe  te  lichten,  die  den  lezer  bij  de  bestu- 
dering van  dezen  roman  mogten  in  den  weg  staan;  —  maar 
vooral  ook  om  eene  kritische  uitgave  van  dit  hoogst  belang- 
rijk gedicht  voor  te  bereiden ,  die  ik  zeker  nu  reeds  zou 
hebben  beproefd,  wanneer  de  stellige  bepalingen  der  Ver- 
eeniging  dit  niet  wederstreefden. 

De  plaat  bij  deze  uitgave  gevoegd  is  naauwkeurig  naar 
die  van  het  handschrift  gefacsimileerd.  Eene  teekening  van 
den  jare  1350  scheen  belangrijk  genoeg  om  te  worden  be- 
kend gemaakt. 

Zoowel  persoonlijk  als  uit  naam  der  Vereeniging  betuig  ik 
openlijk  den  opregtsten  dank  aan  de  Maatschappij  van  Ne- 
derlandsche  Letterkunde  te  Leiden ,  voor  de  onbekrompen  toe- 
stemming tot  gemeenmaking  van  haar  eigendom. 

Mijn  vriend  v.  d.  bergh  behoef  ik  mijnen  dank  niet  te 
betuigen:  moge  het  publiek  evenzeer  als  ik  overtuigd  zijn, 
hoeveel  de  correctheid  dezer  uitgave  door  zijne  medeiverking 
gewonnen  heeft! 


Oegstgieest , 
1  September  1846. 


JONCKBLOET. 


ROMAN  VAN  WALEWEIN. 


ROMA^  VAM  WALEWEIM 


Vanden  coninc  Arture 
Es  bleven  menigbe  avonture  , 
Die  nemmermee  ne  wert  bescreven: 
Nu  hebbic  ene  scone  upheven  ; 
5  Consticse  wei  in  twalsce  vinden 
Ic  soudse  jou  in  dietsce  ontbinden, 
Soe  es  utermaten  scone. 
Alle  die  ingle  vanden  trone 
Moeten  mi  gheven  herte  ende  sin  , 

10  Ende  sulke  wijsheit  daer  in, 
Ende  minen  sin  also  ghestarken, 
Dat  sire  doghet  in  moeten  marken 
Alle  diese  sullen  horen. 
God  die  dor  ons  was  gheboren 

15  Ende  vanden  stene  maecte  broot 
Verlene  mi  die  wijsheit  groot 
In  desen  bouc ,  sonder  meswende , 
Van  beghinnen  toten  ende! 
Dies  biddic  Gode  dor  sine  ghenade 

20  Dat  hi  mi  vei'gheve  die  mesdacle 

Die  ic  an  dese  redene  doe 

Bede  spade  ende  vroe. 

Dies  bat  Pennine ,  diene  maecte 

Ende  menighen  nacht  daer  omme  waecte 
25  Eer  hijt  vant  in  sijn  gliedochte 

Dat  hi  den  boec  ten  ende  brochte  , 

Daer  hi  tbeghin  of  heift  gheseit. 

Nu  bid  hi  u  up  hovesceit, 

Dat  ghi  swighet  altemale: 
30  Hi  sal  u  vort  die  scone  tale 

Segghen  ,  al  Tvert  het  hem  te  sure  , 

Vanden  coninc  Arture. 

Die  coninc  Artur  sat  tenen  male 
Te  Carlicen  in  sine  sale 

35  Ende  hilt  hof  na  conincs  sede  , 
Also  hi  menichwerven  dede 
Met  een  deel  sire  man  , 
Die  ic  niet  wel  ghenomen  can : 
Ywein  ende  Perchevael , 

40  Lancheloot  ende  Duvengael , 
Entie  hoofsce  Walewein 
( Sijn  gheselle  was  daer  neghein )  : 
Ooc  was  daer  Keye  die  drussate. 
Daer  die  heren  aldus  saten 

45  Naden  etene  ende  hadden  ghedweghen  , 
Also  hoghe  liede  pleghen  , 
Hebben  si  wonder  groot  vernomen : 
Een  scaec  ten  veinstre  in  comen, 
Ende  breedde  hem  neder  uptie  aerde. 

50  Hi  mochte  gaen  spelen  dies  begaerde. 

Dus  laghet  daer  uptie  wile  doe  ; 
Daer  ne  ghinc  niemen  of  no  toe 
Tan  allen  gonen  hoghen  lieden. 
Nu  willic  u  tsaec  bedieden  : 

55  Die  stapple  waren  root  goudijn 
Entie  spanghen  selverijn : 
Selve  waest  van  elpsbene  , 
Wel  beset  met  dieren  stenen. 
Men  seghet  ons  in  corten  worden  , 

60  Die  stene  die  ten  scake  bekorden 
Waren  wel  ghewaerlike 
Beter  dan  al  Aerturs  rike. 
Dus  saghen  sijt  alle  die  daer  waren. 
Metten  hieft  up ,  ende  es  ghevaren 

65  Weder  dane  het  quam  te  voren. 
Dies  addie  coninc  Artur  toren 
Ende  sprac :  »  Bi  mire  conincscrone , 
Dit  scaecspel  dochte  mi  so  scone  , 
Maerct  ghi  heren  ende  siet, 

70  Hen  quam  hier  sonder  redene  niet. 
Die  up  wille  sitten  sonder  sparen 
Dit  scaecspel  halen  ende  achter  varen  , 
Ende  Ie  ver  ent  mi  in  mine  hant , 
Ic  wille  hem  gheven  al  mijn  lant, 

75  Ende  mine  crone  na  minen  live 
Willic  dat  sijn  eghin  blive." 
Van  alden  heiden  die  daer  waren 
Sone  durster  een  niet  varen: 
Si  saten  alle  ende  sweghen  stille. 

80  I)ie  coninc  seide:  » Wie  so  wille 
Goet  rudder  in  mijn  hof  betalen-, 

Hi  sal  mi  dat  scaecspel  halen  , 
Of  wine  ghecrighen  nemmermere 
Van  desen  daghe  voortwert  ^ere  , 
85  Laten  •vrijt  ons  aldus  ontfaren." 

Noch  sweghen  si  alle  die  daer  waren, 
Daei"  ne  antworde  noyt  een  van  worde 
Alse  die  coninc  dit  verhorde 
Sprac  hi :  »  Bi  mire  conincscrone  , 
90  Ende  biden  here  vanden  trone 
Ende  bi  al  diere  ghewelt 
Die  ie  ye  van  Gode  helt , 
Ne  wille  mi  niemen  tscacspel  halen  , 
Ie  sect  jou  allen  in  corter  tale, 
95  Ie  salre  selve  achter  riden ; 

Ie  ne  wils  niet  langher  onbiden, 
Eert  mi  alte  verre  ontfaert, 
(Ic  bem  die  gone  diet  begaert) 
Dat  iet  wieder  halen  sal , 

100  Mine  lette  ramp  ende  ongheval, 
Eer  ic  meer  te  Carlicen  kere, 
Of  ic  blive  doot  in  den  ghere. 
Ic  salre  jou  mede  doen  die  ere : 
Ic  soude  met  rechte  sijn  jou  here, 

105  Nu  salie  sijn  jouwer  alre  knecht." 
Deer  Walewein  ,  die  nu  ende  echt 
In  dogheden  es  ghetrect  voort , 
Hi  scaemde  hem  als  hi  dit  hoort, 
Datter  niemen  was  soghedaen, 

110  Die  dat  belof  durste  anevaen 
Van  sinen  here  den  coninc ; 
Ende  hi  trao  voort  metteser  dinc 

Eude  seide  :  »  Coninc  Artur  ,  herc  , 
Die  worde  die  glii  heden  ere 

115  Seid,  die  hebbic  wel  verstaeu. 
Die  jou  ghelof  wille  anegaen 
W\       Suldi  houden  also  ^lïi  rseit  te  voren 
Dien  eet  dien  ghi  hebt  ghesworen  ?" 
Die  coninc  andworde  mettien: 

120  »  Ja  ic  ,  so  moete  mi  goet  ghescien! 
Ware  enich  rudder  bin  minen  hove 
So  starc  of  van  sulken  love  , 
Diet  mi  leverde  in  mine  hant, 
Ic  wille  hem  gheven  al  mijn  lant, 

125  Ende  mine  crone  na  minen  live 
Willic  dat  sijn  eghijn  blive. 
Dies  ne  keric  hed^n  mijn  wort." 
Alse  die  here  Walewein  dit  hort 
So  dede  hi  sine  wapene  ghereiden 

130  Ende  wapende  hem  al  sonder  beiden  , 
Ende  seide:  »  Yindict  in  enich  lant, 
Ic  saelt  u  leveren  in  uwe  liant, 
So  helpe  mi  God  die  mi  gheboot ! 
Of  ic  blive  in  den  wille  doot , 

135  Dies  sijt  seker  ende  ghewes," 
Als  Walewein  ghewapent  es 
Brochtemen  hem  Gringolette  voren  ^ 
Dien  hi  lief  adde  ende  vercoi'en 
In  sinen  sin  vor  alle  paerde ; 

140  Ende  hi  sater  up,  die  onvervaerde, 
Ende  seinde  hem  metter  rechter  hant. 
Doe  nam  orlof  die  wigant 
An  coninc  ende  an  coninghinne 

Ende  an  alle  diere  waren  inne 
145  Metten  coninc  in  die  sale. 

Si  ant worden  altemale: 

»  Vaert ,  God  onse  alre  here 

Verde  jou  van  lachtre  ende  van  sere 

Ende  late  jou  dinc  ten  besten  comen/' 
150  Als  hi  orlof  adde  ghenomen 

Reet  hi  wech  met  deser  tale^ 

Ende  die  daer  bleven  in  die  sale 

Waren  vul  van  baren  moede 

Ende  seiden :  »  Verghinct  hem  tongoede , 
155  Ri  Gode  ende  biden  goeden  daghe ! 

Hi  souds  hebben  clene  claghe 

Dat  hi  die  dinc  dar  anevaen, 

Die  negheen  manne  dar  bestaen , 

No  noit  kerstij n  horde  tellen 
160  Dat  si  yewer  oyt  ghe vellen. 

Dies  dinct  hi  ons  sijn  onvroet." 

—  »Here  Walewein  ,  siet  wat  ghi  doet,'* 

Sprac  die  coninc  tsinen  neve, 

»  Ende  hoort  den  raet  dien  ic  u  gheve : 
165  Een  sot  mach  enen  vroeden  wel  raden 

Van  dat  hem  mach  staen  te  stade. 

Emmer  wacht  u  ende  u  paert, 

Dat  ghi  niet  so  na  ne  vaert 

Den  scake ,  dat  ghijs  hebt  toren." 

170      Deer  Walewein  hi  slouch  met  sporen 
Gringolette  al  dat  hi  mach. 
Ende  als  deer  Keye  dat  versach , 
(Nu  moghedi  horen  Keyes  tale.) 

Hi  liep  ten  veinstreii  vander  sale 
175  Ende  riep:  »  Here  Walewein!  maerct  ende  verstaet , 
Haddi  ghenomen  enen  draet, 
Ende  hadde  dien  ant  scaec  ghestrect, 

50  mochtijt  nu  hebben  ghetrect, 
Dat  u  niet  ne  ware  ontfaren." 

180  Deer  Walewein  seide :  »  Wildi  ontbaren , 

Heer  Keye  ,  van  uwen  quaden  scerne , 

Ie  bads  u  utermaten  gberne  ; 

Ende  laet  mi  hebben  mine  avonture. 

Es  soe  soete  of  es  soe  sure  , 
185  Comt  soe  te  goede  ofte  te  quade , 

Here  Keye  ,  ic  ne  roups  u  niet  te  rade/' 

Dus  reet  hi  henen  metter  vaert, 

Stoutelike  als  een  liebaert. 

Deer  Keye  seide :  »  Slaet  met  sporen  , 
190  Heer  Walewein ,  het  hout  daer  voren , 

Tsaec  ,  hen  dar  jou  niet  ontfaren." 

Die  coninc  ende  die  met  hem  waren 

51  seiden :  »  Here  Keye ,  waert  u  ghevouch  , 
Deser  tale  hebwi  ghenouch. 

195  Twine  lati  den  rudder  varen 

Daerne  God  moete  bewaren? 

Ghine  waert  selve  niet  so  ghedaen, 

Dat  ghi  tghelof  durst  anegaen, 

Dat  hi  an  hem  hevet  ghesleghen." 
200  Walewein  reet  wech  ende  si  sijn  bleven 

In  harde  menigherande  tale 

Omme  Waleweyne  binder  sale. 


Die  coninc  entie  coninghinne 

Ghinghen  boven  ten  hoghen  tinnen 

205  Ende  saghen  achter  Waleweyne. 
Daer  ne  was  no  groot  no  cleyne, 
Sine  liepen  ten  veinstren  harentare  , 
Ende  saghen  uut  ende  namen  ware 
Warewaert  Walewein  henen  soude. 

210  Hi  reet  met  crachte  ende  met  ghewoude, 
Als  diegone  die  niet  ne  spaert , 
Achter  tsaec  ,  dat  vorem  vaert , 
Bi  wilen  hoghe ,  bi  wilen  neder , 
Bi  wilen  voort ,  bi  wilen  weder , 

215  Bi  wilen  verre,  bi  wilen  bi; 
Over  waerhede  seghet  men  mi. 
Bus  saghet  dere  Walewein  vor  hem  gaen, 
Ende  hadt  wel  metter  hant  ghevaen , 
Maer  hi  liet  dor  der  gore  tale  ,  ^ 

220  Die  boven  laghen  in  die  sale  ; 
Hadsine  sien  daer  achter  vaen 
Endt  hem  danne  ware  ontgaen  , 
Si  mochter  mede  hare  sceren  maken : 
Hine  liet  om  el  ne  ghene  sake, 

225  Dus  reet  hi  w^ech  al  sinen  telt , 

Deer  Waleweyn  ,  up  een  scooii  velt. 

Doe  quam  hi  in  ene  valeyde. 

Doe  stont  die  coninc  ende  seide : 

»  Here  Walewein ,  God  moet  u  gheleyden ! 

230  Mijn  oghen  moeten  hier  van  u  sceiden  , 
Sine  connen  jou  langher  niet  ghesien." 
Hi  keerdem  omme  ende  ghinc  mettien, 
Ëntie  heren  alle  te  male  , 
Vanden  veinstren  in  die  sale , 

235  Ende  spraken  alle  ghemeenlike : 

»  Here  Walewein  ,  God  van  hemelrike 
Yerde  jou  van  lachtre  ende  van  scadc 
Ende  van  dorpeiiiken  daden, 
Ende  late  jou  behouden  weder  keren 

240  Metten  scake  tuwer  ere." 

Doe  namen  si  ander  tale  an  liant. 

Ende  hi  reet  wech  ,  die  wigant , 

Na  tscaec,  daer  hi  omme  uut  was  comen. 

Mettien  hevet  Walewein  vernomen 
245  Enen  berch  vor  hem  staen: 

Hi  dochtem  toten  hemele  gaen. 

Doe  sprac  hi  daer  hine  vint ; 

»  Help  God  ,  Sinte  Marien  kint ! 

Waerwaert  mach  ic  varen  omme  ? 
250  Inne  sie  wech ,  no  recht  no  cromme  , 

Daer  ic  den  scake  volghen  mach  ! 

Nune  sach  ic  noyt  so  drouven  dach 

Als  dat  mi  nu  sal  ontfaren." 

Mettien  wart  Walewein  gheware 
255  Sciere  waer  die  berch  ondede, 

Daer  tscaec  in  voer  ende  hi  mede. 

Die  berch  die  werts  sciere  gheles 

Als  Walewein  daer  binnen  es : 

Dat  gat  dat  te  voren  was  open 
260  W"ert  nu  sciere  toe  gheloken 

Ende  Walewein  moeste  daer  binnen  bhven  ^ 

AUene  sinen  rouwe  driven 

In  enen  berch  die  donker  es  , 

Dies  sijt  seker  ende  ghewes. 

265  Hine  horde  daer  creature  neghene : 
In  den  berch  waren  stene 
Daer  hi  jeghen  mochte  spreken. 
Weina  dochte  hem  therte  breken 
Dat  hi  tscaec  adde  verloren. 

270  Die  rouwe  ghinc  hem  verre  te  voren  , 
Dat  hijt  so  verre  hevet  ghesocht 
Ende  in  so  swaerre  pine  es  brocht: 
Dies  was  hi  sere  tonghemake 
Ende  peinsde  menigherande  sake. 

275  Hi  seide :  »  Al  ware  die  berch  ondaen, 
Ende  ic  hier  ute  mochte  gaen , 
Quamic  sonder  scaec  te  hove , 
Ic  worde  gheworpen  buten  love ; 
Ic  bem  vroet  van  sulken  saken, 

280  Men  soude  sceren  met  mi  maken, 
So  wel  kennic  den  here  Keyen. 
Yan  hem  souds  mi  meest  verneyen  ; 
Mi  ware  liever  soudic  sterven 
Ende  in  desen  berch  verderven  , 

285  Also  ic  wane  dat  ic  sal , 

Mine  helpe  God  ende  goet  gheval." 

Des  nachts  doghedi  groot  verdriet 
Van  navons  dat  die  sonne  liet 
Haer  seinen  tes  soe  weder  upghinc. 
290  Deer  Walewein  ,  die  jonghelinc , 
Hi  viel  in  cnieghebede  terre  waerf , 
Ende  seide:  »God,  die  dor  ons  staerf, 
Ende  om  ons  coret  die  bitter  doot, 
Nu  helpt  mi ,  here  ,  uut  deser  noot ! 

295  Waric  yewer  in  een  plein 
Sprac  die  rudder  Walewein, 
»  Al  waren  si  hondert  om  mi  ghestaen , 
Ende  si  mi  alle  wilden  slaen, 
Ic  sette  mi  jeglien  hem  ter  were 

300  Metten  scilde  ende  metten  spere..... 
Hier  moetic  sterven  dor  die  noot 
Sonder  slacli  ende  sonder  stoot , 
Dies  bem  ic  tongliemake  sere." 
Dus  claghede  Waleweyn  die  here. 

305  Hi  seinde  hem  ende  es  up  ghestaen, 
Ende  ghinc  te  Gringolette  saen  , 
Ende  stac  den  breidel  an  sinen  arme  , 
Ende  riep  wel  dicke:  »Owi,  wacharme! 
Omdat  hi  tscaecspel  hadde  verloren. 

310  Die  rouwe  ghinc  hem  alles  te  voren  , 
Dat  was  tmeeste  dat  hem  daert. 
Doe  nam  hi  sinen  breidel  ter  vaert, 
Ende  doolde  in  gonen  berch  allene  , 
Hi  ende  Gringolet  sijn  wrene, 

315  So  langhe  dat  hi  sach  van  verren 
Den  dach  ghelijc  ere  sterren. 
Ende  jeghen  dat  licht  es  hi  comen  , 
Ende  hevet  een  serpents  nest  vernomen  , 
Daer  vier  jonghe  in  laghen  ende  shepen 

320  Die  so  groot  waren  dat  si  hepen 
Derwaert  dat  si  wesen  wilden. 
Wat  radi  Waleweine  den  milden 
Te  doene,  na  dat  es  comen? 
Doch  ne  hevet  hi  niewer  vernomen 

325  Toude  serpent:  het  was  ghevaren 

Buten  berghe  hem  ghenaren 
Ende  halen  daer  si  bi  souden  leven  , 
Sine  jonghe  ,  die  waren  bleven 
Achter  ;  ende  als  dit  Walewein  sach 

330  Ne  weet  hi  wat  hi  best  doen  mach; 

Maer  hi  haeste  hem  ende  trac  sijn  swaert , 
Ende  tert  hem  bet  an  ter  vaert, 
Ende  slouch  middel  in  den  hoop. 
Dat  outste  hadde  den  quaetsten  coop , 

335  Want  hi  cloofdet  mids  ontwe. 
Den  andren  dedi  so  wee, 
Dat  het  daer  omme  sterven  moet. 
Den  derden  slouch  hi  of  enen  voet. 
Dat  vierde  sette  hem  ter  were , 

340  Ende  hadde  te  Waleweine  groten  ghere. 
Het  ontspranc  met  groten  vake : 
Het  was  ghewect  met  onghemake: 
Het  was  sere  fel ,  al  waest  cleyne  , 
Ende  scoot  upten  here  Waleweine  , 

345  Bede  met  claeuwen  ende  met  tanden. 

Deer  Walewein  weerde  hem  metten  handen  , 
Ende  metten  swaerde  ende  metten  scilde 
Weerde  hem  Walewein  die  milde 
Dapperlike  metter  vaert, 

350  Als  die  gone  die  begaert 

Tserpent  te  dodene  ,  ende  hine  can. 
Het  was  gheleghen  in  enen  dan, 
Daer  noit  wijf  no  man  was  comen. 
Tserpent  hevet  sinen  staert  ghenomen 

355  Ende  slouch  Waleweine  so  haerde, 
Dat  hi  neder  viel  up  die  aerde  , 

Al  waest  hem  te  doene  leet. 

Doe  scoot  hi  up  ende  nam  ghercet 

ïserpent  vaste  met  beden  handen 

360  Boven  ende  beneden  biden  tanden , 
Ende  scuerde  hem  sinen  bec  so  wide  , 
Dat  hem  thovet  hinc  in  twier  side. 
Doe  haesti  hem  ende  vinc  ten  swaerde, 
Deer  Walewein  ,  die  onvervaerde  5 

365  Maer  tander  serpent,  dat  hadde  verloren 
Sinen  voet ,  het  hevet  vercoren 
Gringolette  ,  seer  Waleweins  paert, 
Ende  maecte  hem  vaste  darewaert. 

Mettien  heift  Gringolet  vernomen 

370  Waer  tserpent  es  totem  comen  , 
Ende  hevet  sinen  voet  verheven 
Ende  den  serpente  enen  i^riMÉI^  gheghevcn 
Wel  te  pointe  jeghen  tbeste  been  , 
Dat  hem  vlooch  mortelinghe  ontween. 

375  Doe  moest  vallen  up  die  aerde  , 

Ende  Walewein  quam  metten  swaerde 
Ende  nam  hem  tleven  haestelike. 
Doe  danctijs  Gode  van  hemelrike  , 
Dat  hi  hem  aldus  es  ontgaen. 

380  Te  Gringolette  quam  hi  saen , 

Ende  sette  hem  in  sijn  ghereide  , 
Ende  reet  wech  al  sonder  beide 
Daer  waert  dat  hi  den  dach  sach  baren. 
Nu  moetene  Onse  Vrouwe  bewaren! 

385  Aldus  reet  hi  den  berch  dore 
Tote  hi  quam  vor  ene  score  , 

Daer  die  berch  ghescoort  es. 
Toude  serpent  was  wel  gheles 
Daer  te  vaerne  uut  ende  in ; 

390  Want  het  haelder  sijn  ghewin, 
Daert  altoos  bi  moeste  leven 
Ende  sine  jonghe  ,  die  waren  bleven 
Achter  hem  ,  doe  hetse  liet. 
Ende  alst  Walewein  comen  siet 

395  Sone  was  hijs  bore  blide, 
Ende  trac  hem  an  ene  side  , 
Dat  hetne  niet  ne  mochte  sien. 
Hi  ghereedde  hem  ende  vine  mettien 
Bede  ten  scilde  ende  ten  spere, 

400  Ende  hi  reedde  hem  vaste  ter  were. 
Hi  greep  den  scacht  met  beden  handen 
Ende  ghinc  vor  die  scuere  standen, 
Ende  keerde  den  ort  ter  scuere  waert. 
Ende  gont  serpent  dat  quam  ter  vaert , 

405  Ende  waende  liden  sonder  were  ; 

Ende  Walewein  gheraket  metten  spere 
So  wel,  dat  hijt  stac  aldore, 
Dat  het  viel  neder  in  die  score  , 
Tserpent ,  ende  began  hem  recken. 

410  W^alewein  waende  ute  trecken 

Den  scacht ,  ende  hi  was  mids  ontwe. 
Dat  trensoen  dede  den  serpente  wee  , 
Dat  hem  tfier  ter  kele  uutscoot. 
Doe  waende  Walewein  wesen  doot 

415  Van  der  hitte  van  den  viere. 
Hi  ghinc  an  sine  side  sciere 
Ende  liet  die  grote  blaexeme  liden 

l)ie  daer  vloocli  iu  allen  siden , 
Enten  serpente  uter  kele  scoot 

420  Om  die  anxene  vander  doot. 

Ware  hem  sijn  staert  niet  buten  bleven 
Het  adde  Walewein  gbenomen  tleven  : 
Hi  hevet  brocht  in  suiker  noot. 
Gont  serpent  slouch  slagbe  groot 

425  Metten  sterte  jeghen  die  stene  , 
Dat  si  vielen  groot  ende  cleine 
In  beden  siden  vander  scuere: 
Daer  mochten  drie  rudders  riden  duere 
Duer  tgat  dat  serpent  hadde  ghemaect. 

430  Hadt  Waleweine  also  gheraect, 
Ic  wane  hi  waerre  doot  bleven, 
Al  haddi  twintich  manne  leven. 
Deer  Walewein  stont  ende  louch  , 
Ende  seide:  »  Dits  wel  mijn  ghevoech, 

435  Tserpent  heift  mi  die  porte  ondaen. 
Nu  mach  ic  uten  berghe  gaen 
Ende  henen  riden  daer  ic  wille." 

Tserpent  ne  lach  niet  langlie  stille: 
Dat  trensoen  dede  hem  onsochte ; 

440  Het  stont  up  so  het  eerst  mochte  , 
Ende  scoot  upten  here  Waleweyne. 
Tserpent  was  groot,  ende  hi  was  cleyne 
Het  quam  bernende  als  een  vier,  — 
Hen  sach  nicman  so  lelijc  dier. 

445  Alst  Walewein  sach  wart  hi  vervaert , 
Ende  hi  vergat  sijn  goede  swaert, 
Want  hem  uter  hant  ontgleet: 

Dat  was  hem  sident  herde  leet. 
Hine  wiste  noyt  lioe  hijt  verloos. 

450  ïserpeiit  Waleweyne  vercoos 

Om  te  deerne  so  het  meest  mach. 
Het  gaf  hem  herde  menighen  slach 
Metten  staerte  al  tenden  een  , 
Wel  twintich  waerven  eer  het  ghefeen  ; 

455  Het  was  up  hem  verholghen  sere. 
Mettien  naemt  Waleweine  den  here 
In  sinen  staert  ende  soudene  draghen 
Sinen  jong  hen,  ende  latene  cnaghen: 
Up  dat  so  liet  hettene  leven. 

460  Maer  God  hevet  hem  tgheluc  ghegheven 
Hat  hise  te  voren  slouch  alle  doot. 
Walewein  was  in  groter  noot: 
Haddi  vor  tserpent  ghestaen 
Also  hi  bachten  hevet  ghedaen  , 

465  Hi  ware  verbernt  altemale 
Sonder  enighe  wedertale. 

Gringolet ,  dat  ne  conste  gheduren 
Binnen  den  mure,  het  liep  ter  scure 
Ute  ende  ghinc  an  ene  side. 

470  Dies  was  Walewein  onblide, 

Hi  bleef  allene  ende  onberaden, 
Hem  ne  stont  niemen  te  staden. 
Hi  seide :  »  Die  duvel  hout  mi  ghevaen 
So  vaste,  in  can  hem  niet  ontgaen, 

475  Ende  metten  staerte  so  ghebonden, 
Mochtic  belyen  mine  sonde, 
So  waric  blide ,  vor  mine  doot. 

Die  selve  God,  die  mi  gheboot, 
Hi  moet  mi  helpen  ende  beraden, 

480  Ende  staen  mirc  slele  te  stade , 
Want  mijn  leven  es  gliedaen." 
ïserpent  ne  lette  niet  sondcr  waen  , 
Ende  vlooch  danen  metter  vaert, 
Ende  drouch  Waleweine  in  sinen  staert 

485  Voortwaert  in  enen  nauwen  pat. 
Walewein  was  vander  pine  mat , 
Die  hem  tserpent  hadde  gliedaen. 
Mettien  so  bleef  [tserpentj  ghevaen 
Tenen  gate  ,  het  ne  mochtc  niet  dure , 

490  Het  was  te  nauwe ,  buten  mure ; 

Nochtanne  waester  dicke  dor  comen , 
Maer  trensoen  hevet  hem  benomen  , 
Dat  hem  bleef  stekende  in  de  side. 
Doet  Walewein  sacli  was  hi  blide. 

495  Hi  seide:  »God,  liere,  dor  uwe  doghet, 
Also  waerlike  als  ghi  wel  moghet, 

50  moeti  mi ,  liere  ,  heden 
Jeghen  dit  felle  serpent  bevreden, 
Dat  mi  desen  anxt  hevet  ghedaen." 

500  Dus  moeste  Waleweyn  ghinder  staen: 

51  waren  ghevaen  onder  hem  beden 
So  vaste  ,  sine  mochten  niet  sceden  , 
No  weder  achter  gaen  no  vort. 
Walewein  mochte  cume  een  wort 

505  Spreken,  hi  was  so  sere  ghebonden 
Met  tserpents  staerte  tien  stonden. 
Het  heveten  brocht  in  groter  noot, 
Ende  gaf  hem  berde  menighen  stoot 

Metten  staerte  jeghen  die  stene  , 
510  Bi  wilen  groot,  bi  wilen  clene;  j 

Ende  heveten  in  enen  pit  ghesteken,  | 

Dat  hi  cume  mochte  spreken 

No  gheen  let  verbrawen.  -  ' 

Tserpent  scuerde  metten  dauwen 
515  Waleweins  wapine  te  dien  stonden; 

Ooc  es  hi  in  sinen  staert  ghewonden 

Ende  so  vaste  daer  in  ghevaen, 

Cume  sal  hi  meer  ontgaen 

Yander  pine  daer  hi  in  es. 
520  Deer  W alewein  ,  sijt  seker  des , 

Hi  verloste  sine  ene  hant: 

Doe  taste  hi  om  sinen  brant 

An  sine  side,  — ■  hi  was  verloren. 

No  weder  sider  no  daer  voren 
525  Ne  quam  Walewein  in  suiker  noot. 

Nu  alreerst  waendi  bliven  doot. 

Doe  tasti  voort  an  sine  side 
Ene  misericorde  ,  dies  was  hi  blide. 
Hi  dankets  Gode:  hi  hads  te  doene. 

530  Doe  tracse  uut  Walewein  die  coene 
Ende  stac  na  tserpent  harentare. 
Hi  dede  hem  harde  clene  dare  , 
Ende  het  ne  mochte  hem  niet  versluten 
Hadt  sijn  hovet  ghehad  buten  , 

535  Het  ware  hem  tonnere  vergaen  ^ 
Dat  hijt  soude  steken  of  slaen. 
Bedi  hevet  Walewein  te  doene 
Wel  der  helpe  vanden  trensoen e. 

Dat  serpent  dus  ghevaen  lievet 

540  Waleweine,  die  met  pinen  levet: 
(Hine  mochte  waer  met  ere  hant) 
Die  misericorde  nam  die  wigant , 
Daer  hi  tserpent  mede  stac, 
So  dat  liem  sijn  herte  brac, 

545  Ter  navelen  no  min  no  mee. 

Tserpent  dreesc  lude  ,  hem  was  wee , 
Omme  die  anxene  vander  doot. 
Noch  was  Waleweins  anxene  groot: 
Hl  lacli  onder  tserpents  voet; 

550  Uter  wonde  quam  glielopen  tbloet 
Up  liem  lieter  dan  een  vier. 
Walewein  sprac  :  »  Dit  nes  gheen  dier, 
Het  es  die  duvel  uter  helle , 
Die  hier  comt  ende  wille  mi  quellen  , 

555  Ende  hevet  mi  desen  anxt  ghedaen. 
Ende  noch  ne  can  ics  niet  ontgaen , 
Al  eest  gherovet  vanden  live. 
Ende  al  waric  sterker  dan  si  vive , 
Sone  mochtic  mi  niet  beraden, 

560  Ic  ne  moet  sieden  ende  braden  , 

(Die  duvel  hevet  mi  so  ghebondeu ) 
Int  bloet  dat  comt  uut  deser  wonden: 
Het  dinct  mi  heter  dan  een  vier." 
Aldus  lach  Walewein  onder  dat  dier 

565  In  den  *pit ,  onder  tserpents  bloet , 
Dat  hem  ten  scoudren  over  woet. 
Dus  dede  hem  tserpent  groten  pant. 
Deer  Walewein  trac  uut  metter  liant 
Die  misericorde  metter  vaert , 

570  Ende  hieu  up  tserpents  staert, 
Tote  hine  altemale  ontknoclite , 
Ende  hem  selven  uter  pine  brochte, 
Die  liem  tserpent  hadde  ghedaen. 
Maer  Goddanc  ,  lii  es  ontgaeu  , 

575  Ende  hi  dankets  blidelike 
Gode  van  hoglien  rike. 
Doe  was  hi  blide  doe  hi  dat  sach  , 
Dat  tserpent  also  doot  lach  , 
Dat  hem  die  anxene  hadde  ghedaen  , 

580  Ende  hi  hem  aldus  es  ontgaen. 

Hi  seide :  » Ic  ne  wille  niet  sorghen 
Dattu  heden  ofte  morghen 
Enen  andren  suis  doen  verdriet ; 
Ie  hope  dat  ne  ghevalt  di  niet: 

585  Ie  sal  di  eer  die  voet  of  slaen." 

Hi  haeste  ,  ende  als  hijt  hadde  ghedaen 
Sprac  hi :  » Ic  hope  an  onsen  here , 
Dune  dwinghes  mensce  nemmermere 
Alstu  hier  vormaels  heves  ghedaen. 

590  Het  ne  mochte  niet  vor  di  ghestaen 

Mijn  goede  halsberch  ¥ander  aventuren , 
Hine  mochte  niet  vor  di  gheduren  , 
Dune  hebstene  ghescort,  ende  ondect 
Al  mijn  lijf  ende  dorpect  ; 

595  Ende  duer  die  scoren  hebbic  vonden 
In  min  en  live  diepe  wonden 
Alomme  [ende]  omme  in  mine  side." 
Walewein  was  drouve  ende  blide  ; 
Dat  hi  tserpent  hadde  doot 

600  Dies  so  haddi  bliscap  groot 

Banderside  so  haddi  toren 
Dat  hi  sijn  swaerd  adde  verloren. 
Sijns  scilts  moeste  hi  ooc  derven 
Al  soudi  daer  omme  sterven  : 

605  Het  lach  onder  tserpent  tebroken  ; 
Maer  dies  es  hi  wel  ghewroken. 
Sijn  scacht  was  ooc  mids  ontwee , 
Die  ne  wert  hem  nemmermee. 
Gringolet  es  hem  ontgaen, 

610  Dies  moeste  hi  daer  allene  staen 
In  avonturen  van  sinen  live. 
Hi  adde  wonden  driewerf  vive , 
Die  hem  tserpent  adde  gegheven: 
Dus  leeddi  een  onsochte  leven. 

615  Nochtan  ne  micte  Walewein  niei 
üp  die  pine  ende  up  tferdriet 
Dat  hem  tserpent  adde  ghedaen  , 
Addi  gheweten  waerwaert  gaen 
Dat  hi  niemare  hadde  moghen  horen 

620  Vanden  scake  achter  of  voren. 
Dus  doolde  hi  den  berch  al  dure 
Omme  te  soekene  avonture  , 
Die  hire  ghenouch  vinden  sal. 
Daer  ghesciede  hem  dit  gheval , 

625  Dat  hi  vant  sijn  goede  swaert , 
Dat  hi  lief  hadde  ende  waert. 
Doe  hief  hijt  up  ende  was  hlide  , 
Ende  staect  sciere  an  sine  side 
In  sinen  scoe,  dien  hi  noch  hevet. 

630  Walewein  sucht  ende  bevet, 

So  sere  smerten  hem  die  wonden : 

Ende  hi  gheraecte  ten  selven  stonden 
Daer  die  berch  -vvas  ondaen. 
Doe  ghinc  hi  vor  die  score  staen 

635  Ende  vernam  daer  een  scoon  lant; 
Ende  Gringolet  quam  tehant 
Tote  sinen  here,  alstene  sach, 
Ghelopen  aldat  ghelopen  mach  , 
Die  vanden  slaghen  was  mesmaect, 

640  Alsone  tserpent  adde  gheraect 

Metten  claeuwen  in  menigher  stede. 
Nu  hoort  wat  Walewein  dede  : 
Hi  sat  ende  tinte  sine  wonden , 
Die  hire  menighe  hevet  vonden 

645  Over  sijn  lijf,  doe  hise  sochte. 

Men  seghet  dat  men  niet  ne  mochte 
Waleweine  van  ghenentalve 
Yinden  ,  hine  hadde  werc  ende  salve. 
Nu  eist  comen  dat  hire  te  doene  hevet 

650  Also  sere  als  yemen  die  levet ; 

Maer  water  was  hem  daer  wel  diere. 
Metten  bloede  moesti  sciere 
Sine  wonden  wieken  ende  binden , 
Alle  die  hire  conste  vinden. 

655      Als  hijt  dus  al  hadde  ghedaen 
So  es  hi  weder  upghestaen 
Ende  quam  ghegaen  te  sinen  paerde. 
Doe  sach  hi  neder  na  die  aerde  : 
Doe  dochte  hem  dat  hi  stont  so  hoghe, 

660  Men  hadde  niet  met  enen  boghe 
Yander  aerde  connen  ghcslaen 

ïote  daer  Walewein  was  ghestacn. 
Hoe  sal  hi  neder  comen  up  daerde 
Met  Gringolette  sinen  paerde? 

665  Want  die  berch  es  also  ghemaect, 
Al  waerre  een  kerstij  n  up  glieraect , 
Hine  mochte  nieuwer  neder  gliden, 
Hine  viele  int  water  in  allen  siden. 
Om  dien  berch  liep  ene  riviere  : 

670  Soe  was  groot,  wijt  ende  liep  sciere. 
Die  berch  waser  uut  ghewrocht, 
Uter  rivieren  ,  hcift  hem  ghedocht , 
Met  groten  stenen  ende  met  starken  , 
Recht  ghelijc  ere  karken ; 

675  Ende  in  den  berch  ghinc  ene  score, 
Daer  tserpent  voer  dicken  dore  , 
Ende  hadder  sijn  nest  in  ghemaect , 
Ende  wilde  niet  dat  men  hem  ghenaect ; 
Men  mochter  qualike  in  ghewinnen. 

680  Het  verghinc  Walewein e  tonminnen 
Dat  hi  was  comen  in  den  berch. 
Hets  wonder  hine  hadde  groot  ercli 
Ontfaen :  tserpent  was  so  fel ; 
Maer  sine  sake  verghinc  hem  weL 

685  Also  laghen  sine  avonturen, 

^      Bedi  mochtijs  te  bet  gheduren. 

Hi  seide:  » Ic  bem  der  anxene  ontgaen  , 
Die  mi  tserpent  hevet  ghedaen, 
Nochtan  staet  mi  hier  te  sine 

690  In  vrese  ende  in  groter  pine 

Van  minen  live  ,  in  springhe  sciere 
Van  desen  berghe  in  die  riviere. 

Y  Beter  es  camp  danne  hals  ontwee. 
Blevic  hier  binnen  emmerme, 

695  Ic  ne  wiste  wat  eten  no  drinken." 
Aldus  began  hi  hem  bedinken: 
Nu  moeti  avonturen  sijn  leven. 
Hi  seide :  »  Sterve  ic ,  ic  come  ghedreven 
Weder  daer  men  mi  sal  kinnen.  — 

700  Hier  mochtic  lettel  prijs  ghewinnen; 
Storvic  hier,"  sprac  doe  die  here, 
jN|A  ^tM*         »  Menne  gheyreeste  nemmermere 
Waer  dat  ic  becomen  ware." 
Dus  stont  hi  in  groten  vare 

705  Bi  Gringolette  sinen  wrene, 

Ende  gordene  ende  sat  daer  up  allene. 
Hi  seindem  achter  ende  voren , 
Ende  Gringolet  hevet  vercoren 
Die  riviere ,  ende  spranc  daer  neder. 

710  Boven  ne  keerden  si  nemmeer  weder. 
Dies  sijt  seker  ende  wijs  , 
Haddi  gheweset  van  Parijs 
Here ,  hi  adt  wel  gherne  ghegheven  , 
Ende  hi  te  Carlicen  ware  bleven. 

715  Hi  hilt  hem  vaste  up  sijn  paert , 
Dat  menigher  mare  was  waert , 
So  waer  so  hijs  hadde  te  doene. 
Het  was  een  deel  nader  noene 
Als .  hi  dus  voer  in  die  riviere , 

720  Ende  Gringolet  ghinc  s wemmen  sciere. 

Nu  es  der  Walewein  gheraect, 
Die  van  den  bloede  was  mesmaect , 

Daer  hi  mach  spoelen  sine  lede  , 
Die  wel  sere  te  menigher  stede 

725  Waren  van  wonden  ende  van  bloede. 
Ende  Gringolet  dat  wert  so  moede 
Yan  swemmene  ,  dat  nemmeer  ne  mocht 
Doch  swamt  dat  het  lant  gherochte 
Metten  voeten ,  ende  stont  al  stille , 

730  Om  dat  hem  rusten  wille, 

In  gone  riviere  up  een  eylant. 
Het  quam  hem  wel  dat  liijt  vant; 
Hen  hadde  el  niet  dan  thovet  boven. 
Walewein  mochts  hem  wel  beloven 

735  Dat  hi  sijn  goede  ors  adde  bescreden: 
Ic  hope  het  salne  wel  bevreden. 
Het  swam  vort  an  tander  lant. 
Doe  heette  Walewein  te  hant 
In  enen  mersc,  die  scone  was, 

740  Ende  ghinc  sitten  int  groene  gras, 
Die  vanden  live  was  mesmaect. 
Hi  was  in  felre  stede  gheraect , 
Daer  men  hem  deelde  evel  spel : 
Dat  sceen  an  Gringolette  wel , 

745  Die  lach  als  of  hi  ware  doot; 

Dies  was  Waleweins  rouwe  groot. 
Hi  trac  dat  gras  uter  aercle 
Ende  ghinc  tote  sinen  paerde: 
N    Hi  begonst  torken  ende  wriven , 

750  Proeven  oft  hem  mochte  bliven. 

Doe  spranct  up  :  dies  was  hi  blide  , 
Walewein  ,  ende  stont  bi  sire  side. 
Al  haddem  yemen  willen  deren 

Hine  adde  hem  ispwaer  mede  verweren  ; 
755  Hine  hevet  no  weder  scilt  no  spere  , 

Daer  hi  hem  mede  mochte  ter  were 

Setten  of  hijs  hadde  te  doene. 

Al  was  hi  bloot,  hi  was  coene. 

Sijn  halsberch  adde  menighe  scure  , 
760  Men  sach  sijn  scone  lijf  aldure  , 

Dat  hem  tserpent  hevet  ghedaen. 

Nu  moet  hi  dus  allene  staen 

Bi  Gringolette  sinen  wrene. 

Echt  gordine  ende  sat  up  allene. 
765  Die  tonghemake  was  wel  sere  , 

Dat  was  Walewein  die  here  , 

Want  hi  ghenen  wech  ne  sach 

Daer  hi  den  scake  volghen  mach. 

Doe  reet  hi  vaste  al  over  dwers  , 
770  Walewein,  dien  sconen  mersc 

Onthier  ende  hi  vernam. 

Dat  hi  tenen  weghe  quam : 

Dien  hilt  hi  so  hi  best  mochte. 

Doe  sach  hi ,  also  hem  dochte , 
775  Ene  borch  of  soe  ware  van  goude. 

Doe  peinsde  Walewein  dat  hi  soude 

Daer  in  herberghen  of  hi  mochte. 

Aldus  sette  hi  sijn  ghedochte. 

Doe  reet  hi  darewaert  herde  saen. 
780  Doe  docht  soe  hem  in  een  water  staen 

Ende  up  enen  standaert  ghewrocht  van  ondrc. 

Daer  woonde  die  coninc  van  den  Wondre. 

Wetti  waer  omme  hi  Wonder  hiet  ? 

Ic  saelt  u  segghen  ,  ic  ne  laets  niet: 

785  Hi  versciep  hem  tallen  dieren 
Die  sijn  upt  lant  of  in  rivieren: 
Banderside  sciep  hi  hem  wederc 
Tallen  voghelen  ,  die  met  vederen 
Moghen  vlieghen  in  enich  lant. 

790  Ic  wane  wel  dat  men  noit  ne  vant 
Scoonre  borch  dan  hi  hevet  ene, 
Hen  ware  van  kalke  ende  van  stene  , 
Nochtan  mocht  soe  niet  scoonre  wesen. 
Soe  was  ghescreven  ,  diet  conste  lesen  , 

795  Met  goude  buten  ende  binnen: 

Men  mach  die  borch  niet  ghe winnen. 
Twater  datter  omme  gheet 
Het  es  ere  alver  mile  breet. 
Men  mach  die  borch  niet  ghenaken, 

800  Die  die  coninc  hevet  doen  maken, 
Hen  si  namelike  van  voren.  *^ 
Die  strate  hevet  Walewein  vercoren 
Diene  toter  porten  brochte. 
Menichsins  was  sijn  ghedochte  : 

805  Doe  heette  hi  vor  die  borch  sciere. 
Daer  sach  hi  wonder  menighertiere , 
Alomme  van  herde  menigher  sake  , 
Die  die  coninc  adde  doen  maken. 
Sijn  paert  liet  hi  beneden  staen  , 

810  Ende  hi  quam  in  die  borch  ghegaen. 
Daer  vant  hi  den  coninc  Wondre 
Ende  sinen  sone  Alydrisondre  , 
Ende  tscaecspel  tusschen  hem  beden  staen, 
Dat  hem  die  pine  al  hadde  ghedaen  5 

815  Daer  up  so  spcilden  si  ten  scake. 
Doe  was  Walewein  bet  te  ghemake 
Danne  hi  was  in  langlien  stonden, 
Omme  dat  hi  tsaecspel  adde  vonden 
Dat  hi  langhe  adde  ghesocht, 

820  Ende  [hem]  in  menigher  pine  brocht. 
Doe  neech  hi  ende  groette  den  coninc 
Ende  sinen  sone  ,  den  jonghelinc. 
Si  groettene  weder  in  waren  saken 
Ende  stonden  up  vanden  scake  , 

825  Enae  onthaelden  Waleweyne  den  hei'e , 
Ende  leeddene  inwaert  hiden  ghere, 
Die  ghemaecs  wel  hadde  te  doene  ; 
Hi  adde  van  sanderdaghes  noene 
Gheweset  in  herde  groter  pine  , 

830  Dats  sinen  wapinen  wel  anschine  , 
Die  so  ghescuert  sijn  ende  ghetrect. 
Hi  scaemde  hem  dat  men»e^  sach  ondect. 
Sijn  sone  ledieae^  harentare  : 
Die  coninc  Wonder  werts  gheware 

835  Ende  riep  twe  cnapen  dat  si  quamen 
Ende  den  here  Waleweyne  namen 
Ende  leedden  in  ere  kemenade. 
Een  ander  cnape  was  dies  beraden 
Ende  quam  te  Gringolette  ghegaen  , 

840  Daerne  Waleweyn  liet  staen  , 

Beneden  der  brugghe  als  hi  uptjuam. 
Men  seghet  ons  dattie  cnape  nam 
Gringolette  ,  die  w^el  sciere 
Was  comen  mesmaect  uter  riviere  , 

845  Ende  leeddene  up  een  sconen  stal. 

Daer  dedi  hem  tghemac  al 

Dat  men  mochte  doen  enen  paerde  : 

Ic  wane  dat  Walewein  also  begaerde. 

Hi  torctene  vaste  ende  wreef, 
850  Dat  hem  een  twint  niet  ne  bleef 

Over  hem  dat  hem  messat. 

Het  hads  te  doene:  het  was  so  mat. 

Doe  dedi  hem  of  sijn  ghereide 

Ende  decket  weder  sonder  beide. 
855  Doe  liep  die  cnape  ende  haelde  coren 

Ende  stortets  hem  ghenouch  te  voren. 

Doe  quam  hi  weder  up  ghegaen. 

Dander  twee  cnapen  waren  ghestaen 
Bi  Waleweine  inder  kemenade  , 

860  Ende  daden  hem  grote  ghenade. 
Deen  haelde  water  wel  ghereet, 
Te  pointe  cout ,  te  pointe  heet , 
Ende  goot  in  ene  cupe  saen. 
Dander  cnape  was  ghestaen 

865  Bi  hem  ende  ontwapenden  gherede. 
Doe  dwoughen  si  sine  scone  lede, 
Die  waren  mesmaect  van  diepen  wonden 
Dier  si  menighe  over  hem  vonden. 
Als  sijt  aldus  hadden  ghedaen 

870  Doe  leiden  sine  up  een  bedde  saen, 
Dat  rikelijc  was  ende  diere , 
Ende  vulmaect  in  alre  maniere: 
Yan  finen  goude  die  pilare, 
Entie  sponden  van  yvare  , 

875  Wel  duersneden  ende  duerhouwen. 

Men  mocliter  wonder  groot  in  scouwen : 
Die  maerken  conste  ,  hi  mocliter  in  sien 
Twonder  dat  in  de  warelt  soude  ghescien 
Van  den  beghinsele  tote  dat  soe  enden 

880  Sal ,  daer  moclitijt  ondervenden. 
Vier  ingle  stonden  daer  goudijn. 
Die  niet  verbetert  ne  mochten  sijn, 
Die  scone  songhen  ende  clare. 
Der  Walewein  hi  wert  gheware 

885  Dattie  sanc  dien  si  gaven  ute 

Was  ghemaect  met  enen  condute  , 
Dattie  coninc  vanden  W^ondre 
Dede  maken  in  de  borch  van  ondre; 
Ende  elc  hevet  in  sine  hant  ^ 

890  Enen  saphier  ende  enen  jochant:  V 
In  dander  hant  enen  carbonkel ,  ^ 
Die  maket  licht  daert  was  donkel , 
Dat  te  minna chte  was  also  clarc 
Als  oft  noenen  daghes  ware 

895  Binnen  der  burch  vanden  stene  ; 

Daer  wasser  menich  groot  ende  clene 
Omtrent  dat  bedde  daer  mense  sach. 
Nu  hoort  wat  crachte  ant  bedde  lach: 
Ware  een  man  up  tbedde  gheleghen  , 

900  Al  wari  dorhouwen  ende  duersleghen, 
Of  haddi  over  hem  enighe  wonde  , 
Moeste  hire  up  ligghen  ene  stonde 
Tote  hi  met  slape  ware  bevaen  , 
Als  hi  weder  up  wilde  staen 

905  So  wari  gans  ende  ghesont 

Als  hi  noit  was  in  enigher  stont. 

Daer  omme  dedene  die  coninc  Wonder 
Daer  up  ligghen  ende  decken  onder 
Die  coverture  ,  daer  hi  glienesen 
910  Van  sinen  wonden  sonde  wesen* 

Dus  bleef  hi  met  slape  bevaen. 
Die  ingle  lieten  liaer  singhen  staen  , 
Die  te  voren  songlien  clare. 
Doe  wert  die  coninc  wel  gbeware 

915  Dat  VTalewein  lach  ende  sliep. 
Enen  cnape  dat  hi  riep, 
Ende  hi  hiet  hem ,  of  hi  mochte  , 
Dat  hi  Waleweins  wapine  brochte. 
Men  ghincse  scuren  ende  maken  clare. 

920  So  waer  dat  men  wart  glieware 
Datter  ene  maelge  ghebrac  , 
Ic  wane  mer  ene  nieuwe  in  stac : 
Dus  ghinc  men  scuren  ende  ghereiden 
Sine  wapine  sonder  beiden. 

925  Hier  of  ne  wiste  Walewein  niet , 

Die  lach  up  tbedde  ,  daer  menne  liet 
Up  slapen  ,  dat  diere  was  ende  goet 
So  wel  hem,  diere  up  slapen  moet. 
Ende  als  sine  wapine  waren  ghereit 

930  Doe  leidemer  bi  datter  toe  steit , 
Bede  scilt  ende  daer  toe  spere  , 
Daer  hi  hem  mede  soude  ter  werc 
Setten,  of  hijs  hadde  te  doene  ; 
Ende  ene  coverture  groene  , 

935  Met  sidenUrde  wel  ghewrocht. 

Die  coninc  W^onder  was  wel  bedocht 

Van  harde  menigheranden  saken  , 
Ende  sprac  tote  sinen  cnapen : 
»  Sect  ons,  es  die  spise  ghereet?" 
940  —  »  Neen  soe  ,  here  ,  Godweet." 

—  » So  spoet  daer  mede ;  hets  wel  ghedaen  ^ 
Hets  tijt  dat  wi  eten  gaen. 

Hier  sijn  sulke  die  gherne  aten , 
Danne  hevet  mi  ghene  ommate, 

945  Al  waert  niemen  danne  mijn  gastj 
Ic  wane  wel  dat  hi  noch  vast, 
Also  helpe  mi  God,  van  desen  daghe.'^ 
Doe  leidemen  taflen  uptie  scraghe: 
Daer  i)oven  spreedde  men  die  dwale. 

950  Walewein  ontspranc  metter  tale 
Uut  sinen  slape  gans  ende  ghesont 
Als  hi  noit  was  tenigher  stont : 
Daer  omme  dedene  die  coninc  slapen  , 
Dat  hi  van  allen  onghemaken 

955  Eer  avont  soud^  sijn  ghenesen. 

—  »  Helpt  God!"  sprac  Walewein  mettesen  , 
»Waer  waert  bem  ic  nu  gheraect? 
Ligghic  hier  al  moedernaect  ? 

Ic  ne  hebbe  cousen  no  scoen, 
960  No  cleder  die  ic  ane  mach  doen. 

Dies  bem  ic  tonghemake  sere," 

Sprac  deer  Walewein ,  die  here. 

Dus  verhorde  die  coninc  claghen 

Waleweine ,  ende  dedem  draghen 
965  Een  paer  cleder  van  witter  siden. 

Men  brocht  [se] :  dies  was  hi  blide 

Als  hise  hadde  in  sine  hant. 

Ic  wanc  wel  dat  men  noit  nc  vant 

Cleder  die  waren  also  diere. 
970  Dat  wonder  w^as  so  menigliertiere , 

Dat  andie  cledre  stont  ghewroclit , 

Men  liadse  om  dusent  pont  niet  gliecoclit. 

Hen  es  gheen  clerc  in  al  Parijs 

So  wel  gheleert  no  so  wijs  , 
975  Diet  adde  ghelesen  oft  gheraect 

Dat  andie  cleder  was  ghemaect. 

Hi  deedse  an  ende  waser  blide. 

Die  coninc  adde  ten  selven  tiden 

Doen  maken  een  surcoot: 
980  Het  was  scarlakijn  root 

Met  ermenien  uut  gliewrocht. 

Dit  lievet  men  Waleweyne  Lroclit ; 

Ende  niewe  cousen  ende  nieuwe  scoen, 

Die  die  rudder  an  sal  doen. 
985  Hie  cleedde  hem  ende  es  upghestaen. 

Doe  broclitemen  Waleweyne  saen 

Een  beckijn  van  roden  goude  , 

Daer  men  hem  mede  dienen  sonde  , 

Ende  een  hantvat  dies  ghelike  , 
990  (Diet  dede  maken  hi  was  rike  ). 

Men  gaf  hem  water  ende  hi  ghinc  dwaen. 

Doe  brochtemen  hem  die  dwale  saen, 

Daer  hi  sine  bande  mede  droghen  soude. 

Hi  hadde  al  dat  hi  hebben  woude. 

995      Bin  desen  quam  die  coninc  Wonder 
Ende  sijn  sone  Alidrisonder 
Met  ses  rudders  uut  vercoren  , 

3  ♦ 

Scone ,  rike  ende  wel  gheborén , 
Toten  here  Waleweine  gliegaen  , 
1000  Ende  seide:  »  Sidi  upghestaen, 

Here,  ende  hoe  sidi  te  ghemake?" 

—  » Mine  deert  ne  ghene  sake  ; 
Ie  bem  ghenesen  in  corter  tijt." 

—  »  Dies  si  God  ghebenedijt," 
1005  Sprac  die  coninc>)ende  sijn  kintjj^ 

Doe  namen  si  den  jonghelinc 
Met  groter  joyen  ,  met  groten  spele  , 
( Daer  waren  hogher  liede  vele  ) 
Ende  quamer  mede  voort  ghegaen  , 

1010  Daer  alle  gone  taflen  staen , 

Som  van  yvore  ende  som  van  stene  , 
Ende  som  waren  si  van  elpsbene. 
Sconincs  talie  was  van  goude  , 
Daer  Walewein  up  eten  soude. 

1015  In  enen  setel  settemenne  allene  ^ 
Daer  chierbeit  ende  diere  stene 
An  stonden  ,  daer  cracht  an  lach. 
Hen  mochte  blexeme  no  donreslach , 
No  ne  gheerande  sake 

1020  Ne  mochte  den  gonen  ghenaken 
Die  inden  setel  was  gheseten. 
Dus  began  deer  Walewein  eten 
Ende  die  heren  altemale 
Boven  ende  beneden  in  die  sale. 

1025  Ten  elpsbene  saten  die  graven 

Ende  hertoghen  van  groter  haven  , 
Ende  ten  yvore  hoghe  liede, 
Rndders  ;  maer  hare  maisniede  hy 

Saten  beneden  ten  marberine. 

1030  Men  scincte  van  den  coelen  winc 
Ten  taflen  boven  ende  beneden. 
Al  hadde  der  Walewein  ghebeden 
Omme  goede  herbergbe  een  jaer, 
Ic  wane  bi  hevetse  vonden  daer. 

1035  Hi  sat  neven  sconinx  side, 

Die  sire  comst  was  harde  blide. 
Vor  hem  stonden  die  stope  van  goude  , 
Daer  men  den  wijn  uut  scinken  soude  , 
Ende  nappe  die  waren  menighertiere. 

1040  Gone  gherechte  waren  diere  , 

Daer  men  den  heren  diende  mede. 
Die  coninc  was  blide  ende  sede 
Toten  here  Waleweine :  »  Here  , 
Sijt  te  ghemake,  ic  bids  u  sere  , 

1045  Met  al  sulken  als  hier  es." 

Deer  Walewein ,  des  sijt  ghewes , 
Was  wel  beraden,  ende  hi  louch 
Ende  seide  :  »  Hier  es ,  here ,  ghenouch  , 
Mine  ghebreket  ghene  sake: 

1050  Ic  bem  berde  wel  te  ghemake." 

Dus  saten  si  metteser  tale : 
Walewein  sach  binnen  der  sale 
Tortij tsen  staen  up  candelare  , 
Die  alle  gader  goudijn  waren  , 
1055  Diet  maecten  binnen  der  borch  clare 
Alst  oft  noenen  daghes  ware  , 
Die  wel  groot  was  ende  wel  wide. 
Walewein  sach  an  elke  side: 

Hi  mochte  daer  meftiighen  rudder  scouwen  , 

1060  Maer  hine  sacher  vrouwe  no  joncfrouwe: 
Dat  dochte  hem  ene  vremde  sake. 
Dus  saten  die  heren  met  ghemake 
Ende  aten  ende  waren  metten  bliden. 
Die  conine  sprac  ten  selven  tiden  : 

1065  » Rudder,  waert  u  wel  bequame, 
So  wistic  gherne  uwe  name." 
Walewein  andwerde  mettien: 
»  Here ,  also  moete  mi  goet  ghescien ! 
Ic  sect  u  utermaten  gherne , 

1070  Dies  ne  staet  mi  niet  tonberne  : 
Walewein  es  mine  name. 
Eist  u  wille  ende  wel  bequame , 
(Ic  bem  u  gast  ende  ghi  mijn  waert) 
So  sect  mi  duwe ,  of  ghijs  begaert , 

1075  Ende  waer  dat  ic  gheraect  bem." 
Die  conine  andworde  hem: 

»  Heer  W alewein  ,  ghi  sijt  gheraect  int  wonder 

Van  allen  sinne  ,  boven  ende  onder: 

Selve  es  Wonder  mine  name." 
1080  Der  Wale^vein  seide  :  »  Sonder  blame 

Moghedi  met  rechte  heten  Wonder ! 

Hier  eis  so  vele  ,  boven  ende  onder  , 

Ende  in  allen  siden  ghemaect , 

Ic  weet  wel  i^  ne  was  noit  gheraect 
1085  In  stede  daer  ic  so  vele  vant , 

(Ende  hebbe  gheweist  in  menich  lant) 

Als  ics  nu  hier  hebbe  ghesien. 

Maer  also  moete  mi  goet  ghescien  ! 

Dit  wonder  gaet  alles  te  boven  , 

1090  Coninc  rike  ende  van  love  , 

Dat  ic  hier  so  menighen  rudder  scouwc 
Ende  ic  ne  sie  hier  vrouwe  no  joncfrouwe. 
Ne  hort  hier  ghene  coninghinne  ?  " 
—  »  Jaet ,  Walewein  ,  wel  soete  minne  , 

1095  Die  ghi  wel  varinghe  sult  sien." 
Die  coninc  hi  ondede  mettien 
Ene  veinstre,  daer  Walewein  dare 
Sach  sitten  banderside  den  mure 
In  ene  sale  scone  joncfrouwen  , 

1100  Die  hire  vele  mochte  scouwen. 
Allene  sat  die  coninghinne 
Met  enen  wel  ghestaden  sinne  , 
Ende  hevet  ghedweghen ,  ende  es  gheseten 
Tere  taflen  ende  sonde  eten, 

1105  Die  rike  was  ende  diere, 

Met  herde  menigher  cameriere, 

Die  alle  waren  tharen  ghelove. 

Deer  Walewein  seide  :  » In  ghenen  hovc 

Ne  (juam  ic  noit  in  gheen  lant , 

1110  Daer  ic  dus  groot  wonder  vant 
Als  ic  nu  hier  hebbe  ghesien : 
Maer  also  moete  mi  goet  ghescien  ! 
Noch  tan  hevet  mi  dit  ^vonder  mere 
Sprac  Walew^ein  ,  »  here  coninc  ,  here  , 

1115  Bi  wat  manieren  ende  bi  wat  saken  , 
Dies  moeti  mi  vroet  maken  , 
Twi  ghi  woont  aldus  versceden.'" 
Dus  spracsi  onder  hem  beden. 


Die  coninc  andworde  mettien  : 

1120  Her  Walewein,  ghi  moocht  hier  sieii 
Wonder  van  herde  meniglier  sake  , 
Die  ic  hebbe  hier  doen  maken. 
Die  coninghinne  was  noit  in  dien, 
Dat  soet  noyt  wilde  comen  sien 

1125  Hoet  ghemaect  ware  ende  ghewrocht , 
Maer  altoos  es  soe  in  dien  bedocht, 
Dat  soe  wille  wonen  in  die  sale," 
Mettesen  dedemen  up  die  dwale; 
Daer  was  gheten  int  ghevouch, 

1130  Men  gaf  water  ende  men  dwouch 
Die  hande  scone  vanden  spisen. 
Men  dien  Je  daer  wel  in  allen  wisen: 
Na  den  etene  gaf  men  wijn, 
Alst  doet  daer  hoghe  liede  sijn. 

1135  Men  scincte  ende  men  dede  omme  gaen 
Die  heren  di'onken.    Men  dede  staen 
Die  stope  ende  nappe  an  ene  side. 
Si  waren  allegader  blide 
Die  daer  waren  binder  sale. 

1140  Wat  holpe  dat  ic  langhe  tale 

Maecte  ?  Doe  sprac  Alydrisonder : 
»  Heer  Walewein  ,  mi  hevet  wonder 
Wat  saken  dat  ghi  hebt  vernomen 
Dat  ghi  int  AVonder  dus  sijt  comeii^ 

1145  Comdi  om  riden  of  om  josteren  ,    '  " 
Of  comdi  souken  avontueren  , 
Of  beghei'di  goet  ofte  quaet  ? 
Ghi  vint  wel  die  u  wieder  staet 
Eer  ghi  van  henen  moghet  keren. 

1150  Of  wildi  bliven  mettesen  heren  , 

Mijn  here  es  uwes  herde  blide, 
Ende  set  j  ou  neven  sire  side  , 
Al  wildire  bliven  ewelike." 
Walewein  sprac :  »  God  die  rike 

1155  Moete  jou  lonen  dit  scone  gliebot! 

Maer  neen  ie  niet,  also  helpe  mi  God 
Dat  verstaet  wel  in  uwen  sin, 
Dat  ic  int  wandelen  comen  bin  , 
Dat  hevet  mi  tscaecspel  al  ghedaen , 

1160  Dat  ic  heden  sach  vor  u  staen. 

Daer  wi  saten  tArturs  hove  , 
Eens  coninx  van  groten  love  , 
Met  groter  joyen  ,  met  groten  spele  , 
Saten  daer  sire  rudders  vele 

1165  Na  dat  eten,  ende  adden  ghedweghen 
Also  hoghe  liede  pleghen  ; 
Daer  hebsi  wonder  groot  vernomen : 
Tscaec  ten  veinstre  in  comen , 
Ende  breedde  hem  neder  uptie  aerde. 

1170  Hi  mochte  spelen  dies  begaerde. 
Dus  laghet  daer  up  die  wile  doe  , 
Daer  ne  ghinc  niemen  of  no  toe 
Yan  al  gonen  hoghen  lieden. 
Here  coninc,  ic  wilt  jou  bedieden  , 

1175  Wi  saghent  alle  die  daer  waren: 
Mettien  hieft  up  ende  es  ghevaren 
Weder  dane  het  quam  te  voren. 
Dies  adde  die  coninc  Artur  toren  , 
Ende  sprac :  »  Bi  mire  conincs  cronc  , 

1180  Dit  scaecspel  dinct  mi  so  scone, 

Maerct  ghi  heren  ende  siet , 

Hen  quam  hier  sonder  sake  niet. 

Die  up  wille  sitten  sonder  sparen 

Dit  scaecspel  halen  ende  achter  varen 
1185  Ende  leverent  mi  in  mine  hant , 

Ie  sal  hem  gheven  al  mijn  lant; 

Ende  mine  crone  na  minen  live 

Die  willic  dat  sijn  eghijn  blive." 

Van  alden  heren  diere  waren 
1190  Sone  durster  noyt  een  varen: 

Si  saten  alle  ende  sweghen  stille. 

Die  coninc  seide:  »So  wie  so  wille 

Goet  rudder  in  mijn  hof  betalen  , 

Ili  sal  mi  dat  scaecspel  halen  , 
1195  Of  wine  ghecrighen  nemmermere 

Van  desen  daghe  vortwert  ere  , 

Laten  wijt  ons  aldus  ontfaren." 

Noch  sweghen  si  alle  diere  waren, 

Daer  ne  andworde  niemen  van  enen  worde. 
1200  Ic  scaemde  mi  als  ic  dat  horde  , 

Dat  daer  niemen  was  so  ghedaen 

Die  dat  ghelof  durste  ane  gaen 

Van  minen  here  den  coninc  ; 

Ende  ic  tert  voort  met  deser  dinc 
1205  Ende  seide:  » Here  coninc  Artur,  here, 

Die  tale  die  ghi  heden  ere 

Seit,  die  hebbic  wel  verstaen. 

Die  jou  ghelof  wilde  anegaen 

Soudi  hem  houden  alte  voren 
1210  Den  eet  dien  ghi  hebt  ghesworen?'' 


ROMAN  VAN  WALEWEIN. 


Die  coninc  andworde  mettien: 
»Ja  ie,  so  moete  mi  goet  ghescien! 
Dies  ne  wendic  hedéii  mijn  wort." 
Here,  als  ie  dat  hadde  ghehort 

1215  Dedic  mine  wapine  reiden 

Ende  wapende  mi  al  sonder  beide 
Ende  seide :  vondict  in  enich  lant , 
Ic  soudt  hem  leveren  metter  liant, 
Also  helpe  mi  God  die  mi  gheboot , 

1220  Of  ic  bleve  daer  omme  doot. 

Siet  here,  dus  hebbict  vernomen 
Ende  bem  na  tscaec  int  Wonder  comen, 
Ende  wanet  hier  hebben  ghevaen;: 
Ne  ware  mi  dinke  hets  mi  ontgaen 

1225  Ende  es  mi  worden  onghereet," 
Die  coninc  hi  seide :  »  Godweet , 
Here  Walewein,  addijt  ghevaen, 
So  waerdi  groter  pine  ontgaen  , 
Die  jou  nu  te  doghene  steet. 

1230  Maer  mijn  scaec  es  u  onghereet 
Hen  si  dat  ghi  dort  anevaen 
ïghelof  dat  ic  jou  doe  verstaen. 
Ic  sal  delen  ende  ghi  kiesen : 
Ghi  moocht  dalfkiesenVic  sal  verliesen. 

1235  Hebdi  ten  scake  groten  ghere 

So  moet  ghijt  winnen  metten  sperc 
Up  mi,  ende  met  uwen  scilde." 
Doe  sprac  Walewein  die  milde: 
»  So  waric  danne  van  dommen  rade, 

1240  Soudic  jou  lonen  goet  met  quade  , 
Entie  ere  die  ghi  mi  hebt  ghedaen  : 

Neen  ic ,  here  ,  al  sonder  waen. 

Stalde  jou  of  gherochte, 

Als  het  wel  ghevallen  mochte, 

1245  Ende  ghi  mi  weder,  coninc  here, 
Dies  ne  ghecreghic  nemmer  ere; 
Ic  words  ghe worpen  buten  love 
Waer  dat  ic  quam  in  eiken  hove : 
Men  sonde  segghen :  »  Siet  waer  vaert 

1250  Die  tasseerde  sinen  waert 

Als  hi  hem  goet  adde  ghedaen." 
Mi  ware  liever  waric  ghevaen 
In  enen  kerker  viertich  daghe , 
Daer  ic  no  sonne  no  mane  ne  saghe , 

1255  Danne  mi  die  lachter  hier  ghesciede." 
Doe  seiden  alle  die  hoghe  liede: 
»  Ghi  sect  wel  als  een  goet  man." 
Die  coninc  seide :  »  Suldi  mi  dan , 
Here  Walewein,  doen  ene  bede, 

1260  Ende  winnen  tscaec  up  hovescede? 
Dan  saelt  staen  tuwen  ghebode." 

Heer  Walewein  seide:  »  Bi  Gode! 
Ic  sal  doen  dat  ghi  begaert." 
—  »  Heer  Walewein ,  so  moeti  tswaert 
1265  Yaren  soeken  metten  tween  ringhen. 
Wildi  dat  halen  ende  mi  bringhen , 
So  ghevic  jou  tscaec  sekerlike. 
Het  hevet  een  coninc,  hi  es  rike, 
Ende  heet  die  coninc  Amoraen. 
1270  Sijn  casteel  es  so  ghestaen. 

Men  machene  nemmerme  ghewinnen. 

Pat  goede  swaert  dat  esser  binnen , 
Dat  hevet  hi  binnen  sire  hqede.  ,  / 

Heer  Walewein,  nu  willic  Vjjevrocden  X 
1275  Wat  crachten  andat  swaert  leghet 
Eist  also  als  men  ons  seghet: 
Hem  ne  mach  gheen  man  comen  te  voren 
Es  hi  daer  toe  niet  vercoren; 
Ende  trect  hi  ute  dat  goede  swaert, 
1280  Het  slatene  ontwe  in  de  middewaert. 

Daer  ne  dar  m*emen  omme  vraghen  /  V.> 

Dat  daer  yemeVsal  draghen  ,  V  ^  ^ 

Hine  si  van  duechden  uut  vercoren 
Tan  allen  den  gonen  die  sijn  gheboren , 
1285  Ende  van  radderscepe  mede. 

Heer  Walewein  ,  moghedi  dese  bede 
Doen  ,  ende  halen  mi  tgoede  swaert , 
So  ghevie  jou  mijn  scaec  ter  vaert 
Uwen  wille  mede  te  doene." 


1290       Walewein  sprac,  die  rudder  coene : 
»Here,  mi  ghebreict  ene  sake, 
Dies  bem  ie  sere  tonghemake. 
Waert,  dat  icse  ghecrighen  mochte, 
Sone  levet  hi  niet,  diet  mi  ontcoclitc, 

1295    No  om  selver,  no  om  goud, 

In'  leveret  jou  in  jou  ghewoud, 
Mede  te  doene  al  u  ghebod." 
Die  coninc  seide :  »  Also  helpe  mi  God ! 
Heer  Walewein  ,  sect  mi  wat  dat  es. 

1300    Des  sijt  seker  ende  ghewes, 

Ie  saels  jou  helpen  na  mire  macht." 

Ili  seicle:  » Ic  iie  hebbe  scilt  iio  scacht: 

Mijn  halsberch  hevet  menigbc  score: 

Die  mi  gherochte ,  hi  stakeiui  dore. 
1305    Dies  bem  ic  in  groter  sorghe." 

Die  coninc  seide  :  »  Beit  tote  morghen , 

Jouwe  wapene  die  sijn  al  ghereet, 

Alsoot  ten  rudderscepe  steet." 

Hier  mede  lieten  si  die  tale. 
1310    Doe  ghinc  men  slapen  in  die  sale. 

Die  bedden  waren  wel  gliemaect. 

Die  here  Walewein  hi  es  gheraect 

Tenen  bedde  goet  ende  diere; 

Daerup  ghinc  hi  slapen  sciere 
1315    Dien  nacht  duere  tote  dat  daghede. 

Doe  cleedde  hem  Walewein  ende  vraghcde 

Of  yemen  sine  wapine  weet? 

ïwe  cnapen  brochtse  hem  ghereet 

Ende  wapenden  wel  in  corten  tiden. 
1320    Walewein  was  metten  bliden 

Als  hi  sinen  halsberch  sach  so  clare. 

Doe  vraghedi  waer  die  coninc  ware  ? 

Binnen  desen  es  hi  up  ghestaen , 

Ende  quam  te  Waleweyne  ghegaen , 
1325    Ende  groeten  berde  hovescelike. 

Walewein  seide :  »  God  die  rike 

Gheve  j  ou  bliscap  ende  grote  ere  ! 

Blivet  te  Gode  tote  ic  kere ! 

Ic  sal  jou  halen  tgoede  swaert, 
1330    Eist  dat  God  mijn  leven  spaert 

Eer  ic  wederkere  int  Wonder," 

Bin  desen  quam  Alydrisonder ; 

Hi  bevalne  Gode  haestclike. 
Walewein  ruumde  die  Lorcli  rike 

1335    Ende  quam  ter  brugghen  of  ghegaen. 
Daer  vant  hi  enen  cnape  staen  , 
Die  hem  Gringolette  hilt 
Ende  sinen  scacht  ende  sinen  scilt. 
Dus  sat  hi  up  in  sijn  ghereide, 

1340    Ende  hi  voer  wech  alsonder  beide, 
Walewein,  henen  sire  vaerde 
In  davonture  van  den  swaerde, 
ïer  poorten  uut,  al  dat  hi  mach, 
Die  strate  die  hi  vor  hem  sach , 

1345    Tote  dat  hi  ten  ende  es  comen. 

Mettien  heift  Walewein  vernomen 
Een  foreest  vor  hem,  een  wout, 
Daer  voghele  in  singhen  menichfout. 
Het  was  nuchtens  omtrent  prime  : 

1350    Die  sonne  verbaerde  ende  ghinc  seinen. 

Als  hi  binden  woude  es  comen, 
Eer  hiet  lanc  heifti  vernomen 
Ene  creature  so  sere  carmen , 
Dies  mochte  onsen  here  ontfarmen. 
1355    Hi  hoorde  roepen:  »0  wi!  o  wachl 
Nu  ne  weet  ic  wat  ic  doen  mach , 
Mi  verniewet  mijn  oude  seer 
Vortwaert  ylanc  so  meer  , 
Dat  ic  langhe  hebbe  ghcdraghen!" 
1360  Dus  verhorde  Walewein  claghen. 

Hi  slouch  met  sporen  ende  reet  ter  vaerE 
Daer  die  creature  mesbacrt, 

Tc  siene  of  hi  helpen  mach. 

Doe  dochte  hem  dat  hi  comen  sach 
1365  Enen  cnape  van  sconen  leden 

Up  een  arm  paert  ghereden: 

Het  was  magher  ende  manc 

Sijn  haer  loke  ende  lanc, 

Neder  hinghen  hem  die  oren  , 
1370  Het  houtte  Lachten  ende  voren  , 

Sine  oghen  liepen  hem  uten  hovede. 

Hine  levet  niet,  dies  ghelovede 

Hoe  dat  paert  was  ghedaen. 

Het  hadde  tere  armer  crebbe  ghestaen, 
1375  Daer  hem  coren  dicke  ghebrac. 

Het  hadde  menich  onghemac ; 

Men  namer  toe  wel  cranke  ware, 
.   Men  liet  lopen  harentare. 

Nacht  ende  dach,  waest  heet  of  cout, 
1380  Winter  ende  somer  in  gont  wout; 

Ende  hadde  ghedaen  wel  menich  jaer. 

Dat  mochtemen  marken  an  sijn  haer, 

Dat  hem  also  verwerret  lach  : 

Dies  was  leden  wel  menichen  dach 
■  1385  Dat  gheconreit  was  of  ghe wreven. 

Den  parde  ne  was  een  twint  niet  bleven 

Dan  die  huut ,  daer  men  dore  sach  ; 
'  Want  men  sine  been  tellen  mach 

Ende  sine  rebben  an  elke  side. 
1390  Diere  up  sat  hi  was  onblide, 

Hem  was  onsochte  te  moede  ; 

Ende  slouch  vaste  met  ere  roeden 

Tpaert ,  maer  hen  lialp  hem  niet: 

Te  meer  hi  slaet ,  te  min  het  diet. 
1395  Hen  mochte  niet  een  voetstap  gacn 

Hen  moeste  hem  rusten  ende  stille  staen 

Of  het  -ware  ghe vallen  up  daerde. 

Dit  sach  Walewein  donvervaerde , 

Dien  dat  verdochte  van  den  cnape  , 
1400  Omme  dat  hi  maercte  diere  sake 

Dat  hi  was  van  so  sconen  leden , 

Ende  sulc  een  paert  quam  ghereden. 

Over  die  scoudere  was  hi  breet, 

Want  hem  sijn  leven  wale  steet : 
1405  Die  nuese  haddi  scone  ende  recht, 

Sijn  vorhooft  breet  ende  slecht. 

Die  oghen  addi  scone  ende  grawe , 

Brune  ende  slichte  'winbrawen, 

Sijn  haer  kersp  ende  blont , 
1410  Den  hals  snewit  ende  ront: 

Sine  lier  bloeiden  als  ene  rose  , 

Sijn  adem  ne  rooc  niet  ghebose: 

Die  tande  wit  ende  clene. 

Scoonre  creature  ne  sach  nieman  ghene. 
1415  Hi  was  omtrent  die  middel  smal: 

In  sinen  kin  stont  een  dal. 

Hi  was  vulmaect  van  allen  leden 

Ende  wel  gheraect  van  allen  seden: 

Hi  mochte  met  ere  van  dien  lande 
1420  Grave  wesen.    Maer  hi  wranc  sijn  bande 

So  dat  hem  dat  rode  bloet 

Vore  uut  sinen  naglen  woet. 

Dit  sach  Walewein,  dies  verdochte. 

Hi  groete  den  cnape  so  hi  eerst  mochte. 

1425  Ende  omboot  hem  goeden  dach 

Met  al  dat  God  vulbringhen  mach. 

Die  cnape  seide :  »  God  lone  u  ,  here  I 

Goet  dach  ne  wert  mi  nemmermere; 

Ic  bem  den  goeden  daghe  ontgaen." 
1 430  Walewein  seide :  »  Doet  mi  verstaen 

Uwen  rouwe  ende  u  verdriet." 

Die  cnape  seide:  » Hen  holpe  jou  niet 

Dat  ghi  mi  lettet:  laet  mi  varen. 

Here,  dat  u  God  moete  bewaren I 
1435  Al  teldic  jou  al  minen  rouwe 

Het  ne  holpe  u  niet,  bi  mire  trouwe; 

Bedi  mi  es  mijn  herte  swaer. 

Dies  es  wel  leden  twintich  jaer 

Dat  ic  verloos  minen  enen  broeder: 
1440  Gheen  bet  gheraecter  no  vroeder 

So  ne  es  int  conincrike  bleven 

Sider  dat  hi  verloos  sijn  leven  , 

No  van  duechden  bet  vulcomen. 

Die  gone  diene  mi  hevet  ghenomen 
1445  Hi  gaet  daghelijcs  vor  minen  oghen : 

Hoe  mach  mijn  herte  dat  ghedoghen! 

Hine  boots  mi  noit  ghene  bate, 

Here  ,  bi  rechter  caritate. 

Nochtanne  deert  mi  vele  mere 
1450  Ander  sake,  wel  lieve  here! 

Waer  hi  mi  siet  of  can  ghenaken 

Gaet  hi  sijn  sceren  met  mi  maken  , 

Eist  in  die  kerke  of  daer  buten. 

Ic  scuwene :  hen  can  mi  niet  versluten , 

1455  Hiiie  hout  altoos  met  mi  sijn  spot, 

Ghelijc  of  ic  ware  een  sot  ; 

Want  hem  dinct  in  sinen  sin, 

Dat  ic  niet  beters  waert  ne  bin 

Danne  hi  dus  spiet  omme  minen  scam 
1460  Here,  nu  hebbic  enen  camp 

Jeghen  hem  beroupen  vorden  conine. 

Siet  hier,  here,  om  dese  dinc 

So  hem  ic  tonghemake  sere; 

Nochtan  deert  mi  vele  mere: 
1465  Het  es  onse  sede  in  dit  lant. 

Dat  ne  mach  gheen  seriant 

Enen  ridder  roepen  te  campe  , 

( Daer  ment  trecken  wille  te  scampe ) 

Hi  moet  rudder  sijn  ghedaen. 
1470  Here,  nu  hebbict  ghelaten  staen 

Ende  mijn  goet  ende  mijn  lant 

Minen  here  den  conine  in  sine  bant; 

Ende  wilde  mi  God  goede  avonturc 

Gheven  ,  ic  soude  ten  conine  Arture 
1475  Varen,  ende  bidden  hem  up  ghenade , 

Wildi,  dat  hi  mi  rudder  dade. 

Dies  sijt  seker  ende  ghewes, 

Here  ,  men  seit  ons  dat  hi  es 

Seghesalich,  dien  hi  rudder  doet» 
1480  Nu  hebbics  u  ghemaect  vroet 

Waer  omme  dat  ic  ute  hem  comen ; 

Maer  ongheval  hevet  mi  benomen. 

Heden  ,  alsoot  wesen  soude , 
Int  begon  van  desen  woude 

L  * 

1485  Waendic  liden  die  passaedse: 

— -    In  die  felle  toolne ,  in  die  usaedse , 

Was  mi  glienomen  mijn  goede  swaert. 
Mijn  halsberch  ende  ooc  mijn  paert. 
Dit  arme  paert  was  mi  ghegheven. 

1490  Dus  ledic  een  onsochte  leven 

Ende  hebbe  ghelaten  al  mijn  lant 
Minen  bere  den  coninc  in  sine  bant , 
Ende  in  sal  keren  te  minen  daglie 
Ten  campe  ende  volghen  mire  claglie. 

1495  Nu  salmen  seggben,  sonder  waen, 
Het  hevet  mi  blootbeit  al  gbedaen 
Dat  ie  bem  bleven  buten  lande  ; 
Hier  omme  dogbic  grote  scande. 
Nocbtanne  deert  mi  vele  mere 

1 500  Ander  saken ,  wel  lieve  bere. 

Men  sal  mijn  scone  [wijf]  ontberven, 
Ende  mine  kinder  moeten  derven 
Mijns:  ic  vare  in  vremden  lande." 
Dies  weende  bi  ende  wranc  sine  bande , 

1505  Ende  seide:  » Ic  ne  weet  wat  anegaen!' 
Walewein  bevet  dit  wel  verstaen, 
Ende  seide :  »  Die  di  gave  een  ronside , 
Soudi  mogben  tuwen  tide 
Keren  van  sconincs  Arturs  bove 

1510  Tuwen  campe,  tuwen  gbelove?" 
Die  cnape  andworde :  »  Godweit , 
Ja  ic,  maer  bets  mi  ongbereit." 
Walewein  seide :  »  Nemet  bier  tmijn , 
June  macb  altoos  gbeen  beter  sijn: 

1515  Het  sal  jou  wel  socbte  dragben ; 

Het  can  wel  telden  ende  draven 
Ende  lopen  enen  hoghen  walop." 
Die  cnape  seide  :  »  Ghi  hout  u  scop 
Met  mi ,  here ;  dat  es  mesdaen  : 

1520  Ghi  soud  wel  node  henen  gaen 

Te  voet  ende  gheven  mi  u  paert." 
Walewein  die  heette  ter  vaert 
Ende  seide:  »  Neimt  hier  mijn  ronside!" 
(Die  cnape  ontfinct  ende  was  hlide) 

1525  »  Maer  ie  ghevet  jou  in  dien. 

Dat  ghi  sult  haesten  ende  spien , 
Ende  vant  keren  van  Arturs  liove 
Tuwen  campe,  tuwen  ghelove, 
Ende  behout  jou  goet  ende  jou  lant, 

1530  Ende  vant  ghederen  jouwen  viant , 
Ende  penst  emmer  om  die  ere 
Van  desen  daghe  voortwaertmere. 
Nu  vaert  ende  keert  so  ghi  eerst  moghet , 
Ende  peinst  emmer  om  die  doghet." 

1535      Do  sat  hi  up  seer  VTaleweins  paert, 
Die  cnape,  ende  reet  wech  ter  vaert, 
Ende  dancte  hem  utermaten  sere 
Vanden  goede  ende  vander  ere. 
Die  hem  der  Walewein  hevet  ghedaen ; 

1540  So  dat  hi  wel  hevet  verstaen 

Dat  die  cnape  was  harde  blide. 
Hi  quam  ghegaen  ten  selven  tide 
ïen  paerde  dat  daer  die  cnape  liet, 
Ende  ghinc  daer  up  sitten  ende  siet 

1545  Of  hettene  soude  connen  draghen : 

Het  ne  conste  telden  no  draven. 

Hi  heette  neder  ende  liet  daer  staen, 

Ende  moeste  te  voet  henen  ghaen 

Duer  gont  foreest  ende  duer  den  dan. 
1550  Daer  men  grote  doghet  an 

Mochte  marken  ende  grote  ere , 

Dat  was  Walewein  die  here. 

Aldus  quam  hi  ghegaen  duer  twout , 

Daer  voghele  songhen  menichfout, 
1555  Te  voet,  dies  hi  niet  dicke  ne  plach. 

Doe  dochtem  dat  hi  voor  hem  sach 
I         Enen  castesl  ende  ene  riviere :  , 
f  f.     Het  was  die  casteeliCjdiiia.  .hi  sach  /sciere, 

Die  de  toolne  ende  de  quade  seden 
1560  Hilt  met  overmoedicheden  , 

Ende  hadde  ghedaen  wel  menighen  dach. 

Teerst  dattene  die  castelein  versach 

Quam  hi  te  Waleweine  metter  vaert. 

Hi  hadde  een  overmoedich  paert , 
1565  Het  was  dapper  ende  snel , 

Dat  gheleec  Waleweyne  wel. 

Dus  quam  hi  te  hem  waert  saen 

Ende  seide :  »  Rudder ,  ghi  sijt  ghevaen , 

Want  die  seden  in  dit  lant 
1570  Sijn  jou  hier  wel  onbecant. 

Betaelt  ons  dat  ghi  sculdich  sijt , 

Ende  maect  ons  ghenen  langhen  strijt." 

Walewein  andwordem  saen 

Ende  seide:  » Waer  omme  hem  ic  ghevaen 
1575  —  »  Om  dat  uwe  tolne  wilt  ontdragen." 

Doe  began  deer  Walewein  vraghcn  : 

»  AVat  tolnen  bem  ic  sculdich  dan?" 

—  »  Den  halsberch  dien  ghi  liebt  an  , 
Ende  uwen  scilt  ende  jou  swaert; 

1580  Ende  waert  dat  gbi  hier  brocht  een  paert, 
Dat  soudi  mi  mede  gheven." 
Deer  Walewein  seide:  »  Hets  achter  bleven, 
Ic  gaeft  den  cnape,  dien  ghi  heden 
Met  uwer  toolne ,  met  uwen  seden , 

1585  Naemt  sijn  halsberch  ende  paert: 

Hi  vaerter  mede  te  Cardole  waert." 

—  »  Jane  dedi  wel ,  also  helpe  mi  God , 
Of  hi  ane  u  enen  sot 

Vant ,  ende  hi  u  daer  over  bilt ! 
1590  ïïaest  u  ende  gheift  mi  uwen  scilt 

Ende  uwen  halsberch  ende  u  swaert ; 
Doet  of  ende  ghevet  mi  ter  vaert," 

Deer  Walewein  andworde  saen: 

»  Wie  sal  hier  de  tolne  ontfaen  ?  ' ' 
1595  Die  gone  seide:  »  Dats  ic,"  ghereet. 

Deer  AValewein  andworde  :  »  Godweet , 

Suldi  van  mi  die  toolne  ontfaen  , 

Ghi  sult  over  uwe  voete  staen; 

Eer  icse  jou  gave,  up  u  paert, 
1600  Ghi  voert  mi  liever  hinder  waert;  I 

Ghine  sult  eer  staen  bi  mire  side." 

Die  gone  heette  in  corter  tide 

Ende  seide :  »  Ghi  maect  te  groot  dangier  ; 

Ic  wane  die  duvel  brochte  jou  hier." 
1605  Hi  haeste  hem  ende  gMnc  mettien 

Ten  swaerde,  ende  Walewein  hevet  versien. 

Mettien  trac  hi  dat  sine  saen. 

Hi  seide:  »  Ghi  sult  nu  ontfaen 

Jou  toolne ,  eer  ghi  sult  henen  gaen , 
1610  Dat  segghic  jou,  al  sonder  waen, 

Sidemeer  dat  ghijt  begaert." 

Aldus  trecten  si  hare  swaert. 

Harlij c  hadde  groten  ghere  ; 

Ende  Walewein  sette  hem  te  were 
1615  Jeghen  den  gonen  dien  hi  daer  sach  , 

Om  te  proevene  of  hi  mach 

Vellen  die  toolne  ende  die  onsede  , 

Daer  men  den  menighen  pine  dede. 

Maer  sgoons  overmoet  was  so  groot, 
1620  Hem  dochte  wel  dat  sijn  ghenoot 

Ne  was  levende  in  gheen  lant. 

Doch  yerdrouch  hi  metter  hant 

Tsvyaert  ende  slouch  met  groten  nide 

Up  Waleweine,  ende  hi  was  onblide 
1625  Dat  hi  so  langhe  vor  hem  stoet. 

Walewein  decte  hem  ende  was  vroet , 

Metten  scilde  ,  so  hi  best  mach. 

Hi  ontfinc  van  hem  menighen  slach 

Die  niet  onvergolden  sijn  bleven. 
1630  Mettien  heifti  tswaert  verheven 

Ende  gheraectene  weder  metter  hant, 
Ende  doofde  hem  helm  ende  nesebant, 
Ende  sloecht  hem  in  al  toten  tanden. 
Doe  trac  hijt  uut  met  beden  handen  , 
1635  Ende  hi  seide:  »  Neimt  ende  ontfanct  jou  ghelt.'' 
Die  gonc  viel  neder  up  gont  velt 
Doot  eer  hi  ter  aerden  quam. 

Hi  lietene  varen  ende  hi  nam 

Dat  goede  paert ,  Walewein  die  coene  , 

1640  Dat  bi  hem  stont:  hi  hads  te  doene. 

Hi  seide  :  »  Lyaert ,  ghi  moocht  wel  staen , 
Jou  here  heeft  sinen  loon  ontfaen: 
Hi  leghet  hier  ende  swighet  al  stille, 
Ende  hevet  dat  hijs  hebben  wille. 

1645  Hi  seit  hi  sal  minen  halsberch  borarhen 
Ende  mijn  swaert  al  tote  morghen , 
Of  tote  echt  dat  ic  weder  kere." 
Doe  sat  up  Walewein  die  here, 
Ende  quam  vorden  casteel  ghereden , 

1650  Die  met  berde  feilen  seden 

Hadde  ghestaen  menighen  dach. 

Ende  alsene  die  portier  versach , 

Doe  began  hi  die  porte  sinten  ' 

Ende  seide :  »  Entrouwen ,  ghi  blijfter  bute 

1655  Inne  late  jou  binnen  comen  niet." 
Ende  als  Walewein  dat  versiet, 
Noopti  met  sporen  ende  tors  liep  wel , 
Want  het  was  dapper  ende  snel, 
Ende  quam  ghelopen  met  groten  ghere 

1660  Binnen  der  porten  vortwaert  sere, 
Eer  hise  wel  conste  ghesluten. 
Walewein  seide  :  » Inne  bem  niet  buten 
Bleven  ,  dat  mach  u  wesen  leet , 
Portier,  dat  segghic  jou,  Godweet." 

1665      Mettien  beetti  van  den  paerde 

Ende  haeste  hem  ende  vinc  ten  swaerde 
Ende  sloueh  den  portier  thovct  of. 

Doe  wierp  hijt  vor  hem  int  hof 

Ende  nam  hem  die  slotele  saen. 
1670  ïer  poorten  so  es  hi  ghegaen 

Ende  ghinc  die  duere  vaste  sluten  , 

Dat  daer  niemene  van  buten 

Binnen  den  castele  comen  soude 

Vor  dien  dat  hijt  selve  woude  , 
1675  No  van  binnen  ooc  ute  gaen 

Vor  dat  hi  al  hadde  ghedaen  , 

Dat  hi  wilde  ende  begaert. 

Doe  ghinc  hi  up  ende  drouch  sijn  swaert 

Al  bloot  ghetrect  in  die  hant. 
1680  Wat  so  hi  daer  binnen  vant 

Binnen  den  castele  ende  in  die  sale, 

Dat  moeste  sterven  altemale. 

Si  vloen  in  cameren  ende  daer  buten  ; 

Dat  ne  mochte  hem  niet  besluten, 
1685  Iline  haletse  ute  ende  slouchse  doot. 

Daer  ne  bleef  no  clene  no  groot, 

Hine  rovetse  alle  vanden  live: 

lline  wille  niet  dattie  tolne  blive 

Staende ,  no  die  quade  sede  ,  ^ 
1690  Daer  men  den  menighen  pine  dede. 

Als  hijt  aldus  hadde  ghedaen, 
Quam  hi  te  sinen  parde  ghegaen , 
Ende  ont[dede]  die  poorte  ende  ledet  buten. 
Doe  ghinc  hi  weder  vaste  sluten 
1695  Den  casteel  so  hi  best  mach : 

Alle  die  duere  die  hi  daer  sach , 
Daer  die  slotele  toe  behorden. 

AValewein  sat  up  mettien  worden 

Ende  wierp  die  slotele  in  die  riviere. 
1700  Mettesen  reet  hi  danen  sciere 

Ende  liet  den  casteel  besloten  staen. 

Ie  waenre  niemen  in  sal  gaen ,  ^ 

Hine  Lreke  ontwe  die  mure. 

Dus  voer  hi  souken  avonture 
1705  Over  berch  ende  over  dal  , 

Die  hi  ghenouch  vinden  sal. 

Die  cnape  daer  ie  eerst  of  seide  , 

Hi  quam  ghevaren  sonder  beide 

Tote  Cardole  al  sonder  sparen. 
1710  Die  conine  entie  met  hem  waren 

Stonden  ten  veinstren  ende  hebben  vernomen 

Enen  cnape  up  Gringolette  comen  : 

Dat  hadde  hem  wonder  als  sijt  saghen. 

Deen  began  den  andren  vraghen: 
1715  »  Waer  es  mijn  here  Walewein  bleven? 

Dese  hevet  hem  ghenomen  tleven  , 

Die  hier  comt,  wanen  wi  best." 

Daer  was  deer  Keye ,  hi  sprac  lest , 

Hi  seide :  »  Dat  ghi  sect  dats  niet ; 
1720  Die  cnape  dien  ghi  hier  comen  siet 

Hi  es  bode  van  den  scake. 

Deer  Walewein  hi  es  wel  te  ghe[make]  , 

Ende  hi  hevet  dat  scaec  ghevaen  , 

Dat  hebbic  harde  wel  verstaen, 
1725  Ende  hi  sent  sinen  cnape  voren 

Te  hovc.    Met  rechte  hebbics  toren, 

Dat  hi  hem  suiker  dinc  vermat. 

Ilere,  over  waer  segghic  jou  dat, 

Walewein  hevet  ondervonden, 
1730  Dat  weet  ic  wel  te  desen  stonden, 

Sine  beroemelike .  tale. 

Ende  ic  seit  hem  te  voren  wale , 

Het  soudem  tonnere  vergaen, 

Dat  hi  tghelof  wilde  bestaen  , 
1735  Dat  hier  niemen  nemen  durste." 

Die  coninc  seide :  »  Wildi  ons  vurste , 

Heer  Keye ,  gheven  van  deser  tale  , 

So  dadi  uter  maten e  wale  ; 

Wi  hebber  of  ghehoort  ghenouch.'^ 
1740  Keye  was  blide  ende  hi  louch 

Ende  seide :  »  Bi  Gode ,  here  coninc ,  here  , 

Van  Waleweyne  moghedi  ere 

Hebben:  ghereet  u,  et  es  tijt, 

Ende  onthaeltene  sonder  respijt 
1745  Met  uwen  mannen,  met  uwen  maghen  I  " 

Noch  sprac  die  coninc  ende  began  vraghen  ; 

Hi  seide:  »  Here  Keye,  waert  u  ghevouch , 

Van  deser  tale  hebwi  ghenouch. 

Bi  Gode,  van  uwen  quaden  scerne 
1750  Stonde  ons  herde  wel  tonberne  ! 

Hebbic  W^alewein  aldus  verloren , 

Bi  al  dien  dat  noit  wart  gheboren  , 

Ghi  mochtets  noch  wel  werden  erre." 


Die  cnape  quam,  hine  was  niet  verre. 
1755  Die  rudders  seiden:  »  Wilwine  vaen 
Ende  stappans  sijn  hovet  ofslacn? 
Here  ,  ghi  moet  die  doot  bespreken  , 

Hoe  wi  Waleweine  best  moghen  wreken.' 
Doe  was  daer  mijn  here  Lanceloot, 

1760  Daer  ne  was  niemen  sijn  glienoot 
Yan  duecliden  ,  dat  weet  ic  wale , 
Van  alden  heren  indie  sale  , 
Hi  seide :  »  Here  Artur ,  coninc  here , 
Duer  Gode  ende  duer  uwes  selfs  ere, 

1765  Onbeit  tote  die  cnape  es  comen 

Ende  ghi  die  waerheit  hebt  vernomen 
Wat  hi  wille  ende  hi  begaert, 
Eer  dat  ghine  doot  swaert. 
Men  hevet  menichwaerf  gheseit 

1770  Van  seer  Waleweins  millheit : 

Hi  es  hovesch  ,  milde  ende  coene  , 
Wat  manne  soos  hevet  te  doene 
Bescut  hi ,  siet  hi  dat  hijs  noot 
Hevet;  sine  doghet  es  groot. 

1775  Hi  gaf  hem  tpaert,  dat  wanic  best." 
Hi  dede  so  dat  die  coninc  lest 
Ombeidde,  ende  alle  die  met  hem  waren 
Die  cnape  (juam  int  hof  ghevaren 
Ende  beette  neder  over  sine  voete. 

1780  Die  coninc  quam  hem  te  ghemoete, 
Ende  die  cnape  groete  haestelike 
Arture  den  milden  coninc  rike 
Ende  alle  die  met  hem  sijn  hier  binnen. 
Some  seidsi:  »  God  moete  jou  minnen!" 

1785  Hine  was  ne  bore  wel  ontfaen. 

Die  coninc  seide :  »  Doet  mi  verstaen 
Waer  ghi  sijt  comen  an  dit  paert." 
Die  cnape  antworde  metter  vaert: 

»  Here  ,  also  ic  u  segghen  mach  , 

1790  Dies  es  heden  die  derde  dach 
Dat  mi  gaf  een  rudder  snel; 
Hem  dochte  ic  hads  te  doene  wel , 
Ende  dede  ane  mi  sine  doghet  groot, 
Hem  verdochte  so  mire  noot, 

1795  In  een  foreest  eens  morghens  vroe 

Quam  ic  ghereden,  ic  segghe  jou  hoe: 

Up  een  paert  van  cranken  leden, 

Van  ere  tolne  van  feilen  seden, 

Daer  was  mi ,  here ,  dat  mijn  ghenomen  ; 

1800  Ende  als  die  rudder  adde  vernomen 
Dat  ic  was  in  suiker  noot , 
So  dedi  sine  doghet  groot 
Ane  mi  ende  heette  metter  vaert 
Ende  gaf  mi  sijn  goede  paert ; 

1805  Bedi  ic  was  in  avonture  sere 

Om  te  verliesene  goet  ende  ere, 
Ende  mijn  leven,  alsoot  mi  stoet.'' 

Die  coninc  sprac:  » Nu  hem  ics  vroet. 
Het  was  mijn  here  Walewein. 

1810  Waer  es  hi?"  —  »  Here ,  hi  sin  te  Gravein! 
Also  als  ic  u  segghen  mach, 
Doe  icken  achterstwerven  sach, 
Ghinc  hi  over  sine  voete  ter  vaert 
Dor  twout  ter  quader  tolne  waert. 

1815  Nie  sider  ne  wistic  waer  hi  voer." 
Die  coninc  seide  ende  hi  swoer : 
»  Wet  God ,  nu  weet  ic  wel  te  voren 
Dat  Walewein  hevet  sijn  lijf  verloren  ; 

Bedi  die  tolne  es  so  ghedaen  , 

1820  Daer  ne  mach  gheen  man  ontstaen. 
Nemmerme  ne  werdic  bilde 
Of  icken  haddene  bi  mire  side, 
Waleweine  minen  lieven  neve! 
Cnape ,  dat  u  God  ere  glieve  ! 

1825  Nu  sect  mi  wat  ghi  begaert." 

Die  cnape  andworde  metter  vaert : 
» Here ,  mijn  rouwe  die  es  groot. 
Mi  was,  here,  mijn  broeder  doot 
Gheslaghen,  dies  es  wel  twintich  jaer, 

1830  Daer  omme  es  mijn  herte  swaer. 
Diet  dede  hout  met  mi  sijn  spot, 
Ghelijc  of  ic  ware  een  sot, 
Ende  pijnt  altoos  om  minen  scamp. 
Here  ,  nu  hebbic  enen  camp 

1835  Jeghen  hem  beroupen  om  dese  dinc. 
Nu  biddic  jou,  here  coninc  , 
Uwen  dienst  bi  uwer  ghenade, 
Ende  maect  mi  rudder  of  ghijs  hebt  stade 
Ende  laet  mi  keren  uut  uwen  hove 

1840  Te  minen  campe  ,  te  minen  belove. 
Eist  dat  ic  hier  yet  langhe  merre , 
Ic  maechs  wel  lichte  werden  erre, 
Ende  het  sal  ooc  ane  mijn  leven  gaen." 
Die  coninc  maectene  rudder  saen, 

1845  Ende  gorde  hem  gonder  een  goet  swacrt, 
Ende  hi  seide  ten  cnape :  » Niet  ne  spaert 
Yaert  wech  ende  peinst  omme  die  ere 
Yan  desen  daghe  vortwaertmere ; 
Ende  emmer  pijnt  u  omme  die  doghet 

1850  So  waer  ghi  comt  ende  ghijt  doen  moghet, 
Ende  vordert  weduwen  ende  wesen, 
Ende  alle  die  ghi  vint  in  vrese 
Bescudse  ende  set  jou  lijf  daer  voren. 
Die  enape  i'eet  wech  met  sporen  , 

1855  Ter  porten  uut,  so  hi  eerst  mach, 
Die  strate  die  hi  vor  hem  sach. 
Hine  mach  niet  letten ,  sal  hi  comen 
Ten  campe ,  dien  hi  hevet  ghenomen ; 
Ende  dat  hire  wesen  sal  tetijt, 

1860  Ter  rechter  ure  in  dat  crijt , 

Hi  reet  als  een  die  niet  ne  spaert. 
Hi  mach  wel  wesqn  onvervaert: 
Daer  men  hem  eer  die  pine  dede , 
Soe  es  ghevelt  die  quade  sede: 

1865  Walewein  heift  daer  vergolden  al 
Wat  so  men  hem  heesscen  sal. 

Dus  reet  hi  henen  aldat  hi  mach. 

Ende  Walewein  quam  aldaer  hi  sach 

Enen  berch :  daer  es  hi  comen 
1870  Boven,  ende  hevet  ia*'-^^  vernomen 

B[eneden]  dien  berch  ende  dat  dal 

Met  rudderscepe  verdect  al. 

Hi  sach  daer  menighen  rudder  riden 

Up  grote  orse  ende  diere  ghesmiden. 
1875  Hi  sachse  comen  met  groten  scaren 

Ende  tenen  castele  vor  hem  varen. 

Bachten  (juam  een  garsoen  ghereden 

Up  een  ors  van  sconen  leden 

Met  enen  swaerde  ende  met  tween  scilden. 

1880  Doe  groetene  Walewein,  de  milde. 
Die  garsoen  was  wel  beraden, 
Hi  seide :  »  Yan  lachtre  ende  van  scade  , 
Here  ,  so  verde  jou  God  onse  here 
Van  desen  daghe  vortwaertmere." 

1885  Dus  groette  die  garsoen  metten  scilden 
Minen  here  Waleweine  den  milden , 
Die  groter  ere  wel  was  waert. 
Der  VTalewein  sprac  metter  vaert : 
»Cnape,  dat  jou  God  moete  eren! 

1890  Waer  varen  alle  dese  grote  heren?  " 

—  »  Sine  varen  niet  verre  ,  newaer  hier  bi 
Teens  conincs  hove,  heet  Amadi." 

—  »  Soete  vrient ,  wat  doen  si  daer?" 

—  » Ic  sect  u,  here,  al  over  waer, 
1895  Gone  rudder,  die  gonder  voren  vaert, 

Ende  buten  hevet  ghegort  sijn  swaert , 
Hi  es  beroepen  van  mordade 
Te  campe  ,  om  dat  hi  met  sinen  rade 
Enen  cnape  nam  sijn  leven. 

1900  Die  beroepere  es  achterbleven, 

Die  den  camp  jeghen  hem  heift  glienomen 
Ende  ne  dar  niet  te  crite  comen. 
Het  es  een  cnape  van  groten  love, 
Ende  seide  hi  soude  tArturs  hove 

1905  Varen  ende  bidden  hem  up  ghenade  ^ 
Wildi,  dat  hine  rudder  dade. 
Dit  haddi  tonsculden  ende  teren: 
Noit  sider  ne  dursti  wederkeren. 
Dus  voer  hi  henen  uten  lande  : 

1910  Dies  hebben  sine  vriende  scande." 

Doe  began  deer  Walewein  vraghen: 

»  Es  hier  danne  enicli  van  sinen  maghen 

Die  hem  in  hulpe  moghe  staen  ?  " 

Die  cnape  die  andworde  saen: 
1915  »  Bi  Gode,  here  ,  neen  het  niet. 

Van  al  den  gonen  die  ghi  hier  siet 

Sone  bestaet  hem  negheen ; 

Nochtanne  es  hier  menich  een , 

Die  comen  alle  met  minen  here. 
1920  Ende  noch  twintich  werven  mere 

Souden  hebben  ghedaen  teser  stede, 

Hadsi  gheweten  dat  hi  heden 

Soude  hebben  ghesijn  int  crijt , 

Dies  willic  dat  ghi  seker  sijt; 
1925  Bedi  durren  sine  vriende  niet  comen, 

Daer  si  minen  here  horen  nomen, 

Met  haren  neve  in  dat  crijt. 

Uwen  orlof ,  het  es  tijt , 

Moetic  hebben,"  sprac  die  cnape. 
1930  Dus  es  Walewein  van  deser  sake 

Berecht.  —  »  Nu  vaert ,  God  gheve  j  ou  ere ! 

Hets  tijt,  ende  volghet  uwen  here, 

Eer  dat  hi  u  te  verre  ontfaert." 

Die  cnape  slouch  met  sporen  tpaert 
1935  Ende  reet  wech  al  datti  mach. 

Deer  Walewein  quam  daer  hi  sach 

Ene  scone  linde  staen  upt  velt : 

Daer  voer  hi  onder,  ende  helt 

Onder  die  groene  linde  al  stille  , 
1940  Om  dat  hi  bescouwen  wille 

Hoet  metten  campe  soude  vergaen. 

Hi  heette  neder  ende  liet  staen 
Sijn  paert  ghebonden  an  enen  stile, 
Om  dat  hi  sien  wilde  ter  wile 
1945  Of  sire  comen  souden  onder  hetn  beden , 
Ende  hoe  die  cattip  soüde  sceden. 
Hi  sach  daer  menighen  rudder  varen, 
Die  metten  gonen  comen  waren  , 
Die  den  camp  adde  ghenomen. 

1950  Als  sire  alle  waren  comen 

Ende  sire  waren  vergadert  alle 
Doe  wasser  daer  bi  rechten  ghetalle 
Twintich  hondert  ofte  mere  , 
Dus  dochte  Waleweine  den  here  , 

1955  Ende  banderside  nemmer  een  , 
No  kempe  no  el  negheen. 
Noch  tan  ghinc  men  up  die  tijt 
Buten  castele  ghereden  een  crijt , 
Daer  die  heren  in  vechten  souden, 

1960  Quame  die  cnape  ,  ende  si  wouden, 

So  dat  die  vrouwen  entie  joncfróttwen 
Uten  castele  mochten  scouwen 
Den  camp  buten  ander  heiden. 
Dus  ghincmen  dapperlike  ghereiden 

1965  Ende  staken  in  die  aerde  slaen  : 
Men  deder  corden  omme  gaen, 
Datter  niemen  in  soude  comen 
Dan  die  den  camp  hadde  ghenomen. 

Alst  al  ghereet  was  ende  ghedaen 
1970  Doe  sprac  hem  an  die  coninc  saen  : 
»  Here  ruddere,  alst  jou  dinket  tijt, 

50  vaert  ende  beit  uwes  ghesellen  int  crijt , 
Ic  wane  wel  hi  sal  varinc  comen." 
Mettien  heifti  sijn  ors  ghenomen 

1975  Ende  quam  met  overmoedichede 

Binnen  in  gont  crijt  ghereden, 

Ende  beide ,  om  dat  hem  stont  te  doene  , 

Tote  een  deel  na  der  noene  ; 

Nochtan  ne  quam  die  cnape  niet. 
1980  Doe,  sprac  die  rudder:  »Here,  siet, 

Dinket  u  tijt,  so  laet  mi  varen." 

Alle  die  gone  die  met  hem  waren 

51  seiden :  »  Het  es  meer  dan  tijt , 
Die  cnape  ne  comt  tameer  int  crijt, 

1985  Hets  over  sinen  tijt  ghegaen." 

Doe  andworde  die  coninc  saen: 

»  Tan  haesticheden  comt  seldea  goet ; 

Die  wel  beiden  si  sijn  vroet. 

Vrient ,  nu  beit  al  met  ghemake  ; 
1990  Hem  mach  wel  deren  sulke  sake 

Daer  hi  bi  vermarret  es  , 

Dies  sijt  seker  ende  ghewes. 

Nu  ghevet  hem  noch  een  stic  respijt." 

Si  beidden  toter  vespertij t ; 
1995  Nochtoe  ne  quam  die  cnape  niet. 

Doe  sprac  die  rudder  ende  seide:  »Siet," 

Toten  coninc  wel  verbolghenlike  , 

»  Biden  here  van  hemelrike  , 

Hets  meer  dan  tijt ,  nu  laet  mi  varen." 
2000  Alle  die  gone  die  met  hem  waren 

Seiden :  »  Hi  hevet  wel  sijn  ghelof 

Ghedaen,  here  coninc,  in  u  hof; 

Ghi  mogheten  wel  met  groter  ere 

Uten  crite  nu  laten  keren." 
2005  Die  coninc  peinsde  in  sinen  moet: 

»  Ghi  pijnt  al  gader  jeghen  spoet; 

Mach  ic  ,  het  sal  al  anders  wesen. 

Ombeit  een  stic,"  sprac  hi  na  d^sen. 

Eer  yet  lanc  hebsi  vernomen 
2010  Den  cnape  up  Gringolette  comen. 

Dapperlike  metter  vaert 

Quam  hi  ghevaren  ten  crite  waert. 

Sijn  paert  adde  onder  hem  die  vloghe 

Alse  een  pijl  uut  enen  boghe. 
2015  Dus  quam  hi  ghevaren  int  crijt 

Een  deel  nader  vespertijt. 

Sijn  paert  was  van  lopene  moede  : 

Vanden  scumen  ende  vanden  bloede 

Hadt  ghemaect  die  weghe  nat. 
2020  Het  was  moede  ende  het  was  mat. 

Doe  heette  hi  neder  ende  liet  staen , 

Ende  quam  toten  coninc  ghegaen. 

Ili  seide:  »  Here  coninc  Amadijs  , 

Ghi  sijts  wel  vroet  ende  wijs 
2025  Dat  ic  hem  te  crite  comen; 

Ende  hcbbe  hier  jeghen  mi  vernomen 

Menighen  rudder  goet  van  prise  , 

Eiken  ghewapent  na  sire  wise, 

Die  metten  gonen  hier  sijn  comen, 
2030  Die  den  camp  hevet  ghenomen, 

Ende  die  vor  hem  willen  vechten 

Jeghen  mi  ende  hem  verrechten. 

Ende  ic  ne  hebbe  hier  niemen  van  minen  magen 

Die  mi  mochte  helpen  draghen, 
2035  Al  waert  dat  si  mi  wilden  houden 

Daer  met  crachte  ende  met  ghewouje/' 
Die  coninc  andworde  hem  saen : 
»  Ie  sal  jou  wel  in  hulpe  staen 
Vele  bet  dan  al  uwe  maghe 
2040  Bi  u  stonden  ende  iet  saghe , 

Dies  sijt  seker  ende  sonder  vaer." 
Doe  ghingen  si  hem  ghereden  daer , 
Ende  wapenden  hem  an  beden  siden. 
Si  waren  ghereet  in  corten  tiden. 
2045  Alle  die  gone  die  met  hem  waren 
Moesten  vorden  coninc  swaren 
Dien  cnape  vrede  ende  vast  ghelede : 
Dus  quamen  si  ten  crite  bede. 

Die  coninc  ghinc  ten  veinstre  staen 
2050  Sien  hoe  die  camp  soude  vergaen; 

Ende  alle  die  gone  die  met  hem  waren 
Liepen  ten  veinstren  harentare 
Marken  of  gone  hoghe  liede 
Den  cnape  yet  souden  mesbieden  , 
2055  Die  daer  bilden  an  dene  side. 

Doe  onderstaken  si  hem  met  nide , 
Dat  die  scachte  bede  braken. 
Doe  lietsise  vallen  ende  traken 
Die  swaerde  ende  sloughen  met  omminne. 
2060  Men  weet  noch  niet  wie  daer  sal  winnen  , 
Maer  emmer  sloughen  si  met  nide. 
Die  cnape  ne  was  bore  blide , 
Alst  recht  was,  om  sijns  broeder  doot: 


ROMAN  VAN  WALEWEIN. 


71 


Van  rouwen  wies  hem  die  moet  so  groot , 

2065  Dat  hine  weet  wat  hi  best  mach 
Doen  als  hi  den  andren  sach, 
Diene  hem  valscelike  hadde  ghenomen. 
Aldus  sijn  si  te  gader  comen 
Ende  waren  bede  van  slaghen  milde. 

2070  Die  spaenre  vloghen  vanden  scilden 
Dene  na  dandre  ,  sonder  were. 
Eikerlij  c  hadde  anders  ghere. 
Die  felle  rudder  hevet  verheven 
Tswaert  ende  upten  cnape  ghesleghen 

2075  Met  overmoede  ende  met  nide, 
Dat  hi  hem  rovede  vander  side 
Sinen  scilt  altenen  male; 
Ende  sinen  halsberch  goet  van  stale 
Ontmaelgierdi  te  menigher  stede. 

2080  Nu  hoort  wat  die  cnape  dede  : 

Hi  seide  :  »  Gaefdi  mi  deser  slaghe  vele , 
So  ghinct  met  mi  al  uten  spele, 
Ende  ic  ne  mochte  niet  ghestaen  , 
Mijn  leven  ware  sciere  ghedaen." 

2085  Maer  hi  peinsde  dat  hi  hem  soude 
Wreken  als  hi  mochte  alse  houde  , 
Ende  verdrouch  tswaert  avescher  hant , 
En  clovedem  helm  ende  nesebant. 
Hi  gherochtene  so  ,  dat  hi  hem  rovede 

2090  Boven  den  oren  van  den  hovede: 

Beneden  den  oren  bleeft  upten  buuc. 
Tswaert  scanfelde  ende  ghinc  uut , 
Ende  gheraectene  weder  int  ghevouch 
Vander  scoudren  daer  hi  an  drouch 

2095  Den  scilt ,  ende  slouch  hem  of  den  aerm  , 
Dat  hi  viel  int  dal  al  waerm. 
Doe  moesti  rumen  sonder  hoverde 
Tghereide  ,  ende  vallen  uptie  aerde , 
Doot  eer  hi  ter  haerden  quam. 

2100  Dies  waren  sine  vriende  gram. 

Alse  houde  als  sine  saghen  vallen , 
Daer  ne  was  niemen  van  hem  allen  , 
Sine  quamen  met  haestichede 
Naden  cnape  int  crijt  ghereden. 

2105  Deen  ghinkene  steken  ,  dander  slaen  , 
Die  derde  seide:  »Wilwine  vaen?"  . 
Si  staken  so,  dat  hi  viel  ter  aerden. 
Doe  reden  si  met  haren  paerden 
Over  hem  wech  ende  wedere. 

2110  Deen  stakene  up  ende  dander  nedere: 
Si  gaven  hem  wel  menighen  stoot, 
Bi  wilen  clene  ,  hi  wilen  groot  , 
Ende  daden  hem  wel  grote  pine.  ^ 
Dus  moeste  hi  doghen  sine  carine 

2115  Allen e  ;  dies  was  hi  drouve  ende  erre. 
Die  coninc  was  hem  daer  te  verre. 


Die  cnape  ne  weet  wat  hi  doen  mach. 
Dits  Waleweine  [leet] ,  die  dit  versach  , 
Ende  hi  pensde  in  sinen  moet : 
2120  »  Langhe  beide  nes  hier  niet  goet»" 
Hi  ontbant  vander  linden  saen 
Sijn  paert,  ende  voer  in  hulpe  staen 
Den  cnape  daer  uptie  heide. 
Sinen  scilt  eride  spere  beide 

2125  Nam  hi  ende  quam  met  haesticliede 
Binnen  in  gont  crijt  ghereden  , 
Recht  ghelijc  enen  wilden  lewen, 
Ghine  saghet  noyt  stuven  een  trop  sprewen 
Als  si  stoven  die  gonder  waren 

2130  Doe  Walewein  dus  quam  ghevaren. 
Hi  liilt  ter  steke  so  hi  best  mochte 
Sijn  spere  :  so  wat  so  hi  gherochte 
Daer  ne  was  gheen  wedersegghen , 
Sine  moesten  daer  den  onseghe  hebben. 

2135  Hi  deedse  r urnen  sonder  hoverde 
Tghereide  ende  vallen  uptie  aerde. 
Sulc  brac  sijn  been  ende  sulc  sinen  arm  , 
Ende  vielen  in  dat  dal  al  warm 
Deen  naden  andren  wel  ghedichte. 

2140  Ende  Walewein  seide :  » Het  mochte  lichte 

50  comen  ,  ghi  soud  den  cnape  vrede 
Glieven  al  sonder  sconinx  bede , 

Hoe  leet  soot  jou  te  doene  ware." 
Mettien  reet  hi  vort  int  hare. 
2145  En  doi'ste  niemen  daer  sijns  onbiden  : 

51  ruumden  wech  an  beden  siden. 

Wie  so  hem  quam  te  ghemoete 
Walewein  quetstene  so  onsoete 
Metten  spere ,  al  sonder  vraghen  , 
2150  Hine  ghenas  in  viertich  daghen. 
Hi  deder  sulken  over  hals 
Tumen  ,  die  hem  berde  mals 
Maecte  eer  dat  Walewein  c[uam  y 
Die  sire  comste  was  wel  gram. 

2155  Dus  reet  hi  duere  so  hi  eerst  mach, 
Daer  hi  die  campioene  sach 
Bede  ligghen  ane  der  heiden 
Stille  ,  daer  si  sijns  onbeiden. 
Deen  levet ;  dander  es  doot. 

2160  Sine  smerte  was  wel  groot 

Die  daer  levet :  hi  moest  verdraghen 

Dat  men  hem  dede,  hine  wist  wien  claglien« 

Walewein  vercoos  ter  selver  stede 

Die  hem  die  meeste  porsse  dede, 

2165  Ende  riep:  » Hoet  u!"    Metten  worde 
So  gheraectine  metten  orde 
Vanden  spere  aldore  den  buuc, 
Ende  wierpene  doot  ten  sadele  uut. 
Doe  moesti  vallen  uptie  moude : 

2170  Die  siele  voer  daert  God  woude. 
Walewein  heette  uptie  aerde 
Neder  van  sijns  selfs  paerde 
Ende  nam  den  cnape  so  hi  eerst  mach, 
Dien  hi  daer  vorem  ligghen  sach  ; 

2175  Ende  hi  halpene  up  ter  vaert 

Ende  settene  up  sijn  ors  Lyaert , 
Dat  hi  ter  quader  tolne  wan  : 
Hi  hevet  onrecht  dies  hem  rerjan. 
Dus  bleef  hi  selve  staende  te  voet , 

2180  Deer  Walewein  ,  die  rudder  goet. 

Die  cnape  sat  sochte  in  sijn  ghereide. 
Des  goons  scilt  ende  speer  beide, 
Die  daer  doot  lach,  heefti  ghenomcn 
Ende  es  tote  den  cnape  comen  , 

2185  Ende  seidc  :  »Vrient,  vant  jou  verweren 


ROMAN  YAN  WALEWEIN. 


Jeghen  die  gone  die  u  deren 
Willen."    Mettien  heifti  vernomen 
Enen  up  Gringolette  comen 
Neven  mijns  heren  Waleweins  side  , 

2190  Ende  waentene  duersteken  met  nide 
Wel  ghereet ;  ende  mettien 
Hevet  dit  die  cnape  versien  , 
Diene  bescudde  met  sire  cracht. 
Ter  steke  hilt  hi  sinen  scacht, 

2195  Daer  hi  den  gonen  mede  stac  , 

50  dat  hem  sijn  spere  brac 
In  drien  sticken  vor  die  hant. 
De  gone  viel  neder  in  dat  sant: 
Hi  tuselde  so  ,  ie  wanem  swoer , 

2200  Nader  voere  die  hi  voer, 
Sijn  hovet  utermaten  sere. 
Ende  Gringolet  quam  tsinen  here 
Ghelopen  teerst  dattene  versach. 
Waleweyn  spoedde  hem  als  hi  eerst  mach  , 

2205  Ende  sater  up  ,  hi  hads  te  doene. 
Nu  sijn  si  tors  die  ruddei's  coene: 
Eikerlij c  moet  andren  bevreden, 
Daer  was  nienich  man  ghereden 
Die  hem  tween  gherne  deren  soude. 

2210  Mach  Walewein  ,  hi  sal  behouden 
Tfelt  jeghen  hem  allen  met  ere. 
Doe  ghinghen  si  te  gader  kei'en 
Ghenendelike  elc  met  sinen  paerde, 
Ende  met  haeste  vinghen  si  ten  swaerde, 

2215  Daer  was  alle  vrede  ontseit: 

51  ondergaven  hem  ghereit 

Metten  swaerden  ghenendelike. 
Walewein  ne  slouch  ghene  swike 
Den  gonen  daer  hi  mede  was. 

2220  Ic  wane  men  noit  in  boeken  ne  las 

Daier  Walewein  alsulc  wonder  wroclite: 
Dat  sceen  liem  wel  diet  becochte. 
Hine  spaerde  ors  no  man : 
Wien  dat  hi  gheraken  can 

2225  Dien  doet  hi  toter  aerden  driven. 
Hine  es  gheboren  niet  van  wive  , 
Die  die  dade  mochte  vertellen , 
Die  Waleweyne  daer  ghevellen 
Entie  hi  dede  up  gonen  dach. 

2230  Hi  gaf  herde  menighen  slach 
Uptie  brune  helme  van  stale. 
Die  ander  rudder  deit  ooc  wale. 
Men  mochte  daer  sien  uptie  heide 
Onder  rudders  ende  cnapen  beide 

2235  Wel  twe  hondert  bi  ghetalle  , 

Die  Waleweyn  adde  versleghen  alle 
Onder  hem  ende  sinen  gheselle, 
Daer  ic  dit  wonder  al  of  telle. 

Die  coninc  es  ghestaen  mettien 
2240  Ten  veinstren  ende  heift  al  versien 

Die  daet  die  Walewein  heift  ghewrocht. 

Nu  alreerst  es  hi  bedocht 

Omme  den  cnape  ende  om  sinen  vrede  , 

Ende  hoe  dat  hine  up  sinen  ghelede 
2245  Ten  campe  liet  bevaen  int  crijt. 

Hi  seide :  » Het  es  meer  dan  tijt 

Dat  ic  den  cnape  in  hulpe  vare: 
Ic  sie  daer  so  menighe  scare  , 
Die  up  hem  houwen  ende  slaenj 

2250  Maer  in  den  wighe  so  es  bevaen 
Een  rudder  neven  sire  side, 
Dies  es  nu  mine  herte  blide  5 
Want  hi  vecht  so  deghenhke  , 
Ic  wane  het  es  van  hemehnke 

2255  Een  inghel,  ende  het  heiftene  ghesant 
God  omme  thelpene  den  seriant, 
Hen  dede  noyt  rudder  sulke  daet/' 
Dus  vonden  si  in  haren  raet , 
Dat  si  ghereedden  hare  scaren 

2260  Ende  quamen  ten  porten  uutghevaren. 
Die  coninc  hi  quam  selve  voren 
Met  vijf  hondert  rudders  uutvercoren  , 
Die  beste  die  waren  in  sijn  hof, 
Omme  te  behoudene  sijn  ghelof, 

2265  Ende  alle  gheachemeert  wale  , 
Bede  met  ysere  ende  met  stale. 
Dus  quamen  si  met  haren  scaren : 
Ende  coninc  voer  sonder  sparen 
Daer  deer  Walewein  entie  seriant 

2270  Bede  vochten  bant  an  bant, 
Die  des  vreden  adden  noot. 
Si  adden  ghewrocht  wonder  groot 
Onder  hen  tween  in  sulc  een  hare. 
Deer  Walewein  hi  wert  gheware 

2275  Vanden  coninc  ende  seide  :  » Ilere , 
Waeromme  haesti  u  so  sere? 
Ghi  moocht  wel  keren  het  es  gedaen. 


78  ROMAN  VAN  WALEWEIN. 


Ic  hope  wi  sullen  wel  ontstaen 
Jeghen  die  hier  sijn  ,  hebwijs  gheval. 

2280  Mine  sorghen  die  sijn  al 

Dat  ons  die  nacht  al  sal  benemen." 
Die  coninc  die  andworde  heme 
Ende  seide :  »  Here  rudder ,  God  weet , 
Ic  hebbe  mesdaen  ,  dats  mi  leet. 

2285  Tan  algader  minen  mesdaden 
So  willic  staen  tuwer  ghenade. 
Bi  u  hebbic  den  cnape  verwrocht  5 
Ic  sach  up  jou  ende  wert  verdocht , 
Dat  ic  vergat  al  des  vreden  , 

2290  Dies  mi  die  cnape  hadde  ghebeden  , 

Om  dat  ic  jou  sach  sulc  wonder  werken. 
Maer ,  rudder  ,  ghine  moet  merken 
Dit  in  ghene  dorperheit , 
Dat  ic  tote  jou  hebbe  gheseit; 

2295  Hen  quam  om  el  neghene  sake  | « 
Dat  ic  bem  so  tonghemake  , 
Dan  mi  dese  lachter  es  ghesciet.*' 
Walewein  seide  :  »  Ghine  durt  niet 
Tonghemake  sijn  ,  coninc  hete , 

2300  Ghi  sult  doen  uwes  selfs  ere. 

Die  niet  mesdoet ,  hine  dar  niet  boeten. 
Ghi  sult  den  cnape  scone  groeten  , 
Ende  sult  hem  voort  in  hulpe  staen." 
Nu  latic  die  tale  voort  gaen 

2305  Van  desen  ende  wille  mine  woort 
Van  den  gonen  segghen  voort, 
Die  tonghemake  waren  sere 
Om  haren  vrient,  om  haren  here, 

Dien  si  in  dien  daghe  verloren. 

2310  Si  hilden  daer  ende  hadden  ghesworen 
Dat  sijs  ghewroken  souden  wesen. 
Dus  ghereedden  si  mettesen 
Ghenendelike  hare  scaren  , 
Ende  trocken  vort  al  sonder  sparen  , 

2315  Omme  te  wrekene  hare  scade  , 
Daer  die  conine  hilt  te  rade 
Jeghen  VValeweine  van  sire  mesdaet , 
Ende  soude  ghaerne  ,  hadde  hijs  raet , 
Betren  ^igÊt  dat  hi  den  cnape  liet 

2320  In  suiker  noot.    Mettien  hi  siet 

Dat  si  up  hem  comen  met  scaren: 
Doe  moesten  si  der  tale  onbaren 
Ende  andre  sake  anegaen  , 
Of  hare  leven  \?are  ghedaen ; 

2325  Ende  setten  hem  stoutelike  ter  were 

Die  up  hem  quamen  met  groten  ghere 
Omme  vernieuwene  den  strijt. 
Die  nacht  ghinc  an:  het  was  tijt 
Dat  men  des  wighes  adde  onboren^ 

2330  Maer  dat  sijt  alle  hebben  ghesworen , 
Dat  si  den  gonen  souden  vaen  , 
Die  hem  die  scade  hevet  gedaen, 
Ende  over  hem  ghewroken  wesen. 

Dus  vergaderden  si  mettesen. 
2335  An  beden  siden  met  ghewelde 
So  vochten  si  sere  upten  velde. 
Die  conine  selve  was  rudder  goet; 
Ili  wilde  daer  doen  teerste  ghemoet, 

Also  als  ic  u  mach  bedieden, 
2340  Omme  te  verbondene  sine  lieden  , 

Jeghen  enen  dien  hi  hevet  vercoren  , 

Ende  was  comen  uten  here  voren. 

Hi  biet  mijn  bere  Alangremant, 

Die  stoutste  rudder  dien  men  vant 
2345  Yewerinc  tenigber  stede. 

Ende  sijn  broeder  volgbede  mede  , 

Hi  biet  mijn  here  Bancram  die  coene  , 

Ende  soudene  bescudden  ,  haddijs  te  doene  , 

Jeghen  dien  coninc  entie  sine  , 
2350  Die  des  dagbes  sonder  pine 

Hadde  gbelegben  indien  castele; 

Maer  si  sullens  te  baren  dele 

Gbenouch  hebben  eer  si  keren. 

Die  coninc ,  die  waerd  was  veler  ere  , 
2355  Hi  vinc  ten  scilde  ende  ten  spere, 

Ende  sette  hem  jeghen  dien  ter  were, 

Die  up  hem  quam  ghenendelike. 

Hi  beval  hem  Gode  van  hemelrike. 

Die  cnape  voer  neven  sconinx  side  , 
2360  Die  der  hulpe  was  wel  blide  , 

Die  hem  de  coninc  hevet  brocht. 

Eikerlij  c  hevet  andren  versocht 

Up  den  velde  met  omminne. 

Men  wxet  noch  niet  wie  daer  sal  winnen 
2365  Vort  anders  daer  mede  es  vergaen. 

Deer  Walewein  heette  ,  ende  hi  liet  staen 

Sijn  paert  vercoelen :  het  was  moede. 

Daer  an  dedi  als  die  vroede. 

Hi  stac  of  den  helm  metteser  dinc  , 

2370  Ende  sacli  hoe  claer  die  wijcli  verghinc 
Tusscen  den  coninc  ende  Alangremande. 
Si  namen  die  scachte  in  haren  handen 
Ende  die  hreidele  biden  cnope. 
Die  orse  setten  si  ten  lope  , 

2375  Die  dapper  waren  ende  snel. 
Alangremant  gheraecte  wel 
Den  coninc  daer  nelFens  dat  hi  wilde  , 
Een  deel  neffens  sinen  scilde  , 
Ende  haddene  weina  met  groter  porsse 

2380  Ghedaen  turnen  vanden  orse  , 

Maer  dat  hem  sijn  spere  ontwant 
Ende  spranc  te  sticken  A^or  die  hant: 
Dit  dede  dat  die  coninc  ontsat, 
Over  waer  seit  men  ons  dat. 

2385  Die  coninc  hine  miste  niet, 
Eist  als  men  ghcscreven  siet , 
Hi  gheraecte  Alangremante  ter  cure 
Wel,  ende  stac  hem  den  scilt  al  dureï 
So  dedi  halsberch  ende  curie ,  / 

2390  Salie  jou  der  waerheit  lyen , 
Metten  spere  al  die  huut , 
Ende  drouchene  doot  ten  sadel  uut. 
Ten  ende  van  sinen  scachte  , 
Met  ghenende  ende  met  crachte , 

2395  Achter  waer  t  uten  ghereide 

Viertien  voete  verre  uptie  heide  , 
Ende  lietene  vallen  uptie  aerde 
Doot  5  endü  tors  liep  sire  vaerde 
Weder  dane  het  quam  te  voren 

2400  Met  ydelen  sadele ;  het  hevet  verloren 

Siiien  here  ,  die  doot  bleef  ter  stede: 

Dat  dede  sine  overmoedichede , 

Daer  noyt  kerstijn  ane  wan. 

Dat  versach  mijn  here  Bancran, 
2405  Die  drouve  was  om  sinen  broeder; 

Maer  M  was  een  deelkijn  vroeder 

Danne  was  mijn  here  Alangremant. 

Hi  seide:  »Quamic  in  sconinx  hant 

Het  mochte  met  mi  also  vergaen 
2410  Alst  met  minen  broeder  es  ghedaen; 

Ic  wane  mi  es  beter  tkeren 

Die  wile  dat  ic  mach  met  ere 

Dan  ic  hier  yet  langhe  merre." 

Degone  waren  drouve  ende  erre  , 
2415  Die  daer  achter  waren  bleven, 

Ende  worden  vervaert  om  hare  neven , 

Dat  si  mochten  wesen  doot , 

Ende  seiden :  » Wi  daden  dulheide  groot , 

Dat  wi  twee  rudders  lieten  varen, 
2420  Die  alre  beste  vander  scare 

Ende  diemen  vant  in  enich  lant, 

Allene  indes  conincs  hant: 

Dat  was  dompheit  herde  groot; 

Ic  segghe  jou  dat  si  bleven  doot," 
2425  Doe  ghereedden  hem  diere  waren 

Ende  ginghen  hem  in  hulpe  varen 

Wel  achtienhondert  bi  ghetalle. 

Dese  goede  rudders  ghereedden  alle 

Ende  voeren  te  hulpe  haren  neven 
2430  Ende  haren  here,  die  was  bleven 

Binden  selven  daghe  doot. 

Doe  rees  daer  die  storem  groot. 

Upten  coninc  quam  gont  here, 

Ende  hi  ghereedde  hem  ter  were 
2435  Ende  vijfhondert  rudders  die  met  hem  waren: 

Si  ginghen  vechten  sonder  varen  • } 

Jeghen  die  gone  die  up  hem  quamen. 

Die  hem  daer  niet  ne  dorste  scamen, 

Ic  wane  wel  dat  was  die  seriant : 
2440  Hi  vacht  met  ghewillegher  hant 

NefFens  den  coninc  sinen  here. 

Dus  ghinc  men  daer  vechten  sere 

Ghenendelike  met  groter  cracht. 

Het  was  goct  stic  inde  nacht 
2445  Dattie  wijch  gheduerde  ;  ic  wane 

Si  adden  tlichte  vander  mane  , 

Daer  si  alle  bi  ghesaghen. 

Des  conincs  volc  begonste  versaghen 

Als  si  quamen  in  suiker  porsse ; 
2450  Si  traken  achter  metten  orsen 

Ende  lieten  haren  here  in  groter  noot. 

Nu  waren  des  cnapen  sorghe  groot 

Hoe  hi  den  coninc  bescudden  mach: 

Hi  gaf  ' daer  harde  menighen  slach 
2455  Uptie  helme  metten  swaerde  ; 

Ende  die  coninc,  die  hem  ooc  verwaerdc, 

Ende  weet ,  blijft  hire  ,  hi  es  doot , 

Ende  vliet  hi,  dat  es  lachter  groot. 

Dus  waersi  bede  in  groter  sorghe, 
2460  Godwouds,  wiene  daer  sal  borghen: 

Haer  ne  gheen  weet  wat  hi  doen  mach. 

6* 

Dits  Waleweiii ,  die  gont  versach ; 
Ende  hi  peinsde  in  sinen  moet : 
» Langhe  letten  ne  es  niet  goet.'' 
2465  Hi  bant  den  helm  up  thooft  ter  vaert , 
Ende  sat  up  Gringolette  sijn  paert, 
Ende  quam  ghereden  in  gont  hare, 
Ghelijc  oft  een  valke  ware 
Die  vloghe  onder  wilde  ganse : 
2470  Hi  [deet]  daer  ghelden  die  hanse  fr"^^!. 
Den  gonen  dien  hi  vor  hem  vant. 
Dat  versach  doe  die  seriant 
Ende  wert  verhoghet  herde  sere, 
Ende  sprac  ten  coninc  sinen  here : 
2475  »  Weten  vechten,  het  es  wel  tijt ! 
Nu  ghelievet  mi  de  strijt: 
Ie  sie  die  bloeme  van  allen  heren." 
Doe  ginghen  si  te  gader  keren 
Ende  ginghen  houwen  metten  swaerde, 
2480  Die  gone  die  hem  eerst  vervaerden, 
Stoutelike  :  si  addens  te  doene  ; 
Walewein  maketse  alle  coene. 

Ende  dandre  verdroughen  hare  swaerde  wedere 

Ghelike  dat  vogle  doen  hare  vedere, 
2485  Ghenendelike  metten  armen. 

Entie  halsberghe  begonsten  verwarmen  , 

Entie  maelgen  vlogher  af 

Achter  velde  oft  ware  caf. 

Si  maecten  wonden  in  die  huut: 
2490  Gont  bloet  quam  gheronnen  uut. 

Men  mochte  daer  bi  tween ,  bi  drien , 

Gone  rudders  tumen  sien  , 

Ende  bi  vieren  ende  bi  viven , 

50  ghinc  mense  daer  ontliven  ; 
2495  Sesse  te  gadere  ende  sevene 

Roofde  mense  daer  vanden  levene. 
Men  ghinc  daer  houwen  ende  slaen 
Den  enen  doot ,  den  andren  vaen  , 
Sodat  haer  in  wel  corter  uren  , 
2500  Al  wartet  Waleweine  te  sure  , 
Daer  nes  niet  een  ontgaen  , 
Sine  bleven  doot  of  ghevaen , 
Of  mesmaect  van  diepen  wonden. 
Doe  ruumden  si  in  corten  stonden. 

2505      Die  Coninc  keerde  met  groter  minnen, 
Ende  voerde  inden  casteel  binnen 
Waleweine  met  groter  joycn. 

51  begonsten  alle  vervroyen 

Ende  worden  blide  omme  sconinx  gaste. 

2510  Die  ghevanghene  leidemen  vaste 
Daer  si  niet  ne  mochten  ontgaen. 
Gone  cnapen  quamen  saen 
Ende  namen  die  paerde  over  al 
Ende  ledetse  up  een  stal 

2515  Daer  sise  wel  te  ghemake  daden. 

Die  sciltcnechte  worden  wel  beraden 
Ende  quamen  ghelopen  altehant 
ïote  Waleweine  ende  dien  seriant 
Ende  ontwapenetse  altemale. 

2520  Die  coninghinne,  die  indie  sale 
Was,  soe  dede  ghereden  scierc 
Twc  mantelen  goet  ende  diere 

Ende  deedse  den  heren  om  hem  slaen  , 

Dat  hem  gheen  coude  soude  an  gaen  5 
2525  Si  addent  sdaghes  ghehadt  heet. 

Binnen  desen  was  selve  ghereet 

Die  coninghinne  ende  altemale 

Die  camerieren :  soe  ghinc  ter  sale  , 

Ende  heift  Waleweine  bider  hant  ghenomen 
2530  Ende  seide :  »Here,  sijt  wel  comen 

Te  suiker  herberghe  als  hier  es. 

Dies  sijt  seker  ende  ghewes, 

Alwaer  soe  beter  hondert  werven  , 

Ic  wilde  wel ,  here ,  waert  uwe  bedarve  . 
2535  Ent  u  bequame  ware  00c ,  here , 

Dat  ghi  ons  blevet  emmermere  ; 

Ghi  hebt  ons  sulke  ere  ghedaen." 

Mettien  so  quamen  si  ghegaen 

Tenen  bedde  achter  den  haert 
2540  Ende  ghingher  up  sitten:  doe  quam  die  waert, 

Die  coninc  ,  ghegaen  mettesen 

Ende  hietene  willecome  wesen. 

Hi  ghinc  daer  sitten  bi  sire  siden. 

Si  waren  alle  gader  blide 
2545  Die  daer  waren  binder  sale.... 

Wat  holpe  dat  jou  langhe  tale 

Maecte  ?  hi  was  daer  wel  ontfaen : 

Men  gaf  water  ende  ghinc  dwaen  , 

Ende  wilden  eten ,  het  was  tijt ; 
2550  Si  hadden  gheweset  inden  strijt 

So  langhe  met  groter  cracht , 

Dat  was  bider  middernacht 

Eer  si  ten  etcne  mochten  vaen. 

Die  coninc  hi  es  up  gliestaen, 
2555  Hi  dede  Waleweyne  grote  ere, 

Hi  seide  :  »  Rudder  ,  bi  onsen  here , 

Ghi  moet  gaen  sitten  M  trouwe 

Eten  met  mire  vrouwen  , 

Minen  wive,  der  coninginne, 
2560  Die  ic  vor  alle  die  warelt  minne  ; 

Bedi  soe  wilt  ende  ic  beghaert." 

Deer  Walewein  seide:  »  Ghi  sijt  mijn  waert: 

Dat  ghi  ghebiet  ic  doet  ghereet , 

Here  ;  nochtan  so  eist  mi  leet 
2565  Dat  ic  soude  eten  met  mire  vrouwen 

Ic  ne  bems  niet  waert,  bi  mire  trouwe; 

Maer  jou  ghebod  willic  niet  laten." 

Die  coninc  seide  :  »  Bi  caritaten , 

Ghi  sijt  houder t  werven  mere 
2570  Ere  waert,  wel  lieve  here, 

Dan  icker  vulbringhen  mach; 

Tote  heden  up  desen  dach 

Ne  was  jou  ghelike  nie  gheboren." 

Deer  Walewein  moeste  gaen  sitten  [vor en j  , 
2575  En  jeghen  hem  die  conincghinne , 

Die  hovesc  was  in  haren  sinne  ; 

Ende  an  sine  side  die  seriant, 

Entie  coninc  an  dandre  hant. 

Si  ginghen  sitten  met  ghemake 
2580  Yriendelike  met  scoonre  sprake. 
Ter  taflen  dienden  sciltcnechte 
Van  herde  menighen  glierechtc: 
Daer  was  al  dies  ghenouch 

Dies  de  aerde  ye  ghedrouch  , 
2585  Wal  so  si  wilden  ende  begherden  , 

Ende  dies  men  vant  boven  der  aerden. 

Alse  die  maeltijt  was  ghedaen 

Sprac  men  om  een  slapen  gaen; 

Gone  rudders  waren  so  mesmaect 
2590  Vanden  wapinen,  ende  si  hadden  gewaect 

Langber  dan  [si]  plagben  te  doene. 

Bin  desen  quamen  die  garsoene 

Ende  ginghen  maken  in  die  sale 

Die  bedden  utermaten  wale  , 
2595  Daer  die  heren  up  slapen  souden. 

Vier  cnapen  quamen  ende  houden 

Elc  ene  tortijtse  scone  ende  groot, 

Alsoot  hem  die  coninc  gheboot; 

Si  brochtse  uut  ere  kemenade, 
2600  Si  hiltse  wel  bi  liever  lade 

Daer  V^^aleweins  bedde  ghemaect  was. 

Die  stede  was  claerre  dan  een  glas 

Ende  verlichte  so  duerscone. 

Die  coninc  seide:  »  Dat  jou  God  lone! 
2605  Here  Walewein  ,  wildi  slapen  gaen 

Ende  rust  jou,  het  dinct  mi  wel  ghedaen: 

Ghi  hebbets  berde  wel  te  doene." 

—  »  Glierne ,  here,"  sprac  Walewein  die  coene, 

»  Ghi  sect  wel ,  lieve  here  waert." 
2610  Doe  nam  bi  orlof  metter  vaert 

An  sire  vrouwen  der  conincghinne. 

Soe  bevalnc  met  soeten  sinne 

Gode,  ende  hiet  den  sciltcnechten 

Dat  si  den  ruddcr  souden  berechten 

2615  Ënde  helpen  dat  hi  slapen  quame. 
Sine  wisten  nochtoe  niet  sine  name  , 
No  wanen  dat  hi  was  gheboren  , 
Die  metten  tortijtsen  ghingen  voren, 
Ende  leeddene  daer  hi  wesen  soude, 

2620  In  die  kemenade  ,  die  met  goude 
Was  bescreven  altemale. 
Up  een  cussijn  van  sindale  'Zm/^^'^ 
Ende  up  enen  setel  van  clpsbene 
Setten  si  den  rudder  rene, 

2625  Ende  daden  of  met  goeder  moete 

Sine  scoen  ,  ende  dwoughen  sine  voete 
Met  warmen  borne  dat  ic  wane. 
Een  pellel  lach  daer  ghespreet  ane 
Den  vloer,  dat  hi  niet  vulen  soude 

2630  Sine  voete.    Doe  ghinc  hi  slapen  houd 
Up  tbedde  ,  onder  die  coverture  , 
Die  rikelic  was  ende  goet  ter  cure : 
Soene  mochte  niet  verbetert  sijn. 
Doe  brocht  men  hem  een  orcussijn 

2635  Ende  een  hooftcleet  scone  ende  sochte 
Si  berechtene  als  si  best  mochten. 
Ili  seide :  »  Ic  bem  wel  te  ghemake , 
Inne  beghere  el  ghene  sake 
Dan  ghi  den  rudder  dor  uwe  doghet 

2640  ïe  ghemake  doet,  so  ghi  best  moghet, 
Die  tavont  hier  met  mi  es  comen." 
Mettien  hebsi  orlof  ghenomen , 
Ende  seiden  dat  sijt  glierne  daden. 
Dus  ghinghen  si  uter  kemenade 

2645  Ende  bevaelne  onsen  here. 

Den  rudder  namen  si  bi  den  ghere 
Ende  ginghen  met  hem,  die  vier  cnapen, 
Ter  Gameren  daer  hi  sonde  slapen , 
Ende  leidene  up  een  scone  bedde. 

2650  Hi  was  uut  enen  quaden  ghewedde 

Dies  daechs  ontgaen  bi  Waleweins  ghevecht : 
Dancte  hijs  hem  niet,  hi  dade  onrecht. 
Die  den  andren  helpt  uut  sire  noot 
Ende  uter  anxene  vander  doot , 

2655  Als  daer  hi  mede  was  bevaen, 

Ende  nemmerme  ne  ware  ontgaen , 

Ne  waer  die  helpe  Gods  ende  van  Waleweine  5 

Die  bescuddene  ende  el  negheine , 

Ende  die  hevet  hem  behouden  tleven. 

2660  Mettien  heifti  orlof  gegheven 

Den  enapen  diene  te  bedde  daden, 
Ende  dancte  hem  sere  alre  ghenade 
Die  si  hem  hebben  ghedaen. 
Si  bevaelne  Gode  ende  gaen 

2665  Elkerlijc  te  sinen  here. 

Si  haesten  utermatene  sere , 

Bede  rudders  ende  enapen  , 

Elc  ghinc  up  sijn  bedde  slapen 

Ende  rusten  hem:  si  haddens  te  doene. 

2670      Nuchtens  ontspranc  Walewein  de  coene 

Tilike  metter  lewerken  sanghe, 

Ende  hi  seide :  » Ic  hebbe  te  langhc 

Gheslapen ,  ic  soude  teser  wile 

Ghereden  hebben  ene  mile, 
2675  Haddic  wijsheide  ghedaen." 

Hi  cleed.de  hem  ende  es  upghestaen  , 
Ende  dede  an  cousen  ende  scoen. 
Hen  was  rudder  no  garsoen 
Nochtoe  ontspronghen  in  de  sale. 

2680  Een  scone  beckijn  ende  ene  dwale 
Vant  daer  Walewein  ghereet: 
Daer  es  hi  comen  ende  dweet 
Sijn  oghen  ende  sijn  hande  scone, 
Hi  seide :  »  God ,  here  vanden  trone , 

2685  Nu  moeti  mi  heden  ghe werden 

Ghewisen  daer  ic  vanden  swaerde 
Traey  litekijn  moete  verstaen , 
Dat  mi  dese  pine  hevet  ghedaen !  " 
Daer  hi  dus  stont  in  deser  tale 

2690  So  quam  die  coninc  in  de  sale 
Van  uter  cameren  daer  hi  lach. 
Walewein  onhoot  hem  goeden  dach 
Teerst  dat  hine  hevet  versien. 
Die  coninc  andworde  hem  mettien  , 

2695  Ende  seide:  »  God  onser  aller  here 
Gheve  jou  bliscap  ende  grote  ere  , 
En  moete  jou  groot  gheluc  verlenen! 
Wat  moghedi  hier  mede  menen, 
Dat  ghi  dus  vroech  sijt  up  ghestaen? 

2700  Het  dinct  mi  herde  sere  mesdaen ; 
Hier  nes  niemen  binden  hove 
Up  ,  no  grave  no  hertoghe, 
No  ooc  ruddren  no  cnapen: 
Twine  haddi  noch  gheslapen 

2705  Ende  hadt  gherust  ene  wile?" 

Hi  seide:  » Ic  hebbe  menighe  mile 

ïe  varne,  die  ic  riden  moet, 

Dies  sijt  seker  ende  vroet. 

Ooc  bem  ic  verlet  bi  desen  campe: 

2710  Om  dat  ic  sach  dat  si  met  scampe 
Desen  cnape  alle  wilden  deren, 
Ic  peinsde  dat  iet  soude  verweren 
Ende  behouden ,  mocht  ic ,  sijn  leven  : 
Siet ,  here  ,  dus  bem  ic  hier  bleven , 

2715  Anders  addic  vort  ghevaren." 
Alle  die  gone  die  daer  waren 
Binden  hove  sijn  up  ghestaen  , 
Entie  coninghinne  quam  ghegaen 
Met  haren  camerieren  in  de  zale. 

2720  Walewein  groetetse  altemale, 

Ende  altevoren  die  coninghinne. 
Soe  andworde  met  soeten  sinne : 
»  Here ,  ic  hebbe  wel  vernomen , 
Dat  jou  niene  mach  becomen 

2725  Alsulke  herberghe  als  hier  es." 
Walewein  andworde  na  des: 
»  Vrouwe ,  soe  doet  uter  maten  wale ; 
Wat  holpt  dat  iet  langher  hale  , 
Ic  hebbe  elre  nu  te  doene." 

2730  Binnen  desen  quam  die  rudder  coene. 
Dien  Walewein  adde  behouden  tleven, 
Ende  seide :  »  Onse  here  moete  jou  gheven 
Bede  bliscap  ende  grote  ere  ! 
Van  desen  daghe  emmermere 

2735  Bem  ic  u  cnecht  ende  u  ghersoen." 
Ui  cnielde  ende  custe  sine  scoen, 
Ende  seide  :  »  Hets  recht ,  lieve  here  ; 

Bi  u  hebbic  lijf  ende  ere 

Behouden ,  dat  ie  hadde  verloren : 
2740  Dat  weet  ie  sekerlike  te  voren, 

Si  hadden  mi  mijn  lijf  ghenomen." 

Die  van  duechden  es  vulcomen 

Hi  nam  den  rudder  mettien  , 

Die  daer  lach  over  sine  cnien , 
2745  Bider  hant,  ende  dedene  up  staen. 

Hi  seide:  »Laet  jou  drouven  gaen, 

Dor  mi  ne  drivet  ghenen  rouwe." 

—  » Inne  maecht  laten ,  bi  mire  trouwe , 

Bedi  ic  weet  wel,  dat  mijn  leven, 
2750  Dat  hebdi  mi  naest  Gode  gegheven; 

Ende  nu  moetic  van  u  sceden! 

Die  rike  God  moet  jou  gheleden 

Als  ghi  niet  langher  hier  wilt  wesen  ! " 

Walewein  hi  sprac  mettesen 
2755  Toten  coninc  ende  toter  vrouwen: 

» Ic  bidde  jou  up  rechte  trouwe, 

Dat  ghi  den  rudder  duer  ghenade 

Vant  ghehelpen  ende  gheraden! 

Bescermtene  jeghen  sine  viande  , 
2760  Ende  helpt  hem  dat  hi  tsinen  lande 

Come  ,  ende  blive  in  sine  ere ! " 

Die  coninc  seide:  »  Bi  onsen  here, 

Ic  sal  doen  dat  ghi  begaert." 

Doe  riep  Walewein  om  sijn  paert. 

2765      Doe  andworde  die  coninghinne , 
Die  hovesc  was  in  allen  sinne: 

»  Here  ,  laet  staen  noch  u  paert ; 
Ic  bidde  dat  ghi  niet  ne  vaert 
Uut  desen  hove  hedenmee: 

2770  Rust  u  enen  dach  of  twee  , 

Danne  so  vaert  daer  ghi  ghebiet." 
Walewein  seide:  danne  diet  niet 
Dat  mens  hem  bade ,  hi  moeste  varen. 
Si  badens  hem  alle  diere  waren ; 

2775  Hine  wilde  in  ghere  wijs  die  vaert 

Onberen.    Doe  brochtemen  hem  sijn  paert 
Ende  sijn  harnasc  was  al  ghereet. 
Die  coninc  hi  seide :  »  God  weet , 
Waert  u  wille  ende  bequame, 

2780  So  soudic  gherne  uwe  name 
Weten  eer  ghi  henen  vaert." 
Deer  Walewein  sat  up  sijn  paert : 
Hi  seide :  »  Dies  ne  staet  mi  tonberne  , 
Want  ic  wilse  jou  segghen  gherne; 

2785  So  wat  so  mijns  daer  na  ghesciet , 
Mire  namen  ne  loochen  ic  niet; 
Nochtan  ne  was  noit  man  gheboren  , 
Soudise  weten,  hine  moest  te  voren 
Daer  omme  vraghen.    Sijt  u  bequame, 

2790  Walewein  es  mine  name." 

Alse  die  coninc  dat  verstoet 
Doe  vervroyde  hem  die  moet, 
Ende  seide :  »  Sidi  Arturs  suster  sone , 
Die  der  ere  es  ghewone  , 
2795  Ende  daer  men  alle  doghet  of  telt, 
Ende  menighe  overdaet  heift  ghevelt? 

Ic  hebbe  uwes  horen  ghewaghen  , 

Maer  ic  ne  sach  jou  noit  te  ghenen  daghen. 

God  die  sijs  ghebenedijt , 
2800  Dat  ic  hebbe  gheleeft  den  tijt 

Dat  ghi  sijt  comen  bin  minen  hove  ; 

Ghi  sijt  van  so  groten  lovel 

Nu  beet  neder,  ende  laet  jou  paert 

Up  stal  doen  metter  vaert , 
2805  Ende  blivet  hier,  here,  bi  mi, 

Ende  staet  mi  van  herten  bi! 

Al  mijn  goet  ende  al  mijn  lant 

Dat  ghevic  jou  in  jouwer  hant 

Mede  te  doene  jou  ghebod, 
2810  Ende  daer  na,  also  helpe  mi  God, 

Willic  in  uwen  dienste  staen. 

Indien  dat  ghijt  wilt  ontfaen 

Ende  met  mi  bliven  al  mijn  leven." 

—  »Wildi  mi  al  die  warelt  gheven,'^ 
2815  Sprac  Walewein,  » inne  blever  niet; 

Maer  saghic  jou  pine  ende  verdriet 

Hebben ,  here  ,  het  ware  mi  leet , 

Ende  ic  avontuurde  wel  ghereet 

Mijn  lijf  vor  jou,  bi  mire  trouwe." 
2820  Doe  nam  hi  orlof  andie  vrouwe  , 

Des  coninx  wijf,  die  coninghinne  , 

Ende  an  alle ,  die  daer  inne 

Met  hare  waren  in  die  sale. 

Si  andworden  alle  te  male : 
2825  »  Nu  vaert,  God  onser  alre  here 

Verde  jou  van  lachtre  ende  sere, 

Ende  late  jou  dinc  ten  besten  comen!" 

Dus  hevet  hi  orlof  ghenomen 
Eiide  reet  wech  met  deser  tale. 

2830  Aldie  maisniede  vaiider  sale  , 

Ende  alle  die  binden  hove  waren, 
]Ne  weten  hoe  van  rouwe  varen, 
Omdat  hem  der  Walewein  ontfaert; 
Entie  niewe  rudder  hi  mesbaert 

2835  Yan  rouwe  uter  maten  sere 

Dat  hem  aldus  ontfoer  sijn  here 
Die  hem  behouden  hevet  sijn  leven. 
Hi  seide:  »  God  die  moete  jou  gheven 
Grote  bliscap  emmermere, 

2840  Ende  lonen  jou  tgoet  entie  ere 

Die  ghi  te  mi  waert  hebt  ghedaenl" 

Nu  latic  jou  die  tale  staen 

Vanden  coninc  ende  van  sinen  lieden 

Ënde  wille  jou  van  Waleweine  bedieden, 
2845  Die  vaste  reet  ende  node  spaert, 

Als  een  die  gherne  wonne  tswaert, 

Haddijs  stade  entie  macht. 

Over  dach  ende  over  nacht 

Reet  Walewein ,  die  rudder  bout ; 
2850  Menich  foreest  ende  menich  wout 

Reet  hi  duere  ende  menighe  heide; 

Menighen  berch  ,  menighe  valeyde 

Leet  hi  in  dese  avonture , 

Die  hem  dicke  wert  te  sure. 

2855      Up  enen  dach  quam  hi  ghevaren 
Neven  der  wilder  scebaren  , 


ROMAN  VAN  WALEWEIN. 


Ende  hi  sach  scepe  in  die  see  , 
Bi  wilen  min,  bi  wilen  mee, 
Daersi  in  voeren  up  ende  neder. 

2860  Het  was  herde  scone  weder: 
Die  sonne  sceen  anden  trone 
Over  al  die  warelt  scone. 
Dus  (juam  hi  inden  sonnescine 
Ghevaren  neven  die  marine  , 

2865  Sere  claghende  sijn  ellende  , 

Om  dat  hi  niet  ne  conste  venden 

Dat  hi  dicke  adde  ghesocht 

Ende  met  menigher  pine  hecocht : 

Hi  seide :  »  Wat  helpet  mi  dat  ic  vare  , 

2870  Want  ic  ne  can  ghene  niemare 

Ghevreesscen ,  daer  ic  omme  hem  comer.'' 
Mettien  hevet  hi  van  verren  vernomen 
Ene  steenroche  hoghe  ende  clene. 
Die  men  hiet  te  Ravenstene. 

2875  Al  sceen  soe  smal,  soe  was  ghereet 
Boven  ere  halver  mile  breet , 
Ende  die  seeharen  lieper  onder. 
Dit  hadde  Waleweine  wonder 
Als  hijt  sach,  ende  mettien 

2880  Heifti  enen  casteel  vorsien 

Daer  boven  staen,  die  hadde  ane 
Menighen  tor,  na  minen  wane, 
Ende  al  van  claren  marberstene, 
Some  groot  ende  some  clene. 

2885      Dit  sach  hi  al  te  deser  wile: 
Doe  voer  hi  pensende  ene  mile 

Dat  hire  gherne  binnen  ware 
Om  te  vreesscene  niemare, 
Daer  hi  noch  niet  of  ne  weet ; 

2890  Maer  het  es  hem  onghereet: 
Het  was  al  water  dat  hi  sach. 
Ne  ghenen  wech,  die  mensce  mach 
No  weder  riden  nochte  gaen, 
Sone  sachi  vor  hem  staen; 

2895  Ne  gheen  gat  daer  mensce  binnen 
Mochte  comen,  al  wildi  winnen 
Den  casteel  die  vor  hem  stoet. 
Maer  hi  wert  gheware  an  sinen  voet 
Int  sant  van  menighen  hoeveslaghen 

2900  Die  ten  castelewaert  ghelaghen : 

Hi  sach  wel  datmer  moeste  varen. 
Alse  der  wilder  seebaren 
Waren  gehebt  ene  wile 
So  moestemen  riden  ene  mile: 

2905  Twater  was  breet  alst  was  vloet. 
Doe  peinsdi  in  sinen  moet : 
» Ic  sie  wel  dat  hier  es  ghereden 
Diier  de  see»    Ic  ne  werde  ooc  heden 
So  versaghet,  ic  ne  salre  varen. 

2910  Ons  here  God  moete  mi  bewaren! 
Ic  sal  weten  waer  si  sijn  becomen 
Daer  ic  hier  of  hebbe  vernomen 
Die  hoeveslaghe  van  haren  paerden." 
Deer  Walewein  ,  die  onvervaerde  , 

2915  Volghede  achter  daer  hi  vant 

Die  hoeveslaghe  staende  int  sant , 
Daer  die  gone  hadden  ghereden. 

Sijn  paert  was  snel  van  allen  leden: 
Het  drouch  sinen  here  an  dat  eylant. 

2920  Die  vloet  soe  quam  altehant 

Als  Walewein  over  quam  ghevaren: 
Omtrent  hem  liepen  des  sewes  baren. 
Daer  moeste  hi  bliven,  al  waest  hem  leet 
Te  kerne  ware  hem  onghereet, 

2925  Want  t water  was  bachten  hem  te  wijt , 
Dies  willic  dat  ghi  seker  sijt. 
Hi  hilt  beneden  up  sijn  paert , 
Ende  sach  ter  steenroche  up  waert 
Om  den  casteel :  doene  sach  hijs  niet. 

2930  Hi  seide:  » Here  God,  wats  mi  ghesciet? 
Waer  in  hebbic  mi  selven  brocht ! 
Nu  hebbic  diere  ghenouch  becocht 
Tswaert  te  soekene  metten  ringhenl 
Het  sal  mi  in  groter  pine  bringhen, 

2935  Ende  hevet  ghedaen  al  nu  ter  stont; 
Bedi  het  es  mi  sere  oncont 
Waerwaert  ic  nu  gheraket  bem." 
Doe  sach  hi  enen  wech  vor  hem : 
Dien  reet  hi  voort.  Mettien 

2940  Hevet  dere  Walewein  versien 
Ene  porte  wide  ondaen, 
Ende  den  wech  daer  binnen  gaen 
Also  rechte  alse  hi  doen  mochte. 
Doe  peinsdi  in  sijn  ghedochte  : 

2945  »  Teser  poorten  moet  ic  in , 

Ende  prouven  daer  mijn  ghewin. 
Ic  wane  dat  dit  die  strate  si 
Yanden  castele,  dus  dinke  mi ; 

Die  ic  heden  eer  versach. 
2950  Nu  wese  die  strate  of  ne  mach 
Ie  salre  emmer  duere  varen. 
God  selve  moete  mi  bewaren  I " 

Doe  seindi  hem  ende  sijn  paert. 
Ter  poorten  reet  hi  metter  vaert 

2955  üp  waert,  duer  ene  haghedochte  , 
Dien  wech,  diene  ten  ende  brochte 
Upten  berch.    Ende  mettien 
Hevet  deer  Walewein  vorsien 
Den  Gasteel,  die  scone  stoet. 

2960  Doe  peinsdi  in  sinen  moet : 

» Ie  hem  hier  comen  wel  met  ere , 
God  late  mi  wel  weder  keren 
Sonder  lachter  ende  toren  !  " 
Menighen  rudder  sachi  daer  voren, 

2965  Die  alle  speelden  ,  weet  dat  wel , 
Scaec  of  werptafelspel, 
Ende  vele  sloegher  daer  den  bal : 
Den  steen  wierpmer  over  al 
Voor  den  casteel  up  dat  plein, 

2970  Als  dat  sach  deer  Walewein  , 

Die  hovesc  was  ende  on  vervaert , 
Beetti  neder  ende  liet  sijn  paert 
Staen.    Danne  dedi  niet  van  vare : 
Hi  wilde  vreesscen  niemare 

2975  Wat  Gastele  dat  dat  si, 

Deer  Walewein,  die  rudder  vri. 
Mettien  hevet  hi  vernomen 
Twe  garsoene  totem  eomen, 

Die  groetene  herde  hoofscelike. 
2980  Si  seiden :  »  God  van  hemelrike 

Die  gheve  jou  al  dat  ghi  begaert ! 

Of  ghyt  ghebiet  gheift  ons  u  paert, 

Ende  latet  ons  doen  up  stal, 

(Dat  jou  God  gheve  goet  gheval!) 
2985  Wi  bids  jou  dor  jous  selfs  ere  , 

So  moghedi  gaen  tonsen  here, 

Dinket  jou  goet,  ende  ghijt  begaert." 

Doe  gaf  bi  den  garsoen  sijn  paert , 

Entie  een  cnielde  hem  voren 
2990  Ende  dede  hem  of  sine  sporen  , 

Ende  ontgorde  hem  sijn  swaert , 

Ende  ontwapendene  metter  vart, 

Waleweine,  altemale. 

Een  paer  cleder  van  sindale 
2995  Haddi  an ,  dat  hem  wel  stoet , 

Ende  een  scone  ghescoeite  an  sinen  voet 

Hadde  hem  ghegheven ,  dies  sijt  wijs  , 

Die  rike  coninc  Amadijs  , 

Al  bedroopt  met  roden  goude  , 
3000  Om  dat  bi  om  hem  pensen  soude 

In  vremden  lande  ,  als  hise  adde  ane. 

Deen  garsoen  ,  na  minen  wane  , 

Nam  Waleweins  wapine  ende  sijn  paert 

Ende  ledet  ten  stalle  waert. 
3005  Hi  besteedde  die  wapine  ,  ende  hevet  saen 

Tpaert  upten  stalle  ghedaen, 

Ende  lietere  sinen  gheselle  bi. 

Walewein  ,  die  rudder  vri , 

Die  bloeme  was  boven  allen  heren  , 

3010  Hi  seide:  »  Dat  jou  God  moe  te  eren  I 

Soete  cnape  ,  nu  sech  mi 

Hoe  dat  vanden  castele  si 

Die  name ,  daer  ie  hier  allene 

Bern  comen."  —  »  Here  ,  Ravenstene 
3015  Sprac  die  cnape,  »  des  sijt  vroet." 

Deer  Waleweyn  was  wel  ghemoet 

Ende  hovesc  van  sinen  sinne : 

Hi  seide :  »  Vrient ,  dat  j  ou  God  minne ! 

Dor  ghenaden  dat  sect  mi , 
3020  Wie  van  desen  castele  si 

Here,  dien  ie  hier  sie  staen." 

—  »  Die  rike  coninc  Amoraen ; 
Hi  dedene  maken,  des  sijt  vroet.'' 
Als  Walewein  dat  verstoet 

3025  Was  hi  verblijt  harde  sere. 

Hi  seide:  »  Dat  jou  God  gheve  ere! 

Soete  cnape,  dat  sect  mi 

Door  uwe  ghenade,  welc  dat  si 

Jou  here,  die  coninc  Amoraen." 
3030  Die  cnape  hi  andworde  saen : 

—  »  Siet  waer  hi  sit ,  bi  mire  trouwe , 
Onder  gone  linde  tusscen  tween  joncfrouwen  , 
Ende  met  hem  j  onghe  rudders  vele , 

Die  spelen  van  menigheranden  spele." 

3035      Die  cnape  sprac,  al  over  waer: 

»  Ghebiedijt ,  here,  ic  lede  jou  daer.'* 

—  »  Ja  ic ,  dat  j  ou  God  gheve  ere, '  ^ 
Aldus  ghinc  Walewein  die  here 

Ten  coninc  waert ,  ende  metticn 

3040  He  veten  die  coninc  versien , 

Ende  hi  stont  up  van  sire  stede, 
Ende  alle  sine  rudders  mede 
Lieten  hare  spel,  ende  si  onthalen 
Waleweyne  met  soeter  tale, 

3045  Ende  seiden:  »  Here ,  sijt  wellecome! 
Ene  rose  ne  bloeit  niet  up  de  bome 
Also  scone  als  Walewein  boven  hem  allen." 
Die  coninc  seide ;  »  Mi  es  ghevallen 
Grote  ere  ,  God  sijs  ghebenedijt! 

3050  ïïere  Walewein,  dat  ghi  comen  sijt 

Te  minen  hove  ,  dies  hebbe  God  danc  I 
Dat  ie  jou  soeken  soude,  sonder  wanc  , 
Hebbic  ghepeinst  also  houde: 
Nune  wildic  om  dusent  mare  van  goude 

3055  Ghine  waert  hier  comen  ,  ende  om  mere." 
Walewein  seide:  »  God  lone  jou  here  !  " 
Ende  andworde  alse  die  vroede: 
»  Of  ghijt  te  mi  wart  sect  in  goede." 
—  »  Ja  ic ,  here ,  bi  mire  wet , 

3060  Dat  suldi  noch  heden  bet 

Weten  dan  ghi  hebt  ghedaen." 
Sine  wilden  daer  niet  langher  staen  , 
Elkerlijc  nam  andren  bi  bande  , 
Ende  die  baroene  vanden  lande 

3065  Ghingen  alle  metten  tween  heren , 
Ende  toomden  Walew^eine  met  ere 
ïoten  castele  in  die  sale. 
Gone  joncfrouwen  altemale 
Besaghen  minen  here  Waleweine : 

3070  Daer  ne  was  so  groot  no  so  cleine , 

Sine  besaghene  alle  ghemeenlike ; 
Daer  was  niemen  sine  ghelike 
Van  scoonhede,  dat  wetic  wale. 
Dus  sijn  si  comen  in  die  sale , 

3075  Die  scone  was  als  een  paradijs» 
Die  hadde  ghewesen  letterwijs 
Hi  mochte  daer  wonder  hebben  ghelesen. 
—  »Hier  moetti  willecome  wesen," 
Sprac  die  coninc ,  »  Here  Walewein ! 

3080  Uwer  ghelike  nes  neghein 

Van  dogheden  onder  shemels  trone.'^ 
Die  vloer  hi  was  algader  scone 
Met  sconen  pellele  overspreit, 
Daerne  die  coninc  brinct  gheleit» 

3085  Der  Walewein  entie  waert 

Ghingen  te  gader  bachten  haert: 
Up  een  bedde  daer  ghincsi  bede 
Sitten,  dat  met  enen  clede 
Was  ghespreet ;  diet  prisen  woude  ^ 

3090  Ic  wane  hire  omme  waken  soude 
Menighen  nacht ,  het  was  so  goet* 
Een  pellel  lach  onder  haren  voet. 

Ghene  heren  altemale 
Ghingen  sitten  indie  sale. 

3095  Bede  rudders  ende  joncfrouwen, 

Die  minen  here  Waleweine  bescouwen, 
Sine  consten  niet  ghenouch  besien. 
Deer  Walewein  sprac  mettien 
Toten  coninc  ende  seide :  »  Here  , 

3100  Mi  wondert  utermaten  serc 

Waer  ghi  mi  kent ;  bi  mire  wet , 
In  sach  jou  noyt ,  daer  ic  te  bet 
Ghevroede ,  nieuwer  in  ghene  stede  , 
No  gbenen  van  uwen  rudders  mede.'^ 

3105  Die  coninc  seide:  »  Ghi  sullet  weten 
Also  saen  als  wi  hebben  gheten, 
Danne  salict  jou  doen  verstaen." 
Men  gaf  water  ende  ghinc  dwaen  , 
Ende  souden  gaen  eten  in  die  sale. 

3110  Gone  heren  altemale 

Waren  van  Waleweins  comste  vro, 
Entie  coninc  seide  selve  also. 
Si  dwoeghen  alle  ende  sijn  gheseten, 
Gherechte  quamen:  men  ghinc  eten 

3115  Ten  taflen  boven  ende  beneden. 

Hen  quam  noit  man  in  ghere  stede 
Daer  hi  so  sach  dienen  met  ere 
Als  men  daer  diende  vor  die  heren. 
Die  gherechte  quamer  so  ghedichte, 

3120  Hen  mochte  gheen  mensce  lichte 

Ghenomen  ,  so  menich  quamer  daer. 
Goeden  wijn,  verse  ende  claer 
Dronken  si  alle  dies  begaren 
Ende  die  binnen  sconinx  hove  waren. 

3125      Als  si  der  spisen  adden  ghenouch, 
Eikerlij c  na  sijn  ghevouch  , 
So  diende  men  van  clareide  naer  ; 
Ende  als  men  gheten  adde  daer 
So  heift  men  scolakene  up  ghedaen 

3130  Vor  die  heren  ,  ende  men  liet  staen 

Die  taflen.    Twater  was  ghereet 
ïe  pointe  warm,  ende  men  dweet 
Die  hande  scone  vander  spise. 
Men  diende  daer  in  eiker  wise. 

3135  Naden  watre  gafmen  wijn, 

Alst  pliet  daer  hoghe  liede  sijn. 
Men  scincte  ende  dede  omme  gaen. 
Doe  sprac  die  coninc  Amoraen: 
»  Here  Walewein ,  nu  eist  tijt 

3140  Alreerst ,  dat  ghi  berecht  sijt 
Dies  ghi  mi  vraghet  heden  ere. 
Verstaet,  ic  sal  jou  segghen  mere 
Die  waerheit  al  bi  mire  trouwe. 
Ic  huwede  ende  nam  ene  joncfrouwe  , 

3145  Dies  mach  herde  wesen  lanc 
ïien  jaer  (ic  wists  Gode  danc 
Vele  meer,  hadsoe  ghelevet 
Dan  hise  noch  ghehaelt  hevet); 
Soe  was  sconinx  dochter  van  Irlant, 

3150  Entie  scoonste  diemen  vant: 

Van  ghelate  ende  van  manieren 
Sone  vintmer  so  scone  viere 
Indie  warelt  als  soe  was  ene. 
Diere  burghe  ende  hoghe  stene 

3155  Behuwedic  ende  menighe  stede, 

Ende  soe  dede  mi  grote  waerdichede 

Meer  dan  ic  ghesegghen  can. 

Al  dat  ic  hare  siele  jan 

Dat  moet  hare  heden  comen  te  stade ! 

3160  Ic  hope  soe  es  ter  Gods  ghenade  ! 
Doe  icse  haelde ,  dat  was  waer , 

Voer  ic  tArturs  hove  naer, 

Uwes  ooms ,  die  mi  grote  ere  dede. 

Ic  ne  quam  noyt  in  ghere  stede 

3165  Daer  ic  rudder  horde  prisen 
In  so  menigherande  -wise 
Als  ghi  daer  waert  van  groten  love. 
Alle  die  gone  die  vanden  hove 
Waren  si  seiden  allegader , 

3170  Dat  ghi  der  aventuren  vader 
W^aert:  dies  ne  vergatic  niet. 
Als  ic  uten  hove  sciet 
Ende  wi  uter  porten  waren , 
Quaemdi  jeghen  ons  ghevaren  , 

3175  Ende  met  jou  ander  rudders  viere. 
Als  ghi  ons  saghet  hildi  scierc 
Al  stille  ende  groetet  ons  hovesscelike. 
Bi  onsen  here  van  hemelrike  , 
Ic  maercte  dat  ghi  vander  stede 

3180  Niet  ne  quaemt  vor  wi  leden  ; 

Ende  alle  die  gone  die  met  ons  waren 
Ghine  lieter  jou  gheen  ontfaren  , 
Ghine  groetet  eiken  een  ende  een , 
Datter  jou  ontghinc  ne  gheen 

3185  Iline  moeste  van  jou  ghegroet  wesen. 
Als  ic  gheware  wart  van  desen 
Doe  wasic  gram,  bi  mire  wet, 
Dat  ghi  mi  ledet  ic  ne  hadde  bet 
Gheweten ,  here ,  wie  ghi  waert. 

3190  Een  garsoen,  die  up  een  paert 

Als  ghi  waert  leden  quam  ghevaren , 
Hi  seide :  »  God  moeste  mi  bewaren 

Den  coiiinc  ende  alle  dandre  heren!'' 
Ic  seide:  »  Dat  jou  God  moete  eren! 

3195  Soete  cnape,  seggliet  mi 
Wie  gone  scone  rudder  si 
Die  gonder  voer  ende  gone  viere." 
ïïi  seide  van  minen  here  Ydiere 
Dat  hi  was  deen  5  »  ende  Lanceloot , 

3200  Wies  dogheden  dat  sijn  so  groot, 
Datmer  ave  spreken  mach 
Hier  na  over  menighen  dach , 
Es  dander,  ende  mijn  here  Ywein. 
Die  vierde  es  mijn  here  Walewein , 

3205  Die  jou  groette  ,  coninc  here. 
Sine  doghet  ende  sine  ere 
Es  meerre  ende  van  betren  love 
Dan  yemens  binnen  sconinx  hove, 
Van  al  gader  sinen  lieden. 

3210  Wat  mochtic  jou  van  hem  bedieden  , 
Hi  es  der  aventuren  vader. 
Hi  bescudse  alle  gader 
Die  der  hulpe  hebben  noot: 
Sine  doghet  es  so  groot. 

3215  Hi  vordert  weduen  ende  wesen; 
Ende  alle  die  hi  vint  in  vresen 
Bescud  hi,  ende  hi  set  daer  voren 
Sijn  lijf."    Die  cnape  slouch  met  sporen 
Als  hi  mi  hadde  berecht,  here. 

3220  Daer  na  ne  saghic  u  nemmermere 
Vor  heden  up  desen  dach ; 
Ende  talre  eersten  dat  ic  jou  sach 
So  kendic  jou  bi  uwer  ghedane. 


ROMAN  VAN  WALEWEIN. 


109 


God  selve  ,  na  minen  \^'ane  , 

3225  Sende  jou  hier  tote  mi ; 

Mine  mach  niemen  danne  ghi 
Ghehelpen  van  dat  mi  daert." 
Walewein  sprac :  »  Lieve  waert , 
So  sect  mi  danne  in  Goods  namen , 

3230  Of  ghijt  ghebiet,  uwe  mesquame: 

Sijnt  saken  die  mi  staen  te  doene," 
Sprac  deer  Walewein  die  coene, 
»  Ende  iet  mach  doen ,  bi  mire  ere , 
Ic  helpe  jou  gherne,  coninc  here." 

3235      Die  coninc  seide:  »  Bi  mire  wet, 
Here  Walewein,  ja  ghi,  vele  bet 
Danne  enich  mensce  die  nu  levet. 
Eist  dat  jou  God  die  gracie  ghevet, 
Ende  ghi  vulbringhen  moocht  die  vaert 

3240  So  ghevic  jou  mijn  goede  swaert, 
Dat  niet  verbetert  mochte  sijn: 
Het  gaf  mi  een  mijn  peterijn, 
Ende  hetet  swaert  metten  tween  ringhen. 
Dorstict  jou  te  voren  bringhen 

3245  Ic  soudt  jou  toghen  ,  maer  neen  ic  niet; 
Want  wat  manne  diet  met  oghen  siet , 
Sine  nature  es  duerfel, 
Het  neimt  hem  tlijf,  wetic  wel. 
Daer  ne  dar  niemen  omme  vraghen 

3250  Dat  het  yemene  sal  verdraghen, 

Hine  si  van  duechden  uutvercoren 
Voor  alle  die  gone  die  sijn  gheboren, 
Ende  van  ridderscepe  mede. 

Mi  heveter  omme  menighe  bede 
3255  Ghedaen  die  rike  coninc  Wonder , 

Ende  sijn  sone  Alidrisonder 

Hevets  hem  ghepijnt  met  liste, 

Om  dat  hijt  mi  hebben  wiste, 

Te  ghewinnene  al  sijn  leven; 
3260  Here ,  noch  tan  eist  mi  bleven. 

Maer  jou  so  eest  al  ghereet , 

Up  een  covent ,  up  een  beheet , 

Dat  ghi  mi  bi  uwer  ghenade 

Van  ere  bede  wilt  ghestaden  , 
3265  Ende  houdet  swaert  metten  tween  ringhen." 

Walewein  was  vro  van  dien  dinghen  , 

Dat  hi  den  coninc  horde  nomen 

Tswaert  daer  hi  om  uut  was  comen; 

Maer  hine  wils  hem  niet  ghewaghen. 
3270  —  » Here ,  soudict  durren  draghen 

Tswaei-t,  of  ghijt  mi  hadt  ghegheven?'' 

—  »Here  VTalewein,  ja  ghi,  al  u  leven 

Mochti  wel  draghen  tgoede  swaert; 

Ende  seker  sijn  ende  onvervaert, 
3275  Indien  dat  iet  jou  gave  bedect, 

Up  wat  manne  daer  ghijt  up  trect , 

Diene  mochte  vor  jou  niet  ghestaen. 

Al  wildi  mi  selven  slaen , 

Ende  van  minen  live  deren 
3280  Wilt ,  inne  mochte  mi  niet  verweren , 

Trocti  tswaert,  dat  wetic  wel, 

(Sine  maniere  die  es  so  fel ) 

Indien  dat  iet  jou  hadde  ghegheven  , 

Nochtan  dat  iet  al  mijn  leven 

3285  Hebbe  ghehadt  in  mijn  bedwanc. 

Met  rechte  weet  mens  den  gonen  danc 
Diet  maecte:  hi  was  wel  bedocht. 
Hi  screefer  an  als  bijt  ghe wrocht 
Hadde :  »  So  wat  manne  die  Ie  vet , 

3290  Die  dit  swaert  ghecrighet  of  hevet , 
Ic  rade  hem  dat  hijt  boude  wel ; 
Sine  manieren  sijn  so  fel , 
Of  hijt  yemen  wille  gheven 
Voort,  ende  behouden  sijn  leven, 

3295  So  ghevet  inden  scoe  bedect, 

Ende  toghet  hem  niet  bloot  ghetrect, 
So  mach  hi  sinen  vrient  behouden  , 
Entie  gone  mach  swaerts  ghewouden 
Dien  hijs  jan  entien  hijt  ghevet. 

3300  Hen  es  gheen  man  die  nu  levet , 
Die  mach  kennen  sine  maniere; 
Het  es  fel  ende  goedertiere: 
Diet  draghet  dien  eist  goedertiere." 
Dit  machmer  an  lesen  sciere, 

3305  Want  het  stater  an  ghescreven. 

Here,  dit  swaert  willic  jou  gheven, 
Moochdi  mi  ere  bede  ghestaden." 
Deer  AValewein  seide :  »  Bi  uwer  ghena 
Coninc,  toghet  mi  dat  swaert! 

3310  Ic  wille  al  doen  dat  ghi  begaert 
Indien  dat  iet  vulbringhen  mach." 
Doe  ghinc  die  coninc  daert  lach 
Met  enen  pellele  bewonden , 
Ende  reket  voort  ten  selven  stonden. 

3315  Hi  toghet  Waleweine,  die  begherde 

Tscaec  te  winnene  metten  swerde, 

Tscoonste  dat  men  oyt  vant. 

Daer  hijt  uten  pellele  want 

Ent  Walewein  met  oghen  sach 
3320  Sine  herte  ontplooc  alse  die  dach: 

Hem  dochte  wel  in  sinen  moet, 

Hine  sach  noit  gheen  so  goet. 

Die  appel  entie  hilte  bede 

Waren  root  goudijn,  entie  scede. 
3325  Die  rieme  die  ten  swaerde  behoorde 

Was  van  enen  blakenden  goutborde. 

Die  ghispe  die  daer  ane  stont 
V        Soe  hadde  ghecost  menich  pont. 
\^r\.u\„      Tsmelt  vander  riemen  entie  lede 
3330  Waren  alle  goudijn  mede. 

En  sach  noyt  man  gheen  so  scone. 

Der  Walewein  seide:  »  Dat  u  God  lone! 

Here  coninc,  trecket  uter  scede." 

—  »  Dat  soude  jou  comen  tallen  lede, 
3335  Here  Walewein,  verstaet  dit  wel, 

Treckedic  tswaert;  het  es  so  fel. 

Al  haddi  al  die  wapine  ane 

Die  ghi  noyt  droucht ,  na  minen  wane  , 

Sone  mochti  niet  daer  voren  staen  , 
3340  Het  ne  soudse  alle  dor  slaen. 

Ghine  mochtets  altoos  niet  ontvlien." 

Walewein  andworde  mettien: 

»  Den  appel  entie  hilte  bede 

So  toghedi  mi,  entie  scede; 
3345  Laet  mi  doch  den  egghe  sien." 

Die  coninc  trecket  uut  mettieii , 
Ende  eer  hijt  half  brochte  titer  scede, 
Over  appel  ende  over  hilte  bede 
Spranct  vor  Waleweine  uptie  aerde 
3350  Oft  ware  een  mensce  ,  die  begaerde 
Omoede  te  soekene,  ende  hi  mesdaen 
Hadde  ende  wils  in  boeten  staen. 

Aldus  so  ghebaerde  dat  swaert. 
Die  coninc  tart  daer  na  ter  vaert: 

3355  Tusscen  appel  ende  hilte  bede 

Nam  hijt,  ende  staect  inde  scede, 
Ende  hi  seide :  »  Bi  onsen  here , 
Jou  es  ghesciet  grote  ere 
Heden  vor  dit  goede  swaert. 

3360  God  selve  hevet  jou  ghespaert; 

Noit  man  mochter  voren  ghestaen," 
Walewein  andworde  saen 
Ende  seide :  »  Dies  dankic  vriendelike 
Gode  onsen  here  van  hemelrike  , 

3365  Die  boven  ons  allen  hevet  ghebot. 
Here  coninc,  also  help  mi  God, 
Nu  sect  wat  ghi  ane  mi  begaert. 
In  wille  niet  dat  ghi  mi  spaert, 
Sidi  in  pinen  of  in  sorghen, 

3370  Daer  ute  so  willic  jou  borghen 
Gherne  ende  staen  te  stade  , 
Ende  ghi  sult  mi  dor  uwe  ghenade 
Gheven  tswaert:  hets  mijn  ghevouch/' 
Die  coninc  was  blide  ende  louch, 

5375  Als  hi  dat  horde,  ende  sere  vro. 

Ende  lii  seide:  »  Wildi  also  , 

Ghelovet  mi  dan  bi  uwer  trouwe  , 

15i  rudderscepe,  bi  onser  vrouwen, 

Dat  gbijs  niet  ne  sult  onbaren, 
3380  Daer  ie  jou  sende,  ghine  sulter  varen, 

Duer  noot  no  duer  ghenc  dingben, 

So  glievic  jou  tswaert  metten  tween  ringben , 

Hen  ware  recbt  dor  ene  sake, 

Dat  jou  nootsin  gbebrake; 
3385  Nootsin  breket  al  belof," 

—  »Ic  wille  jou  seker  doen  bier  of," 

Sprac  Walewein ,  »  bi  mire  trouwe , 

Bi  rudderscepe,  bi  onser  vrouwen, 

Here  coninc,  van  desen  dingben, 
3390  Gbevet  mi  tswaert  metten  tween  ringben. 

Nocbtan  ne  weet  ie  niet  wat  gbi  begbert." 

Doe  gaf  bem  die  coninc  tswert, 

Dat  niet  verbetert  mocbte  wesen. 

Hi  seide:  » Here  Walewein,  mettesen 
3395  Moeti  een  goet  gbeluc  ontfaen, 

Ende  alle  die  gonen  wederstaen 

Die  onrecbt  willen  ende  jagben. 

Hen  mocbte  gbeen  beter  rudder  dragben  , 

Entien  ics  bet  jonste  min  no  mere. 
3400  Tswaert  es  comen  tsinen  recbten  bere , 

Bedi  makicker  jou  vogbet  of. 

Ende  bout  mi  vort  mijn  belof, 

Enties  ne  moeti  niet  ofgaen." 

Dus  bevet  Walewein  tswaert  ontfaen  , 
3405  Die  niet  blider  mocbte  wesen. 

Hi  sprac  ten  coninc  mettesen: 

»  Sect  mi ,  here ,  waer  ic  sal  varen ; 
In  wils  langlier  niet  onbaren  , 
Inne  wille  qiüten  mine  trouwe/' 

3410  —  »  So  moeti  halen  ene  joncfrouwe, 
Her  Walewxin,  die  ghi  niene  kint. 
Ic  hebse  menighen  dach  ghcmint. 
Dat  segghen  de  gonen  diesc  kinnen, 
Hen  es  in  die  warelt  binnen 

3415  Ne  ghene  so  scone  no  so  goede  , 
Bedi  es  mi  onsochte  te  moede 
Dat  icker  so  langhe  moet  derven: 
Ic  vruchte  ic  salre  omnie  sterven 
Dat  icse  niet  nc  can  ghewinnen. 

3420  Nu  willic  [ju]  doen  bekinnen 
Hare  scoonliede  uut  ende  nut : 
Wit  alse  die  snee  heift  soe  die  liuut , 
Ende  beet  joncfrouwe  Ysabelc. 
Soe  bevet  [meer]  scoonbede  tliaren  dele 

3425  Danne  Venus  doet,  die  godinne , 
Die  gbebod  heift  over  de  minne. 
Soe  es  scoonre  dan  Olympias, 
Die  keyserinne  te  Rome  was, 
Soe  es  scoonre  vele  sonder  sparen 

3430  Danne  die  twalef  vrouwen  waren, 

Die  ghescreven  sijn  te  Rome  binnen  , 

Dit  waren  die  twalef  godinnen  , 

Daer  men  of  telt  ende  saghet, 

Ende  bare  scoonheit  achter  lande  draghct 

3435  Om  lof  ende  om  prijs  tontfanc. 

Soe  es  vele  scoonre,  na  minen  wane, 
Danne  Ysaude  no  Elenc , 

8* 

Noch  die  scone  Torabene  ; 

Soc  es  scooiire  vele  danne  Yerghine 
3440  Ofte  joncfrouwe  Barbcline  ; 

Noch  Ysaude  van  Yerlant, 

Noch  Ysaude  metter  witter  hant 

Nes  niet  so  scone  als  Ysabele. 

Soe  heveter  vele  tharen  dele, 
3445  Die  scone  joncfrouwe  die  ic  minne  , 

Want  Yenus  die  godin  ne 

Gaf  hare  dat  scone  goudine  haer, 

Dat  segghic  jou  al  over  waer , 

Dat  up  hare  hovet  es  ghestaen, 
3450  Daer  hare  scoonheit  bi  es  vuldaen. 

Dit  es  die  joncfrouwe  die  ic  minne. 

Ic  werde  onvroet  van  minen  sinne , 

Here  YYalewein,  ghine  haelse  mi. 

Nu  hoort  wie  hare  vader  si : 
3455  Die  rike  coninc  Assentij n ; 

Ende  hevet  ghedaen  mijn  minnekijn 

In  hoede  verre  in  gont  Endi, 

In  enen  casteel,  seghet  men  mi; 

Diene  winnen  soude  het  souden  tsurc 
3460  YYerden.    Daer  gaen  twalef  mure 

Omme :  elc  hevet  tsinen  dele 

Yierwarf  twintich  torrele 

Up  ghewrocht,  staerc  ende  diere, 

Tusschen  eiken  tween  muren  loopt  ene  riviere, 
3465  Dat  men  tcasteel  niene  mach  winnen. 

Die  poorten  daer  men  gaet  binnen 

Si  sijn  van  copere  ende  van  metale  , 

Ghebonden  met  ysere  ende  met  stale. 
Telker  poorten  sijn  ghestaen 

3470  Yierwarf  twintich  man ,  sonder  waen , 
Wel  gliewapent ,  in  dier  ghebare 
Alsof  si  alle  souden  varen 
Tenen  wighe  al  sonder  blijf: 
Dits  om  te  behoedene  tscone  wijf, 

3475  Datse  gheen  man  soude  glie winnen 
No  comen  inden  casteel  binnen  , 
Men  moeste  eer  weten  wat  lii  begaert. 
In  can  gheweten  wat  hare  daert : 
Soe  hevet  daer  binnen  groot  deduut-,  v 

3480  Want  soene  comt  altoos  niet  uut , 
ïe  ghenen  tiden  binden  jare. 
Soe  gaet  haer  merghen  haren tare 
In  dien  boomgaert ,  inden  vergiere , 
Die  daer  sijn  goet  ende  diere ; 

3485  Daers  sulc  praeyeel  wel  ghereet, 
Ere  groter  alver  mile  breet , 
Daer  in  staet  menigherande  ware, 
Peper,  anijs  ende  ginghebare;  4-- 
Fighen  ende  notemusscaten 

3490  Staen  daer  ende  pume  ghernaten 
Amandelen  ende  castaengiere  , 
Ende  daer  onder  goet  menighertiere , 
Dat  ic  al  qualijc  soude  ghenomen  , 
Leliën,  rosen  ende  blomen 

3495  Staet  daer  ende  menich  soe  te  cruut. 
Daer  es  van  voglen  soete  luut. 
Daer  gaet  soe  hare  merghen  inde  rosen  : 
Wat  mach  der  scoonrc  joncfrouwen  noscu  ? 

in  can  ghcmaiken  wat  hare  tlecrt; 

3500  ilens  niet  dat  hare  herte  hegheert 
Daer  ne  eis  binnen  een  groot  deel. 
Noch  es  daer  een  ander  praeyeel, 
l)aer  staet  een  boom,  es  so  ghedaen 
Als  ic  u  mach  doen  verstaen: 

3505  Hi  es  beneden  herde  groot , 

Ende  al  van  iinen  goude  root ; 
Mi  wondert  hoet  noit  man  ghedochte 
l)at  hi  den  riken  boom  ghewrochte: 
Hi  hevet  alse  menighen  telch  van  gou 

3510  Als  enich  man  ghesegghen  soude: 
Elc  telch  es  hol  van  binnen. 
Nu  hort ,  ic  sal  u  doen  bekinnen 
Waer  bi  het  es  ende  doen  verstaen  : 
üp  eiken  telch ,  al  sonder  waen  , 

3515  So  staet  een  goudijn  voghelkijn  ; 
Dat  sere  proper  es  ende  fijn. 
Die  boom  es  rikelic  ende  diere, 
Ende  wel  ghei'&ect  in  alre  maniere^ 
Ende  van  sconeden  wel  vuldaen. 

3520  Noch  moet  ics  mee  doen  verstaen, 
Want  an  elc  scone  bladekijn 
Ilanct  een  goudijn  bellekijn  ; 
Dat  scone  ludet  ende  claer. 
Ooc  esser  an  ghemaect  daer, 

3525  Dat  seide  die  gone  diet  wel  wiste  , 
Behendelike  ende  met  liste 
Ene  duwiere ,  ende  daer  in  staen 
Sestien  manne  ende  hebben  bevaen 
Acht  blasebalghe,  die  si  verdraghen 


ROMAN  YAN  WALEWEIN. 


119 


3530  Entle  den  bome  wint  toejaghen 

\an  beneden  inden  wertel  np 

Tote  boven  inden  top, 

Met  groter  cracht  met  groter  pine. 

Ende  daer  hi  bewaeit  die  voghelkine 
3535  Daer  staen  si  recht  ende  beven  t 

In  der  ghelike  of  si  leven , 

Daer  sinct  elc  voghelkijn  sinc  stevenc, 

Süsse  te  gader  ende  sevene, 

Ende  so  clinken  die  bellekine  weder, 
3540  Some  hoghe  ende  some  neder. 

Dus  glievet  elc  voghelkijn  sinen  sanc 

Ende  elc  bellekijn  sinen  clanc. 

Als  si  den  sanc  danne  werpen  uut , 

Die  moeste  horen  dat  soete  luut , 
3545  Al  ware  een  toter  doot  ghewont,  , 

Wari  daer  ene  corte  stont 

Ende  moeste  horen  die  voghelkine  , 

Hi  worde  quite  van  alre  pine , 

So  soete  hoormense  singhen  daer. 

3550      Ene  fonteync  staet  daer  claer , 

Scone  onder  enen  oliviere  , 

Die  herde  rike  es  ende  diere. 

Ilets  recht  dat  ic  den  borne  prise, 

Want  uten  ardschen  paradise 
3555  Comt  ghespronghen  een  aderkijn 

Ende  sprinct  inden  borne  fijn, 

Die  scone  es  ende  harde  claer , 

Dat  segghic  jou  al  over  waer: 

Diese  maecte  was  wel  bedocht. 

3560  Een  goudijn  aren  stater  ghewrocht, 
Die  den  borne  hevet  verdect 
Ende  met  sinen  vlerken  so  vertrect, 
Dat  ne  gherande  quade  sake 
Den  riken  borne  mach  ghenaken, 

3565  Die  so  scone  es  ende  so  claer. 

Ooc  mach  men  boven  den  borne  daer 
Scouwen  borne  die  scone  blosen : 
Lauwerbome  ende  rosen 
Staenre  ende  menich  soete  cruut, 

3570  Daer  sinct  elc  voghelkijn  sijn  luut 
Scone;  ende  up  den  oliviere 
Boven  den  borne,  die  also  diere 
Was  als  ic  u  hebbe  gheseit , 
Daer  wandelt  sonder  dorperheit 

3575  Die  joncfrouwe  die  ic  minne, 

Entie  mi  onvroet  van  minen  sinne 
Sal  maken  (inne  wils  jou  niet  helen), 
Met  haren  camerieren  spelen 
In  die  leliën  ende  in  die  rosen, 

3580  Wat  mach  der  scoonre  joncfrouwen  nosen? 
Wilsoe  ten  borne  hare  hande  dwaen 
Of  nutten  vanden  borne  een  traen, 
So  keert  soe  omme  ander  stont 
Van  den  aerne  den  mont , 

3585  So  sprinct  die  borne  vor  hare  claer. 

Al  ware  een  man  out  vijf  hondert  jaer 
Ende  nutte  hi  vanden  borne  een  traen, 
Sonder  twifel  ende  waen , 
Hi  worde  alse  staerc  ende  also  jonc 

2^5l90  Als  hi  was  upten  selvcn  spranc 

Als  hi  was  doe  te  waren 

Doe  hi  out  was  van  dertich  iaren. 

„.^-■'-""" 

Aldus  leet  soe  daer  hare  leven. 
Wilde  jou  God  die  gracie  gheven 

3595  Dat  ghi  mi  haelt  die  joncfrouwe 

So  (juiti  tswaert  ende  uwe  trouwe  ; 
Want  met  el  ne  ghenen  dinghen 
Sone  moghedi  u  ghelof  vulbringhen 
No  quite  wesen  jeghen  mi." 

3600  Walewein,  die  rudder  vri, 

Andworde  den  coninc  hovescelike. 
Hi  seide:  »  Nu  jonne  mi  God  die  rike 
Dat  icse  jou  hier  moete  halen  , 
Ende  dat  swaert  daer  mede  betalen , 

3605  Dat  ghi  mi  gavet  up  mine  trouwe!" 
Dus  sal  Walewein  die  joncfrouwe 
Halen,  God  gheifs  hem  die  macht. 
Het  was  een  goet  stic  in  de  nacht 
Eer  si  vulenden  mochten  die  tale. 

3610  Men  gliinc  slapen  in  die  sale 

Ende  men  bedde  Waleweine  met  ere. 
Die  coninc  ende  alle  dandre  heren 
Elc  ghinc  up  sijn  bedde  slapen, 
Sciltcnechte ,  joncfrouwen  ende  cnajien. 

3615  Deer  Walewein  die  hem  niene  versaghede 
Rustem  tote  dat  daghede. 
Teerst  dat  hi  den  dach  versach 
Stont  hi  up  so  hi  eerst  mach 
Omme  te  quitene  sine  trouwe, 

3620  Ende  soude  den  coninc  die  joncfiouwc 

Halen,  constise  wel  ghewlnnen. 
Alle  clie  ten  castele  binnen 
Behoren  die  sijn  up  ghestaen 
Ende  quamen  te  Waleweine  ghegaen 

3625  Ende  groettene  herde  hovesscelike, 
Walewein  sprac :  »  God  die  rike 
Die  glieve  jou  bliscap  ende  ere! 
Nu  blivet  te  Gode,  coninc  here, 
Ie  sal  jou  halen  die  joncfrouwe 

3630  Ende  quiten  tswaert  ende  mine  trouwe, 
Bi  Jhesus  Kerst  van  Nasarene ! 
Eer  ie  weder  kere  te  Ravenstene, 
Sijt  dat  mi  God  mijn  leven  spaert." 
Doe  ghinc  men  wapinen  ter  vaert 

3635  Waleweine  wel  ter  core.  * 
Men  brochtem  Gringolette  voren, 
Dat  hi  minde  vor  alle  parde, 
Hi  sater  up  ,  die  onvervaerde , 
Ende  seindem  metter  rechter  hant. 

3640  Dus  nam  hi  orlof,  die  wigant, 
An  alle  die  heren  in  die  sale. 
Si  andworden  alle  te  male 
Den  here  Waleweine  hovesscelikc , 
Ende  seiden :  »  Nu  vaert ,  God  die  rike 

3645  Moete  jou  van  onghevalle  bevredenl" 
Ili  was  up  Gringolette  ghereden , 
Diene  dieke  adde  ghedraghen. 
Doenc  wildi  daer  niet  langher  daghen. 

Doe  nam  hi  in  sijn  ghelcidc 
3650  Gode  ende  sinc  moeder  beide  , 

Ende  hi  reet  wech  metter  tale 

üten  castele  ende  uter  sale  , 

Ende  voeret  swaert  metten  tween  ringhcn. 

God  late  hem  sijn  ghelof  vulbringlien! 
3655  Ter  selver  strate  reet  hi  nedere 

Daer  hi  up  c[uam,  ende  kerde  wederc 

ïer  passage  daer  hi  was  comen. 

Mettieu  hevet  Walewein  vernomen 

ïwater  vor  hem  ghehebhet  wel: 
3660  Sijn  paert  was  dapper  ende  snel 

Ende  vlooch  ghelijc  enen  voghele.  ;.v 

Der  Walewein  [hilten]  bi  den  toghele'ï 

Tes  hi  (juam  uptie  marine. 

Sine  herte  was  in  groter  pine 
3665  Waerwaert  hi  hem  mach  bewinden 

Dat  hi  die  joncfrouw^e  mochte  vinden: 

Dat  was  meest  dat  lieni  verwach. 

Doe  dochtem  dat  hi  vor  hem  sach 

Enen  wech  ter  rechter  hant: 
3670  Dien  sal  hi  varen  ende  laten  tsant 

Achter  hem  bliven  entie  see. 

Twalef  milen  ofte  mee 

Reet  hi  weghes  bindien  daghe. 

Menighen  busc  ende  menighe  haglio 
3675  Reet  hi,  daert  was  onghehiere. 

Mettien  quam  hi  up  ene  riviere , 

Die  herde  diep  was  ende  wide ; 

Ende  hi  [sach]  over  an  dander  sidc 

Enen  rudder  comen  gliereden, 
3680  Die  sceen  van  herde  feilen  sedcn  , 

Up  een  ors  ,  was  herde  groot, 

Eiide  sine  wapine  waren  root: 
Root  was  sijn  scilt  ende  sine  vane  , 
Ende  rode  wapine  addi  ane. 
3685  An  sijn  ghelaet  an  sine  maniere 
So  sceen  hi  fel  ende  pulertiere. 

Doe  sach  hi  comen  up  een  rossido 
Ghevaren  neven  srudders  siden 
Ene  joncfrouwe  gliecleet  wale 

3690  Met  groenen  cledren  van  sindale ; 
Ende  up  hare  hovet  wert  ghewarc 
ïwe  vlechtkine  van  gheluwen  hare, 
Die  over  hare  scoudren  hinghen  beide 
Tote  upt  archoen  vanden  ghereide, 

3695  Al  uut  ghetrect  ende  sere  verwerret. 
Die  rode  rudder ,  die  sere  vererret 
Was  up  hare  ,  hadse  uut  ghetrect , 
Hare  cleder  ghescuert,  ende  ondect 
Hare  scone  lijf  ende  hare  lede. 

3700  Ene  ghecele,  daer  hi  mede 

Der  joncfrouwen  dede  menighen  pant, 
Brochti  ghevoert  in  sine  hant, 
Ghemaect  met  acht  starken  riemen , 
Daer  hi  mede  grote  striemen 

3705  Der  joncfrouwen  slouch  in  hare  ansichte. 
Grote  slaghe  ende  ghedichte 
Gaf  hi  hare  ende  harde  vele, 
Dat  hare  haer  hals  ende  hare  kele 
Metten  bloede  al  was  beronnen. 

3710  Soe  seide;  »  Here  ,  ghi  moet  mi  jonnen! 
Dor  uwe  omoet,  dor  uwe  ghenade, 

Maect  mi  quite  van  diere  ondade 

Die  mi  dese  doet  onverdient ! 

Quame  noch  enich  Gods  vrient , 
3715  Die  mi  verledichde  van  desen , 

Ic  soude  sijn  dienstwijf  wesen  ; 

Hi  doet  mi  leven  in  groten  sere." 

Doe  sprac  Walewein  die  here: 

»  Mochtic  j  OU  te  sprake  comen  , 
3720  Fel  rudder,  het  soude  jou  lettel  vromen 

Dat  ghi  doet  der  scoonre  joncfrouwen 

Leven  met  so  ghedanen  rouwe  ; 

Maer  mi  dinket  wel  neen  ic  niet." 

Waerwaert  dat  deer  Walewein  siet , 
3725  Sachi  up  of  sachi  neder, 

Hine  sach  no  voort  no  weder 

Brugghe  ooc  no  gheretiere 

Passage  over  die  riviere , 

Daer  enich  mensce  mochte  varen. 
3730  Maer  der  joncfrouwen  mesbaren 

Dede  den  here  Waleweine  so  wee , 

Dat  hijs  ne  mochte  nenimee 

Ghedoghen  dat  hi  dat  sach 

Dat  men  hare  gaf  so  menighen  slach» 

3735      Mettien  wierp  hi  omme  tpaert 
Ende  keerde  ter  rivieren  waert 
Al  dat  het  ghelopen  mochte  , 
Ende  Gringolet  die  besochte 
Den  hoever  ende  spranc  in  ter  vaert 

3740  Tote  over  die  medewaert 

Vander  rivieren,  ende  hi  swam  vort 

Over  tote  aii  tandre  boort. 

Doe  bete  Walewein  die  heere 

Ende  droochde  sijn  paert  met  sineii  ghere  , 
3745  Ende  beterde  hem  al  dat  hem  daert. 

Als  hi  verbreidelt  adde  sijn  paert 

So  wert  deer  Walewein  gheware  — 

Jeghen  die  sonne  ,  die  so  clare 

Sceen ,  sach  hi  blecken  van  verren 
3750  Drie  scilde  oft  waren  drie  sterren, 

Claer  van  selvere  ende  van  goude, 

Ende  hi  sach  stuven  die  monde. 

Doe  peinsdi  dat  die  rudders  [waren] , 

Die  naden  rudder  quamen  ghevaren 
3755  Entie  joncfrouwe  wilden  bevreden, 

Ende  naden  roden  rudder  reden. 

Dit  peinsdi  in  sinen  moet, 

Walewein  die  rudder  goet; 

Maer  niet  weet  hi  wat  si  begheren  , 
3760  Weder  si  hem  helpen  ofte  deren 

Wille.    Si  waren  uptie  wile 

Noch  van  hem  ene  starke  mile; 

Maer  emmer  hevet  hi  wel  vernomen 

Dat  si  naden  gonen  comen. 

3765      Mettien  begonsti  hem  gherciden, 

Iline  dar  niet  langher  beiden , 

Up  avonture  wat  si  begaren. 

Doe  sat  hi  al  sonder  sparen 

Up  Gringolette  sijn  goede  paert 
3770  Ende  volghede  achter  metter  vaert 

Om  te  bevredene  die  joncfrouwe, 

Die  was  bevaen  met  groten  rouwe. 

Hi  reet  so  na  dat  hi  sacli 

Den  radder ;  ende  als  lii  spreken  mach 
3775  Deer  Walewein,  die  rndder  vri  , 

Riep  hi :  »  Onbeit ,  spreict  jeghen  mi 

Een  lettel  eer  glii  vorder  vaert." 

Dander  slouch  met  sporen  tpaert 

Ende  ghebaerde  of  hijs  niene  horde  , 
3780  No  ne  andworde  niet  van  enen  worde  , 

No  hine  sprac  no  hine  louch, 

Maer  hi  hief  die  ghecele  ende  slouch 

Die  joncfrouwe  in  hare  ansichte 

Grote  slaghe  ende  ghedichte  ; 
3785  Bi  wilen  stac  hise  metten  scilde. 

Alse  dit  sach  Walewein  die  milde 

Balch  hi  hem  mee  dan  te  voren : 

Doe  slouch  hi  sijn  paert  met  sporen 

Ende  peinsde  hi  soudt  hem  doen  ontghelden. 
3790  Noch  sprac  Walewein:  » Inne  wille  niet  scolden, 

Spreict  jeghen  mi,  so  doedi  wel/' 

Doe  keerde  hem  omme  die  rudder  fel 

Ende  seide:  »  Ghine  doet  niet  wel,"  ter  vaert, 

»  Dat  ghi  die  selve  strate  begaert 
3795  Die  ghi  mi  vor  jou  saghet  riden. 

Waendi  dat  ics  soudc  vermiden 

Dor  jou,  inne  soude  die  joncfrouwe  slaen? 

Neen  ic;  ic  doe  jou  selven  saen 

Leven  met  wel  groter  onnere , 
3800  Spreicti  enich  wort  mere 

Te  mi  waert  danne  mi  dinct  goet." 

Deer  Walewein  was  wel  ghemoet 

Ende  hovesc  van  sinen  sinne; 

Grote  dogliet  addi  inne: 
3805  Hi  andworde :  »  Vrient ,  te  waren , 

In  glieve  om  u  dreghen  niet  twee  paren, 

Ende  om  dat  glii  mi  moocht  ghederen. 

Dinkets  u  goet ,  glii  suUets  onberen 

Also  te  blouwene  die  maghet, 
3810  Die  ghi  mesvoert  hebt  ende  ghejaghet. 

Wat  hevet  soe  jegben  u  mesdaen  ? 

Menne  soude  gbene  vrouwe  slaen ; 

Van  vrouwen  comt  ons  alle  ere. 

Onberets  ende  ne  doets  nemmere. 
3815  Ne  latijs  niet,  ghi  suUets  toren 

Hebben,  ie  sect  jou  wel  te  voren  ; 

Het  doet  goet  met  ghemake  leven." 

Die  felle  hevet  andworde  ghegheven 

Ende  seide :  »  Noch  spreicti  als  een  domme. 
3820  Waerdi  vroet  ghi  voert  al  omme 

Van  mi;  dat  segghic  jou  over  waer, 

Dor  jou  ne  lietics  niet  een  haer 

Inne  soudse  Mouwen  ende  slaen. 

Ende  wildijt  ooc  wederstaen  , 
3825  Ie  soude  jou  sulc  een  spel  ooc  leren , 

Ghi  sout  met  scande  wederkeren 

Ende  het  soude  jou  costen  tleven." 

Mettien  so  hevet  hi  verheven 

Die  ghecele  ende  slouch  die  joncfrouwe, 
3830  Dies  was  bevaen  met  groten  rouwe , 

In  hare  ansichte,  dats  mochte  ontfarmen 

Enen  stene.    Soe  riep :  »  Wacharmen ! 

Edel  rudder,  dor  uwe  doghet," 

Sprac  die  joncfrouwe,  »  of  ghi  mogbet 

3835  So  verledicht  mi  van  desen! 

Mach  ic  der  groter  slaghen  ghenesen, 
Die  ic  van  hem  hebbe  ontfaen, 
Ic  wille  in  uwen  dienste  staen. 
Doet  dit  in  alre  vrouwen  ere!'' 

3840  Deer  Walewein  seide :  »  Bi  onsen  here , 
Ic  saelt  doen,  scone  joncfrouwe, 
Bi  rudderscape.    Bi  mire  trouwe  , 
Gheift  hi  u  meer  enen  slach, 
Daer  an  leecht  sijn  domesdach, 

3845  Dat  segghic  hem  te  voren  wel." 

Doe  keerde  hem  omme  die  rudder  fel 
Ende  hiet  Walewein e  ,  of  hi  wilde  , 
Dat  hi  hem  decke  metten  scilde. 
Doe  decten  si  hem  uptie  wile. 

3850  Hen  vloghen  noit  twe  pile 

Daer  men  mede  sciet  in  boghen 

50  sere  als  si  te  gader  vloghen. 
Sine  speilde  niet  ter  faelgen. 
Tanden  halsberghe  alle  die  maelgen 

3855  Faelgierden  als  si  hem  onderstaken , 
Ende  hare  twier  scachte  braken. 
Deen  was  den  andren  herde  fel ; 
Die  orsse  waren  bede  snel: 

51  canselierden  ende  vellen. 

3860  Yan  sulke  joste  mochte  men  tellen 
Hier  na  over  menighen  dach. 
Ende  als  die  rode  rudder  sach 
Waleweine  staen  te  voet 
Yerhueghede  hem  sin  ende  moet , 

3865  Eiide  waende  wel  te  voren  al 

Sijn  leet  ende  sijn  ongheval 

Hebben  verwonne;  hi  [merde]  niet, 

Hi  trac  sijn  swaert.    Walewein  siet, 

Ende  hi  was  yerliueghet  sere, 
3870  Ende  seide:  »Vrient,  bi  onsen  liere, 

Ic  wane  wi  sullen  onlangbe  dinghen." 

Doe  trac  hi  tswaert  metten  tween  ringhen, 

Dat  ghi  wel  hebt  horen  nomen  ; 

Entie  twe  rudders  sijn  comen 
3875  Te  gader.    Nu  laets  Gode  wouden, 

Die  veghe  es  hi  moet  ter  moude 

Alsene  God  niet  langher  ne  spaert. 

Deer  Walewein  adde  sijn  swaert 

Ghetrect ,  het  moeste  nature  pleghen , 
3880  Ende  hevet  den  roden  ghesleghen 

Dat  hi  den  helm  altemale 

Cloofde  ende  den  hoet  van  stale 

Neder  toten  tanden  duere. 

Doe  quam  gheronnen  dor  de  scuere 
3885  Die  hersenen  ende  dat  rode  bloet. 

Dat  up  die  arde  wederstoet.  ^  (j  ' 

Doe  moesti  tumen  omme  lanc. 

Deer  Walewein  seide  :  »  God ,  hebs  danc , 

Mijn  swaert  hevet  hem  gheproevet  wel 
3890  An  desen  roden  rudder  fel, 

Ic  macher  mi  wel  toe  verlaten. 

Waer  omme  soudic  den  gonen  haten 

Diet  mi  gaf?  hi  es  ghetrouwe." 

—  »  Danc  hebt  rudder,"  sprac  die  joncfrouwc, 
3895  » Mettesen  slaghe  bem  ic  ghenesen. 


ROMAN  VAN  WALEWEIN. 


Ic  wille  jou  dienstwijf  gherne  wesen ; 
Ghi  hebt  mi  ghewroken  wel 
Jeghen  den  roden  rudder  fel, 
Die  mi  met  sorghe  dede  leven. 

3900  Ende  een  mijn  broeder,  die  es  bleven 
Vor  hem  doot ,  eer*  rudder  coene. 
Inne  ghecreech  no;yt  ander  soene 
Danne  ghi  saghet  up  desen  dach. 
Swaer  verdriet  ende  meniglien  slach 

3905  Dat  was  die  soene  die  hijs  mi  dede." 
Doe  ghinc  Walewein  ter  selver  stede 
Daer  die  rudder  lach  ghewont 
Ende  sere  siec  ende  onghesont, 
Ende  dede  hem  den  helm  of  ende  sacli 

3910  Of  hi  yet  jeghen  hem  spreken  mach. 
Hl  lach  in  ommacht  van  dien  slaghe. 
Walewein  leide  nauwe  laghe 
Of  hine  yet  mochte  ghenesen. 
Sijns  selves  helm  nam  hi  te  desen 

3915  Ende  lieper  mede  ter  rivieren  , 

Ende  haelde  water  ende  laefdene  sciere, 
Den  rudder;  ende  als  hi  bequam 
Yander  ommacht  Walewein  nam 
Die  wonde  ende  loocse  metten  handen. 

3920  Die  gone  sprac  binden  tanden: 

»  Edel  rudder ,  ic  bidde  ghenade  ! 

Ic  hebbe  ontfaen  van  minen  mesdaden 

Penitencie,  die  mi  es  te  swaer. 

Ic  hebbe  der  doot  over  menich  jacr 

3925  Verdient,  ende  nu  es  soe  comen. 
Ghi  hebt  mi  mijn  lijf  ghenomen , 

Dat  es  bi  mineii  sculden  wel," 

Sprac  die  rode  rudder  fel; 

»  Mine  mesdaden  ne  sijn  niet  clene  ; 

3930  Al  waert  an  dese  joncfrouwe  allene, 
Ic  hebs  verdient,  ende  mekel  mere." 
Doe  sprac  deer  Walewein  die  here: 
»Vrient,  so  lates  jou  berouwen, 
Ende  roept  ghenade  up  onser  vrouwen 

3935  So  macli  uwer  siele  goet  raet 

Werden;  na  dien  dat  met  jou  staet 
Ghi  hebt  emmer  jou  lijf  verloren. 
Ende  laet  jou  berouwen  alte  voren 
Dat  gbi  der  joncfrouwen  hebt  ghedaen. 

3940  Die  rode  rudder  andworde  saen: 
» Waendicker  mede  te  ghenade 
Comen,  ic  soude  van  niinen  mesdaden 
Ghaerne  te  jou  te  biechten  gaen; 
Maer  ic  hebbe  so  vele  mesdaen , 

3945  Cume  wert  mire  siele  ra^et." 

—  »Neen,  alder  warelt  mesdaet," 
Sprac  Walewein ,  »  es  harde  clene 
Jeghen  die  Gods  ghenade  allene; 
Dies  bedinct  jou  wel  te  voren: 

3950  God  die  wert  dor  ons  gheboren, 
Hi  ontfinc  dor  ons  bittre  wonden  , 
Hi  mach  u  wel  van  uwen  sonden 
Quiten;  secse  al  uut  ende  uut, 
Jou  biechte,  nu  al  over  luut. 

3955  Vrient  ne  laet  jou  niet  bedwellen 
Den  groten  duvel  uter  helle: 
Doedi  dat  so  sidi  vroet," 

—  »Ü  raet  dinct  mi  wesen  goet," 

Sprac  die  rudder,  die  daer  ghewonl 
3960  Lach  ;  »  ie  wille  jou  maken  cont 

Mine  mesdaet,  groot  ende  clene, 

Die  berouwen  mi;  maer  allene 

Hebbic  vele  te  merren  rouwe .... 

Daer  heden  dese  scone  joncfrouwe 
3965  Quam  spelende  uut  haren  hove  , 

Ende  een  hare  broeder  van  gróten  lovc  , 

Een  jonc  rudder  ende  een  coene  , 

Ende  een  staerc  van  sine  doene  , 

Dese  reet  bi  haerre  siden. 
3970  Si  songhen  ende  waren  blide  ; 

Ende  voeren  meyen  harentare 

Al  spelende  ,  ende  ic  wards  gheware 

Als  si  quamen  in  een  wout, 

Daer  voghelkine  menichfout 
3975  Songhen  ende  dreven  spel 

Sprac  die  rode  rudder  fel  5 

»  Here ,  dit  berouwet  mie. 

Met  mi  quamen  rudders  drie : 

Elkerlijc  hevet  ene  joncfrouwe 
3980  Die  es  bevaen  met  groten  rouwe : 

Si  sijn  tongliemake  sere. 

Ic  segghe  jou  waer  omme  here, 

In  dien  dat  ghijs  ghelovet: 

Si  werden  alle  drie  gherovet. 
3985  Haren  mannen  ende  haren  maghen , 

Daer  si  00c  alle  toe  saghen, 

Naemwise,  dies  ne  lieten  wi  niet. 

Ende  dese  joncfrouwe,  die  ghi  hier  siet, 

Hare  dedic  grote  pine  daer. 

3990  Wi  liebben  gheweset  twinticli  jaer 
Scakers  ende  mordenaren. 
Wine  lieten  ons  noyt  enen  ontfaren 
Daer  wine  vonden,  wine  daden  hem  pine. 
Nu  es  mi  die  quaetheit  anscine  , 

3995  Here  ,  ende  nu  hebbics  rouwe. 

Ende  als  ic  dese  scone  joncfrouwe 
Sach  doe  voeric  hare  bet  naer, 
Ende  doodde  haren  broeder  daer ; 
Inne  wiste  noit  wat  ic  hem  weet. 

4000  Haer  selven  dedic  menich  leet 

Ende  gaf  hare  menighen  swaren  slach. 
Ic  bidde  jou,  here,  oft  wesen  mach, 
Vraecht  hare  of  soet  mi  wille  vergheven. 
Mine  drie  ghesellen  die  sijn  bleven 

4005  Achter  ende  souden  mi  bevreden 
Saghen  si  yemen  comen  ghereden 
Omme  te  haelne  die  joncfrouwe. 
Comen  si  here  ,  bi  mire  trouwe , 
Si  nemen  jou  tlijf ,  dat  wetic  wel^ 

4010  So  quaet  sijn  si  ende  so  fel. 

Si  mickens  lettel  dat  si  jou  toren 
Doen  ;  nu  wachtets  jou  te  voren. 
Ghine  hebt  hier  gheen  langher  sparen : 
Sijt  dat  si  jou  bi  mi  bevaren 

4015  Ghi  moet  emmer  jou  leven  laten. 
Mi  ware  leet ,  bi  caritaten , 
Soude  jou  yet  bi  mi  messcien." 
Deer  Walewein  andworde  mettien 
Ende  seide :  »  Ghi  sect  alse  die  goede : 

4020  Die  rike  God ,  dor  sine  omoede , 
Moete  jou  vergheven  alle  mesdaet. 
Edele  joncfrouwe,  nu  hebt  raet," 
Sprac  Walewein ,  »  dor  uwe  ghenade  , 
Ende  vant  mi  ene  bede  ghestaden 

4025  Dor  uwes  broeder  siele  wille!" 

Die  joncfrouwe  ne  sweech  niet  stille 
Als  soe  dat  horde ,  ende  seide :  »  Here , 
Ghi  doet  jou  selven  grote  onnere 
Dat  ghi  mi  bidt ,  ghine  heet  mi. 

4030  So  wat  sake  so  het  si 

Ic  salse  jou  doen  ,  bi  mire  trouwe." 
—  »  So  biddic  jou,  wel  scone  joncfrouwe 
Dat  ghi  verghevet  alle  mesdade 
Desen  rudder,  dor  uwe  ghenade, 

4035  Die  hi  hevet  jeghen  u  mesdaen  ; 
Bedi  het  es  also  vergaen, 
Jou  ne  maechs  werden  ander  wrake  : 
Hen  si  dattene  die  duvel  trake 
Indie  pine  vander  helle, 

4040  Daer  die  arme  sielen  quellen: 

Dies  ne  werdi  niet  te  bet  ghenesen. 
Nu  beraet  jou  van  desen, 
Ende  vanter  mede  verlossen  sciere 
Uter  pine  vanden  helscen  viere 

4045  Uwes  broeder  siele  ende  srudders  mede. 
Dor  God  ghevet  mi  dese  bede, 
Dies  biddic  jou  up  rechte  trouwe!" 
Doe  andworde  die  joncfrouwe : 
» Ili  hevet  mi  brocht  in  groter  noot , 

4050  Ende  minen  wel  lieven  broeder  doot, 

Dien  ic  minde  vor  alle  die  leven  : 
Maer  die  bede  willic  jou  gheven 
Ende  vergheven  die  mesdade  , 
Dat  mijns  broeder  siele  te  ghenade 

4055  Met  onsen  here  moete  comen." 

Die  rudder  hevet  een  stro  glienomeu  , 
Also  cranc  alse  hi  daer  lach  , 
Ende  seide :  »  Joncfrouwe ,  up  desen  dach 
Biddic  jou  vriendelijc  ghenade, 

4060  Ende  vcrghevet  mi  mine  mesdade." 
Entie  joncfrouwe  heveten  ontfaen 
Van  dat  hi  jeghen  hare  hadde  mesdaen, 
Ende  and  worde  hem  tien  stonden : 
»  God  vergheve  jou  alle  sonden, 

4065  Die  dor  ons  coos  die  bitter  doot. 

Ghi  hebt  mi  brocht  in  groter  noot , 
Here  rudder,  ende  in  suiker  pine, 
Daer  mi  in  staet  te  sine 
Hier  na  aver  menighen  dach." 

4070  Walewein  was  blide  als  bijt  sach 
Dat  also  die  scone  joncfrouwe 
Hadde  vergheven  met  goeder  trouwe 
Den  ridder  alle  sine  mesdaet 
Na  sinen  sin  ,  na  sinen  raet. 

4075  Daer  na  begonsti  sere  breken 

Want  hi  qualijc  mochte  spreken. 
Dus  lachi  ende  sweech  al  stille. 
Echt  vraechdem  Walewein  wat  hi  wille 
Ende  of  hi  anders  yet  begaert  ? 

4080  Nochtoe  andworde  metter  vaert, 

Die  rudder  die  daer  lach  so  cranc  : 

» Ja  ic,"  seit  hi,  »messanc, 

Mochti  mi  gheliolpen  daer  of. 

Ende  doet  mi  up  een  kerchof 
4085  Graven  ,  here,  dor  uwe  doghet." 

Deer  Walewein  seide :  »  Of  gliijt  doen  moghet 

Ghelooft  mi  dan  dat  ghi  te  mi 

In  so  wat  stede  dat  het  si 

Sult  comen  als  ic  jou  vermane?*' 
4090  Die  rudder  sprac ,  na  minen  wane  : 

» Ie  corner  gherne  ,  hebbics  de  macht , 

Ende  jaens  mi  die  Gods  cracht, 

So  salict  doen  bi  mire  trouwe." 

Deer  Walewein  seide :  »  Bi  onser  vrouwen , 
4095  Ic  sal  ooc  doen  dat  ghi  begaert , 

Sijt  dat  God  mijn  leven  spaert." 

Hi  nam  aerde  daer  hi  stoet 
Onder  sinen  rechtren  voet , 
Ende  seide :  »  Nu  gaept ,  in  Gods  name 

4100  Ic  moneghe  jou  ,  dat  moete  bequame 
Gode  sijn  ende  sire  moeder  mede." 
Dus  staerf  hi  daer  ter  selver  stede 
Ende  hevet  sinen  ende  ghenomen. 
Nu  sijn  die  ander  drie  daer  comen 

4105  Also  ghehende  ende  so  bi , 

Dat  Walewein  ,  die  rudder  vri , 
In  ghere  wijs  ne  mochte  ontflien. 
Hi  ghereedde  hem  mettien , 
Ende  sat  up  Gringolette  sijn  paert. 

4110  Al  bloot  addi  ghetrect  tswaert, 

Daer  hi  hem  mede  soude  ter  w^ere 

Setten ;  hi  was  sonder  spere  , 

Want  hi  hadt  al  daer  te  broken 

Daer  hi  die  joncfrouwe  adde  ghewroken 

4115  Over  den  roden  rudder  fel: 

Ic  seit  jou  eer,  nu  weit  dijt  wel 
Hoe  die  saken  toe  sijn  comen, 
Deen  van  den  drien  hevet  vernomen  , 
Die  daer  up  Waleweyne  wilde  , 

4120  Dat  hi  hem  decte  metten  scilde; 
Ende  hi  sach  sinen  gheselle  doot, 
Dies  haddi  den  rouwe  groot, 
Ende  hi  peinsde  hi  salne  wreken. 
Dus  quam  hi  al  sonder  spreken 

4125  Vaste  toe  slaende  metten  sporen 
Omme  te  wrekene  sinen  toren 
üp  Waleweine  met  groter  cracht. 
Ter  steke  hilt  hi  sinen  scacht, 
Daer  hine  mede  dorsteken  wilde. 

4130  Walewein  decte  hem  metten  scilde, 
Ende  hilt  bloot-§ijn  goede  swaert, 
Ende  slouch  den  scacht  ontwe  ter  vaert. 

Binnen  desen  es  die  ander  comen 
Ende  hadde  hem  gaerne  tlijf  ghenomen. 

4135  Al  dies  ghelike  so  dedi  dien. 

Doe  quam  die  leste  vanden  drién: 
Hem  dochte  dat  hi  was  verlet. 
Dese  hevet  Waleweine  so  onset 
Metter  steke  die  hi  hem  gaf, 

4140  Dat  die  maelgen  vloghen  af 

Vanden  halsberghe  te  menigher  stede, 


ROMAN  VAN  WALEWËIN. 


139 


Ende  hadde  wel  na  hem  selven  mede 

Uten  sadele  gliedraghen. 

Dander  twe  ooc  niet  ne  daghen , 
4145  Sine  trecken  swaerde  sonder  scelden, 

Ende  reden  bet  an,  ende  wilden  ghelden 

Waleweine  sine  achterstelle 

Om  te  wrekene  haren  gheselle. 

Dies  was  drouve  die  joncfrouwe, 
4150  Ende  bat  Gode  met  goeder  trouwe 

Over  Waleweine  den  here  , 

Dat  hi  moeste  bliven  in  sine  ere 

Jeghen  die  drie  up  desen  dach. 

Ende  als  die  joncfrouwe  sach 
4155  Waleweine  in  suiker  noot 

Doe  dreef  soe  den  rouwe  groot, 

Ende  wranc  hare  hande  ende  trac  hare  haer, 

Ende  dreef  wel  groot  mesbaer. 

Soe  seide :  » Ie  bem  in  meerre  noot 
4160  Dan  doe  ie  minen  broeder  doot 

Heden  sach  slaen  vor  minen  oghen. 

Hoe  sal  mijn  herte  dat  ghedoghen, 

Dat  ie  sie  desen  rudder  sterven? 

Ic  sal  dor  hem  slives  derven 
4165  Ende  werden  van  minen  sinne  onvroet." 

—  »  Edele  joncfrouwe,  siet  wat  ghi  doet," 

Sprac  Walewein  ;  »  drivet  ghenen  rouwe 

Dor  mi ;  bi  gher echter  trouwe  , 

In  hebbe  ghene  dinc  die  mi  daert.'^ 
4170  Mettien  so  verdrouch  hi  tswaert 

Ende  gherochter  enen  metten  slaghe , 

Dattene  daer  ne  man  no  maghe 


140 


ROMAN  VAN  WALEWEIN. 


N emmermee  gliehelpen  mochte. 

Ili  ruumde  tghereide  ende  sochte 
4175  Die  arde  sciere,  sonder  beide. 

Nu  hoort  wat  der  Waleweiii  seide: 

»  Yan  desen  hebbic  vasten  vrede. 

Mi  dinke  al  sonder  yemens  bede 

Yeertich  jaer  ende  veertich  daghe 
4180  Gaf  hi  mi  verde  tesen  slaghe. 

Ic  raacher  mi  wel  toe  verlaten." 

Entie  gonen  diene  haten 

Ginghen  hem  an  met  onminneri. 

Ie  wane  si  sullen  lettel  winnen 
4185  Comt  Walewein  in  sijn  ghedochte. 

Die  ene  haelde  uut ,  ende  hi  brochte 

Weder  veria jsiert  sijn  paert 

Te  minen  here  Walewein  waert , 

Daer  ic  heden  eer  of  sprac  ; 
4190  Want  hi  den  here  Waleweine  stac 

Ende  gherochtene  wel  ter  cure , 

Ende  stac  hem  den  scilt  al  dure, 

Dat  wederstont  up  die  curie. 

Walewein  sprac  :  »  Sinte  Marie  ! 
4195  Helpt  mi ,  vrouwe ,  ic  hebs  te  doene  ^ 

Jeghen  desen  rudder  coene  ! 

Waren  mine  wapine  niet  so  vast, 

Ic  hadder  an  enen  quaden  gast, 

Dies  machic  hem  wel  ghetrouwen  5 
4200  Maer  ic  hope  het  sal  hem  rouwen." 

Mettien  so  verdrouchi  tswaert 
Ende  slouch  den  scacht  ontwe  ter  vaert, 

Vor  sine  hant  in  drien  steden; 
Ende  den  rudder  van  feilen  seden 

4205  Gherochti  met  enen  slaghe  , 

Dat  hem  binnen  den  derden  daghe 
Der  hooftswere  niene  mochte  ghebreken. 
Hi  viel  ter  aerden  sonder  spreken 
In  ommacht  vanden  groten  slaghe. 

4210  Die  gone  seide:  »  Biden  goeden  daghe!" 
Die  daer  achter  hilt  al  ghesont, 
»Nu  hebdi  toter  doet  ghewont 
Mine  ghesellen,  die  sijn  doot; 
Dies  hebbic  den  rouwe  groot , 

4215  Ende  ic  moets  emmer  ghewroken  wcsen. 
Dus  vergaderden  si  mettesen 
Onder  hem  tween  ,  die  niet  ne  daghen. 
Walewein  was  van  groten  slaghen 
Dicke  ghenesen  uptien  dach. 

4220  Ende  als  die  gone  die  gonder  lach 
Van  der  ommachte  bequam  , 
Ende  hi  Waleweins  swaert  vernam  , 
So  ver[kin]dijt ,  metten  ringhen. 
Ende  hi  sprac  mettesen  dinghen: 

4225  »  Lieve  gheselle ,  siet  wat  ghi  doet , 
Ghi  pijnt  al  gader  jeghen  spoet. 
Ic  sie  tswaert,  ic  kennet  wel, 
Het  es  utermaten  fel: 
Ghine  moghet  vor  hem  niet  ghenesen." 

4230  Die  gone  andworden  mettesen: 

»  Suldi  met  dus  ghedanen  treken 
Onse  ghesellen  helpen  wreken, 
Die  hier  ligghen  ghesleghen  doot? 

Haddi  ghesijn  in  suiker  noot 
4235  Sine  hadden  niet  also  gliesproken  , 

Ghine  waert  eerlike  ghewroken, 

Dies  mochti  wel  an  hem  ghetrouwen. 

Ende  so  mochte  ons  beeden  rouwen 

Soudsi  onghewroken  bliven; 
4240  Men  soude  segghen:  »  gone  keytiven 

Lieten  hem  enen  rudder  dwinghen." 

Weten  ons  wachten  van  sulken  dinghen. 

Nu  sit  up  ende  vant  verdraghen 

Jou  seer ,  ende  laet  j  ou  niet  versaghen. 
4245  Al  hebdi  enen  slach  ontfaen 

So  vant  enen  andren  weder  slaen, 

Ende  laet  ons  onse  ghesellen  wreken.'' 

Die  gone  sat  up  al  sonder  spreken 

Omme  wrekene  sinen  toren. 
4250  Deen  van  achter  dander  van  voren 

Ginghen  si  minen  here  Waleweine  ane. 

Met  groten  steken,  met  groten  slane 

So  dadensi  hem  grote  pine. 

Deer  Walewein  peinsde  al  stillekine, 
4255  Mochti,  hi  souds  sijn  ghewroken 

Over  hem  die  die  hoghe  sproken 

Eerst  sprac,  conste  hijt  vulbringhen. 

Hi  verdrouch  tswaert  metten  ringhen 

Ende  seide:  »  Wacht  u  van  desen  slaghe! 
4260  Mach  ic,  biden  goeden  daghe, 

Ghi  sult  onlanghe  vor  mi  staen." 

Entie  gone  andworde  saen: 

»  Om  u  dreghen  ne  ghevic  niet. 

Met  minen  swaerde  dat  ghi  hier  siet 

4265  Salie  jou  emmer  nemen  tleven." 
Walewein  lievet  tswaert  verheven  : 
Hi  slouchem  thovet  of  dat  vlooch. 
Hi  seide :  »  Maria  die  noit  ne  looch , 
Nu  moetijs  hebben  lof  ende  danc! 

4270  Dese  rudder,  al  maectijt  lanc, 

Heift  sinen  gheselle  wel  ghewroken, 
Eerlike,  met  hoghen  sproken, 
So  datmer  of  spreken  mach. 
Hier  na  over  menighen  dach 

4275  Salmens  hem  segghen  prijs  ende  ere.'^ 
—  » Het  es  recht,  bi  onsen  here," 
Sprac  die  gone,  die  den  slach 
Eerst  adde,  als  hi  versach  ^ 
Dat  sijn  gheselle  was  bleven  doot; 

4280  »  Ghi  adt  den  hoghen  moet  so  groot. 
Ghi  adt  wel  vor  tswaert  ontstaen 
Haddi  minen  raet  ghedaen: 
Ghi  adt  jou  leven  wel  behouden. 
Hen  es  niet  bi  minen  scouden 

4285  Dat  ghi  dus  sijt  bleven  doot. 

Duer  jou  hebbic  den  rouwe  groot , 
Ende  om  mine  andre  twee  ghesellen  , 
Die  doot  sijn.    Wie  machic  tellen 
Minen  rouwe  ,  of  die  mi  raet 

4290  Ghevet  nadien  dat  met  mi  staet? 
Ic  hadde  wel  goeds  raets  te  doene; 
Dese  rudder  dinct  mi  so  coene , 
Weric  mi,  ic  hem  verloren, 
Jeghen  hem ,  dat  weet  ic  te  voren. 

4295  Ende  te  vliene  hebbic  ghene  macht. 
Waer  dese  rudder  also  bedacht , 
Of  ic  ghenade  an  hem  sochte, 
Dat  hem  danne  mijns  verdochte, 
Men  sout  hem  prisen  emmermere, 

4300  Ic  saels  ooc  prouven  ,  bi  onsen  here." 

Mettien  beetti  vanden  paerde. 
Yore  Waleweine  uptie  aerde 
Viel  hi  neder  in  cnieghebede, 
Ende  seide :  »  Dor  uwe  edelhede  , 

4305  Here  rudder,  hebt  mijns  ghenade! 
Ic  wille  werken  bi  uwen  rade 
Ende  der  quaetheit  avestaen , 
Die  ic  hier  vormaels  hebbe  ghedaen  ; 
Ende  ghelove  jou  bi  mire  trouwe  , 

4310  Dat  nemmerme  vrouwe  no  joncfrouwe 
Dor  mi  ne  comt  in  pine  mere. 
Laet  mi  levende  ,  lieve  here  , 
Dor  God  ende  duer  uwe  ghenade!" 
Der  Walewein  seide:  »  Uwe  mesdade 

4315  Sijn  groot,  die  ghi  hebt  mesdaen ; 
Maer  wildijs  noch  in  boeten  staen  , 
So  mach  uwes  wesen  raet. 
Nadien  dat  ghescepen  staet 
Ic  hadde  jou  emmer  tlijf  ghenomen." 

4320  —  » Ic  wils  an  u  selven  comen," 
Sprac  die  gone  ,  die  den  vrede 
Wel  gherne  nam  up  die  stede. 
—  »Doet  danne  dat  ics  seker  si," 
Sprac  Walewein,  die  rudder  vri. 

4325      Doe  haesti  ende  vinc  ten  swaerde 

Ende  leid  vor  Waleweine  up  daerde 

Ende  hi  seide :  »  Here ,  ic  bem  ghereet 

Te  doene  sekerhede  ende  eet 

Van  al  dien  dat  glii  begaert»" 
4330  —  »  So  heft  iip  jou  bant  ende  swert 

Up  dese  hilte  wel  ghereet  , 

So  salie  u  staven  den  eet , 

Dat  ghi  sult  eren  die  heilighe  kerke  ^ 

Ende  starken  Gods  ghewerke, 
4335  Ende  helpen  weduwen  ende  wesen  : 

Ende  alle  die  ghi  vint  in  vrese 

Die  bescudt  ende  set  jou  daer  voren 

Om  te  wrekene  haren  toren  5 

Ende  ghelovet  mi  bi  uwer  trouwe  , 
4340  Dat  ghi  desen  drlen  joncfrouwen 

Sult  helpen  dat  si  weder  comen 

Daer  si  teerst  waren  ghenomen  ; 

Ende  alder  quaetheit  avestaen 

Die  ghi  hier  vormaels  hebt  ghedaen. 
4345  Dat  ghelovet  mi  altevoren/' 

Die  ander  hcvet  hem  ghesworen 

Wel  te  houdene  bi  sire  trouwe. 

—  »  God  gheves  jou  cracht,  ende  onse  vrouwe! 

Up  dat  so  salie  jou  laten  gaen 
4350  Ende  vergheven  dat  ghi  hebt  mesdaen^ 

Up  dat  ghi  dese  sake  doet. 

God  gheves  jou  cracht  ende  spoet! 

Aldus  versciet  daer  die  strijt. 
Nu  waert  wel  herberghens  tijt, 

10 

4355  Want  die  sonne  die  ghinc  onder. 

Die  twe  rudders,  hens  glieen  wonder, 

Si  adden  wel  der  rusten  noot. 

Die  andre  die  daer  liggben  doot 

Si  moeten  bliven  boven  der  aerden  ; 
4360  Entie  leveden  si  begaerden 

Herbergbe  te  soekene  wistsi  [waer]. 

Sine  hadden  gheen  langher  letten  daer; 

Sullen  si  bi  daghe  comen 

Ter  herbergbe  die  hen  mochte  vromen, 
4365  Of  daer  si  ghenade  hebben  mochten 

So  waert  tijt  dat  sise  sochten, 

Want  daerne  was  ghene  bi 

Up  ene  mile.  —  »  Haesten  wi," 

Sprac  W alewein ,  »  ende  laet  ons  varen 
4370  Dapperlike  al  sonder  sparen 

Daer  wi  herberghen  moghen." 

Die  joncfrouwe  began  verhoghen 

Die  des  daghes  was  teblouwen. 

Soe  seide :  »  Ilere ,  bi  mire  trouwe  , 
4375  Hier  woont  emmer,  in  weet  waer, 

Up  ene  mile  of  also  naer 

Mijns  vader  broeder,  een  mijn  oom. 

Nu  maerct  wel  ende  nemet  goom 

Of  ghi  ons  daer  raet  te  vaerne. 
4380  Hi  saghe  mi  utermaten  gaerne : 

Ic  bidde  jou  dat  ghi  daer  met  mi 

Yaert."  —  »  Bi  Gode ,  joncfrouwe,  dat  si!" 

Sprac  Walewein,  » ic  doet  ghaerne." 

Doe  noodde  hi  mede  te  vaerne 
4385  Den  rudder  entie  drie  joncfrouwen. 


ROMAN  VAN  WALEWEIN. 


—  »  God  lone  jou,  here,  bi  mire  trouwe, 
Sprac  die  rudder ,  » ic  ne  does  niet. 
Over  de  riviere  die  ghi  hier  siet 

So  salie  herberghen  te  nacht , 
4390  Eist  dats  mi  jan  die  Gods  cracht. 
Ic  sal  ooc  dese  drie  joncfrouv/en 
Met  mi  leden,  bi  mire  trouwe." 

fli  bevalne  Gode  ende  sine  ghespelen. 
Wat  holpe  dat  ic  der  tale  vele 
4395  Maecte?  si  moeten  emmer  sceden. 

—  »  Die  rike  God  moete  u  gheleden!  " 
Sprac  Walewein ;  »  ende  emmer  sijt  vroet , 
Ende  ncmet  ware  dat  ghi  wel  doet 

Dat  ghi  ghelooft  hebt  ende  ghesworen." 
4400  Hi  seidc  hi  soude.    Doe  reet  hi  voren, 

Die  rudder,  enlie  joncfrouwen  naer. 

Walewein  bleef  biden  doden  daer 

Dien  hi  gaerne  ter  aerden  broch  [te] ; 

Het  es  so  comen  hine  mochte 
4405  Vander  joncfrouwen  dus  niet  sceden , 

Hine  moestse  andersins  gheleden 

Daer  soe  te  wesene  begaerde. 

Deer  Walewein  nam  die  paerde, 

Die  daer  stonden  sonder  here  , 
4410  Ende  seide:  » Joncfrouwe  ,"  min  no  mere 

»  Dese  paerde  die  ghi  hier  siet 

Ne  willic  achterlaten  niet. 

Ic  salse  coppelen  ende  ghereden: 

Te  uwes  ooms  sulwise  leden  ; 
4415  Hets  beter  dan  si  waren  verloren." 

Doe  sette  hi  die  joncfromve  voren 

Up  tscoonste  part  dat  hire  sach, 

Ende  hi  sat  up  so  hi  eerst  mach  , 

Ende  voer  wech  herder  dan  den  telt. 
4420  Bi  nachte  over  dat  woeste  velt 

Voer  Walewein  met  gonen  parden 

Ende  metter  joncfrouwen  sire  varde , 

Ende  beval  die  dode  dies  si  waren. 

Dus  qualfc  der  Walewein  ghevaren 
4425  Wel  ene  mile  inde  nacht. 

Doe  hordi  grote  herecracht 

In  ene  burch,  ende  groot  gheluut; 

Ende  hi  sach  ter  porten  uut 

Enen  cnape  van  sconen  leden 
4430  Up  een  ors  conien  ghereden: 

Het  was  dapper  ende  snel ; 

Ende  selve  was  hi  ghewapent  wel 

Van  den  hovede  toten  voeten. 

Eer  si  hem  consten  ondermoeten 
4435  Groetene  Walewein  herde  scone  , 

Ende  seide :  »  Alle  die  ingle  vanden  trone 

Die  moeten  u  gheven  goeden  nacht." 

Die  cnape  was  wel  bedacht , 

Al  was  hi  tonghemake  sere  , 
4440  Ende  seide:  »  God  moete  jou  lonen,  here ! 

Goeden  nacht  addic  te  doene." 

Doe  vraechde  Walewein  die  coene : 

»  Hevet  u  yeman  yet  mesdaen  ? 

Cnape ,  dat  doet  mi  verstaen  , 
4445  Dies  biddic  u  up  hovescheit  ? 

Of  es  dese  burch  beleit , 

Daer  ic  dit  gheluut  binnen  hore  ? 


4450 


M  gh  

Daer  es  binnen  menich  dr[ouve  man]." 

Der  Waleweln  seide :  »  So  sect  mi  [dan]  , 
4455  Soete  cnape,  dor  uw  doghet, 

Dies  biddic,  of  ghijl  doen  mogh[et], 

Waer  omme  dat  si  sijn  so  sere 

Tonghemake."  —  » Ic  sect  jou,  here, 

Dies  ne  willic  laten  niet. 
4460  In  dese  burch  die  ghi  hier  siet 

Es  droufhede  vele  mere 

Dan  ic  ghesegghen  mach ,  lieve  here. 

Ic  segghe  jou  waer  omme,  twi: 

Die  vander  burch  here  si 
4465  Hevet  enen  rudder  tenen  broeder, 

Gheen  bet  gheraecter  no  vroeder 

Ne  woont  hier  niewerinc  ghehende-, 

Die  es  heden  comen  in  meswende  , 

Here,  ende  in  groter  noot; 
4470  Hem  es  een  sijn  sone  doot 

Ghesleghen  ,  hine  weet  wiet  dede. 

Ende  ene  joncfrouwe,  sijn  dochter,  mede 

Es  hem  ontfoert,  sine  weten  waer. 

Dies  drijft  hi  rouwe  ende  mesbaer  , 
4475  Ende  hevet  ghesent  boden  hare  ' 

Omme  te  vreesscene  niemare 

Ofmer  yewer  yet  of  weet. 

Ilere  ,  nu  bem  ic  ghereet 

Ende  soude  varen  al  desen  nacht 

4480  Ende  vergaderen  grote  herecracht , 

Mijns  heren  mannen  ende  sine  maghe ; 

'        Ende  wi  souden  morghen  metten  daghe 
Varen  soeken  die  joncfrouwe 
Daer  si  om  hebben  groten  rouwe. 

4485  Hier  omme  hebsi  groot  mesbaer, 
Om  dat  si  ne  weten  waer 
Die  scone  joncfrouwe  becomen  si." 

Deer  VValewein  seide :  »  Nu  varen  wi^ 
Vrient ,  ende  laet  ons  weder  keren 
4490  Verhoghen  alle  die  hoge  heren; 

Ic  hebbe  die  scone  joncfrouwe  bi-oeht 
Die  ghi  morghin  vro  ghesocht 
Sout  hebben:  cnape,  sietse  hier 

4495  .  .  .  ,   


 qua  .... 

  heren 

4500   cnape  sien  keren 

 si  wel  sijn  beleit 

.......  at  hi  hevet  gheseit 

 vernomen  hevet  daer  buten. 

[Die]  here  sprac:  »  Dar  men  yet  sluten 
450^  [D]ie  porte?"  —  »Bi  Gode  nenet  niet/^ 
Sprac  die  cnape ;  »  here ,  ic  liet 
Uwes  broeder  dochter  al  hier  bi/' 

—  »  Soete  cnape,"  seiti,  »sech  mi 
Waer  soe  es."  —  »Here,  binden  hovc." 

4510  Doe  stonden  up  die  riidders  van  love: 
Met  tortijtsen  ende  met  stallechten 
Scoten  up  cnapen  ende  cnechte 
Ende  vergaten  allen  rouwe. 
Si  ginghen  besien  die  joncfrouwe. 

4515  Nu  sijn  si  uter  sale  comen 

Die  heren  alle  ende  hebben  vernomen 
Waleweine  entie  joncfrouwe  mede  : 
Dies  waren  si  alle  blide  ter  stede 
Ende  danctens  vriendelike  onsen  here. 

4520  Der  joncfrouwen  oom  weende  sere 
Als  hi  sire  nichten  sach  mesmaect. 
Hi  seide :  »  Nichte ,  ghi  waert  gheraect 
Daer  men  u  grote  pine  dede , 
Dat  machmen  merken  an  uwe  lede. 

4525  Ic  hope  ghi  sult  ghewroken  wesen."  . 
Die  joncfrouwe  andworde  mettesen: 
»  Oom ,  ic  bem  ghewroken  wel 
Over  den  roden  rudder  fel 
Ende  over  sine  ghesellen  mede , 

4530  Die  mi  die  grote  pine  dede. 

Dies  ne  danct  no  min  no  mere 
Danne  namelike  desen  here 
Dat  ic  mijn  leven  hebbe  ondraghen. 
Hi  es  van  vele  swaerre  slaghen 

4535  Van  hem  vieren  heden  ontstaen; 
Maer  Goddanc  hets  so  vergaen , 
Den  drien  heifti  tlijf  ghenomen , 
Ende  die  vierde  es  te  ghenade  comen: 

Dien  hevet  hi  ghelaten  leven 
4540  [Ende  sijnen  evel  moet  vergheven 

[Om  d]at  hi  hem  ghenade  Lat ; 

Anders  haddi  hem  up  die  stat 

Met  sinen  ghesellen  tlijf  ghenomen. 

Siet  here  die  paerde  waer  si  comenl 
4545  Noch  sijn  si  alle  gheverwet  root 

Metten  hloede,  die  daer  doot 

Ligghen  ghesleghen  ,  bi  onsen  here  ! 

Doe  worden  si  alle  verhueghet  sere. 

Si  waren  blide  om  die  joncfrouwe 

4550  Dat  soe  aldus  van  haren  rouwe 
Was  ontgaen  ende  weder  comen. 
Der  joncfrouwen  oom  hevet  ghenomen 
Den  here  Waleweine  ende  seide :  »  Here , 
God  moete  jou  lonen  alre  ere! 

4555  Dat  ghi  mirc  nichten  hebt  behouden 

Hare  leven,  het  wart  jou  noch  vergouden 
Addi  met  ons  yet  te  doene." 
Doe  sprac  Walewein  die  eoene 
Ende  seide:  »Here,  God  weet, 

4560  Hare  vernoy  dat  es  mi  leet. 

Ic  wildict  adde  moeten  doghen, 
Ende  dat  soe  vor  minen  oghen 
Die  slaghe  niene  adde  ontfaen. 
Ne  ware,  Goddanc,  hets  so  vergaen, 

4565  Diet  hare  dede  hem  es  berouwen, 

Ende  hi  bat  ghenade  der  joncfrouwen 
Vriendelike  van  sinen  mesdaden. 
Ic  hope  hi  es  ter  Gods  ghenade; 

Want  als  hi  ghevoelde  sire  wonden 
4570  Doe  beriewen  hem  sine  sonden 

Alle  die  hi  oyte  ghedede. 

Sijn  paert  ende  sire  ghesellen  mede 

Ne  wildic  achter  laten  niet: 

Ie  hebse  brocht.    Nu  besiet, 
4575  Ic  ghevese  gherne  der  joncfrouwen 

Over  hare  pine  ende  over  haren  rouwe, 

In  dien  dat  soese  wille  ontfaen. 

Haddic  beter  ghewin  ghedaen 

Ic  gaeft  hare  gherne  in  Gods  name." 
4580  Die  joncfrouwe  seide :  »  Hets  mi  bequame 

Yan  jou  ,  ruddre.    God  onse  here 

Lone  jou  al  goet  ende  alle  ere  , 

Die  ghi  mi  heden  hebt  ghedaen!" 

Drie  cnapen  hebben  die  paerde  ontfaen 
4585  Ende  ghincse  leden  up  dat  stal. 

Die  bliscap  diene  was  niet  smal 

Die  si  hadden  om  die  joncfrouwe. 

Si  vergaten  allen  rouwe 

Ende  sijn  comen  met  deser  tale 
4590  Ende  brochten  Waleweine  in  die  sale, 

Entie  joncfrouwe  neven  sire  siden. 

Dor  hare  comste  waren  si  blide. 

Men  dede  Waleweine  dat  hi  begaerde. 

Twe  cnapen  cnielden  uptie  aerde 
4595  Den  here  Waleweyne  te  voren 

Ende  daden  hem  af  coucen  ende  sporen^ 

Ende  ontgoordden  hem  sijn  swaert , 

Ende  ontwapenden  ter  vaert 

Den  here  Waleweine ,  des  sijt  ghewes^v 

4600  Ende  als  hi  al  ontwapent  es. 

Der  joncfrouwen  oom  was  wel  beraden: 

Een  par  cleder  met  nieuwen  naden 

Brocbtemen  te  hant  vander  snede. 

Daer  cleeddemen  Waleweine  mede. 
4605  Roe  ende  surcoot  so  dedi  ane  , 

Dat  rikelic  was,  na  minen  wane. 

Dus  hevet  hine  eerst  ontfaen. 

Men  gaf  water  ende  ghine  dwaen 

Met  bliden  sinne  in  die  sale: 
4610  Men  decte  gone  taflen  wale 

Met  nappen  ende  met  dieren  spisen. 

Waleweine  den  rudder  goet  van  prise 

Dedemen  sitten  ende  die  joncfrouwe  , 

Die  hi  loste  uut  allen  rouwe  , 
4615  Int  alre  scoonste;  hi  was  wel  waert. 

Ende  der  joncfrouwen  oom  quam  ter  vaert 
Ende  ghinc  sitten  neven  sire  siden. 
Die  heren  waren  alle  blide  , 
Also  si  met  rechte  wesen  mochten. 

4620  Die  cnapen  quamen  ende  brochten 
Die  spise  ende  dienden  wel  met  ere 
Yor  Waleweine  ende  vor  dandre  heren. 
Die  gone  die  de  scotele  setten, 
Ic  wane  si  onlanghe  letten , 

4625  Sine  vernieuweden  die  spise. 

Men  diende  daer  wel  in  eiker  wise, 
Planteit  van  wine  so  w[as  d]aer , 
Root  ende  wit,  verse  ende  claer : 
pies  dronken  si  alle  dies  begaren. 

4630  Encle  die  daer  te  hove  waren 

Als  si  der  spisen  hare  ghevouch 
Hadden  gheten  ende  ghenouch  , 
Hevet  men  die  amelaken  up  ghedaen. 
Men  haester  mede  ,  na  mijn  verstaen  , 

4635  Om  Waleweiiis  wille  ,  dat  hi  soude 

Hem  rusten  gaen  ende  slapen  houde, 
Die  hem  sdaghes  sere  mesmaecte  ; 
Maer  ic  wane  hem  lettel  vaecte. 
Hi  adde  vele  meerre  ghere 

4640  Elre  te  sine  daer  hem  dere 

Wel  mochte  ghescien  sonder  waen, 
Ende  als  men  up  adde  ghedaen 
Doe  ghinc  men  die  bedden  reden. 


—  »  Scone  joncfrouwe,  wi  moeten  sceden," 
4645  Sprac  Walewein^  » ic  ende  ghi.''  ,        j  ' 

D^  joncfrouwe  andworde  :  »Twi,        j       j  ' 

Here  rudder,  wildi  van  ons  sceden? 

Het  ware  lachter  groot  ons  beden; 

Ende  mi  altevoren  mere. 
4650  Ghine  vaert  nieuwer,  bi  onsen  here, 

Van  deser  nacht,  hen  sal  eerst  daghen. 

Ende  rust  jou  vanden  groten  slaghen 

Die  ghi  heden  hebt  ontfaen." 

Deer  Walewein  andworde  saen  : 
4655  » Inne  bleve  hier  niet  om  ghene  have 

Die  mi  aldie  warelt  gave  : 

Inne  lette  toten  daghe  niet. 

ïen  doden  rudder ,  dien  ic  liet 

Daer  moetic  emmer  wederkeren., 

4660  Ic  sect  allen  desen  heren, 

Ic  moest  gheloven  up  mine  trouwe , 
Het  horde  jou  nichte  die  joncfrouwe, 
Dat  ickene  helpe  soude  ter  aerde. 
Ic  sal  OOG  doen  dat  hi  begaerde  , 

4665  Of  ic  loochende  mire  trouwe. 

Ic  ware  bleven  metter  joncfrouwen, 
Ende  met  jou,  ne  ware  dese  sake." 
Doe  waersi  alle  tonghemake 
Om  Waleweine,  dat  hi  so  houde 

4670  Van  hemlieden  sceden  soude : 

Dat  was  die  rouwe  die  hem  daert. 
Der  joncfrouwen  oom  hiet  sijn  paert 
Ghereden  ,  hi  wilde  met  hem  varen , 
Ende  alle  die  binden  hove  waren  , 

4675  Minen  here  Waleweine  gheleden. 

Die  here  seide :  »  Wine  sullen  niet  sceden , 
Also  helpe  mi  God,  ic  ende  ghi. 
Ghi  sult  morghen  met  mi 
Weder  keren  ter  joncfrouwen 

4680  Dies  biddic  jou  met  goeder  trouwe; 
Ende  danne  ,  eer  wi  sullen  sceden , 
[Sullen  wi]  die  joncfrouwe  gheleden 
Te  hars  vader,  die  met  groten  rouwe 
Es  bevaen ,  bi  mire  trouwe. 

4685  Hi  wert  danne  verhueghet  sere." 

Der  Walewein  seide :  »  No  min  no  mere , 

Met  mi  sone  vaerdi  niet. 

Ten  doden  rudder  ,  dien  ic  liet , 

Salie  allene  weder  keren. 

4690  Doet  jou  te  paise  met  desen  heren 

Ende  vant  verhueghen  die  joncfrouwe^ 

Die  bevaen  es  met  groten  rouwe  , 

Dat  es  tbeste  dat  ghi  doen  moghet. 

Ic  bidde  jou,  here,  dor  uwe  doghet , 
4695  Doet  mine  wapine  ghereden  ; 

Hets  tijt  dat  ic  henen  scede  : 

Inne  mach  hier  niet  langher  beiden." 

ïwe  cnapen  ginghen  hem  ghereiden 

Sine  wapine  ende  daedse  hem  ane. 
4700  Een  ander  cnape,  na  minen  wane, 

Ilaelde  hem  Gringolette  voort, 

Ende  als  die  here  dat  verhoort , 

Dat  hi  emmer  varen  woude , 

Dedi  van  selvere  ende  van  goude 
4705  Enen  somer  sciere  ghereden , 

Ende  seide:  »"Desen  moeti  met  u  leden, 

Ende  twee  cnapen  up  tween  rossiden 

Die  sullen  neven  uwer  siden 

Varen  ,  entie  ghevic  u ,  here , 
4710  Om  dat  ghi  mire  nichten  dese  ere 

Up  desen  dach  hebt  ghedaen." 

Deer  Walewein  seide :  »  Nu  laet  staen  I 

Jou  goet  ne  begheric  niet. 

Maer  der  joncfrouwen  die  ghi  hier  siet, 
4715  Ghevet  hare,  ic  weets  u  danc. 

Mijn  beiden  es  hier  al  te  lanc. 

Al  dit  goet  staet  mi  tonberne; 

Maer  weit  ghi  wat  ic  name  gherne? 

Enen  scilt;  die  mine  was  duersteken: 
4720  Daer  ic  die  joncfrouwe  soude  wreken 

Stackene  mi  dore  een  rudder  fel; 

Ne  ware  ic  wrac  mi  selven  wel 

Over  hem  ende  brac  minen  scacht  ontwec. 

Ghevet  mi  dit,  inne  wille  nemmee 

4725  Van  u  ,  ende  dies  weet  ic  jou  danc." 
Enen  scacht ,  starc  ende  lanc  ,  / 
Ende  enen  scilt  gafmen  hem  teryiire,  ^ 
Ghevarwet  met  goude  ende  met  asure: 
Dien  hevet  der  Walewein  ontfaen, 

4730  Die  joncfrouwe  es  up  ghestaen 

Ende  quam  te  Walewein  e  ter  stont , 
Ende  custene  an  sinen  mont 
Vor  haren  oom  ende  vor  hare  maghe, 
Daer  si  alle  toe  saghen  , 

4735  Bedi  sone  liet  soes  niet , 

Ende  seide :  »  Here  ,  swaer  verdriet 

50  moetic  doghen  om  dit  sceden. 
Die  rike  God  moete  jou  gheleden 

Als  ghi  niet  langher  hier  wilt  wesen ! " 

4740  Der  Walewein  andworde  mettesen 

Ende  seide :  »  Ne  drive  ghenen  rouwe ! 
Al  varic  wech ,  scone  joncfrouwe, 
Ic  hope  ic  sal  noch  wederkeren, 
Sijt  te  ghemake  metten  heren. 

4745  Jou  rudder  willic  altoos  wesen." 
Deer  Walewein  hi  sat  mettesen 
Up  Gringolette  sijn  goede  paert, 
Ende  nam  orlof  an  sinen  waert 
Ende  an  al  de  heren  in  de  sale. 

4750  Si  andworden  alle  te  male  , 

Die  droeve  waren  om  dat  sceden  , 

51  seiden:  »  God  moete  jou  gheleden 

Waerwaert  so  ghi  henen  vaert!" 

Deer  Walewein  slouch  met  sporen  tpaert 

4755  En  reet  wech  sere  dan  den  telt. 
ïer  poorten  uut  ende  over  tvelt 
Reet  hi  wech  met  sire  macht, 
Twe  mileniVor  die  middernacht 
Quam  hi  den  doden  also  naer  , 

4760  Dat  hi  sach  bernen  bi  hem  claer 
ïortijtsen  ende  stallichte  vele  ; 
Ende  hi  horde  singhen  met  luder  kele 
»  Kyrieleyson  "  menichfout. 
Der  Walewein,  die  rudder  bout, 

4765  Als  hi  dat  horde  reet  hi  daer 
Stoutelike  ,  sonder  vaer, 
Om  dat  hijt  bet  wilde  besien; 
Ende  dat  ne  constem  niet  ghescien: 
Dat  scone  licht ,  dies  hi  sach  vele , 

4770  Ende  die  daer  songhen  metter  kele 
Verloos  hi,  hine  wiste  waer. 
Hen  mach  gheen  mensce  comen  daer 
Die  lijf  hevet,  des  sijt  vroet, 
Daer  God  selve  miracle  doet, 

4775  Te  scouwen  sine  verholichede. 
Dus  quam  Walewein  ter  stede 
Daer  hi  den  doden  rudder  vant 
Vor  hem  ligghende  in  dat  sant. 
Hine  horde  daer  no  clene  no  groot , 

4780  No  creature  die  God  gheboot, 
Sonder  den  doden,  dien  hi  liet 
Ligghen  als  hi  van  danen  sciet : 
Also  hevet  hine  vonden  daer. 

Doe  beetti  ende  ghinc  bet  naer 
4785  Den  doden  ende  bant  sijn  paert 

An  sinen  scacht,  ende  nam  sijn  swaert 

Ende  becrijtter  hem  mede  int  sant, 

Dat  hem  negheen  Gods  viant 

Ne  mochte  ghenaken  omme  te  deerne  , 
4790  No  weder  in  spele  no  in  scerne. 

Daer  omme  dedijt  na  sijn  verslaen.  ' 

Ende  als  hijt  aldus  adde  ghedaen 

Sat  hi  neder  nietter  vaert. 

Up  sinen  scoot  leide  hi  sijn  swaert, 
4795  Al  bloot  ghetrect  uter  scede. 

Pater  noster  ende  sijn  Crede 

Seidi  menich  over  die  siele  , 

Ende  bevalse  Sinte  Michiele  , 

Dat  hise  moeste  bevreden. 
4800  Dus  sat  Walewein  ter  stede 

Biden  doden ,  dien  hi  wacht , 

Tote  bider  middernacht. 

Lettel  daer  voren  of  daer  nacr 

Doe  so  hordi  groot  mesbaer 
4805  Herde  dicke  ende  herde  vele: 

Hi  horde  crijscen  metter  kele 

Bi  wilen  ende  metten  tanden, 

Ende  daer  toe  groot  gheslach  van  handen 

Die  gone  riep:  » Ic  hem  verloren! 
4810  Die  ure  dat  ic  was  gheborcn 

Soa  moet  sijn  vermaledijt ! 

Moeder,  waerwert  dat  ghi  sijt, 

Dat  ghi  mi  droecht  dies  hebt  ondanc! 

Ende  ghi  mi  hadt  in  jou  bedwanc  , 

4815  Dat  ghi  mi  helt  ic  bems  onvro, 
Ghine  adt  mi  glieleert  also 
Dat  ic  dueghet  adde  verstaen , 
So  waric  der  piiie  oiitgaen  , 
Die  ic  moet  doghen  emmermere. 
4820  Ende  ghi  mede,  vader,  here, 
Jou  ghebeente  moete  quellen 
Indie  pine  vander  helle! 
Bi  u  maeic-  ic  in  deser  noot; 
Ghine  achtet  noit  clene  no  groot 

4825  Wat  quaethede  dat  ic  dede, 
Ghine  starket  mi  daer  mede 
Ende  loecht  daer  omme  ende  waert 
Haddi  mine  lede  ende  mine  siden 
So  teblouwen  ende  ghesleghen 

4830  Dat  ic  stille  adde  gheleghen  , 

Ic  hadde  der  quaetheit  onboren  , 
Die  ic  sider  ende  tevoren 
Jeghen  Gode  hebbe  ghewracht. 
Hier  in  hebdi  mi  ,  vader  ,  bracht , 

4835  In  deser  noot ,  in  deser  pine , 

Daer  mi  langhe  in  staet  tc  sine  , 
Ewelike  sonder  keren." 
(Yant  jou  kinder  wel  leren, 
Ghi  rike  liede  ende  ghi  wise , 

4840  Hen  sal  u  niemene  mesprisen. 
Dies  sijt  seker  ende  vroet , 
Sijt  dat  jou  kint  bi  u  mesdoet. 
Die  boec  wijst  ons  ende  seit 
Die  mesdaet  wcrt  up  u  gheleit. 

4845  Wachtets  u,  so  doedi  wale.) 

Doe  horde  Walewein  dese  tale 
Vanden  gonen  die  hem  mesliet 
So  sere  5  ende  mettien  hi  siet  - 
Waer  hem  tvier  scoot  uter  kele."'  ^'^  ' 

4850  Doe  sach  hi  comen  duvele  vele, 

Bede  met  crauwelen  ende  met  haken, 
Ende  vaste  anden  gone  traken 
Ende  an  sinen  gheselle^  die  daer  lach  , 
Dien  Walewein  uptien  dach 

4855  Hare  beder  lijf  adde  ghenomen. 
Nu  sijn  si  tote  hem  heden  comen 
Die  gonder  dreven  groot  meshaei' , 
Ende  seiden:  »  Ghi  hebt  ons  meïiiéh  jaer 
Ghedient ,  ghi  sullets  loon  ontfaen." 

4860  Si  ghincse  steken  ende  slaen 

Ende  daden  hem  pine  herde  vele: 
Elc  toghede  daer  van  Mnen  spele  , 
Ende  gingher  mede  tsoUen  alle  , 
Also  men  doet  met  enen  balie  , 

4865  Ende  daden  hem  wel  groot  verdriet. 
Walewein  vervarde  hem,  als  hijt  siet, 
Dat  si  hém  naerre  mochten  comen. 
Mettien  heifti  tswaert  ghenomen 
Tusschen  appel  ende  hilte  wel , 

4870  Ende  seide  :  »  Ghi  sijt  den  tween  so  fel , 
Waerdi  also  te  mi  waert  comen, 
Ghinct  mi  te  scade  ofte  vrome  , 
Ic  soude  weten  wat  ghi  begaert; 
Of  ic  leendere  enen  mijn  swaert 

4875  Hi  souds  ghevoelen  dit  naestc  jaer. 
Noch  tan  blivedi  mi  bever  daer 

Danne  ghi  mi  naerre  comt,  en  trouwe." 

Hi  beval  hem  Gode  ende  onser  vrouwen , 

Ende  hi  seindem  metten  swaerde. 
4880  Die  duvele  vloen  hare  vaerde, 

Noortoost,  ende  dreven  groot  ghescal. 

Die  twe  soUetsi  als  enen  bal , 

Daer  si  omme  waren  comen. 

Ende  der  Walewein  hevet  vernomen 
4885  Den  dach,  die  uten  hemele  spranc: 

Hi  seide :  »  Onse  here  hebs  danc , 

Dat  ic  mijn  leven  hebbe  ontdraghen!" 

Hine  wilde  daer  niet  langher  daghen. 

Den  doden  leidi  up  sijn  paert, 

4890  Ende  hi  reet  wech  metter  vaert. 

Al  daer  hi  ene  capelle  sach  an  tsant 
Daer  beti  neder  altehant 
Ende  droucher  binnen  sinen  gheselle. 
Doe  clopter  der  Walewein  ene  belle 

4895  Daer  soe  hinc.    Een  pape  es  comen 
Ende  hevet  Waleweine  vernomen, 
Ende  vraechde  hem  wat  hi  begacrde  ? 

—  »  Laet  ons  helpe  ter  aerde 
Desen  doden ,  hets  wel  ghedaen ; 

4900  Ende  vant  ons  messe  singhen  saen," 

—  »  Wie  sal  mi  dienen?  "  —  »  Dat  salie  wcsen,'' 
Sprac  Walewein  5  » ic  can  wel  lesen , 

Dies  ne  bem  ic  niet  an  dole  ; 
Ic  ghinc  se  ven  jaer  ter  scole 
4905  In  mine  kintscheit."  (Dat  was  wacr.  ) 
Die  pape  gheerwcde  hem  daer 

11' 

Ende  saiic  messe  ovei'  die  siele , 

Ende  bevalse  sinte  Micliiele. 

Doe  gliinc  Walewein  metten  swaerde 

4910  Ende  niaecte  enen  pit  in  daerde, 
Ende  dede  sine  hovesceit , 
Daer  hi  den  doden  rudder  in  leit, 
Ende  seide :  » Hier  quitic  mine  trouwe» 
Ie  bidde  Gode  ende  onser  vrouwen, 

4915  Dat  soe  jou  siele  moete  bewaren!" 
Doe  sat  hi  up  al  s onder  sparen 
Ende  voer  soekende  die  j  oncfrouwe , 
Die  hi  ghelovede  up  sine  trouwe 
Den  coninc  te  bringhene,  die  hem  tswaert 

4920  Gaf,  dat  menigher  mare  was  waert; 

» Want  hijt  mi  hoofscelike  draghen  liet 
Als  ie  van  sinen  hove  sciet: 
Hi  dede  mi  grote  hovesceit. 
Jane  dadic  dan  grote  dorperheit 

4925  Soudict  hem  onvergouden  laten  ? 
Neen  ic  niet ,  bi  caritate  , 
Al  soudicker  om  dolen  seven  jaer, 
Ic  sal  noch  gheraken  daer 
Die  coninc  seide  dat  soe  si , 

4930  In  den  casteel  van  Endi , 
Die  hi  minnet  also  sere." 
Dus  voer  Walewein  die  here 
Den  wech  voor  hem  met  ghenende. 
Menich  foreest  ende  menich  ellende 

4935  Reet  hi  duere  ende  menighe  woestine, 
Daer  hi  doghede  grote  pine, 
Meer  dan  ic  ghesecghen  mach. 

Daer  na  quam  hi  up  enen  dacli 

Daer  lii  ene  riviere  vant , 
4940  Encle  sacli  over  an  tander  lant 

Enen  casteel ,  die  scone  stoet. 

Doe  peinsdi  in  sinen  moet: 

»  Tote  daer  salie  neven  dese  riviere 

Varen."    Maer  haddi  hare  maniere 
4945  Ghekent ,  hi  hadde  bet  of  ghereden  ; 

Soe  was  van  herde  feilen  seden. 

Al  "was  twater  boven  claer, 

Dat  segghic  jou  al  over  waer, 

Het  was  onder  herde  fel , 
4950  Dat  suldi  ooc  noch  heden  wel 

ïïore  een  deel  van  haren  seden. 

Als  hi  aldus  adde  ghereden, 

W^alewein,  ene  goede  wile, 

Om  de  mate  van  ere  mile, 
4955  So  es  die  edel  rudder  comen 

Daer  hi  vor  hem  hevet  vernomen 

Ene  brugghe  ligghende  dwers 

Der  riviei'ien.    Hen  was  noit  scers 

Ghesmet  van  ysere  no  van  stale 
4960  Also  scarp ,  dat  wetic  wale  , 

Alse  die  brugghe  was  up  den  cant, 

Die  deer  Walewein  vor  hem  vant: 

Dies  haddi  int  herte  rouwe. 

Hi  sprac:  »  Maria ,  seone  vrouwe, 
4965  Es  dit  die  brugghe  daer  men  vaert 

Over!  Ic  wane  wel  mijn  paert 

Hevet  liever  tswemmen  ,  na  minen  waen , 
Dant  dese  bruGföhe  soude  over  gaen  ; 

Hen  mochte  niemen  daer  over  bringhen/' 
4970  Doe  beti  of  mettesen  dinghen 

Ende  vergorde  vaste  sijn  paert, 

Ende  ghereedde  hem  ter  vaert 

Over  die  riviere  te  varne. 

Ic  rieds  hem  bet  tonbarne: 
4975  So  soudi  ooc  ,  ware  hi  vroet. 

Walewein  bepeinsdem  daer  hi  stoet : 

»  Dese  riviere  es  mi  oncont, 

Ic  wille  ooc  tinten  naden  gront , 

Ofmer  over  mochte  riden." 
4980  Doene  wildijs  hem  niet  vermiden: 

Hi  hevet  in  sine  hant  ghenomen 

Sinen  scacht  ende  es  comen 

ïote  up  der  rivieren  cant. 

Daer  tinte  hi  neder  alte  hant 
4985  Metten  scachte  om  den  gront, 

Die  hem  teerst  was  oncont. 

Hi  mochte  cume  een  wort  spreken 

So  sach  hi  sinen  scacht  ontsteken : 

Waer  so  hem  twater  yet  ghenaect 
4990  So  verbernt  hi  ende  verblaect 

Algader  tere  couder  cole. 

Doe  was  deer  Walewein  in  dole  , 

Ende  seide :  »  Here ,  hoe  mach  dit  wesen  ? 

In  horde  noit  singhen  no  lesen 
4995  Van  salken  wonder  als  ic  sie 

Hier  vor  mi,  dat  dinke  mie. 

Ic  sal  vander  rivieren  tj^aert 

Leden ;  al  ghinc  ic  achter  waert 

Ic  wane  ic  soude  mine  scène  steken  ^ 

5000  Ende  viel  ic  upwaert  ic  soude  breken 
Mine  nese  ,  dat  dinke  mi  hier. 
Dit  water  bernt  als  een  vier , 
Entie  brugghe  diere  leghet  dwers 
Dinct  mi  scarper  danne  een  scers  : 

5005  Dies  bem  ic  drouve  in  minen  moet; 
Ic  waent  mijn  ongheval  al  doet. 
Wet  God ,  ic  moet  weder  keren 
Ongbearent  met  onnere  , 
Enties  ne  mach  ic  niet  ghenesen! 

5010  Here  God ,  wat  sal  mijns  ghewesen  ?  " 
Sprac  Walewein  ,  »  ave  Marie  ! 
Eist  elfs  ghedrochte  of  toverie 
Dat  ic  sie  ende  dat  mi  dwelt?  " 
Ende  als  die  blaexeme  was  ghevelt 

5015  Vor  hem  in  die  riviere  daer, 

Tere  ander  stede ,  daert  water  claer 
Was  ,  es  deer  Walewein  comen , 
Ende  hevet  sinen  scacht  ghenomen  ; 
Hi  seide ;  » Ic  sal  al  over  al 

5020  Vanden  proeven  mijn  gheval. 
Al  es  twater  gonder  fel , 
Dit  es  tghewat ,  wanic  wel. 
Ic  saelt  weten  ,  moetic  leven." 
Hi  hevet  [sinen]  scacht  verheven  : 

5025  Daer  hi  twater  sach  so  claer 

Daer  stac  hi  metten  scachte  naer. 
Eer  hi  den  watre  conste  ghenaken 
Sach  hi  den  scacht  ten  ende  blaken  , 
Ende  verbernde  metter  vaert 

5030  ïote  over  de  medewaert , 

Dies  hi  verdrouvet  sere  , 
Ende  seide:  »  God  ,  wel  lieve  here, 
Bi  wat  sake  mach  dit  wesen? 
Ic  ne  hadde  niet  glielooft  van  desen 
5035  Te  voren  ;  nu  moetict  over  waer 
Houden  ,  dies  es  mi  iherte  swaer. 

Ic  bidde  den  riken  God  ghenade, 
Ic  sie  wel  dat  mine  mesdade 
Sijn  groot,  dat  macliic  merken  wel. 

5040  Dit  water  dinct  mi  sijn  so  fel , 
Inne  can  hem  niewer  ghenaken 
Hen  wille  mi  bernen  ende  blaken! 
Entie  brugghe  diere  leghet  dwers 
Soe  es  scarper  dan  een  scers, 

5045  Daer  ic  over  varen  soude. 

Die  mi  gave  liondert  mare  van  goude  , 
Sone  soudic  niet  durren  bestaen 
Dat  ic  daer  over  soude  gaen 
Teser  brugghe ,  ic  ware  verloren  , 

5050  Dat  weet  ic  sekerlike  tevoren; 
Nochtan  waric  mi  liever  doot; 
Mijn  lachter  soude  sijn  te  groot, 
Ende  ic  ne  durstc  nemmermere 
Comcn  vor  Arture  minen  here 

5055  Eist  dat  hi  van  minen  verneye 

Weet.    Ende  caent  ooc  mijn  here  Keye 
Ghevreesscen,  so  ware  mijn  lachter  meix;. 
Ghenade ,  God  ,  wel  lieve  here , 
Waer  omme  hebdi  mi  dus  ondaen?'* 

5060  Mettien  sach  hi  vorem  stacn 

Ene  linde  ,  ne  bore  verre. 

Walewein ,  die  droeve  ende  erre 

Was ,  sat  up  sijn  paerd  , 

Ende  hi  reet  ter  linden  waert, 
5065  Al  drivende  wel  groot  mesbaer. 

Bin  desen  wert  gont  water  claer 

In  die  riviere ,  alst  ware  gout. 

Walewein,  die  menichfout 

Mesberde,  nam  des  waters  goom 
5070  Ende  seide :  »  Bi  Gode ,  het  was  een  droom 

Dat  mi  (juam  in  minen  moet! 

Twater  es  reyne  ende  goet, 

Het  loopt  hier  vor  mi  so  clare; 

Bedi  werdic  wel  gheware 
5075  liet  was  een  droom,  wetic  wel." 

Deer  Walewein ,  die  rudder  snel , 

Die  reet  upter  rivieren  cant. 

Die  met  sinen  voeten  vant 

Twater  ende  bescoudde  hem  sere. 
5080  Die  blaexeme  scoot  also  soe  ere 

Iladde  ghedaen  neven  den  scacht; 

Ende  Gringolet  tvsai  bet  acht.  / 

Waersi  also  staende  bleven 

Si  adden  bede  verloren  tleven 
5085  Ende  hadden  verbernt  altemale 

Sonder  enighe  wedertale. 

Dies  sijt  seker  ende  vroet. 


Walewein  was  drouve  in  sinen  moet , 
Als  hi  met  rechte  wel  wesen  mochte. 
5090  Hi  was  in  menighen  ghedochte; 

Hi  seide:  »  Al  drivic  groot  mesbaer, 
Ic  ne  hebbe  te  bet  niet  een  haer. 
Ic  salden  rouwe  laten  varen." 
Doe  reet  hi  wech  al  sonder  sparen , 

5095  Tote  hi  (juam  der  linden  bi. 

Der  Walewein ,  die  rudder  vri , 
Die  besach  hi  wel  an  elke  side. 
Die  telghe  die  waren  wide 
Gheleet  ende  wel  ondaen, 

5100  Si  hadden  een  scone  plein  bevaen: 
Men  mochter  vele  segghen  of. 
Die  linde  stont  in  een  vrijthof, 
Met  enen  mure  al  omme  belopen. 
Doe  begonste  Walewein  hopen 

5105  Dat  hi  soude  vreesscen  sciere 
Bi  wat  sake  die  riviere 
Also  bernde  ende  hare  mesliet. 
Dus  reet  hi  vort  ende  siet 
Een  portkijn  ant  hof  ondaen, 

5110  Ende  binne  den  mure  sach  hi  staen 
Scone  crude  menighertiere 
Die  roke^  van  den  egglentiere^ 
Daer  rooc  soe  niet  ghebose. 
Ooc  stont  daer  menighe  scone  rose  , 

5115  Acoleyen  ende  violetten  , 
Leliën  die  gherne  smetten 
Dier  stont  daer  een  groot  deel. 
Dus  (juam  Walewein  in  dat  prayeel , 
Dat  niet  scoonre  mochte  wesen. 

5120  Daer  heette  hi  neder  mettesen 
J^nde  moeste  herberghen  daer  ; 

HIne  was  in  seven  milen  naer 

Ghere  herberghe  die  liem  mochte  vromen 

Of  ghenade  mochte  comen  , 

5125  Hine  adde  gheweist  over  die  riviere  , 
Die  berrent  altoos  glielijc  den  viere: 
Daer  mocliti  qualike  over  comen. 
Mettien  heifti  trensoen  ghenomen  , 
Dat  hem  tiser  bleef  in  de  hant , 

5130  Daer  hi  Gringolette  an  bant. 

Ili  wranct  vor  hem  in  die  aerde. 
AYalewein  sprac  te  sinen  paerde: 
»  Gringolet ,  ghi  moet  hier  staen 
Een  Stic,  dan  suldi  weder  gaen 

5135  In  dit  prayeel  in  dit  vrijthof. 
Ie  sal  u  steken  den  breidel  of; 
Ghi  sijt  hier  herde  wel  gheraect." 
Nochtoe  ne  weet  hi  wat  hi  maect: 
Hem  vaecte,  so  dat  hi  uptie  aerde 

5140  Wel  na  viel,  die  onvervaerde. 

Die  rouwe  vuUede  hem  den  moet. 
—  »  Sijt  mi  quaet  of  sijt  mi  goet , 
Des  slaeps  ne  staet  mi  niet  tonberne : 
Drouve  herte  die  slaept  gherne. 

5145  Ie  waent  mijn  ongheval  al  doet." 
Hi  souds  onberen  wari  vroet 
Ende  wisti  watter  hem  of  comen  soude. 
Sinen  scilt ,  die  met  goude 
Was  ghevarwet,  heifti  ghenomen: 

5150  Onder  die  linde  es  hi  comen 

Ende  wierpene  indat  groene  gras , 
Daer  menighe  scone  bloemc  was. 

Hi  leider  thovet  in  ende  wert  saen 
Met  enen  soeten  slape  bevaen. 

5155      Daer  sliep  hi  ene  corte  wile: 

Men  mochte  niet  ene  alve  mile 

Gaen  ;  binnen  dien  es  comen 

Die  vos  Roges  ende  heift  vernomen 

Waleweine  in  sijn  vrijthof, 
5160  Daer  hi  here  ende  voghet  of 

Hadde  ghesijn  menigen  dach, 

Ende  als  hi  Waleweine  versach 

Nu  moghedi  horen  wat  hi  dede : 

Al  lise  so  quam  hi  ter  stede 
5165  Daer  Walewein  lach  mettesen  dinghen  , 

Ende  stal  hem  tswaert  metten  tween  ringhcn , 

Dat  hi  drouch  an  sine  side. 

Wist  Walewein  hi  waers  onblide  , 

Ende  hi  hads  hem  wel  ghe wacht  te  voren 
5170  Dat  hi  sijn  swaert  niene  adde  verloren  ; 

Maer  nu  eist  also  vergaen, 

Het  es  verloren,  het  es  ghedaen. 

Die  vos  bestedet  ende  es  comen 

Ende  hevet  Waleweins  paert  ghenomen 
5175  Ende  ledet  buter  porten  sciere 

NefFens  den  mure  in  ene  duwiere : 

Daer  liet  hijt  allene  staen  , 

Ende  quam  te  Waleweyne  ghegaen  , 

Die  van  slapene  wert  onblide. 
5180  Die  vos  ghinc  neven  sire  sidcn 

Sinen  halsberch  trecken  ende  scoren, 

Ende  maectc  veinstren  ende  doren  , 

Ende  ghinc  maelgen  lesen  uut, 
So  dat  men  die  sideii  entic  huut 

5185  Mochte  scouweii  dor  die  maelgen 
Meer  dan  twintich,  sonder  faelgen. 
Nochtoe  nontspranc  Walewein  niet. 
Dit  es  die  vos  die  wel  versiet 
Onder  Waleweins  hovet  den  scilt  van  goud 

5190  Daer  an  vinc  hi  alse  die  boude 

Ende  ghinckene  houwen,  na  minen  wane, 
In  herde  meniglien  clenen  spane. 
Nu  hevet  hi  Walewein e  mettcr  vaert 
Gherovet  bede  scilt  ende  swaert, 

5195  Ende  sine  wapine  sijn  onghereet, 
Daer  hi  dicke  wel  ghecleet 
Mede  was  in  menigher  stede  , 
Ende  ghescuerd  alomme  mede. 
Ooc  heifti  hem  ontleet  sijn  paert. 

5200  Deer  Walewein  ontspranc  ter  vaert : 
Hi  sach  bi  hem  sitten  gont  dier, 
Ende  seide:  »Brochte  jou  die  duvel  hier?' 
Als  hijt  sach  began  hi  beven 
Met  allen  leden  ende  heift  verheven 

5205  Die  vuust,  daer  hine  mede  slouch 
Ende  gherochtene  int  ghevouch 
Boven  der  scoudren  in  de  necke, 
Dat  hi  sine  lede  begonste  strecken 
So  wel  gherochtine  metter  vust. 

5210  Die  vos  viel  neder  metter  druust. 
Ende  als  deer  Walewein  versiet 
Up  hem  selven ,  want  hem  twiet 
Van  sinen  wapincn ,  ende  wart  vcrvaert , 

Ende  vinc  achter  sijn  swaert, 
5215  Ende  wahet  hebben  an  sine  side. 

Doene  vant  hijs  niet  ende  wert  onblide, 

Als  hi  te  rechte  wel  wesen  mach. 

Den  vos ,  die  daer  vorem  lach , 

Ghegreep  hi  ende  hiltene  vaste, 
5220  Ende  seide :  »  Ic  wane  van  desen  gaste 

Sal  die  grote  duvel  wouden. 

In  hebbe  een  twint  niet  behouden, 

Met  rechte  machic  sijn  vererret: 

Mine  wapine  sijn  verwerret, 
5225  Mijn  halsberch  ende  mijn  scilt, 

Dat  ics  noit  een  twint  behilt, 

Ic  hebbe  verloren  mijn  goede  swaert, 

Daertoe  Gringolette  mijn  paert 

Es  mi  ontleet,  inne  weet  waer." 
5230  Nochtoe  adde  Walewein  vaer 

Dat  gont  die  duvel  mochte  wesen. 

Entie  vos  sprac  mettesen : 

»  Edel  rudder,  laet  mi  leven! 

Jou  goede  swaert  willic  jou  gheven , 
5235  Ende  u  paert  es  al  ghesont." 

Deer  Walewein  sprac :  »  So  maect  mi  cont 

Of  ghi  cont  spreken."  —  »  Ja  ic,  here. 

Ghenade  dor  uwes  selves  ere  ! 

Ic  was  in  herde  dommen  rade 
5240  Dat  ic  spiede  omme  jou  scade. 

Ic  saecht  wel  ant  swaert  te  voren 

Dat  ics  lachter  ende  toren 

Soude  hebben ,  bi  mire  wet ; 

Ende  doe  waendic,  nu  wctict  bet. 

5245  An  die  hilte  sacli  ic  ghescreven 

Dat  jou  een  coninc  adde  gegheven, 
Die  gheheten  es  Amoraen^ 
Ende  anden  appel  saghic  staen 
Wat  ruddre  diet  soude  draghen  , 

5250  Hi  moeste  sijn  binnen  sinen  daghen 
Die  beste  die  ware  onder  der  sonne. 
Ondanc  hebbe  dies  u  wanconne! 
Al  hebbic  lachter  ende  toren , 
Twine  addics  mi  ghewacht  te  voren? 

5255  Maer  omdat  ic  jou  vant  in  mijn  vrijthof 
Waendics  wel  wesen  comen  of 
Sonder  lachter  ende  sonder  scade. 
Edel  rudder  ,  doet  mi  ghenade," 
Sprac  die  vos ,  »  ne  doot  mi  niet !  " 

5260  Ende  als  deer  Walewein  versiet 
Dat  hi  ghenade  hebben  wilde 
Doe  sprac  Walewein  de  milde: 
»  Suldi  mi  dan  dies  ic  u  vraghe 
Berechten  binnen  desen  daghe 

5265  Of  ic  jou  tlijf  hebben  late  ?  " 

Die  vos  andworde :  »  Bi  caritate  , 

Ja  ic,  dies  sijt  sonder  vaer." 

Doe  liet  hinc  levende  daer. 

Deer  Walewein  ,  die  noit  sijns  ghenoot 

5270  Ne  vant,  al  hadde  een  man  doot 
Sinen  vader,  badi  ghenade 
Hi  vergavem  die  mesdade: 
Also  heifti  den  vos  ghedaen. 
Dus  es  hi  der  doot  ontgaen. 

5275  Nu  es  die  vos  vcrhueghet  sere. 

Doe  vraechclem  Walewein  die  here : 

» Bi  wat  sake  mochdi  spreken 

Ende  weit  dus  vele  qiiader  treken? 

Woondi  hier  onder  dese  linde? 
5280  Ghi  hebt  mi  brocht  in  meswinde  , 

Ende  ghi  sijt  in  eens  vos  huut  [  OC£C 

Ghecleet  ende  hebt  menschen  luut! 

Oft  ware  een  man  also  hebdi  sprake , 

Dit  hevet  mi  ene  vremde  sake 
5285  Als  iet  horde:  hoe  macht  wesen?" 

Entie  vos  andworde  mettesen,  1  flSSC 

Ende  hi  seide :  »  Wel  lieve  here , 

Elf  jaer  ofte  mere 

Hebbic  ghesijn  onder  dese  linde 
5290  Ende  [mejnighen  brocht  in  meswinde,- 

Die  hem  waende  rusten  hier 

In  mijn  praeyeel,  in  mijn  vergier, 

Dat  ic  selve  dede  maken ; 

Ende  ic  segghe  jou  bi  wat  sake: 
5295  Mijn  vader  es  een  edelman, 

Daer  grote  dueghet  leghet  an  ;  }£c 

Ende  selve  bem  ic  een  keytijf, 

Ende  moet  bliven  al  mijn  lijf 

In  vremden  lande  ende  in  meswende. 
5300  Dus  wonic  onder  dese  lende 

AUene  in  dese  wilde  woestine. 

Den  menighen  doe  ic  grote  pine , 

Want  ic  hebbe  hier  ene  warande : 

Alle  die  gonen  vanden  lande 
5305  Sine  mochten  mi  niet  ghewinnen 

Indien  datticker  ware  binnen , 

Dies  mochtic  wesen  sonder  vaer.''  '4 

Deer  Walewein  seide :  »  Es  dit  waer , 

So  horic  dan  wel  dat  glii  sijt 
5310  Mensce  ;  so  sect  mi ,  het  es  tijt , 

Waerdi  noit  ghedaen  kerstijn 

Of  sidi  noch  een  sarrasijn  ? 

Ende  in  wat  lande  waerdi  ghehoren  ? 

Jou  name  sect  mi  altevoren , 
5315  Ende  wie  dat  u  vader  es." 

Die  vos  seide :  »  Roges , 

Here  ,  so  es  mine  name  , 

Oft  u  wille  es  ende  bequame. 

Mijn  vader  heet  dies  ghelike 
5320  Die  coninc  Roges:  van  Ysike 

So  es  hi  coninc  ende  here. 

Menich  goed  man  doet  hem  ere: 

Hi  es  van  herde  hoghen  lieden." 

—  »  Yrient ,  so  moeti  mi  bedieden  , 
5325  Heifti  u  selve  dus  ghescent 

Ende  uut  sinen  lande  ghesent, 

Of  waerdi  aldus  gheboren  ?  " 

Die  vos  andworde :  »  Hier  te  voren , 

Here ,  so  wasic  ene  scone  kint , 
5330  Ende  met  minen  vader  sere  ghemint, 

Eer  mijn  vrouwe  mijn  moeder  staerf , 

Daer  mine  bliscap  omme  verdarf. 

Soe  leerde  mi  riden  up  een  paert , 

Soe  hadde  mi  lief  ende  waert, 
5335  Ende  soe  leerde  mi  die  slaghe  ontfaen 

Up  minen  scilt,  ende  weder  slaen: 

Soe  leerde  mi  tafclront]<'  plien  , 

12 

Ende  daer  toe  volghen  ende  vlien, 

Ende  hoe  ie  speren  soude  breken  , 
5340  Ende  rudders  uten  sadele  steken. 

Soe  leerde  mi  dienen  vor  joncfrouwen, 

Ende  scone  met  enen  swaerde  houwen. 

Oog  leerde  soe  mi  spelen  wel 

Scaec  ende  werptafelspel, 
5345  Ende  hoe  ie  slaen  soude  enen  bal, 

Ende  werpen  enen  steen  int  dal : 

Soe  leerde  mi  vlieghen  harentare, 

Ghelike  ene  valke  of  een  sporeware 

Met  sinen  vlerken  pleecht  te  doene. 
5350  Dit  can  ic  wel,  her  rudder  coene. 

Soe  leerde  mi  int  water  s wemmen 

Alse  een  visc  met  sinen  vennen ; 

Dit  can  ic  algader  wale  , 

Ende  spreken  sesterande  tale 
5355  Dies  nontsachic  mi  clene  no  groot 

Ghenen  man.    Doe  quam  die  doot, 

Alst  God  wilde  ,  ende  deidse  sterven : 

Dus  moestic  mire  moeder  derven 

Ende  bliven  in  dit  meswinde 
5360  Ewelike  sonder  inde 

Van  dien  daghe  vorwert  mere  , 

Of  mine  helpe  God  onse  here." 

—  »  Sone  eist  dan  niet  bi  uwen  scouden?" 
»Neent,  here,  mijn  vader  dede  mi  houden 
5365  In  vremden  lande ,  dies  sijt  ghewes  , 

Die  aerdsc  here  ende  coninc  es. 

Binnen  desen  quamen  die  baroene 

Ende  rieden  hem  huwelic  te  doene. 

Hi  wrochte  bi  haren  rade: 

5370  Daer  quam  ic  eerst  an  dese  scade. 

Si  daden  hem  nemen  ene  j  oncfrouwe ,  • 
Die  mi  heift  brocht  in  desen  rouwe; 
Ende  selve  heift  soet  also  swaer. 
Doe  wasic  langher  dan  een  jaer 

5375  Dat  mi  mijn  vader  niene  sach. 
Doe  hilt  hi  hof  op  enen  dach 
Met  een  deel  van  sinen  lieden : 
Doe  dedi  mi  te  liove  onbieden. 
Ic  quam  daer  met  groter  ere. 

5380  Mijn  vader  ende  alle  dandre  heren 
Waren  mire  comste  vro  , 
Ende  mijn  stiefmoeder  onthaelde  mi  so 
Met  groter  ere  uptien  dach , 
Dat  icker  omme  peinsen  mach 

5385  Hier  na  over  meiiighe  tijt , 

Dies  willic  dat  ghi  seker  sijt, 
Ende  sette  mi  nelFens  hare  side: 
Dies  was  mijn  vader  herde  blide. 

Dus  saten  wi  met  groten  spele: 

5390  Daer  waren  liede  herde  vele. 
Als  die  maeltijt  was  ghedaen 
Doe  souden  die  heren  spelen  gaen 
Sulc  spel  als  si  worden  te  rade. 
Doe  ghinc  in  hare  kemenade 

5395  Mijn  vrouwe  ende  mijn  vader  naer. 
Als  si  vergadert  waren  daer 
Sprac  mijn  vrouwe  tote  minen  here  : 
»  Nune  ghelovic  nemmermcre 

In  ghere  wijs  dat  ghi  mi  mint. 
5400  Ende  ghi  hebt  dus  scone  een  kint 

Ghehadt  also  menighen  dach 

Endc  iet  noyt  met  oghen  sach, 

Ende  nu  ah'eerst  es  tote  mi  comen! 

Gaet  mi  te  scaden  ofte  vrome  , 
5405  Yan  mi  ne  scedet  nemmermere. 

Ie  wilne  houden  ende  hem  doen  ere, 

Ende  gheven  hem  rudders  ende  ghersoene , 

Eöde;  sciltcnechte  ende  dies  hi  heift  te  doene 

Willic  hem  gheven  tsinen  love, 
5410  Indien  dat  hi  blijft  te  hove, 

Ende  latene  vor  mi  dienen,  here. 

Men  saels  u  segghen  prijs  ende  [ere]. 

Dies  biddic  u ,  dat  u  God  lone ! 

Hi  es  hovesc  ende  scone  , 
5415  Het  ware  lachter  ende  scande 
1^   Sendine  meer  in  vremden  lande 

Te  houdene,  ende  ghi  sijn  vader  sijt. 

Hi  mochts  te  miwaert  hebben  nijt , 

Ende  wanen  dat  bi  minen  rade 
5420  Quame.    Doet  dor  uwe  ghenade 

Ende  ghevet  mi  dese  bede  ,  here. 

Ic  salne  houden  dat  ghi  ere 

Van  hem  sult  hebben  eer  yet  lanc." 

Mijn  vader  seide :  »  Ic  weets  u  danc  , 
5425  Vrouwe,  van  deser  scoonre  tale. 

Houtene ,  ( ende  ic  jans  u  wale  ) 

Dat  elc  andren  doet  ere." 

Mijn  vrouwe  seide:  »  God  loons  u,  here." 

Hiermede  lieten  si  de  tale 

5430  Ende  quamen  weder  inde  sale. 

Daer  die  rudders  ginghen  ende  keerden, 

Entie  mi  alle  gader  eerden  , 

Sprac  die  vrouwe  tote  mi : 

»  Sone  Roges  ,  waer  sidi  ? 
5435  Gaet  hare  te  mi,  ic  wille  jou  spreken." 

In  peinsde  om  ghene  valsce  treken, 

Ende  ic  seide :  »  Vrouwe ,  dat  doe  ic  gherne  , 

Dies  ne  staet  mi  niet  tonberne: 

Tote  jou  willic  emmer  comen 
5440  In  steden  daer  ic  u  moclite  vromen; 

Dan  dadic  niet,  waert  uwe  scade." 

Wi  ginghen  in  ene  kemenade. 

Mijn  vrouwe  nam  mi  bider  hant : 

üp  een  bedde  dat  soe  daer  vant 
5445  Deidsoe  mi  sitten  neven  hare  side. 

Soe  seide :  »  Sone ,  ic  bem  wel  blide 

Dat  ghi  sijt  comen ;  bi  onsen  here  , 

Mi  langliede  utermaten  sere 

Om  u,    Inne  conste  jou  noit  ghesien, 
5450  Maer  nu  hopic  het  sal  ghescien 

Dat  ic  met  u  minen  wille 

Sal  hebben,  bede  lude  ende  stille. 

Jou  vader  hevet  mi  u  gegheven 

Alle  die  daghe  die  ghi  sult  leven 
5455  Mi  te  dienen  e  vort  waer  tmere. 

Wildi  mi  dienen  ic  doe  u  ere, 

Ic  gheve  u  ors  ende  ghesmide 

Te  varne  bi  uwes  vader  siden, 

Indien  dat  ghi  blivct  met  mi 
5460  Ende  staet  mi  van  dienste  bi." 

Ic  ant  worde  met  ter  vaert 

Ende  seide :  »  God  danc  dat  ghijs  begaert ! 

Ghi  biet  mi  een  scone  ghebod." 

Soe  seide :  »  Sone ,  also  helpe  mi  God , 
5465  Verstaet  ooc  wel  dat  ic  u  jan 

Bet  dan  ic  u  ghesegghen  can: 

Dat  willic  jou  nu  maken  cont. 

Nu  cust  mi  an  minen  mont 

Eer  wi  van  desen  bedde  gaen," 
5470  Ic  seide:  »  Vrouwe,  dat  ware  mesdaen. 

Die  sonde  verwonnen  wi  nemmermere 

Jegben  Gode  onsen  here. 

Ende  quaemt  minen  vader  ooc  te  voren  , 

Sekerlike,  ic  ware  verloren. 
5475  God  verbiedt  mi  dor  sine  gbenade." 

Soe  seide:  »Sone,  bet  sal  jou  scaden 

Sijt  dat  gbijt  laet ,  bi  mire  wet. 

Ic  riet  jou  te  doene  bet, 

Ic  weet  wel  gbi  dadet  boude 
5480  Wisti  watter  jou  of  comen  soude. 

Grote  dogbet  ende  grote  ere 

Salie  u  doen,  bi  onsen  bere  

Ende  al  wildi  ooc,  gbine  mogbes  ontgaen 

Vor  dien  dat  gbijt  bebt  gbedaen  , 
5485  Sone,  dies  ic  an  u  begbere. 

Ne  doedijs  niet  jou  salre  dere 

Of  comen,  ic  sect  jou  te  voren." 

—  »  Ter  quader  tijt  waric  gbeboren, 

Vrouw^e,  soudic  minen  vader  scenden, 
5490  Al  waert  dat  ics  mi  durste  gbenenden ; 
Dat  verbiede  mi  onse  bere!" 

—  »  Sone  ,  het  sal  jou  lijf  endc  ere 

Costen  ghine  doet  haestelike. 

Ghine  moghet  mi  slaen  ghene  swike; 

5495  Ic  hebbe  jou  so  in  mijn  bedwanc  , 
Ghi  moetet  doen  an  uwen  [danc]  , 
Hoe  leet  soot  jou  te  doene  si." 
Ic  seide:  » Here  God,  jonne  mi 
Dat  ic  met  ere  moete  ontgaen  !  " 

5500  Mettesen  so  waendic  upstaen 
Vanden  bedde  daer  ic  up  sat ; 
Mijn  vrouwe,  diene  was  niet  lat, 
Soe  greep  mi  ende  trac  mi  weder , 
Ende  seide :  »  Ghi  moet  sitten  neder. 

5505  Quaet  keytijf ,  ghi  hebt  ghedaen  

Het  sal  jou  an  jou  leven  gaen  , 

Of  ant  mijn  ,  bi  onsen  here." 

Mijn  vrouwe  die  mesliet  hare  sere : 

Met  haren  handen  trac  soe  hare  vlichte  , 

5510  Ende  soe  scoot  in  haer  ansichte, 

Met  haren  naglen  trac  soe  die  huut. 
Ten  wonden  quani  ghelopen  uut 
Trode  bloet ,  te  menigher  stede  , 
Ende  liep  over  hare  bande  mede  ; 

5515  Ende  slouch  hare  selven  vor  die  tande. 
Ontfarmelike  wranc  soe  hare  bande 
Ende  dreef  arde  groot  mesbaer. 
Als  ic  dit  sach  ic  adde  vaer 
Dat  het  biden  duvel  ware. 

5520  Soe  trac  hare  selven  biden  hare 
Ende  scuerde  hare  cleder  altemale 
Van  den  hoofde  neder  te  dale  , 

Ende  bleef  daer  staende  in  bloten  live. 

Soe  riep :  »  Ay  mi  keytive  , 
5525  Salmi  niemen  te  hulpe  comen 

Yordien  dat  mi  lievet  ghenomen 

Mijn  lijf  die  duvel  die  hier  staet ! 

Ghi  doet  mi  scande  ende  overdaet: 

Ie  betroude  jou  alre  ere, 
5530  Waer  omme  pijndi  mi  dus  sere 

Als  of  ie  ware  van  lichter  voere?" 

Al  gont  hof  wert  in  roere 

Als  si  mire  vrouv^^en  horden  mesbaren. 

Ter  cameren  liepen  si  sonder  sparen, 
5535  Mijn  here  die  quamer  eerst  inne 

Ende  seide :  »  Trouwe ,  soete  minne , 

Wie  heift  u  brocht  in  dit  verdriet?" 

—  »  Dese  duvel,  here,  dien  ghi  hier  siet , 

Dien  ghi  waent  dat  jou  sone  si. 
5540  Ter  quader  tijt  quam  hi  te  mi. 

Ic  was  om  hem  verhueghet  sere, 

Ende  hevet  mi  brocht  in  desen  sere, 

Ende  in  deser  groter  noot. 

Tussce  minen  live  ende  mire  doot 
5545  Ne  quamic  noit  in  suiker  vrese 

Als  doe  hi  mi  wilde  aneresen 
.  Up  dat  bedde  an  minen  danc. 

Weina  wasic  hem  te  cranc  ; 

Maer  Goddanc,  ic  bem  onïgaen. 
5550  Hi  ghinc  mi  steken  ende  slaen, 

In  mochte  niet  spreken  metter  tonghen, 

So  sere  addi  mi  bedwonghen. 

Aldus  poochti  om  uwen  lachter, 


ROMAN  VAN  WALEWEIN. 


185 


Here  ;  ende  ic  trac  emmer  achter : 
5555  Ic  waende  hem  sijn  ontgaen  met  ere. 

Doe  began  hijt  ten  quaetsteu  keren 

Ende  hi  seide  hi  soude  sinen  wille 

Met  mi  hebben  lude  ende  stille. 

Dus  persti  mi  an  minen  danc. 
5560  Dat  ic  riep  dede  mi  bedwanc  , 

Want  hi  quetste  mi  wel  sere." 

Mijn  vader  and  worde  :  »  Bi  onsen  here  , 

Vrouwe  ,  moochdi  hier  of  ghenesen 

Ghi  sullets  wel  ghewroken  wesen. 
.5565  Een  scone  rat  salie  doen  maken, 

Daer  up  sal  menne  radebraken. 

Als  hi  die  doot  hevet  ontfaen 

Salie  sinen  lechame  saen 

Doen  vei^bernen  in  een  vier 
5570  Buten  mire  porten  hier, 

Ende  tpulver  wech  werpen  metten  winde. 

Dit  ne  dede  noit  man  sinen  kinde. 

Aldus  salie  jou  wreken,  vrouwe. 

Vant  verdraghen  desen  rouwe!" 

5575      Dies  waren  mine  vriende  sere 
Tonghemake.    Ic  seide :  »  Here  , 
Hebt  ghenade  van  uwen  kinde  ! 
In  suiker  noot,  in  suiker  meswinde 
Sone  brinct  mi  niet ,  ghine  weit  waerbi. 

5580  Ende  oft  bi  minen  sculden  si 
So  doet  met  mi  al  jou  ghebot. 
In  peinsde  noit ,  also  helpe  mi  God , 
Dat  mi  mijn  vrouwe  tyet  ane." 

—  »  Dat  mach  men  sien  an  hare  ghedane," 
5585  Sprac  mijn  vader,  »  ende  an  hare  lede. 

Jou  ne  mach  helpen  ghene  bede  , 

Sekerlike,  ghine  moet  sterven 

Eer  avont  ende  uwes  lives  derven: 

Dies  ne  moghedi  niet  ontgaen." 
5590  Hi  hiet  mi  sine  rudders  vaen 

Ende  doen  vaste  in  sijn  behout. 

Daer  ne  was  gheen  so  stout 

Die  hant  ane  mi  bestondt  te  doene  ; 

Daer  was  menich  rudder  coene, 
5595  Mire  moeder  broeders  waerre  twee, 

Hondert  rudders  ende  mee 

Brochtsi  te  hove  met  hem  daer .... 

Dat  segghic  u  al  over  waer, 

Hadder  yemen  sine  hant  bestaen 
5600  Te  doene  ane  mi  omme  vaen. 

Het  ne  ware  also  niet  bleven: 

Si  hadder  omme  verloren  tleven. 

Daer  omme  trocken  si  alle  achter. 

Mijn  vader  seide :  »  Dits  groot  lachter , 
5605  Dat  ic  niemen  can  ghebieden 

Tan  algader  minen  lieden 

Te  vanghene  desen  mordenare." 

Mijn  vader  hi  sach  harentare: 

Echt  ne  tert  daer  niemen  vort. 
5610  —  »  Mi  dinke  ic  bem  harde  onghehoort" 

Sprac  mijn  vader ,  » in  mijn  hof. 

Es  hier  yemen  ,  die  omme  lof 

Wille  dienen,  hi  vande  toe  gaen 

Ende  desen  mordenare  vaen ! 

5615  Ic  gheve  hem  half  mijn  conincrike; 
Bi  onsen  here  van  hemelrike, 
Ende  vande  minen  lachter  wreken! 
In  can  mi  niet  daer  toe  verbreken 
Dat  ickene  doodde  of  dade  smerte. 

5620  Ay  lace  ,  aldus  es  mijn  herte 
In  beden  siden  sere  ghepijnt ; 
Hets  wonder  dat  soe  niene  verdwijnt 
Om  dit  vernoy  dat  soe  moet  doghen. 
Ende  ic  sie  vor  minen  oghen 

5625  Mijn  wijf  mesvoert  aldus  sere! 
Dor  die  minne  van  onsen  here, 
Wie  sal  minen  lachter  wreken?" 
Mijn  oom  stont  up  al  sonder  spreken 
Ende  quam  ghegaen  tote  sinen  broeder , 

5630  Die  vele  ouder  ende  vele  vroeder 
Was  dan  hi ,  ende  vraechdem  raet 
Van  so  dorperliker  daet , 
Ende  hoe  hire  bi  riede  te  vaerne  ? 
Hi  seide :  »  Minen  neve  namic  gaerne  • 

5635  Uten  hove,  mochtic  met  ere." 

Sijn  broeder  seide :  »  Laet  ons  keren 
Vorden  coninc  tghelof  ontfaen, 
Wildi,  ende  dinket  jou  goed  ghedaen  , 
Ende  segghen  dat  wine  sullen  ontliven. 

5640  Dus  mach  hi  best  in  sijn  ere  bliven , 
So  comen  wijs  of  al  sonder  scade." 
Dus  vonden  sijt  bede  in  haren  rade, 
Ende  dochte  Lcjm  sijn  goet  ghedaen. 
Vor  [m]inen  vader  quaemsi  ghegaen  3 

5645  Mijn  oom  die  groetene  hoofscelike 

Ende  seide :  »  God  van  hemelrike 
Glieve  jou  al  jous  herten  wille  , 
Bede  lude  ende  stille ! 
Siet ,  here  ,  na  dien  dat  nu  staet 

5650  Van  deser  dorperliker  daet, 
Die  jou  sone  hevet  ghedaen  , 
So  soudi  gherne  wrake  ontfaen. 
Here  ,  dit  mach  jou  wel  ghescien, 
Ie  ende  mijn  broeder  sijn  in  dien 

5655  Tote  jou  comen,  ende  sullen  jou  gherne 
Wreken,  staets  jou  niet  tonberne; 
Want  hi  hevet  ons  groten  lachter 
Ghedaen."  —  » Ie  ne  trees  heden  achter," 
Sprac  mijn  vader ,  »  bi  onsen  here ! 

5660  Haester  mede,  ic  bids  jou  sere. 
Dat  ic  ghelovede  salie  houden: 
Jou  pine  wert  jou  wel  vergouden  ; 
Ende  doetene  mi  uut  minen  oghen; 
In  cans  langher  niet  ghedoghen 

5665  Dat  ickene  hier  vor  mi  sie  staen, 
So  leede  hevet  hi  mi  ghedaen. 
Bernten  daer  buten  in  een  vier , 
Ende  tpulver  brinct  mi  weder  hier , 
Daer  mede  salie  jou  quite  laten, 

5670  Met  rechte  machic  den  gonen  haten 
Die  mi  dit  vernoy  beriet." 
Mijn  oom  seide :  » Wine  latens  niet. 
Jou  ghebod  dat  doewi  gherne; 
Dies  ne  staet  ons  niet  tonberne." 

5675      Dus  lieten  si  die  tale  staen 

Ende  quamen  tote  mi  ghegaen, 

Mine  ooms,  ende  hebben  mi  gbcnomen, 

Ende  alle  die  met  hem  waren  comen 

Ginghen  neven  haerre  siden, 
5680  Mijn  stiefmoeder  wert  wel  blide, 

Dat  soe  mijns  soude  quite  wesen^ 

Ende  soe  vraghede  mettesen 

Wie  gone  twee  hoghe  heren  waren 

»  Die  met  uwen  sone  varen  ? 
5685  Mi  dinke  si  doen  hem  so  grote  ere, 

In  can  gheloven  nemmermere, 

Here  ,  dat  sine  souden  doden  5 

Mi  dinke  sine  latens  hem  [noden]. 

Si  varen  wech  ghenendelike ; 
5690  Hem  ne  slaet  ghene  swike  , 

Tgheslachte  volghet  hem  al  gader. 

Wie  sijn  si,  here?"  Doe  sprac  mijn  vader: 

»  Het  sijn  sire  moeder  broeders  twee." 

—  » Wet  God  ,  nu  ne  werdic  nemmerme 
5695  Over  hem  ghewroken,"  sprac  mijn  vrouwe. 

» Ie  sal  selve ,  bi  mire  trouwe , 

Over  hem  mi  selven  wreken. 

Tenen  vos  moet  hi  verbreken 

Daer  bede  sine  oom  toe  sien  , 
5700  Ende  also  bliven  tot  hem  mach  gcscien 

Ene  dinc  ,  die  bic  hem  setten  sal : 

Of  hem  God  gheve  sulc  gheval , 

( Dat  hem  cume  sal  ghescien  ) 

Dat  hi  te  gader  mochte  sien 
5705  Den  riken  coninc  van  den  Wondre 

Ende  sincn  sone  Alydrisondre 

Bi  sinen  hove  tenigher  stede, 

Enten  here  Waleweine  mede , 

Ende  eens  conincs  dochter  die  Assentijn 

5710  Heet,  dan  sal  hi  quite  sijn 

Van  desen  sticken  ,  ende  niet  eer. 
Ende  dit  ne  ghevalt  hem  nemmermeer, 
Ic  wane,  hine  sal  eer  wesen  doot." 
Doe  dreven  si  den  rouwe  groot, 

5715  Mine  maghe  ende  mine  vrient; 
Si  wisten  wel  dat  ic  onverdient 
VTas  comen  in  alsulc  verdriet. 
Doe  was  int  hof,  doe  dat  ghesciet, 
Mire  moeder  suster  ene, 

5720  Ende  hiet  die  hertoghinne  Alene  ; 
Soe  andworde  haestelike 
Der  coninghinne  van  Ysike : 
Soe  seide  :  »  Bi  gherechter  trouwe , 
Ghi  hebt  ons  brocht  in  groten  rouwe 

5725  Om  onsen  neve,  ende  in  swaer  verdriet. 
God,  die  hem  crucen  liet, 
Entie  here  es  vanden  Irone, 
Die  moete  jou  bringhen  tsulken  lone  , 
Vrouwe,  als  ghi  hebt  verdient! 

5730  Ghi  hebt  menighen  drouven  vrient 
Ghemaect  int  hof  om  onsen  neve, 
Ic  saelt  jou  ghelden,  eist  dat  ic  leve. 
Of  ghi  sult  mi  in  darde  onsinken. 
Constict  also  quaet  ghedinken  , 

5735  Dies  sone  soudi  missen  niet.  ' 
Onsen  neve  ,  dien  ghi  hier  siet , 
ïote  hi  quite  wert  van  desen , 

Tote  dier  wile  moeti  wesen 

Ene  padde  ,  ende  sitten  al  stille 
5740  Bin  uwer  porten  onder  die  sille. 

Ende  alle  die  bi  u  sullen  gaen 

Die  moeten  jou  steken  ende  slaen, 

Ende  spuwen  up  u  vel. 

Dits  also  (juaet,  dat  wanic  wel, 
5745  Als  dat  ghi  Roges  hebt  gegheven." 

Dus  liep  ie  wecli,  ende  si  sijn  bleven 

Dor  mi  int  hof  in  swaer  verdriet. 

Ie  wanic  minen  vader  liet 

Bevaen  met  herde  groten  rouwe 
5750  Dor  mi  ende  dor  sijn  wijf,  die  vrouwe  , 

Ende  sal  sijn  tole  dat  ic  kere. 

Mijn  vrouwe  ghinc  met  groten  scre 

Sitten  onder  hare  sille, 

Ende  ic  liep  wech  te  minen  onwille. 
5755  Daer  ne  keerdic  sider  nemmere. 

Ic  was  omberaden  sere 
Werwaert  ic  mi  mochte  bewinden 
Dat  ic  den  here  Waleweine  soude  vinden 
Die  van  duechden  es  vulcomen; 

5760  Want  wie  so  icken  hore  nomen, 
Ic  hore  dat  sine  alle  prisen 
In  doochden  ende  in  alre  wise  , 
Ende  dicne  sien  ende  diene  kinnen. 
Here,  dat  jou  God  moete  minnen! 

5765  Sect  mi  of  ghine  yet  kint. 
Ic  bem  de  gone  diene  mint, 
Ende  icken  consten  noyt  ghesien. 

Ic  bem  seker  wel  van  dien  , 
Vondicken ,  hine  li  ets  om  ghene  sake 

5770  Hine  souds  mi  helpen  quite  maken 
Ende  corten  mijn  sware  verdriet, 
Dat  mi  mijn  stiefmoeder  behiet. 
Om  hem  te  siene  langhet  mi  sere. 
Dus  bem  ic  hier  bleven  ,  here , 

5775  Ende  maecte  mine  woninghe  hier. 
Dit  praejeel  ende  desen  vergier 
Dedic  dor  sinen  -wille  maken  ; 
Ic  peinsde  hi  souder  in  gheraken 
Omme  te  soekene  die  joncfrouwe, 

5780  Dat  segghic  jou  in  goeder  trouwe , 
Die  haer  vader  hevet  ghedaen 
Inden  casteel,  dien  ghi  siet  staen 
Over  desc  riviere,  in  sijn  behout. 
En  ware  niemen  also  stout 

5785  Diese  halen  dorste ,  dat  wetic  wel , 

En  ware  Walewein  die  riddere  snel  5 
Hi  es  der  a  ven  turen  vader. 
Het  ware  mijn  geluc  algader 
Horde  hi  van  hare  yet  gewagen  ; 

5790  Hine  liets  heme  niet  versagen 
Sekerlike ,  hine  soude  comen , 
Ghinct  hem  te  scaden  ofte  vrome , 
Ende  proeven  oec  sijn  gheval. 
Nu  hebbict  u  berecht  al. 

5795  Berecht  mi,  so  doedi  wel, 

Van  Waleweine  den  ridder  snel. 
Dan  salie  u  berechten  vort." 

—  » Ic  hebbe  dicke  wile  ghehort 
Van  Waleweine  spreken ,  meendi  dien  ? 

5800  Vrient,  so  moete  mi  goet  ghescien , 
Diene  prijsde  ne  dede  niet  wel; 
Walewein  es  dorper  ende  fel, 
Dat  hebbic  dicke  wel  vernomen 
In  steden  daer  ic  up  hem  ben  comen. 

5805  Waer  omme  prijsdine  dus  sere  ?  " 
Die  vos  seide:  »  Bi  onsen  here  , 
Haddict  u  niet  ghelovet  te  voren  , 
Ende  ooc  so  diepe  gesworen  , 
Ghine  ontghinges  nemmermere, 

5810  In  soude  Waleweine  den  here 

Souken  ,  ende  vondicken  in  enech  larit , 
In  sout  hem  sciere  doen  becant, 
Den  lachter  dien  ghi  hem  tyet  ane. 
Hi  eest  onsculdich  na  minen  wane  , 

5815  Want  hi  nes  dorper  noch  te  fel." 
—  » Ic  sal  u  berechten  w^el 
In  wat  stede  dat  hi  si. 
Bi  Gode ,  Roges ,  nu  segt  mi 
Twi  dit  water  aldus  ontstect." 

5820  —  » Ic  bem  die  gone  die  node  sprect 
Jeghen  ju,  ridder,  emmermercj 
Ghi  lachtert  Waleweine  den  here 
Die  van  dogheden  es  volcomen. 
Hoerdi  noit  dit  water  nomen  ? 

5825  Teen  es  tgherechte  vaghevier:        ^  ^\<^ 
Alle  die  sielen  moeten  hier 
Als  si  versceden  comen  baden  j 
Sullen  si  ter  Güds  ghenade 

Comen  ende  bliven  emmermere. 
5830  Nu  hebbic  u  berecht,  here: 
Hier  bi  es  twater  aldus  heet." 

—  » Wie  es  die  gone  die  dit  weet 
Dat  dit  waerhede  mochte  wesen  ? 
In  ghelove  niet  van  desen," 

5835  Sprac  Walewein,  »in  hadt  ghesien." 
Ende  die  vos  antworde  mettien 
Ende  seide:  »Here,  ic  saelt  ju  toghen» 
Ghi  sult  sien  met  uwen  oghen 
Dat  ghi  mi  niet  sult  heten  lieghen. 

5840  Siedi  gone  swarte  voghele  vlieghen, 

Die  int  water  vallen  tote  over  thovet? 
Besietse  also  dat  ghijt  ghelove t : 
Hoe  ghedaen  comen  si  weder  uut?" 
Der  Walewein  sprac  over  luut: 

5845  »  Vele  wittre  dan  die  snee." 

—  »  Besietse  wel  no  myn  no  mee, 
Here  ,  dat  sijn  sielen  alle  gader : 
Sulc  es  tkint,  sulc  es  die  vader. 
Die  swarte  voghele  sijn  ghebonden 

5850  Ende  besmet  met  vulen  sonden 
Tote  dat  si  over  moghen  gaen 
Die  brugghe  die  ghi  hier  siet  sta  en, 
Dan  baden  si  hem,  ende  werden  scone, 
Ende  varen  ten  hoghen  trone 

5855  In  die  bliscape  emmermere. 

Nu  hebbics  ju  berecht,  here: 
Berecht  mi ,  so  doedi  wel , 
Van  Waleweine  den  ridder  snel , 
In  wat  stede  dat  hi  si." 

5860  —  »  Der  Walewein  hi  es  hier  bi. 
Mocht  ju  iet  vele  vromen 
Ghi  sout  hem  wel  te  sprake  comen." 

—  »  So  sidijt  dan  ,  wel  lieve  here ! 
Van  ju  ne  scedic  nemmermere, 
5865  Ghine  sult  mi  helpen  uter  noot 

(Up  ju  hebbic  den  troost  so  groot) 
Ende  cort  mi  mijn  swaer  verdriet." 

—  »  Dies  ne  willic  laten  niet ; 
Hebbics  die  macht  ic  helpe  ju  ghei'ne  , 

5870  Dies  ne  staet  mi  niet  tonberne 

Na  dien  dat  ghire  wilt  wesen  uut." 

—  »  So  sit  hier  neder  in  dit  cruut 
Sprac  die  vos  ,  ende  liep  ter  vaert 
Ende  haelde  Waleweine  sijn  swaert 

5875  Ende  gaeft  heme  in  sine  bant. 

Hi  seide :  »  Hout  hier  desen  pant 

Dat  ic  ju  sal  dienen  ,  here. 

Mi  rouwet  utermaten  sere 

Dat  ic  jeghen  u  hebbe  mesdaen  ; 
5880  Maer  ic  wils  al  in  bate  staen 

Jeghen  ju,  bi  onsen  here. 

Segt  mi  dor  juwes  selves  ere 

Oft  ghi  mijn  her  Walewein  sijt.'^ 

—  »  Ic  hads  ju  over  meneghen  tijt 
5885  Berecht ,  Roges  ,  haddijs  ghevraghet. 

Maer  ghi  mocht  wanen  dat  ic  versaghet 

Ware  ,  seidict  j  u  te  voren. 

In  Arturs  lant  wasic  gheboren  , 

Ic  Walewein ,  sconincs  Arturs  neve. 

5890  Mi  maeh  rouwen  dat  ic  leve 
Dat  ghi  mi  dus  hebt  ghescuert 
Mine  wapene:  hebt  tlijf  verbüert 
Jeghen  mi,  wildic  ju.  slaen." 
Die  vos  seide  :  >?  Ic  hebbe  mesdaen  , 

5895  Maer  ic  wilt  betren,  dies  sijt  vroel." 

—  »  Het  es  oec  sulc  die  mesdoet 
Sprac  Walewein  ,  »  dies  na  berouwet ; 
Maer  hi  es  dul  die  vos  betrouwet: 
Dat  si  beloven  si  treckens  achter/' 

5900  —  »  Grote  scade  ende  groot  lachter 
Gheve  hem  God  dien  dat  ghesciet! 
Here,  dies  nontsiet  ju  niet: 
Van  mi  sijd  dies  al  onvervaert. 
Ontbeit ,  ic  sal  ju  halen  ju  paert , 

5905  Ende  goede  wapene  sijn  ju  ghereet: 
Ic  salse  halen  daer  icse  weet. 
Si  sijn  vast  na  minen  wane  ; 
Sine  quamen  in  neghen  jaren  ane: 
Mijn  oudervader  drouchse  up  trouwe  j 

5910  Daerna  gafse  mi  mijn  vrouwe  , 

Dat  icse  dragen  soude  up  doghet. 
Doet  ute  die  uwe  of  ghi  moghet : 
Ic  hale  u  dandre  sonder  beide." 

—  »Ja  en  ware  hi  ries  die  dit  ontseide? 
5915  Sprac  Walewein,  » ic  hebs  te  doene." 

Doe  ghinc  hi,  die  ridder  coene, 
Ende  ontwapendem  so  hi  best  mochte. 
Doe  quam  die  vos,  die  dandere  brochte. 
Mijn  her  Walewein  hi  deetse  ane, 
5920  Diere  blide  was  na  minen  wane. 

Si  waren  hem  wel  ghemicke, 

No  te  dinne  no  te  dieke: 

Hi  waser  mede  wel  ghecleet. 

Doe  brochte  hi  hem  sijn  paerd  gheleet 

5925  Ende  liet  vor  hem  int  vrijthof  staen. 
Doe  liep  die  vos  ende  haelde  saen 
Sinen  scilt  daer  hine  hinc  ende  vant. 
Enen  scacht  brochte  hi  te  hant 
Ende  gavene  Waleweine  ter  vaert , 

5930  Ende  seide :  »  Here  ,  niene  spaert 

Dese  wapene  daer  ghise  hebt  te  doene 
Emmer  sijt  stout  ende  coene  : 
Ghi  mogheter  u  wel  up  betrouwen. 
Ic  sal,  al  soud  mi  berouwen, 

5935  In  desen  naesten  derden  daghe, 
Here,  uwen  halsberch  draghen 
Over  hondert  milen  henen: 
Daer  wetic  enen  wilden  wenen, 
Die  sal  setten  dese  maelgen 

5940  Dat  si  nemmermeer  en  faelgen. 
Nu  segt  wat  begerdi  mere?" 

Doe  sprac  Walewein  die  here  : 
»  Dat  ic  begere  dats  mi  diere : 
Te  wesene  over  dese  riviere; 

5945  Maer  het  es  mi  onghereet." 
Die  vos  hi  seide  :  »  Godweet , 
Waerwart  so  ghi  ju  wilt  belenden, 
Ghine  moghet  niet  comen  ten  ende 
Al  voerdi  vijf  hondert  milen  of  mere. 

5950  Ende  al  waerdi  ten  ende,  here, 

Nodan  ne  leetdi  twater  niet. 
Dat  verstaet  wel  ende  besiet: 
ïeen  ende  spruut  uter  helle, 
Daer  die  arme  sielen  quellen , 

5955  Ende  vallet  in  die  leversee." 

—  »  Soen  ghelidewijt  nemmermee 
Sprac  Walewein  ;  »  bi  miere  trouwe  y 
Wi  moeten  bliven  in  den  rouwe 
Mi  dinct,  Roges,  ie  ende  ghi. 

5960  Ic  waende  ju  helpen,  ende  ghi  met  mi 
Sout  bliven,  dies  ghi  noch  van  desen 
Quite  sout  sijn  ende  ghenesenj 
Maer  in  can  ju  ghehelpen  niet, 
Dies  doghet  mijn  herte  swaer  verdriet  5 

5965  Want  ic  ben  gram,  bi  miere  trouwe. 
Hadden  wi  mogheu  die  joncfrouwe 
Halen  daer  mijn  sin  toestaet .  .  • 
Ju  troost  ende  ju  toeverlaet 
Staet  an  hare,  suldi  ghenesen 

5970  Oft  ghi  moet  euwelike  wesen 

In  desen  pointe  vorwaertmere." 
Die  vos  hi  seide :  »  Wel  lieve  here , 
Hoe  soudi  mogen  emmermere, 
Al  waerdi  twater  leden,  here, 

5975  Den  stareken  casteel  ghewinnen  , 

Daer  noit  man  mochte  comen  binnen 
Oft  men  wildene  daer  in  ontfaen? 
Al  wilden  si  ju  in  hulpe  staen 
Alle  die  in  die  werelt  sijn  , 

5980  Al  sulc  es  dat  ghelove  mijn  , 
So  en  mochti  niet  ghewinnen 

Die  ene  porte,  noch  daer  binnen 
Comen  ,  here  ,  des  sijt  ghewes  , 
Al  sulc  alser  daer  twalef  es. 

5985  Si  sijn  van  copre  ende  van  metale, 
Gebonden  met  ysere  ende  met  stale. 
Onder  elke  porte  loopt  ene  riviere, 
Ende  also  menich  muer  starc  ende  diere , 
Gewrocht  van  grauwen  marberstene. 

5990  Hier  bi  eest,  here,  dat  ic  mene 

Wie  soude  den  casteel  ghe winnen  ? 
Telker  porten  daer  men  binnen 
Vaert  staen  vierwaerf  twintech  man 
Ghewapent.    Here,  hoe  waendi  dan 

5995  Moygen  den  casteel  ghewinnen?" 

—  »  Swighet ,  dat  u  God  moete  minnen  ! ' 
Sprac  Walewein :  »*Bi  miere  trouwe^ 
Wille  mi  God  ende  onse  Vrouwe 
Helpen  ende  te  stade  staen  , 

6000  Vindic  die  eerste  porte  ondaen, 

Ende  icker  mochte  comen  binnen  , 
Ic  wane  dandre  wel  ghewinnen, 
Dies  benic  seker  ende  sonder  vaer." 
Die  vos  sprac :  »  Here ,  es  dat  waer , 

6005  Doet  danne  dat  ic  ju  sal  raden. 

Ic  sal  u  helpen  ende  staen  in  stade 
Dat  ghi  sult  liden  die  riviere." 
Walewein  antworde  sciere 
Ende  seide  :  »  Roges  ,  lieve  gheselle  , 

6010  Al  waert  te  vaerne  dor  die  helle 
Ic  reder  dore,  mochtict  liden." 

—  »  Neent  niet ,  here  ;  sijd  metten  bliden 

Ghi  sult  noch  tavont  wesen  daer, 
Dat  segghic  ju  al  over  waer. 

6015     Ju  paerd  dat  moet  hier  achter  bliven; 

Brochtijt  daer  men  sout  ontliven, 

Dies  sijt  seker  ende  vroet. 

Ju  es  beter  dat  ghi  oec  doet 

Die  dinc  die  ic  ju  doe  verstaen : 
6020  Latet  hier  int  vrijthof  gaen, 

Gringolet  ju  goede  paert. 

Sijt  seker  dies  ende  onvervaert, 

Ie  saelt  ju  wel  behouden  ,  here." 

Der  Walewein  seide:  »  God  gheve  ju  ere! 
6025  Roges,  gheselle,  dat  wetic  wel 

Nu  wert  mijn  rouwe  algader  spel, 

Eest  waer  dat  ghi  mi  doet  verstaen." 

Die  vos  seide :  »  Comt  ende  laet  ons  gaen ! 

Durdi  mi  volgen  ic  sal  ju  leden 
6030  Vor  den  casteel  eer  wi  sceden , 

Ende  ghi  sult  sien  die  scone  veste. 

Als  ghi  daer  sijt  so  doet  ju  beste. 

Haddics  machte  ic  holpe  ju  mere." 

Doe  ghinc  Walewein  die  here 
6035  üten  prayele  ,  die  vos  naer. 

Gringolette  lieten  si  daer. 

Die  vos  sloot  dat  vrijthof  wel 

Ende  seide :  » Nu  volghet  mi ,  rudder  snel , 

Daer  ic  sal  gaen.    Sijd  seker  dies, 
6040  Jou  ne  salre  af  comen  gheen  verlies; 

Hebbic  die  macht  het  sal  ju  vromen." 

Dus  ghincsi  bede  tote  dat  si  comen 

Tote  bider  rivieren  tere  stede : 
Daer  ghinc  die  vos  ende  hi  ontdede 

6045  Ene  duere,  stont  in  die  aerde, 

Ende  hiet  Waleweine,  oft  hi  begherde 
Die  joncfrouwe  te  hebbene,  torde  in. 
—  »  Mi  dinct  dat  ie  verraden  bin 
Sprac  Walewein,  » van  ju,  gheselle!" 

6050  —  »  So  moetic  varen  in  die  helle , 
Here  ,  oft  ie  ju  verrade. 
Het  ware  mi  lachter  ende  scade; 
An  jou  staet  al  mijn  toeverlaet, 
Ende  dit  merct  wel  ende  verstaet , 

6055  Wi  moeten  gaen  dor  dese  duwiere, 
Sullen  wi  liden  dese  riviere, 
Die  ghi  heden  so  saget  blaken; 
Hare  ne  mach  gheen  man  ghenaken 
]No  liden  ,  here ,  en  si  bi  liste. 

6060  Ic  wane  noit  man  en  wiste 

Den  wech  dien  ic  ju  sal  leden, 
Wildi  mi  volgen,  eer  wi  sceden; 
Maer  wi  moeten  gaen  onder  daerde," 
Walewein  ,  die  sere  begherde 

6065  Die  joncfrouwe  te  siene  ,  hi  tart  naer, 
Ende  seinde  hem ,  want  hi  hadde  vaer 
Datten  die  vos  verraden  wilde. 
Doe  tart  in  die  rudder  milde. 
Die  vos  namene  bi  den  ghere 

6070  Ende  seide :  »  Laet  ons  gaen ,  here  , 
Stoutelike.    Ic  sal  gaen  vore." 
Stappans  so  looc  die  dore 
Als  siere  binnen  waren  bevaen. 

Al  ware  een  man  up  die  dore  ghestaen 
6075  Ende  sochtse  met  al  den  liste 

Die  hi  conste  ende  die  hi  wiste, 
So  en  vonde  hi  niet  die  stede 
Daerwaert  dat  die  dore  ondede, 

50  behendelike  waest  ghewracht : 
6080  Diese  maecte  was  wel  bedacht 

Hoe  dat  hise  hebben  wilde. 
Dus  ghinc  der  Walewein  die  milde 
Onder  die  aerde,  ende  sijn  gheselle, 
Daert  donker  was  als  m  die  helle, 

6085      Die  haghedochte  was  wel  met  liste 
Ghemaect.    Die  den  wech  wel  wiste 
Dat  was  die  vos :  hi  ghinc  ter  cure 
Tote  hi  ten  ende  quam  al  dure 
Daer  si  buten  souden  gaen. 

6090  Walewein  sach  die  dore  ondaen: 

51  torden  uut ,  die  dore  looc  weder, 
Walewein  slouch  sijn  oghen  neder 
Te  siene  waer  hi  ute  was  comen; 
Al  hadt  hem  vele  moghen  vromen 

6095  So  en  vonde  hi  die  stede  niet. 

Maer  als  hi  den  casteel  versiet 

Yerhogedem  dat  herte  binnen. 

Al  haddire  mede  moghen  winnen 

Een  conincrike,  na  mijn  verstaen, 
6100  So  en  liet  hijs  niet ,  hine  soude  gaen 

Vorwaert  ten  castele  sciere. 

Buten  mure  up  ene  riviere 

Quamen  si  nalinc  ter  veste. 

Doe  dochte  Waleweine  dat  beste 
6105  Dat  hi  noit  hadde  ghesien. 

Ter  portenwaert  ghingen  si  mettien 

Al  scoenkine  onder  hem  beden. 

Die  vos  wilne  al  omme  leden 

Te  besiene  gone  grote  wonder. 
6110  Die  sonne  sanc:  soe  ghinc  onder 

Also  soe  dicke  hevet  ghedaen. 

Vor  die  porte  quamen  si  ghegaen: 

Doe  dochte  soe  hem  besloten  vaste. 

—  »Men  begheert  hier  ghene  gaste," 
6115  Sprac  Walewein,  »bi  miere  wet." 

Die  vos  seide :  »  Men  hevet  gheset 

Taflen,  here,  men  gaet  eten." 

Der  Walewein  seide:  »  Hoe  moghedijt  weten?" 

—  »  Here ,  ie  sie  daer  binnen  cnechte 
6120  Dragen  scolakene  ende  gherechte  , 

Ende  dit  wiket  staet  al  ontploken." 

—  »  So  en  gavic  niet  drie  noten," 
Sprac  Walewein ,  »  om  hem  allen, 
Mochte  mine  dinc  ten  besten  vallen 

6125  Ic  hope  ic  salse  wel  bedwinghen." 

Doe  trac  hi  tswert  met  tween  ringhen 

Ende  vaghet  scone  an  sinen  ghere. 

Die  vos  seide  :  »  Wel  lieve  here  , 

Blivet  te  Gode!    Ic  moet  gaen. 
6130  Dat  kent  God,  ic  hebbe  ghedaen 

Al  dat  ic  mach  tuwer  vrome. 

Dorstic  binnen  der  vesten  comen 

Ic  ghinge  met  ju,  here,  siet; 

Maer  mijns  gaens  nes  daer  niet, 

6135  Ic  hebt  al  te  dicke  verwrocht." 

Der  Walewein  seide :  »  Ghi  hebt  mi  brocht 
ïen  besten  ,  vrient ,  bi  miere  trouwe  5 
Dat  lone  ju  God  ende  onse  Vrouwe! 
Als  ghi  wilt  so  moghedi  keren : 

6140  Ic  sal  den  wech  hier  binnen  leren 
Die  wile  dat  ics  hebbe  stade." 
—  » Ic  bidde  Gode  dor  sine  ghenade , 
Here  Walewein  ,  dat  hi  ju  bevrede ! 
Mi  beswiken  al  mine  lede, 

6145  Ja,  om  dat  ic  van  ju  sceden  moet. 
Ic  bem  dies  seker  ende  vroet , 
Jou  staet  te  nakene  swaer  verdriet. 
Ic  bade  ju  gherne  ,  holpet  yet , 
Dat  ghi  ons  liet  wederkeren." 

6150  —  »  God  moete  ju  lonen  alre  ere, 
Roges ,  die  ghi  mi  hebt  ghedaen  ! " 
Sprac  Walewein.   »  Ghi  moghet  wel  gaen  , 
Ic  bevele  ju  onsen  here. 
Mi  dinct  ghi  sijt  al  uten  kere 

6155  Dat  ghi  mi  ghewaget  dies: 
Dadic  dat  so  waric  ries  , 
Ende  ic  dus  wel  te  stade  bin." 
Hi  stac  twiket  up  ende  ghinc  in. 
Al  bloet  hilt  hi  ghetrecket  tswaert. 

6160  Die  gonen  scoten  uut  ter  vaert , 
Die  ten  taflen  waren  gheseten  , 
Ende  lieten  alle  staen  dat  eten  , 
Ende  seiden  met  groter  haestichede  : 
»  Die  corts  ridene  nu  ter  stede , 

6165  Die  twiket  ontsloten  liet! 

Sech  ons ,  riddere ,  wiet  j  u  riet 
In  te  comene  ?    Ghi  waert  ries 
Dat  ghiere  quaemt ,  sijt  seker  dies. 
Keert  weder  uut ,  hets  ju  tbeste. 

6170  Ghine  kert  (wat  soucti  binder  veste?) 
Jof  men  sal  ju  ute  doen  gaen." 
Ende  Walewein  antworde  saen : 
»  Mi  dinke  ghi  sijt  al  ombedacht. 
Ja  en  siedi  wel  het  es  nacht , 

6175  Waer  soudic  herberghe  souken  ?  " 

—  »  Wi  sijn  die  gonen  dies  niene  rouken , 
Spraken  si  alle  uut  enen  monde. 
Der  Walewein  seide :  »  So  doedi  sonde* 
Ende  keric  het  si  ju  onbederve. 

6180  Mi  es  lievere  dat  ic  sterve 

Hier  binnen  dan  ic  soude  gaen 
Daer  ute."    Ende  si  antworden  saen: 
»  So  suldire  emmer  doot  in  bliven." 
Si  vinghen  ten  swerden  ende  ten  cniven 

6185  Ende  torden  hem  an  metter  vaert. 
Ende  Walewein  hi  nam  sijn  s waert 
Ende  slouch  vaste  an  elcke  side. 
Darne  was  niemen  hine  was  blide 
Dat  hi  den  slaghen  ontspringhen  mochte  f 

6190  So  wat  der  Walewein  gherochte 
Dat  moeste  al  dore  dringhen 
Tgoede  swert  metten  tween  ringhen: 
Dat  het  gherochte  dat  voer  af. 
Die  maelgen  vloghen  ,  oft  ware  caf , 

6195  Van  den  halsberghen  met  ghe welde. 

Dus  ghinct  met  crachte  ende  met  gheiïende 

Mijn  her  Walewein  ghinc  vaste  scrodcDé 
Die  gonen  begonsten  hem  verbloden 
Die  de  eerste  porte  hilden, 

6200  Ende  lieten  Waleweine  den  milden 
Allene  staen,  ende  vloen  ter  vaert 
Yaste  ter  andre  porten  waert. 
Si  riepen:  »Ondoet,  laet  ons  binnen! 
Wi  verliesen  tlijf  met  onminne  , 

6205  Doedi  ons  langhere  hier  buten  staen." 
Doe  daden  si  up  die  porte  saen 
Diere  binnen  waren,  ende  diese  hilden 
Die  vragheden  hem  wat  si  wilden? 
—  »  Wat  wi  begheren  vraghedi  dies  ? 

6210  Ontbeidi  langhere  so  sidi  ries ; 
Hier  es  comen  binder  veste 
Die  starcste  rudder  ende  die  beste 
Ten  wapinen  die  oyt  dorste  leven: 
Dese  heeft  ons  alle  verdreven. 

6215  Siet  waer  hi  comt,  hi  es  ons  bi/' 
Die  andre  riepen  alle  gader :  »  Spi ! 
Laeti  u  enen  rudder  dwinghen  ? 
Ghi  moet  vor  minen  here  dinghen 
Ende  ander  payement  ontfaen  , 

6220  Die  ju  dicke  hevet  ghedaen 

Meer  ere  dan  ghi  werdich  sijt. 
Al  ju  leven  ende  al  juwe  tijt 
Hebdi  ghedaen  van  sinen  goede; 
Hem  soude  sijn  onsochte  te  moede. 

6225  Haddi  doch  gehouden  uwe  veste!" 

»  Hi  es  die  starcste  ende  die  beste 
Die  enech  es  onder  der  sonnen: 

Si  hebben  onrecht  dies  ons  veronnen 

Riepen  si  alle.    »  Hoet  u  des ! 
6230  Dies  sijt  seker  ende  ghewes, 

Hi  sal  sciere  die  uwe  winnen." 

Mettien  tart  der  Walewein  binnen 

Stoutelike,  als  die  niet  en  spaert. 

Doe  spraken  si  alle  metter  vaert 
6235  Die  de  andre  porte  hilden 

Toten  here  Waleweine  ,  den  milden : 

»  Hordij t ,  dorper  ,  curliaen , 

Staet  stille  ,  ghi  sijd  ghevaen. 

Tertdi  vorder  enen  voet , 
6240  Dies  sijt  seker  ende  vroet, 

Wi  nemen  u  tleven  metter  vaert. 

Werpt  neder  uter  hant  ju  swaert 

Ende  gheeft  ju  up,  hets  ju  tbeste. 

Ghine  hebt  wat  doen  binder  veste." 
6245  Der  Walewein  antworde  met  stade 

Ende  seide :  »  Ghi  heren ,  God  sciep  ghenade ; 

Mi  dinke  dat  ghijs  lettel  acht. 

Ne  siedi  niet  het  es  al  nacht  ? 

Want  ic  peinsde  in  minen  moet , 
6250  Daer  ic  buten  castele  stoet, 

Al  haddic  bi  vort  willen  liden, 

Ic  en  wiste  waer  henen  riden 

Daer  ic  bet  herberghen  mochte. 

Dat  peinsdic  in  mijn  ghedochte 
6255  Dat  icse  hier  binnen  dor  ghenade 

Bidden  soude:  ic  vant  te  stade 

Twiket  hopen  .  ic  ghinc  binnen. 

Si  onthaelden  mi  met  onminne. 

Die  goneu  die  icker  binnen  vant , 

6260  Die  scoten  ane  mi  al  thant 

Ende  wilden  mi  doe  steken  buten» 
Ic  seide  en  mochten  niet  beslaten 
Dat  si  dorperlike  daden. 
Ie  bat  hem  allen  met  gheiiade 

6265  Dat  si  mi  binnen  souden  laten ; 
Doe  swoeren  vaste  bi  caritate 
Die  heren ,  dat  sijs  niet  en  daden, 
Daerne  hadde  niemen  ghenade. 
Si  seiden  si  souden  mi  ontliven, 

6270  Ende  trocken  swerde  ende  cnive 
Ende  torden  mi  an  met  omminne. 
Ic  seide  si  mochten  lettel  winnen: 
Ie  bat  hem  dat  sijs  onberen; 
Ende  als  si  emmer  mijns  begheren 

6275  Lietic  die  tale  ende  vinc  ten  swerde. 
Die  alre  eerst  mijns  begherde 
Onthaeldic  so  ic  eerst  mochte, 

50  datter  ntemen  meer  en  rochte 
Mijns  tontbeidene  ,  ende  si  vloen. 

6280  Si  bieten  ju  die  porte  ondoen. 

51  quam  in  ende  ic  quam  mede. 
Nu  biddlc  ju  op  hovescede 

Dat  ghi  mi  laet  hier  binnen  bliven»" 
Echt  riepen  si:  »Spi!  ketyven , 
■^285  Dat  ghi  ju  enen  man  liet  dwinghen ! 
Riddere,  ju  en  helpt  geen  dinghen. 
Gheeft  ju  up  ,  ghi  sijt  ghevaen. 
Sekerlike ,  het  es  ghedaen  : 
Ghi  hebt  een  evel  spel  beroert. 

6290  Ghi  wert  qualiker  ghevoert 
Dan  man  in  seven  jaren  was. 
Ghine  beroemet  [u  t] waren  das, 
Al  quaemdi  toten  porten  binnen  , 
Dat  ghi.dandre  sult  ghe winnen 

6295  No  dor  vrienscap  no  dor  miede." 

Der  Walewein  seide :  »  Goede  liede  , 
Wat  helpt  dit?    In  wille  niet  scelden  : 
Benic  ju  iet  sculdich  ie  wilt  ju  ghelden  , 
Magbic  daermede  quite  wesen." 

6300  Doe  bolgben  si  met  desen 

Ende  torden  Waleweine  bet  an. 
Daer  waren  wel  vierwaerf  twintecb  man 
Die  hem  lettel  dogheden  j  onsten. 
Walewein  toghede  hem  sine  conste  , 

6305  Die  hem  sijn  moeder  heeft  gheleert. 
Ic  waenre  nemmer  een  en  keert 
Dien  bi  metten  swerde  gberochte, 
Als  bijt  ten  vollen  slagbe  brochte, 
Hine  moeste  die  aerde  souken. 

6310  Ic  waens  die  ander  lettel  ronken 
Die  te  voren  waren  versproken : 
Si  seiden :  »  God  danc  ,  wi  sijn  ghewroken  , 
Ghi  beren  ,  up  uwe  hogbe  tale." 
Dit  bequam  Waleweine  wale 

6315  Ende  vacht  barder  dan  te  voren. 
Doe  seiden  si :  »  In  desen  toren 
Hebdi  ons  brocbt ;  twi  lietine  ingaen  , 
Twiket  ontsloten  ende  ondaen  ? 
Haddijt  gesloten  des  en  ware  niet: 

6320  Ghi  hebt  ons  brocbt  in  dit  verdriet , 

Daer  wi  in  moeten  bederven. 

Wi  vlien  best  eer  wi  alle  sterven , 

Mochten  wi  metten  live  ontgaen!" 

Doe  lieten  si  Waleweine  staen 
6325  Ende  trocken  achter  metter  vaert. 

Der  Walewein,  die  hadde  sijn  swaert 

Liever  dan  hi  noit  eer  dede , 

Hi  ruste  hem  ende  volghede  mede 

Al  scoenkine  bi  liever  lade, 
6330  Die  andre  riepen :  »  Dor  ghenade , 

Ondoet,  ende  laet  ons  binnen  comen! 

Al  hadde  men  ons  tlijf  ghenomen 

Mi  dinke  ghine  achtes  niet  een  haer." 

Si  antworden:  » Wat  es  daer?" 
6335  Die  binnen  waren,  ende  ondaden. 

Si  seiden:  »  Wi  sijn  alle  verraden," 

Die  gonen  die  van  buten  quamen. 

—  »  Dies  moghedi  ju  sere  scamen," 
Spraken  si  diere  waren  binnen, 

6340  » Waer  om  lieti  uwe  porte  winnen  ? 
Twi  settedi  ju  niet  ter  were? 
Tolghet  ju  een  crachtich  here  ?  " 

—  »  Neent."  —  » Waer  omniie  wildi  dan 
Ons  allen  doen  jaghen  een  man?" 

6345  —  »  Laet  ons  in  ,  sluut  die  veste  , 

Ende  hem  daer  buten,  dats  ons  tbeste. 
Comt  hi  daer  in  wi  sijn  verloren, 
Yaerdelike  blaset  den  horen 
Om  meer  bescuds  van  daer  binnen» 

6350  Hi  sal  den  casteel  up  ons  winnen 
Wine  ghewachten  ons  heden  dies."" 

—  »  Sidi  sot  of  sidi  ries , 

Dat  ghi  dus  deser  dinc  ghewaghet  ? 

Of  proufdi  dat  wi  sijn  versaghet 
6355  Oft  so  quame  dats  ware  te  doene? 

Al  (juamer  hondert  also  coene 

Alser  een  allene  en  es 

Wi  en  vloen  niet,  des  sijd  ghewes, 

Wi  kennen  ons  over  sulc  van  live 
6360  Elc  souder  wederstaen  wel  vive. 

Waer  of  souden  wi  ons  ontsien? 

Ghi  mogliet  seker  sijn  van  dien  , 

Ju  sal  ghenaken  sware  toren 

Alst  den  coninc  sal  te  voren 
6365  Comen  dat  ju  hevet  versaghet 

Een  man  allene  ende  verjaghet 

Yan  uwer  porten,  ende  lietse  staen," 

Ende  die  andre  antworden  saen: 

»  Hoeter  ju  jeghen  of  ghi  wilt : 
6370  Hi  comt  ghedect  onder  sinen  scilt 

Ondancs  ju  allen.    Wi  sullen  sien 

Eer  yet  lanc  dat  ghi  sult  vlien 

Ende  bidden  ghenade ,  mochtijt  gliewinnen/' 

Mettien  quam  der  Walewein  binnen 
6375  Stoutelike  als  een  liebaert. 

Die  van  binnen  trocken  Iswaert 

Ende  onthaelden  Waleweine  den  here* 

Si  sciden  met  wel  groten  sere: 

»  Ridder  ,  hier  mocti  laten  tleven. 
6380  Waerdi  ter  eerster  porten  bleven 

Ware  ju  beter  ,  haddijt  ghewilt. 

Doet  af  juwen  helm  ende  juwcn  scilt! 

Juwen  scilt  moeti  ons  gbeven, 
Dan  suldi  toten  daghe  leven : 
6385  Morghen  vrouch  sal  u  onse  here 
Doen  sterven  met  wel  groten  sere^ 
Ende  ^\i  ju  dan  doen  nemen  tleven." 

—  »  So  waric  ries ,  soudic  ju  gheven 
Mine  wapene ;  maer  nenic  niet. 

6390  Hi  es  dul  die  te  sere  ontsiet 

Een  ongheval ,  ende  om  een  ghewin 
Te  blide  wert  in  sinen  sin : 
Dies  hebbic  dicke  wel  gheproevet. 
Ghi  moghet  doen  al  dat  ju  voeghet : 

6395  Al  dreghedi  mi  ic  moets  ghewesen; 
Ic  bem  dies  wel  waent  ghenesen 
Ende  van  desen  ghedreighe  al  ontgaen. 
Ic  hope  ic  sal  oec  dit  ontstaen  , 
Dies  willic  Gode  wel  gbetrouwen." 

6400  Doe  ghincsi  metten  s werden  houwen 
Up  Waleweins  helm  van  stale. 
Die  stene  vielen  in  den  dale  , 
Die  rikelike  waren  ende  diere. 
Walewein  slouch  so  dat  metten  viere 

6405  Al  verlichte  dat  daer  was. 

—  »  Wi  moghen  sere  scamen  das 
Seiden  si  alle ,  »  dat  ons  sal 
Een  man  verwinnen  allene  al. 
Weten  peinsen  om  die  ere!" 

6410  Die  andre  swoeren  bi  onsen  here, 
Die  te  voren  waren  verdreven 
Ter  andre  porten:  »  Dat  ghi  ju  leven 
Yerloert  dat  dinct  ons  clene  scade ; 

Ghine  werct  niet  bi  onsen  rade  , 

8415  Maer  ghi  verspraect  ons  vele  sere. 
Nu  peinst  om  der  T^verelt  ere 
Ende  verweert  ju  of  ghi  moghet.'' 
Walewein,  die  vul  groter  doghet 
Was,  hine  ontsach  hem  niet 

6420  Van  allen  dien  dat  hi  daer  siet , 
So  wel  betrouwedi  sinen  swerde. 
Die  daer  meest  sijns  begherde 
Dedi  so  dat  hine  gherochte 
Dat  hi  tlictekin  toghen  mochte  ; 

6425  Ende  den  sulken  moest  costen  tleven, 
Dore  die  noot  moesten  si  begheven 
Meer  te  vechtene,  ende  vlien. 
Dat  was  hem  een  blide  upsien, 
Waleweine,  als  hi  dat  ghesach. 

6430  Hi  volghede  naer  so  hi  meest  mach , 
Ghenendelike ,  metter  vaert. 
Al  bloet  hilt  hi  ghetrucket  tswert , 
Alse  die  gherne  soude  winnen 
Den  Gasteel  ende  comen  binnen 

6435  Ter  vierder  porten  ,  mocht  hem  ghescien. 
Die  daer  vloen  riepen  mettien: 
»  Ondoet ,  ondoet !  niet  en  spaert ! " 
Die  van  binnen  waren  vervaert 
Doe  si  horden  al  dat  gheluut. 

6440  Si  ondaden  die  porte  ende  saghen  uut 
Om  te  wetene  wat  daer  ware. 
Walewein  hi  brochte  gone  scare 
Tor  heme  ghedreven  metten  swerde. 
Als  een  trop  scaep  vor  enen  herde 


ROMAN  VAN  WALEWEIN. 


6445  Also  liepen  si  vore  Waleweine. 
(Dit  en  was  loghene  en  gheine. ) 
Ic  weet  wel  dat  si  alle  socliten 
Wie  die  porte  eerst  hebben  mochte. 
Si  liepen  in  al  sonder  beiden: 

6450  Si  bieten  den  andren  gbereiden 

Hare  wapene ,  die  si  binnen  vonden, 
Ende  alsi  saghen  die  grote  wonden  , 
Ende  tbloet  datter  ute  ran, 
Scoten  si  hare  wapene  alle  an. 

6455  Si  seiden:  » Wie  heeft  ju  dit  ghedaen?" 
Die  gonen  gaven  antworde  saen : 
»  Een  riddre  es  hier  comen  binnen .... 
Hi  sal  den  casteel  up  ons  winnen .... 
Hi  heeft  allen  verdreven .... 

6460  Dor  die  noot  moestewi  begheven 
Onse  porte  ende  hier  in  comen 
Oft  hi  hadde  ons  tlijf  ghenomen, 
So  hi  den  meneghen  heeft  ghedaen. 
Ic  wane  hi  sal  comen  wel  saen: 

6465  Sluut  die  porte ,  dats  ons  tbeste." 
Mettien  tart  hi  binder  veste, 
Walewein ,  diese  alle  verjaghet. 
Daer  wart  doe  die  meneghe  versaghet 
Als  si  AValeweine  saghen  comen. 

6470  En  wart  oec  niet  tharen  vromen 
Yergaet  hem  sijn  spel  ten  besten. 
Nu  es  hi  binnen  der  vierder  veste: 
God  wouds  boet  hem  sal  vergacn! 
Die  van  binnen  ghingen  slaen 

6475  Up  Waleweine  sonder  sparen  : 

Drie  hondert  quamer  tere  scare : 
Die  best  gheruste  quamen  voren. 
Die  andre  souden  haren  toren 
Gherne  wreken  ,  hadsijs  macht ; 

6480  Maer  sine  mochten  niet  die  cracht 

Volbringhen,  dat  was  hem  te  swaer; 
Want  onder  ,  voren  ende  naer 
Waser  wel  twintech  doot  bleven 
Dien  Walewein  hadde  ghenomen  tleven 

6485  Ende  den  meneghen  so  ghewont , 
Dat  sijs  ne  worden  ghesont; 
Ende  den  meneghen  liteken  ghegeven  , 
Si  mochtent  betoghen  al  hare  leven 
Weder  dat  hise  wel  gherochte. 

6490  Oec  stont  Walewein  ende  dochte 
Hoe  hi  die  slaghe  mochte  ontfaen. 
Die  ene  porte  liet  hi  saen 
Ende  warp  den  rigghe  an  ene  masiere  , 
Dat  menne  in  ghere  maniere 

6495  Mochte  ghe winnen  dan  van  voren. 
Hem  stont  te  nakene  grote  toren 
Diene  teerst  versoeken  sal. 
Doe  riepen  si  al  over  al: 
»  Gaet  toe  ende  nemtene  saen  1 

6500  Sonder  pine  moghedine  vaen  , 

Want  hi  es  van  vechtene  moede. 
Ghi  moghetene  nemen  sonder  hoede 
Eist  dat  ghine  hebben  wilt." 
Metlejx-  swaerd^Walewein  hilt 


6505  ^c^so  wat  4[ati  hi  gherochte. 


Die  gone  diet  eerst  besochte 


216 


ROMAN  VAN  WALEWEIN. 


Hi  corte  hem  die  been  beneden  cnienr 
Als  die  andre  dat  versien 
Riepen  si  vaste:  »  Niene  spaert!" 

6510  Daer  wart  gbetrect  menich  swaert: 
Der  Walewein  was  starc  ende  snel 
Ende  daer  toe  gewapent  wel: 
Hi  vacht  ghelijc  enen  lyoene. 
Daerne  was  niemen  so  coene 

6515  Dien  te  soukene  begherde, 

Hi  en  gaf  hem  metten  swerde 
Liteken  daer  hine  gherochte, 
Dat  hijt  wel  betoghen  mochte. 
Oec  moesten  siere  laten  dieren  pant, 

6520  Sulc  enen  voet,  sulc  ene  hant, 
Sulc  sinen  aerm,  sulc  sijn  die, 
Sulc  sijn  been  beneden  den  cnie, 
Ende  sulc  dat  hoeft  van  sinen  buke. 
Vore  Waleweine  laghen  struke  , 

6525  Hande  ende  voete  ende  andre  lede  , 
Dat  hi  wel  na  oec  daer  mede 
Was  bedect  al  daer  hi  stoet. 
Ende  hi  stont  toten  cnoesele  int  bloet. 
Doe  riepen  si  alle :  »  Nu  besiet , 

6530  Dat  wi  pinen  dats  om  niet. 

Wine  moghen  ons  niet  verrechten; 
Hets  jeghen  den  duvel  dat  wi  vechten. 
Weten  alle  den  raet  ghesien 
Ende  ghetelen  dat  wi  ontvlien 

6535  Toter  andre  porten  binnen. 

^       Wine  moghen  up  hem  niet  ghewinifen-, 
Het  es  die  duvel  die  ons  jaghet." 

Aldus  hebben  si  versaghet 
Eikerlij c  andren  ende  vlien  alle. 
6540  Dat  was  van  Waleweins  ghevalle^ 
Hi  was  so  moede  ,  dat  hem  dochte 
Dat  hi  nemeer  vechten  en  mochte. 
Waren  si  doe  staende  bleven 
Si  hadden  hem  lichte  ghenomen  tleven. 

6545      Dus  vloen  si  met  droeven  moede. 
Als  Walewein  was  bin  siere  hoede 
Trac  hi  sinen  helm  of  ter  stede 
Ende  ruste  hem  ende  droghede  mede 
Al  scoenkine  bi  liever  laden. 

6550  Si  riepen  alle:  »  Wi  sijn  verraden  I  " 
Als  sine  saghen.    »  Hi  es  hier  bi. 
Wat  sullen  wi  doen?  o  wi!" 
Elkerlijc  liep  andren  ter  neder. 
Als  Walewein  dit  sach  sette  hi  weder 

6555  Den  helm  up  thoeft  ende  tart  naer. 
Doe  hadden  si  alle  enen  groten  vaer 
Ende  wa enden  tleven  laten  saen. 
Tharen  ghelucke  vonden  si  ondaen 
Die  porte  ende  liepre  alle  binnen. 

6560  Walewein  ,  die  gherne  soude  winnen 
Den  casteel,  hi  tart  in  mede 
Die  wile  dat  hijs  hadde  stede. 
Daer  dede  hi  grote  dulheit  an ; 
Een  heere  mach  wel  enen  man 

6565  Verwinnen ,  al  heeft  bijt  versaghet. 
Up  sijn  swaert ,  dat  hi  draghet , 
Dreef  hi  coenheit  so  groot 

Dat  hi  lichte  mach  bliven  doot 

Daer  omme  ende  sterven  sonder  hoede ; 

6570  Hi  was  van  vechtene  so  moede. 
Twi  en  haddi  hem  gherust  dan? 
Hi  hadde  allene  drie  hondert  man 
Verwonnen  ende  van  hem  verdreven 
Onder  dode  ende  diere  leven, 

6575  Datter  nemmer  een  en  dorste 
Sijns  ontbeiden.    Sonder  vorste 
Ghincsi  vor  Waleweine  vlien. 
Darne  was  gheen  van  dien 
Die  so  langhe  dorste  daghen 

6580  ïer  porten,  dat  hi  mochte  claghen, 
Die  si  daer  vonden,  van  haren  sere. 
Daer  waser  hondert  ofte  mere 
Die  litteken  mochten  toghen : 
Sulc  hadde  verloren  nese  ende  oghen, 

6585  Sulke  voete ,  sulke  bande  , 

Sulc  sine  kinnebacke  toten  tanden  , 
Sulc  die  arme  toten  buke  , 
Sulc  die  bene  tote  up  den  struke , 
Moesten  crupen  ende  volghen  naer. 

6590  Aldus  waser  menech  daer : 

Sulc  dene  side  van  den  hovede. 

Hine  leeft  niet  diet  ghelovede 

Hoe  datse  mijn  her  Walewein  maecte. 

6595  So  verdoolt  was  hi  van  slaghen. 
Nodan  ne  dorsten  si  niet  claghen 
Ter  porten  van  haren  groten  sere, 
Om  dat  si  Waleweine  den  here 

Hem  saghen  comen  also  bi. 
6600  Si  riepen  lude :  »  Ay  mi ,  ay  mi ! 

Weet  God,  nu  moete[wi]  hier  sterven 

Ende  aldus  ons  lijfs  derven, 

Dies  ne  staet  ons  niet  tongane."  . 

Nochtoe  so  sceen  die  mane 
6605  Also  langhe  mochten  si  vechten. 

Doe  -wildent  die  gonen  berechten 

Die  de  vijfte  porte  bilden, 

Ende  sloeghen  up  Waleweine  den  milden 

Metten  swerde  so  dat  clanc. 
6610  Het  was  spade,  ende  doe  sanc 

Die  mane  ende  ghinc  onder: 

Het  wart  so  donker  als  een  wonder. 

Dat  bequam  Waleweine  wel. 

Hi  was  ten  wapenen  so  snel , 
6615  Ende  slouch  vaste  met  nide 

Wat  hem  ghenaecte  an  elke  side 

Metten  swaerde  dat  hi  drouch. 

Het  was  qualike  hare  ghevouch  , 

Diere  van  binnen,  dat  hem  dochte 
6620  Dat  hare  ne  gheen  sien  en  mochte 

Biden  lichte  van  der  mane 

Minen  her  Waleweine  te  slane. 

Die  een  slouch  vore,  dander  naer. 

Si  riepen  alle :  »  Waer  es  hi  ?  waer  ? 
6625  Gave  hi  hem  up  so  ware  hi  vroet; 

Het  es  so  comen  dat  hi  moet 

Sterven,  sijt  vore,  sijt  naer." 

Dit  was  Waleweine  wel  swaer 

Te  horne,  want  hem  selven  dochte 

6630  Dat  hi  nemmeer  vechten  mochte  , 

50  moede  waren  hem  die  lede. 
Hi  haeste  hem  so  dat  hi  dede 
Dat  hi  uter  porsse  (juam. 

Die  andre  waren  so  gram, 
6635  Alst  recht  was,  om  hare  scade  , 

51  wildene  doden  ofte  vaen, 

Die  hem  die  scade  hadde  ghedaen. 
Dus  was  daer  tgeselscap  so  groot: 
6640  Die  een  slouch  den  andren  doot. 

50  sere  waren  si  onberaden  , 
Dat  sine  wisten  wat  si  daden. 
Cume  wiste  elc  wat  hi  sochte: 
Als  deen  den  andren  gherochte 

6645  So  slouch  hine  weder  metten  swerde, 
Dat  hi  tumede  tote  up  die  erde  , 
Ende  waenden  Waleweine  slaen. 
Al  vechtende  quamen  si  ghegaen 
Toter  sester  porten  waert. 

6650  Der  Walewein  hilt  sijn  swaert 

Al  bloot  ghetrect  ende  ghinc  naer. 
Daer  hadde  die  meneghe  groten  vaer. 

Si  riepen:  »  Ontdoet !  "  met  groten  sere, 
»  Om  die  minne  van  onsen  here  , 
6655  Jof  wi  bliven  alle  verloren.*' 

51  antworden:  »  Blijfter  voren," 
Die  gonen  diere  waren  binnen  , 

»  Waer  omme  lieti  uwe  porte  winnen  ? 
Wi  sijn  te  bedde  ,  het  es  nacht. 

6660  Ondaden  wi  ju,  ende  hare  cracht 


Doe  was  daer  meneghe  claghe. 
Ende  mijn  her  Walewein  die  stoet 
Beneden  ander  brugghe  voet , 
Daer  was  hem  twederkeren  diere  ; 

6670  Van  der  brugghe  in  die  riviere 
Moesten  si  vlien  dor  die  noot, 
Ende  dor  die  vrese  vander  doot, 
So  sere  onsaghen  si  Waleweins  swaert. 
Noch  en  heeft  hi  niet  wat  hi  beghert , 

6675  No  en  wert  hem  so  houde  niet. 
Hem  staet  te  lidene  groot  verdriet 
Eer  hijt  ghecrighet,  na  minen  wane. 
Nu  sijn  si  alle  hars  lives  ane 
Die  hi  ter  vijfter  porten  vant , 

6680  Datter  cnape  no  seriant 

Noit  ne  bleef  daer  hise  wiste , 
Hine  waers  ontgaen  met  liste. 
Dies  was  hi  tonghemake  sere 
Ende  bat  Gode  onsen  here, 

6685  Ende  den  goeden  Sente  Michiele, 
Over  al  der  gore  sielen 
Die  daer  doot  sijn  bleven 
Ende  die  bi  hem  verloren  tleven. 
Doe  bat  hi  Gode  met  sincn  monde 

6690  Dat  hi  hem  vergave  die  sonde 


6665 

Die  hire  an  hevet  ghedaen, 
Daer  na  dancte  hi  harde  saen 
Vriendelike  onsen  here 
Van  diere  sonderlinger  ere 

6695  Die  hi  hem  dies  daghes  dede. 
Bi  der  groter  overmoedichede 
Die  hi  an  hem  vant  so  groot 
So  sijn  si  alle  hieven  doot , 
Ende  hi  der  onghenadichede 

6700  Dat  si  hem  die  porte  ontseiden: 
Dat  deetse  meest,  dat  wetic  wale. 
Nu  willic  \an  hem  die  tale 
Laten  bliven  tote  het  daghet , 
Ende  sal  ju  segghen  onghevraghet 

6705  Van  Waleweine  ,  die  ter  vaert 
Keerde  ter  vijf  ter  porten  waert. 
Daer  sach  hi  in  ene  sale 
Een  scone  licht ,  dat  wetic  wale , 
Ende  taflen  staende  hi  den  viere. 

6710  Menich  gherechte  goet  ende  diere 

Hadden  si  ghereet ,  diet  waenden  eten 
Ende  over  talie  sijn  gheseten, 
Alse  Walewein  ter  porten  quam, 
Dies  si  alle  worden  gram. 

6715  Hi  nam  hem  tlijf ,  wetic  wale. 
Doe  tart  Walewein  in  die  sale 
Stoutelike  ,  als  die  niet  en  spaert. 
Die  dore  looc  hi  toe  ter  vaert 
Ende  sloetse  vaste  van  binnen, 

6720  Oft  mense  up  hem  wilde  winnen 
Dat  hi  ware  in  sine  hoede. 

Daer  dedi  an  alse  die  vroede. 

Doe  ontwapende  hi  hem  saen: 

Dat  dochte  mi  duUede  gliedaen; 
6725  Maer  hi  was  so  moede  ,  dat  hem  dochte 

Dat  hi  niet  langer  leven  mochte 

Hilde  hi  sine  wapene  ane. 

Hier  bi  quaemt,  bi  minen  wane, 

Ende  dit  waest  dat  hi  dochte. 
6730  Doe  dedi  uut  als  hi  eerst  mochte 

Sinen  halsberch ,  besach  die  maelgen  y 

OlFer  hem  yet  vele  faelgen. 

Hi  vantse  alle  goet  ende  vast. 

Doe  weenscede  hi  om  sinen  gast, 
6735  Die  hem  den  halsberch  had  de  ghegeven  , 

Ende  hi  seide :  moeste  hi  leven 

Hi  wo^de  hem  noch  vergolden  wale, 

Scone  beckin  ende  witte  dwale 

Vant  daer  her  Walewein  ghereet: 
6740  Daer  es  hi  comen  ende  dweet 

Sine  bande  ende  sine  oghen  saen. 

Die  wapine,  die  hi  hadde  ghedaen 

Ute  ,  leide  hi  bi  siere  siden. 

Hi  ghinc  sitten  ende  maecte  hem  blide 
6745  Met  als  sulken  als  hiere  vant. 

Sijn  swert  leide  hi  ter  rechter  bant , 

Daer  hi  hem  sere  toe  verliet , 

Al  blo  et  ghetrect;  ende  hi  siet 

Up  die  lemmele  van  stale. 
6750  Het  bequam  hem  utermaten  waley 

Hi  souder  node  sceden  af : 

Den  coninc  diet  hem  gaf 

Ontboet  hi  met  siere  mont 

Wel  dicke  wel  goeden  avont, 
6755  Ende  allen  dien  gonen  die  met  hem  waren. 

Hi  seide  hine  wilde  niet  onbaren 

Dies  swerds  om  al  dat  lant, 

Om  dat  bijt  so  ghetrouwe  vant. 

Als  hi[ne]  badde  in  sine  bant  ^ 
6760  Was  bi  blide  van  den  brant. 

Hi  minnet  sere  an  scine, 

Want  [bet]  lostene  uut  der  pine. 

Enen  nap  met  goeden  wine 

Nam  bi  ende  dranc  enen  togbe: 
6765  Doe  wart  Walewein  [bat]  in  bogbe 

Dan  bi  teerst  was;  bi  bads  te  doene. 

An  ene  die  van  enen  boene 

Proufdi  oft  hi  iet  mochte  eten. 

Die  moetbeit ,  daer  bi  was  geseten , 
6770  Die  dedene  slapen  harde  saen. 

Wat  holpt  jou  lanc  gbedaen  ? 

Ic  wille  corten  mine  talc. 


Aldus  sat  hi  in  die  sale 
Slapende  toten  sconen  daghe, 

6775  Ende  vergat  al  siere  maghe 
Tote  die  lawerke  scone  sanc, 
Ende  die  dach  uten  hemele  spranc , 
Ende  bare  die  sonne  anden  trone 
Yerlicbte  utermaten  scone. 

6780  Doe  riepen  si  met  groten  vare, 

Van  binnen  ,  als  si  worden  geware 
Den  dach :  »  Ghi  heren ,  liet  es  tijt 

Dat  wi  ons  reden;  ons  naect  strijt." 
Doe  wapenden  si  hem  wel  ter  cure. 

6785  Eer  si  veinstren  ofte  dure 

Ondaden  ghingen  si  te  rade, 
Ende  si  mochten  sonder  scade 
Best  liden  ende  bliven  bewaert. 
Doe  senden  si  ter  ander  portenwaert  , 

6790  Ter  derder  ende  ter  vierder  mede, 
Dat  men  hem  bade  up  hovescede 
Dat  sijt  lieten  vort  weten 
Dat  die  casteel  ware  beseten, 
Ende  van  eiker  porte  sciere 

6795  Quamen  drie  man  ofte  viere , 
Ende  dat  si  hem  spoeden  sere  ; 
Het  gaet  an  harre  werelt  ere 
Ende  om  te  behoudene  conincrike; 
»  Ende  hi  hem  segghe  sekerlike 

6800  Dat  wi  niet  ne  sullen  ontsluten 
Onse  porte  jegen  die  van  buten 
Wine  hebben  bescut  van  binnen; 
Si  mochten  die  porte  up  ons  winnen. 
Dit  doet  hem  allen  verstaen." 

6805  Dus  sal  die  bode  danen  gaen 
Sonder  enech  langhere  respijt. 
Het  was  na  der  priemtijt 
Eer  hi  die  boetscape  ghedede. 
Yan  eiker  porten  brochti  mede 

6810  Vier  man  als  men  hem  biet. 

Doe  si  (juamen  si  seiden  :  »  Siet , 
Wi  sijn  hier  nu.  Segt  ter  vaert 
Wat  ghi  wilt  ende  begaert." 

—  »  Dat  wi  begeren  moghedi  weten. 
6815  Die  Gasteel  hi  es  beseten 

Met  wel  groter  heercracht. 
Die  onse  van  binnen  waren  te  nacht 
Hier  uter  porten  sere  verladen. 
Si  riepen  up  ons  dor  gbenade 

6820  Dat  wise  bescudden  souden  buten ; 
Ende  wi  en  dorsten  niet  ontsluten 
Die  porte  ,  wi  ontsagben  tbere. 
Aldus  verloren  si  sonder  were 
Hare  leven  ende  spronghen  sciere 

6825  Van  der  brugghe  in  die  riviere; 
Dat  dede  hem  die  grote  noot , 
Ende  die  vrese  vander  doot , 
Dat  si  hem  selven  namen  tleven. 
Siet  wat  rade  suldi  ons  gheven?" 

6830  —  » Wilment  den  coninc  laten  weten 
Dat  sijn  casteel  es  beseten  ?  " 

—  » Neen  wi ,  het  ware  grote  onnere. 
Willen  wi  bejaghen  prijs  ende  ere 

So  laet  ons  doen  bi  vroeden  rade. 

6835  Die  coninc  hi  hevet  grote  scade 
Ghenomen  al  en  weet  hijs  niet. 
Ic  wane  ons  naect  groot  verdriet , 
Quaemt  hem  te  voren ;  hi  soude  weten 
Willen  wiene  hadden  beseten, 

6840  Ende  wine  connens  hem  niet  bedieden 
Wie  hem  of  slouch  sine  liede 
Ende  dese  scade  hevet  ghedaen. 
Maer  laet  ons  ghereden  saen 
Drie  hondert  man  ende  varewi  buten  ; 

6845  Ende  weten  die  porten  ontsluten, 
ïïebbewijs  te  doene,  dat  wi  vlien 
Weder  in:  dan  laet  ons  sien 
Wie  onsen  casteel  hevet  gheleit, 
Ende  ondervinden  die  waerheit 

6850  Wie  si  sijn ,  wane  si  comen  ? 

Als  wi  die  waerheit  hebben  vernomen 
Sullewijt  den  coninc  doen  verstaen  , 
Dinket  ju  allen  goet  ghedaen." 
Doe  seiden  si  alle:  »  Ghi  segt  wel." 

6855      Die  ten  wapenen  waren  snel 
Si  ghereetden  hem  ter  vaert, 
Ende  saten  up  al  onghespaert , 
Ende  keerden  weder  sonder  beiden» 
Aldus  ghincsi  hem  ghereiden  , 

6860  Die  van  binnen ,  sonder  sparen. 
Drie  hondert  quamer  tere  scare 
Ende  sijn  ter  porten  uut  ghetrect, 
Ors  ende  man  al  verdect. 
Si  waren  starc  ende  coene 

6865  Hem  werdes  lichte  te  doene. 

Eer  yet  lanc  dus  sijn  si  comen 

Buten  der  porten  ende  hebben  vernomen 

Den  meneghen  verslegen  doot, 

Ende  metten  bloede  ghevaerwet  root 

6870  Die  straten:  els  ne  saghen  si  niet 
Creature  die  God  ye  leven  liet. 
Doe  seiden  si ,  also  si  ghevroeden  : 
»  Si  sijn  ghetrect  in  harre  hoede 
Die  hier  te  nacht  te  werke  waren. 

6875  Weten  hen  volghen  sonder  sparen!  t)^' 

Over  een  wi  ons  dies  gheninden , 

Wi  sullen  varen  tote  wise  vinden. 

Aldus  reden  si  ten  porten  uut. 

Tgrote  ghescal  ende  grote  gheluut 
6880  Maecten  si ,  ende  groot  gheclanc , 

So  dat  der  Walewein  ontspranc 

Uut  sinen  slape  bi  den  gherochte. 

Lanc  waest  eer  hi  hem  bedochte 

In  wat  maniere  hi  daer  was  comen. 
6885  Als  hi  die  taflen  heeft  vernomen 

Vor  hem  gheladen  metter  spise 

Peinsde  die  ridder  goet  van  prise: 

» Ie  ben  hier  so  wel  gheseten , 

Ie  sal  van  deser  spise  eten 
6890  Eer  ic  heden  upsta ,  God  weet. 

Mi  es  onwijs  waer  ic  dus  ghereet 

Sal  vinden,  alsic  henen  scede, 

Eten  ende  drinken  bede." 

(Want  hi  dacr  wel  sijn  ghevouch 
6895  Vant.)    Hi  dranc  wijns  ghenouch  , 

Om  dat  hi  te  blider  wilde  wesen. 

Alse  Walewein  van  al  desen 

Hadde  gheëten  ghenouch 

Ende  al  sijn  gevouch, 
6900  Doe  dede  hi  sine  wapene  ane 

Ende  ghereetde  hem  te  gane , 

Ware  hi  ghereet,  bute  der  sale. 

Nu  willic  ju  van  hem  corten  die  tale, 

Ende  laten  bliven,  ende  seggen  vort 
6905  Een  deel  vanden  gonen  (nu  horti) 

Die  haestelike  henen  varen 
Ter  porten  uut ,  sonder  sparen, 
Om  te  soukene  hare  viande 
En  de  te  wrekene  hare  scande ; 

6910  Maer  slne  hebber  niemen  vernomen. 
Alsi  buter  porten  sijn  comen 
Doene  vonden  si  clene  no  groot , 
No  creature  die  God  gheboot: 
Dat  (juam  daer  bi  ,  daer  ne  "was  niet. 

6915  Si  riepen:  »  Ay  mi,  wats  ons  ghesciet? 
Ne  sullen  wi  nu  den  coninc 
Berechten  moghen  van  deser  dinc, 
Wie  hevet  dit  ghedaen, 
Ende  die  waerheit  doen  verstaen? 

6920  Diet  daden  sijn  ons  ontfloen  : 

Wat  souden  wiere  meer  toe  doen  ? 
Dit  sullen  wi  hem  segghen  ,  dit  es  waer. 
Doene  letten  si  niet  langher  daer 
Ende  keerden  met  droeven  moede. 

6925  Nu  es  Walewein  in  siere  hoede 
Ende  heeft  die  doren  ontsloten. 
Hine  gave  niet  drie  noten 
Al  waren  si  nu  up  hem  comen. 
Mettien  heeft  hi  tswcrt  ghenomen , 

6930  Dat  hi  goet  ende  ghedurich  vant , 
Al  bloot  ghetrect  in  sine  hant, 
Ende  seinde  hem  ende  tart  uter  dure. 
God  gheve  dat  sine  aventure 
Heden  ten  beste  moete  vergaen  I 

6935  Hi  sach  die  porte  hopen  staen: 
Daer  ghinc  hi  in  metter  vart 

Ende  hielt  al  bloet  ghetrect  sijn  sweert. 

Als  hi  binder  porten  es  comen 

Sone  hevet  hi  niemen  vernomen 
6940  Die  hem  dat  ingaen  wille  waren. 

Ende  die  buten  waren  ghevaren 

Si  sijn  weder  binnen  comen 

Ende  hebben  Waleweine  vernomen 

Yoor  hemlieden  gaende  allene 
6945  Gheredelike  over  sine  bene. 

Doe  seiden  si  alle  gader  saen: 

»  Nu  siet  gonder  enen  gaen  , 

Die  hem  inwart  maect  ter  vaert , 

Ende  draghet  al  naect  ghetrect  sijn  swaert. 
6950  Hi  waent  den  casteel  wel  winnen. 

Ooc  saelt  hem  comen  tonminne; 

Hi  hevet  dulheit  groot  bestaen. 

Wat  radijs,  willewine  vaen?" 

—  »  Neen  wi;  maer  willewi  met  ghemake 
6955  Ondervinden  alle  die  saken 

Waer  die  gone  sijn  ghevaren 

Die  hier  te  nacht  te  werke  waren 

Ende  dese  ondaet  hebben  gewrocht? 

Als  wijt  hebben  ondersocht 
6960  Dan  alre  eerst  sullen  wine  vaen : 

Niemene  latene  hem  ontgaen, 

Wi  sulne  leveren  den  coninc." 

Walewein  verstont  al  dese  dinc 

Ende  peinsde  in  sinen  moet: 
6965  »  Eens  vroetmans  raet  es  dicke  goet. 

Ic  horde  eens  segghen  enen  pape: 

»  Als  die  wolf  es  onder  die  scape 

Danne  eest  te  sjiade  te  werne." 

Desen  hebben  mi  wille  te  deerne. 
6970  Ooc  hordic  hem  segghen  mede: 

»  Daer  goet  hoede  es  daer  es  goet  vrede." 

Ic  souder  omme  peinsen  waric  vroet  5 

Het  ware  mi  tijt.    God  gheve  mi  spoet 

Ende  gratie  wel  te  doene! 
6975  Het  wert  varinc  bi  der  noene, 

Ende  ic  ben  ter  sester  porten  binnen; 

Sine  sullen  mi  niet  so  lichte  winnen  , 

Vergaet  mi  na  mijn  ghedochte." 

Doe  looc  hi  als  hi  eersten  mochte 
6980  Die  porte  ende  ghincse  vaste  sluten  ; 

Ende  die  drie  hondert  blever  buten, 

Die  de  hoghe  tale  seiden. 

Si  moeten  daer  een  stic  ontbeiden 

Sullen  si  Waleweine  vaen. 
6985  Met  siere  licste  heeft  hi  ghedaen 

Dat  hise  alle  buten  sloot. 

Doe  dreven  si  den  rouwe  groot, 

Die  gone  diere  buten  bilden. 

Si  sullen  Waleweine  den  milden 
6990  Te  deser  porten  gheven  vrede  , 

ïer  ander  ende  ter  darder  mede, 

Ende  ter  vierder.    Dus  hevet  hiere 


6995  Daer  wert  hem  dat  spel  onsiene. 
Nodan  sal  bijt  al  bestaen, 
God  wouds  ,  boet  hem  sal  vergaen : 
Daventure  moets  ghewouden! 

Die  gone  die  daer  binnen  houden 
7000  Waren  bevaen  met  droeven  moede , 

Dat  si  aldus  met  quader  hoede 
'       Buter  porten  besloten  waren. 

Sine  weten  van  rouwen  hoe  ghebaren: 

En  helpt  hen  niet ,  het  blijft  ghedaen. 


7005  Toter  tienster  porten  binnen, 

Daer  men  onthaelde  met  omminne 
Ten  eersten  dat  hi  daer  binnen  quam. 
Hi  vanter  den  meneghen  die  was  gram 
Up  hem,.     [T]  waren  als  sine  saghen 

7010  Scoten  si  an  hem  al  sonder  daghen. 
Si  riepen :  »  Ay  ,  wats  ons  ghesciet ! 
In  swaer  vernoy,  in  swaer  verdriet 
Sijn  wi  Qomen  ,  in  groten  toren ! 
Wi  hadden  ghenouch  te  voren 

7015  Ghenomen ,  al  waren  si  binnen  bleven 
Die  daer  buten  nu  hare  leven 
Hebben  verloren,  dat  verstaet  wel. 
Hem  es  ghespeelt  een  evel  spel 
Alle  gader,  niet  hem  somen. 

7020  Diet  daden  si  beghinnen  comen! 
O  wi,  o  wi,  wats  u  ghesciet! 
Het  es  een  van  den  gonen ,  siet , 
Die  de  ondaet  hevet  ghedaen. 
Wat  raetdi  oft  wine  vaen? 

7025  Dat  wi  hem  tleven  hebben  ghenomen 
Eer  sine  ghesellen  up  ons  comen, 

50  sullen  wi  al  met  ghemake 
Wel  volbringhen  onse  sake. 

Wi  sulse  een  ende  een  onthalen 
7030  Ende  sullen  hem  harde  wel  betalen 

Hare  toolne  eer  si  die  porte  liden." 

Walewein  tart  an  ere  siden 

Ende  warp  den  rigghe  an  ene  masiere 

Tusscen  twee  colummen ,  ende  sette  hem  sciere 
7035  Ter  were  jeghen  die  van  binnen. 

Hi  seide ;  »  Com  na  die  wille  winnen , 

Ic  sal  hier  uwes  ontbeiden ! " 

Doe  stonden  dandre  ende  seiden: 

»Juwe  were  mach  u  niet  besluten, 
7040  Al  waren  slere  binnen  die  sijn  buten, 

Van  den  [gonen]  diere  sijn  buten  bleven, 

Wi  souden  hem  allen  nemen  tleven, 

Dier  souder  nemmer  een  ontgaen," 

Walewein  antworde  saen 
7045  Ende  seide :  »  Dies  nontsiet  u  niet. 
»       Ic  ne  weet  niet  dat  ic  buten  liet 

Yemene  die  mi  wille  vromen, 

Die  binnen  der  veste  wille  comen. 

En  ware  namelike  God, 
7050  Die  macht  hevet  ende  ghebod 

Over  ons  allen  beghene.  ■ 

Ic  hadde  lieve[r]  hem  allene 

In  hulpe  dan  ju  alle  gader; 

Dat  es  bedi  hi  es  mijn  vader; 
7055  Hi  sal  sijn  kind  wel  bescarmen.'^ 

51  trecten  die  swerde  metten  armen 
XJp  Waleweine  in  allen  siden 

Ende  begonsten  up  hem  striden. 
Aldus  onthaelden  si  haren  gast. 

7060  Maer  Waleweins  wapene  waren  so  vast, 
Dat  die  gone  van  binnen 
Up  hem  niet  en  mochten  ghcwinnen. 
Dat  was  qualike  hare  ghevouch. 
Metten  swarde  dat  Walewein  drouch 

7065  Maecte  hi  plaetse  so  hi  best  mochte: 
Wien  so  hiere  mede  gherochte 
Dien  dede  hi  tumen  sonder  hovaerde 
Metten  swaerde  up  die  aerde  , 
Dat  hi  keerde  die  voete  upwart. 

7070  Doe  prijsde  Walewein  sijn  swaert , 
Ende  prijsde  sere  diet  hem  gaf. 
Dat  hi  gheraécte  dat  ghine  af, 
Metten  swerde  dat  hi  draghet. 
Doe  seiden  si :  » Werden  wi  versaghet 

7075  Van  desen  die  hier  es  comen  binnen  ? 
Ende  sullen  wi  hem  laten  winnen 
Den  casteel  up  ons  met  crachte  ?  " 
Si  namen  glavien  ende  scachte 
Ende  liepen  up  hem  daer  hi  stoet. 

7080  Walewein  was  van  sinne  vroet 

Ende  decte  hem  onder  sinen  scilt. 
Metten  swerde,  dat  hi  hilt 
In  sine  hant  ghetrect  al  bloot, 
Slouch  hi  weder  slaghe  groot , 

7085  Ende  die  scachte  mids  ontwee  , 
Alst  ware  riet ,  min  no  mee  , 
Ter  menegher  stede  vor  die  hant. 
Doe  seiden  si ;  »  Hets  een  viant ; 

Wine  moghen  up  hem  niet  winnen. 
7090  Weten  senden  enen  bode  binnen 

Tote  onsen  here  den  coninc, 

Dat  hi  ons  te  deser  dinc 

Bescudde,  of  wi  sijn  verloren. 

Hier  es  die  duvel  comen  voren  , 
7095  Die  ons  sal  doden  allegader." 

Walewein  der  aventuren  vader , 

Hi  peinsde  als  hi  dit  verstoet: 

»  God  gheve  mi  cracht  ende  daer  toe  spoet , 

Dat  ghi  mi  niet  en  moet  ontgaen  !  " 

7100      Met  desen  so  was  ghestaen 

Die  joncfrouwe  vor  haren  vader 
Ende  vor  die  baroene  alle  gader , 
Ende  groettene  harde  hovescelike, 
Ende  seide :  »  God  van  hemelrike 

7105  Hi  gheve  u  bliscap  emmermere 
Van  desen  daghe  vorwaert,  here. 
Te  nacht  so  quam  mi  te  voren 
In  drome  dat  ju  groot  toren 
Staet  te  nakene  ende  swaer  verdriet ; 

7110  Maer  in  dars  ju  ghewaghen  niet. 
En  moeste  bi  juwen  wille  sijn." 
Die  coninc  seide :  »  Dochter  mijn , 
Eest  sake  die  te  segghene  steet, 
So  biddic  u,  God  weet, 

7115  Dat  ghijt  mi  segt.    Dat  ju  God  lone! 
Bi  miere  rechter  conincs  crone, 
Ene  bede  wert  ju  ghereet, 
Teerst  dat  ic  die  waerheit  weet." 

Alse  dit  ghehorde  die  joncfrouwe 
7120  Seitsoe:  »ïïere,  bi  uwer  trouwe, 
Suldise  mi  dan  gherne  gheven?" 

—  »  Also  moetic  met  ere  leven ! 
Jaic,  alsic  die  waerheit  weet." 

—  »  Lieve  vader ,  so  versteet 
7125  Wat  dese  dine  bedieden  mach. 

Mi  quam  te  voren  daer  ic  lach 

Te  nacht  ene  harde  vremde  dinc : 

Mi  dochte  dat  een  ridder,  een  jonghelinc  , 

Wel  gheraect  in  allen  seden  , 

7130  üut  varren  lande  quam  ghereden: 

So  varre . . . ,  ens  niemen  dies  ghelovet. 
üp  sine  scoudren  stont  een  hovet 
Als  oft  ware  van  ere  joncfrouw^en. 
Dit  dochte  mi  in  rechter  trouwe. 

7135  Bi  wat  sake  mach  dat  wiesen?" 

—  »  Joncfrouwe  ,  wildi  vroet  van  desen 
Wesen  ,  ic  saelt  u  segghen  gherne. 

Die  selve  rudder  pleghet  te  vaerne 

Achter  lande  om  aventure 
7140  Menich  conincrike  dure. 

So  wien  hi  vint  in  enegher  noot, 

Al  soude  hiere  omme  bliven  doot , 

Hi  sal  betren  sinen  rouwe  : 

Dat  bediedet  thoeft  vander  joncfrouwen 
7145  Dat  ghi  an  den  rudder  saghet. 

Nu  hebbi[c]  u  dies  ghi  mi  vraghet 

Berecht :  wat  wildi  weten  mere  ?  " 

—  » Ic  saelt  ju  segghen  ,^  lieve  here. 
Noch  saghic  ander  dinc  daer  ane* 

7150  Sijii  wapenroc,  na  minen  wane , 
Die  was  van  ere  liebards  huut," 
Die  coninc  sprac  al  over  luut: 
»  Des  liebaerds  huut  die  gbi  saghet , 
Dat  es  die  coenbeit  die  bi  draghet , 


7155  Die  rudder,  in  sijn  herte  binnen. 
Hine  laetse  niemene  bekinnen, 


7160  Die  wille  bi  te  nieute  maken. 

Doe  men  hem  ooc  mesdaet, 

Hi  es  die  gone  diese  wederstaet 

Metten  swerde  wel  stoutelike; 

Ende  hine  slouch  manne  swike 
7165  Die  siere  hulpe  iet  begheerde. 

Dit  es  dat  teken  van  den  liebarde 

Dat  hi  draghet  min  no  mee." 

—  »  Yader ,  nu  wetic  die  twee  ; 

Dat  derde  moeti  mi  bedieden. 
7170  Vor  algader  juwe  liede 

Willic  ju  vraghen  of  ghi[jt]kent? 

Een  dier  dat  men  heet  serpent 

Brochti  ghevoert  starc  ende  groot. 

Ic  sach  dat  hem  ter  kele  uut  scoot 
7175  Tfier  :  dat  dede  ju  grote  scade. 

En  hadde  altoos  en  ghene  ghenade 

Tan  ju  no  van  juwen  lieden. 

Si  waren  te  ondere;  eer  si  scieden 

Hadt  wel  die  twedeel  doot, 
7180  Also  helpe  mi  die  God  die  mi  gheboot." 


Dorperheit ,  te  ghenen  male , 
Maer  altoes  van  scoenre  tale. 
Onrecht  ende  quade  saken 

—  »  Tfier  dat  hi  broclite  in  sine  hant, 
Dochter  mijn,  dat  was  een  brant, 

Die  mi  noch  in  groter  scade 

Sal  bringhen  ende  in  onghenade, 

7185  Mach  hi  comen  binnen  miere  veste; 
Maer  vergatet  mi  ten  beste 
Hine  salse  niet  so  lichte  winnen." 
Doe  nam  soe  orlof  daer  binnen, 
Die  joncfrouwe  ,  an  haren  vader 

7190  Ende  ane  die  baroene  alle  gader. 

—  »  So  seggie  u,  here,  wacht  u  dies; 
Een  man  comt  dicke  in  verlies 

Als  hi  waent  wesen  best  in  vrede. 
Ghi  sijd  mi  sculdich  ene  bede 
7195  Wanneer  so  ics  u  vermane." 

Die  coninc  seide:  »Welghedane 
Joncfrouwe,  soe  es  ju  ghereet." 

—  »  So  willic  bidden ,  na  dien  dat  steet , 
Gode  dor  sine  ghenade 

7200  Dat  hise  mi  bidden  late  te  stade!" 
Doe  ghinc  soe  wech  na  deser  tale. 
Doe  leide  men  taflen  in  die  sale. 

Die  coninc  ende  sine  baroene 

Ghingen  eten  na  desen  doene; 
7205  Ende  eer  si  alle  consten  voldwaen 

So  quam  een  bode  in  ghegaen 

Vor  den  coninc  ,  daer  hi  sat 

Over  die  tafle  ende  at ; 

Ende  hi  sprac  met  groten  sere: 
7210  »  Staet  up,"  seit  hi,  »  coninc  here, 

Van  juwer  tafïen!    Laet  ju  heten! 

Juwe  starcke  vesten  sijn  beseten. 

Daer  es  een  ridder  comen  binnen: 

Hi  sal  den  casteel  up  ons  winnen. 
7215  ïïi  hevets  ghedaen  een  scone  ghewin: 

Hi  es  ter  -e^Éester  porten  in 

Hi  magher  lichte  no[ch]  winnen  twee; 

Ende  ooc  die  tweedeel  ofte  mee 

Van  juwen  volke  heeft  hi  doot." 
7220  Die  coninc  was  starc  ende  groot, 

Ende  hadde  in  sine  machte 

Wel  tiene  manne  crachte  , 

Rumelijc  ooc  ,  ofte  meer. 

Hi  seide :  »  Al  es  mi  therte  seer , 
7225  Hets  vrome  dat  selc  ridder  levet. 

Keytive  houdi  [  ] 

Het  quam  miere  dochter  wel  te  voren 

Dat  verdriet  ende  dese  toren 

Dat  mi  nu  te  doghene  staet, 
7230  Mine  ridders  siji|  ghereet ;  1  1 

Staet  up  alle  ende  haest  ju  sere, 

Die  mine  vrienscap  ende  mine  ere 

Minnen  ,  staet  mi  heden  bi ! 

Waer  sijn  mine  wapine  ?  halese  mi ! 
7235  Verhaeste  elkerlijc  ende  soeket 

Sine  wapine."    Die  hem  eerst  roeket 

Ghereden  maecte  hem  darwaert. 

Den  coninc  dedemen  an  ter  vaert 

Sine  wapine,  ende  brochte  hem  te  voren 
7240  Een  starc  ors  ende  dat  was  uut  vercoren  ^ 

Daer  hi  up  sat  met  groter  cracht. 

Hi  nam  den  scilt  ende  den  scacht 

Die  men  hem  brochte  starc  ende  groot, 

Met  cynopre  ghevaerwet  root , 
7245  Daer  omme  ghinc  een  stalijn  bant 

Yan  den  orde  toter  hant ; 

Dien  nam  hi  al  sonder  sparen 

Ende  reet  wech  te  waren 

Tote  daer  hi  Walewein  sach  staen , 
7250  Die  den  sinen  hadde  ghedaen 

Des  daghes  pine  ende  swaer  verdriet. 

Al  noch  en  stont  hi  stille  niet: 

Hi  vacht  ghelijc  enen  lyoene. 

Die  coninc  was  starc  ende  coene 
7255  Ende  reet  bet  na  met  groter  cracht. 

Ter  scote  hilt  hi  sinen  scacht 

Ende  waenden  dorsteken  ter  eerster  vloghe. 

Jeghen  den  rechtren  elleboghe 

Gaf  hi  hem  die  steke  groot, 
7260  Dat  hem  uter  hant  ontscoot 

Sijn  swaert  veertien  voete  verre. 

Doe  was  mijn  her  Walewein  erre 

Ende  droeve  in  sinen  moet ; 

Van  den  volke  dat  voor  hem  stoet 
7265  En  conste  hijt  weder  niet  ghewinnen. 

Doe  verblijtde  therte  binnen 

Den  coninc;  ende  die  met  hem  waren 

Si  seiden :  »  Ghine  sult  ontfaren. 

Wi  sullen  ju  met  wel  groten  sere 
7270  Nemen  tlijf."  —  »  Ne  slaet  nemmere  /' 

Sprac  die  coninc  ,  » ic  wilne  vaen." 

Mettien  sach  Walewein  vor  hem  staen 

Enen  met  enen  blooten  swerde : 
Als  die  coninc  sijns  beglierde 

7275  Tart  hi  bat  naer  ende  prant 
Den  gonen  tsweert  uter  bant, 
Ende  verdroucht  met  beden  armen  , 
Ende  seide :  »  Het  wert  tuwen  wacharmen 
Dat  ie  emmer  sterven  moet." 

7280  Boven  up  den  stalin  boet 
Gheraecti  also  den  coninc, 
Dat  die  slacb  daer  dore  ghinc; 
Maer  hine  hevetene  niet  gbewont: 
Van  desen  slagbe  bleef  hi  gbesont. 

7285      Die  coninc  warp  omme  sijn  paert 

ïe  minen  here  W^aleweinewaert , 

Ghenendelike  ,  sonder  sparen. 

Walewein  hoedde  hem  vor  die  steken 

Ende  tart  an  ere  siden  , 
7290  Ende  verdrouch  dat  swaert  met  nide, 

Ende  gaf  den  coninc  enen  slach 

Dat  hi  ne  horde  no  en  sach: 

Van  den  slagbe  wart  hem  so  wee. 

Ende  Waleweins  swaert  spranc  ontwe 
7295  Bider  hilte  vor  dier  bant. 

Die  coninc  bi  viel  up  dat  sant 

In  ommacht  van  dien  slagbe. 

Doe  dreven  sine  liedc  grote  claghe 

Om  den  coninc  haren  here. 
7300  Der  Walewein  vervaerde  hem  sere; 

Hine  wiste  hem  waermede  verweren. 

Ende  dandre,  die  sijns  begheren  , 

16 

Si  torden  an  metter  vaert. 

Die  coninc  sat  weder  up  sijn  paert 
7305  Als  hi  van  der  ommacht  bequam. 

Verbolghelike  ende  sere  gram 

Sat  hi  up  met  groter  cracht. 

Ende  Walewein  ghegreep  den  scaclit 

Ende  wranckene  den  coninc  uter  hant. 
7310  Hi  seide:  »  Al  en  hebbic  ghenen  brant, 

Ic  sal  mi  hier  mede  verweren. 

Jeghen  die  mi  willen  deren 

Salie  coelen  minen  moet." 

Als  een  mayere  tcoren  doet 
7315  Also  velletse  Walewein  metten  scachte 

Stoutelike  ende  met  crachte. 

Hi  dede  den  meneghen  grote  pine. 

Die  coninc  troeste  die  sine : 

Hi  hietse  peinsen  om  die  ere. 
7320  Met  droeven  moede ,  met  groten  sere , 

So  trac  die  coninc  sijn  swaert. 

Doe  torden  si  an  metter  vaert 

Up  Waleweine  met  groter  crachte. 

Die  starcke  bande  vanden  scachte 
7325  Hieuwen  si  metten  swerden  ontwee 

In  sevene  steden  ende  ooc  mee  , 

Ende  velden  Waleweine  den  here. 

Doe  worden  si  echt  verhoghet  sere , 

Die  coninc  ende  die  met  hem  waren ; 
7330  Ende  mijns  ther  Waleweins  mesbaren 

Ende  sijn  rouwe  die  was  groot. 

Hi  waende  te  hant  bliven  doot; 

Ende  hi  bat  Gode  met  trouwe 

Ënde  Marien  onser  Vrouwen , 
7335  Oft  hi  daer  verlore  sijn  leven  , 

Dat  si  siere  siele  moesten  pleghen  , 

Geleden  daer  si  selve  waren. 

»  Hier  en  wanics  niet  ontfaren. 

Het  es  met  mi  also  vergaen  j 
7340  Ic  glieve  mi  up ,  ic  blive  ghevaen. 

In  macli  mi  nieuwer  mede  verweren." 

Ende  die  sere  sijns  begheren 

Si  voerdene  ten  castelewaert. 

Doe  sach  daer  een  ser  Waleweins  swaert : 
7345  Hi  wanet  nemen  daer  het  lacli ; 

Tswaert  gaf  hem  sulc  enen  slach  , 

Dat  hi  droeve  danen  sciet 

Ent  goede  swaert  daer  ligghen  liet. 

Hine  was  niet  sulc  dat  hiere  toe  doch  te 
7350  Dat  hi  tswert  upheffen  mochte 

Om  prosent  bringhen  sinen  lieve. 

Meer  dan  si  hondert  ende  vive  , 

Hem  allen  doet  die  ghelike  , 

Dat  segghic  u  ghewaerlike. 
7355  Si  Ketent  daer  an  haren  danc. 

Wat  holpe  dat  iet  maecte  lanc? 

En  bestoet  hem  niet  te  dele. 

Doe  quamen  si  binnen  den  castele. 

Nochdoe  ne  wiste  die  joncfrouwe  niet 
7360  Hars  vader  toren  ende  sijn  verdriet 
Vor  dien  dat  soene  comen  sach 
Ten  veinstren ,  daer  soe  lach 
Met  camerieren  ,  ende  sach  uutwaert. 

16* 

Doe  haeste  soe  hare  ende  quam  ter  vaert 

7365  Tharen  vader  so  soe  eerst  mochte. 
Ende  Walewein  ,  dien  hi  brochte 
Ghevaen,  stont  bi  siere  siden. 
Die  coninc  seide :  »  Nu  weset  blide , 
Dochter !    Siet  of  ghine  yet  kent 

7370  Desen."  —  Hi  es  die  dat  serpent 
Ghevoert  brochte  in  sine  hant. 
Mi  dincke  dat  ic  ondervant 
^    )    i   7H     ^inen  droem  te  jsinen  sere." 

Die  joncfrouwe  seide:  »  Vader,  here, 

7375  Mi  es  leet  van  uwer  scade ; 
Maer  ic  bade  jou  up  ghenade 
Dat  ghi  mi  gheeft  mine  bede  , 
Dore  God  ende  dor  u  edelede  , 
Die  ghi  mi  ghelovet  heden." 

7380  Die  coninc  seide :  »  Uwer  bede  , 
Dochter,  ne  willic  niet  onsaken; 
Maer  dat  mach  niemen  ghemaken  , 
Al  baeddi  mi  om  tsmans  leven. 
Dat  icker  jou  soude  gheven. 

7385  Anders  bidt  mi  dat  ghi  wilt." 

Daer  men  Waleweine  vor  hare  hik 
Wert  die  joncfrouwe  van  binnen 
So  ontsteken  van  siere  minne  , 
Soe  ne  wiste  wat  soe  doen  mochte. 

7390  Menichsins  es  vrouwen  ghedochte 
Daer  si  toe  keren  hare  sinnen, 
Soe  es  bevaen  met  ridders  minne , 
Nodanne  hadsoene  niet  ghesien. 
Soe  antworde  den  coninc  mettien ; 

7395  » lieve  ,  omme  sijn  lijf  en  biddic  niet ; 
Hi  heeft  mi  hroclit  int  sware  verdriet, 
Ende  ju  ,  here  ,  in  groter  scade. 
Nu  biddic  u,  vader,  dor  ghenade  , 
Dat  ghine  mi  gheeft  tote  morghen  , 

7400  (Ghine  dorter  niet  omme  sorghen, 
Ic  ghevene  u  weder  also  goet. ) 
Ende  laet  mi  coelen  minen  moet 
Over  hem  te  nacht ,  ende  morghen  ghi." 
Die  coninc  seide  ;  »  Dochter  ,  dat  si , 

7405  Wildine  mi  marghen  weder  gheven." 
—  »  Jaic ,  mach  hi  so  langhe  leven. 
Ende  es  hi  doot ,  sinen  lechame 
Salie  ju  gheven  in  Gods  name," 

—  »Joncfrouwe,  es  dit  uwe  bede? 

7410  Vrouwen  hebben  enen  sede  , 

Si  moeten  hebben  hare  begheren, 
Het  en  mach  hem  niemen  weren  , 
Al  soudt  enen  man  sine  ere 
Costen.    Nu  biddic  u  sere 

7415  Dat  ghine  doet  vaste  in  ju  behout." 
Viere  ridders  starc  ende  stout 
Namen  Walewelne  metter  vaert: 
Aldaer  die  joncfrouwe  begart 
Leetden  sine  neven  harre  siden. 

7420  Gone  camerieren  saghen  te  stride 

Up  Waleweine,  daer  menne  brochte. 
Om  dat  hi  hem  so  scone  dochte 
Baden  si  alle  in  goeder  trouwe 
Gode  ende  onser  liever  Vrouwen 

7425  Dat  hi  met  ere  moeste  ontgaen! 

Dus  brochtmen  Waleweine  ghevaen 
Daerne  die  joncfrouwe  in  hebben  wilde. 
Men  dede  in  den  caïker  der  ridder  milde 
Ende  ghingen  weder  sluten  vaste. 

7430  —  »  Nu  nemet  ware  van  uwen  gaste," 
Spraken  die  ridders  ter  joncfrouwen. 
—  » Ic  éal ,  bi  miere  i'echter  trouwe , 
Tote  hem  nemen  sulken  ware  , 
Dat  segghic  ju  al  hopenbare  , 

7435  Hem  ware  beter  ware  hi  doot; 
Sijn  torment  wert  so  groot/' 
Sprac  die  joncfrouwe,  »  ende  sine  pine. 
Dit  segghic  oec  al  stillekine 
Minen  vader,  niet  hopenbare; 

7440  Mi  ware  leet  quame  die  niemare 
Achter  hove  ( ic  bem  een  wijf) 
Dat  ic  enen  man  sijn  lijf 
Name.    In  w  ilne  ooc  doden  niet ; 
Maer  sine  smerte  ende  sijn  verdriet 

7445  Dat  wert  groot,  bi  miere  trouwe." 
Doe  namen  si  ane  die  joncfrouwe 
Orlof,  die  rudders  alle  viere. 
Die  joncfrouwe  seide:  »  Groetet  mi  sciere 
Minen  here  den  coninc  minen  vader 

7450  Ende  sine  baroene  alle  gader , 
Ende  danct  hem  utermaten  sera 
Des  groten  goets ,  der  groter  ere , 
Die  hi  mi  hevet  ghedaen. 
Den  rudder  die  hier  es  ghevaen 

7455  Salie  hem  morghen  weder  gheven, 

Ja ,  mach  hi  also  langhe  leven  ; 
Hi  sal  hebben  wel  swaer  bedwanc, 
I[c  wjeets  minen  vader  danc 
D[at]  hi  mi  die  ere  dede 

7460  Ende  hi  mi  gaf  mine  eerste  bede  , 
Die  ie  hem  noit  eer  bidden  dorste.'^ 
Doe  ghinc  soe  al  sonder  vorste 
Ende  gaf  hem  orlof,  die  joncfrouwe. 
ïen  coninc ,  die  met  groten  rouwe 

7465  Was  bevaen,  si  quamen  sciere, 
Gone  ridders  alle  viere  , 
Ende  spraken  met  ghestaden  sinne: 
»  Here  ,  die  jonghe  coninghinne 
Mijn  joncfrouwe  groetet  ju  sere  , 

7470  Ende  danct  ju  der  groter  ere 

Die  ghi  hare  heden  hebt  ghedaen. 
Den  ridder  dien  soe  heeft  ghevaen 
Sal  soe  ju  morghen  gheven, 
Mach  hi  also  langhe  leven. 

7475  Maer  hi  sal  eer  wesen  doot: 
Sijn  torment  es  so  groot , 
Ens  niemen  diet  vertellen  mochte.'^ 
Doe  seide  hi  dat  hijs  niene  rochte; 
Maer  mochti  den  dach  ontbeiden 

7480  Hi  soudene  in  wel  corten  tiden 

Doen  sterven  met  wel  groten  sere. 
—  »  Nu  en  ghewaghets  mi  nemmere ; 
Swighet  al  stille ,  latene  daer , 
Mi  es  anders  mijn  herte  swaer," 

7485  Sprac  die  coninc,  »sijt  seker  dies, 
Om  mine  scade ,  om  mijn  verlies  , 

Dat  ic  heden  hebbe  ontfaen. 

Nu  laet  ons  ghereden  saen 

Metten  gonen  diere  leven 
7490  Ende  halen  die  daer  doot  sijn  bleven. 

Die  gone  die  daer  sijn  ghewont 

Helpt  hem ,  datsi  werden  ghesont , 

Dies  biddic  ju  dore  ghenade. 

Ic  moet  bescouwen  mine  scade 
7495  Die  mi  heden  es  ghesciet." 

Doene  wilden  si  langhere  letten  niet. 

Die  coninc  reet:  hem  volgliede  an 

Menich  rudder,  menich  man, 

Die  des  daghes  bleven  ghesont. 
7500  Ende  die  gone  diere  sijn  ghewont 

Die  ghincmen  antieren  sochte. 

Arsaters  quamen  so  si  eerst  mochten, 

Diese  souden  achterwaren. 

Die  coninc  hiet  voren  varen 
7505  Sine  cnapen  ende  ontsluten 

Alle  die  porten,  ende  buten 

Varen  bescouwen  sine  vesten. 

Doe  daden  sijt  na  hare  beste. 

Die  coninc  hi  reet  ooc  selve  naer, 
7510  Tote  dat  hi  quam  al  daer 

Hi  Waleweins  swaert  ligghen  sach, 

Daer  die  meneghe  in  dien  dach 

Mede  hadde  tlijf  verloren. 

Als  bijt  sach  doe  reet  hi  voren 
7515  Ende  hiet  dat  ment  hem  soude  gheven. 

—  »Here  het  soude  ons  nemen  tleven," 

Spraken  alle  sine  man, 

»Wi  hebben  gheproeft;  hierne  can 

Niemen  upghenemen  tswart." 
7520  Die  coninc  heette  selve  ter  vaert 

Vanden  parde  neder  int  dal 

Ende  seide:  »  Dat  doet  juwe  hlootheit  al, 

Of  dat  ghijs  niet  doen  en  wilt," 

Hi  decte  hem  onder  sinen  scilt 
7525  Ende  wanet  nemen  daert  lach. 

Tswert  gaf  hem  sulc  enen  slach  , 

Dat  hem  clovede  wel  ter  cure 

Scilt  ende  helm  al  dure  , 

Ende  die  slach  wederstoet 
7530  Onder  up  den  stalin  lioet. 

Doe  trac  hi  achter  metter  vaert. 

—  » Hets  die  duvel,  ens  gheen  swaert 

Sprac  die  coninc  ,  »  dat  dinke  mi. 

Hem  en  mach  niemen  comen  bi. 
7535  Hadt  den  gonen  moeten  bliven 

Diet  brochte ,  hi  hadde  meer  kctive 

Ghemaect  dan  hi  heft  ghedaen ; 

Maer  God  danc  hi  es  ghevaen. 

Ic  wane  bijt  nemmerme  en  siet." 
7540  Doene  wildi  langher  letten  niet. 

Die  coninc  ende  die  met  hem  waren 

Reden  bet  uut  al  sonder  sparen. 

Mettien  hebben  si  vernomen 

Waer  die  gone  weder  comen 
7545  Die  de  porten  souden  ontsluten. 

Si  seiden:  » Here  coninc,  vaerdi  buten 

Ter  sester  porten  ghi  sijt  verloren; 

Daer  leget  een  crachlich  lieere  voren , 
Dat  hebbewi  harde  wel  vernomen, 

7550  Die  sijn  om  den  gonen  comen 
Die  hier  binnen  es  ghevaen." 
—  »  Nu  weten  ons  ghereden  saen 
Alle  mine  ridders,  het  es  tijt. 
Ons  sal  naken  nieuwe  strijt," 

7555  Sprac  die  coninc,  »jeghen  nacht. 
Mallic  proeve  sine  cracht! 
Ons  allen  werden  wel  te  doene." 
Die  ten  wapenen  waren  coene 
Haesten  hem  ende  trocken  hare  swert. 

7560  Doe  ontdede  men  ter  vaert 

Die  porten  jeghen  die  van  buten. 
Ende  alsi  die  porten  souden  ontsluten , 
Die  gone  die  daer  buten  hilden 
So  haesten  si  hem  ende  wilden 

7565  In  comen  eer  soe  was  ondaen. 

Ende  die  van  binnen  ghingen  slaen 
Up  die  ander  eer  sise  wel  saghen, 
Ende  begonste  weder  achter  jaghen. 
Doe  riepen  si  met  groten  ghere: 

7570  »  Hout  up,  hout  up  ,  coninc  here ! 
Dootdi  ons,  hets  ju  verlies; 
Wi  sijn  ju  liede.    Wacht  u  dies!" 

Alse  die  coninc  dit  verstoet 
Verblijtde  hem  sin  ende  moet , 
7575  Ende  beval  den  andren  ter  vaert 
Dat  eikerlij c  bestede  sijn  swaert. 
Doe  reet  hi  buten  sunder  daghen 

Ende  begonste  hem  sere  vraghen 

Hoe  die  strijt  eerst  begonste  ? 
7580  Daerne  was  niemen  die  hem  conste 

Berechten,  sine  wistens  niet; 

Maer  si  seiden :  »  Here ,  nu  siet , 

Wi  moghen  u  segghen  dat  "wijs  weten. 

Juwe  starke  vesten  waren  beseten 
7585  Een  deel  vor  die  middernacht 

Met  wel  groter  heercracht, 

Ende  sijn  si  alle  bleven  doot , 

Beide  clene  ende  groot, 

Die  de  vijfte  porte  bilden. 
7590  Si  riepen  up  ons  ende  wilden 

Dat  wi  die  porte  hadden  ondaen ; 

Wine  dorstens  niet  bestaen; 

Wi  ontsaghen  tgrote  heere," 

—  »  Ende  verloersi  sonder  w^eere 
7595  Alle  gader  hare  leven 

Datter  nemmer  een  nes  bleven?" 

—  » Here ,  dit  es  ons  een  swaer  slach. 
Ende  also  houde  als  wi  den  dach 
Saghen  daden  w4  ontsluten 

7600  Die  porten,  ende  wi  voeren  buten 
Ondervinden  die  waerheit, 
Wie  den  casteel  hadde  beleit? 
Maer  als  wi  buten  sijn  comen 
Soen  hebben  wi  niemen  vernomen, 

7605  Ende  als  wiere  niemen  en  saghen 

Ne  wilden  wi  daer  niet  langhere  daghen 
Mettien  hebben  wi  vernomen , 
Als  wi  waenden  weder  in  comen  , 

Enen  ruddre  gaende  allene, 
7610  Te  maten  groot,  te  maten  clene  , 

Die  quam  hier  inwart  metter  vaert 

Ende  drouch  al  bloot  ghetruct  sijn  swaert, 

Ende  als  wine  vor  ons  saghen  gaen 

Peinsden  wi  wi  soudene  vaen. 
7615  Mettien  hevet  hi  ons  vernomen. 

Als  wi  up  hem  souden  comen 

So  ghinc  hi  die  porten  sluten. 

Here ,  aldus  Llevewire  buten  , 

Ende  hl  es  daer  binnen  bleven. 
7620  In  weet  oft  hi  noch  mach  leven. 

Dit  was  al  dat  wiere  of  saghen." 

—  »  Mi  dincke  so  maghic  sere  claghen," 

Sprac  die  coninc ,  » mijn  verlies. 

Hi  es  ghevaen,  sijd  seker  dies, 
7625  D[ie  mi]  hevet  brocht  in  dese  scade. 

Mine  liede  waren  van  dommen  rade 

Dat  sine  [in]  lieten  comen. 

Die  scade  die  ic  hebbe  vernomen 

Salie  ghenesen  so  ic  best  can. 
7630  Ic  hadde  wel  tien  hondert  man 

Die  bilden  mine  starcke  vesten  , 

Alsic  ghemarken  can  ten  beste; 

Darne  waser  maer  sestich  min. 

Nu  dinke  mi  in  minen  sin 
7635  Diere  neser  niet  vier  hondert  bleven, 

Sine  hebben  alle  verloren  tleven. 

Nu  willic  varen  sonder  letten 

Ende  weder  doen  besetten 

Mine  porten  so  ic  best  can. 

7640  Daer  tierst  waren  vierwaerf  twintich  man 
Sullen  wi  nu  viertich  houden." 

Die  dode  die  laghen  up  die  mou<lc 
Vort  ende  weder  up  dat  sant 
Ghincmen  souken  tes  mense  vant. 

7645  Dese  dede  die  coninc  draghen 

Bede  up  paerde  ende  up  waghen , 
Daer  mense  mede  soude  ter  vaert 
Voeren  ten  castelewaert. 
Wat  holpt  dat  ic  ju  langhe  lette? 

7650  Men  dalf  die  dode  ende  sette 
Die  levende  daer  si  ghebraken. 
Die  coninc  en  mochte  niet  glicmaken^ 
Der  Walewein  lievetse  also  glievelt , 
Dat  si  nemmer  ne  werden  glietelt 

7655  Also  wel  alse  si  te  voren  waren. 

Dus  quarn  die  coninc  al  sonder  sparen 
Ende  hevet  ghedaen  so  hi  best  mochte : 
Van  den  volke  dat  hi  brochte 
Sette  hi  ten  tween  porten  an 

7660  Telker  porten  viertich  man  , 

Oft  si  waren  bleven  sonder  hoede. 
Den  coninc  was  onsochte  te  moede  , 
Alst  recht  was  ,  van  siere  scade. 
Twintich  waghene  al  vol  gheladen 

7665  Brochtemen  ghevoert ,  sonder  tale  , 
Met  doden,  ende  leitse  al  temale 
Up  een  kerchof,  dat  mense  soude 
Smorghens  legghen  onder  die  moude. 
Daer  moesten  si  ligghen  toten  daghe. 

7670  Die  coninc  ghinc  met  groter  claglie 
Hem  ontwapenen  in  die  sale  , 
Ende  dandre  heren  al  te  male : 
Si  moeten  vergheten  haren  rouwe. 

Nu  hort  vort  vander  joncfrouwen 
7675  Ende  van  Waleweine  die  ghinder  lach  , 
Daer  hi  sonne  no  mane  en  sach : 
Dies  was  hi  droeve  in  sinen  sinne. 
Ende  die  jonghe  coninghinne  , 
Die  alle  die  engiene  wiste 
7680  Van  den  carkre,  soe  dede  met  liste 
Ene  duere  up  ende  wilde  gaen 
Om  dat  soe  horen  wilde  ende  verstaen 
Waleweins  claghe  ,  die  daer  in  lach , 
Daer  hi  sonne  no  mane  en  sach  , 
7685  Noch  niemen  dien  hi  claghen  mochte 
Noch  ooc  vertellen  sijn  ghedochte, 
En  ware  Gode  ende  onser  Vrouwen: 
Dien  sal  hi  claghen  sinen  rouwe. 

Hi  seide:  »  Wel  lieve  here, 

7690  Nu  ne  achtic  min  no  mere 

Up  dese  doot,  hi  miere  trouwe! 
Mochtic  noch  sien  die  scone  joncfrouwc 
Een  deelkijn  na  mijn  ghevouch 
So  haddic  hliscape  ghenouch  : 

7695  Danne  willic  wel  bliven  doot. 
Hare  fierheit  es  so  groot , 
Daer  volghet  emmer  doghet  naer. 
Mi  en  verweghct  niet  een  haer 

Dese  smerte  ende  dese  carine 

7700  Die  ic  hier  doghe,  ende  dese  pine. 
Wilde  soe  mi  selve  nemen  tlevcn 
Ic  soude  hare  mine  siele  gheven 
Ghevaen,  also  soe  mi  nu  selve  doet; 
Maer  coelt  hare  vader  sinen  moet 

7705  Over  mi  dat  sal  mi  rouwen. 

Ghepeins  van  der  scoenre  joncfrouwen 
Dat  ne  laet  mi  droeven  niet. 
Miere  herten  dinct  dat  soese  siet. .  , 
Ende  bede  hare  aerme  ondaen.  . .  . 

7710  Hare  minne  heeft  mi  daer  in  ghevaen. 
Die  ic  langhe  hebbe  ghedraghen.' 
Waer  omme  soudic  die  pine  claghen 
Die  ic  duere  hare  hebbe  ghedaen? 
Duer  al  dat  ic  hier  hem  ghevaen  , 

7715  Waric  daer  ute  ,  bi  miere  trouwe, 
Vorden  casteel,  ende  die  joncfrouwe 
Hier  binnen  ware ,  ic  souder  in  conien  , 
Ghinct  mi  te  scade  oft  te  vromen  ; 
Hare  minne  heeft  mi  so  ghevaen! 

7720  Alsoet  ghebiet  mach  soe  mi  slaen ; 
Nochtan  salie  hare  minne 
Vaste  draghen  in  minen  sinne  , 
(Also  helpe  mi  God  die  mi  gheboot!) 
Bede  levende  ende  doot , 

7725  Al  en  sal  soes  weten  niet. 

In  deser  noot ,  in  dit  verdriet , 
Benic  dore  hare  minne  comen. 
Soe  es  rose  boven  allen  blomen : 
Haddicse  also  wel  bekint 

7730  Vander  tjjt  dat  icse  hebbe  ghemint , 
Ic  ware  dor  hare  bleven  doot ; 
Hare  doghet  die  es  so  groot , 
Het  es  mi  bequame  wat  soe  n>i  doet." 
Dit  horde  soe  al  daer  soe  stoet, 

7735  Die  weder  also  sere  claghet 
Sine  minne ,  die  soe  draghet. 
Al  sweechse  stille  metten  monde  , 
Soe  peinsde :  » Het  ware  grote  sonde 
Dadic  den  inddre  tleven  nemen: 

7740  Hoe  soudt  mijn  herte  moghen  themen ! 
Hi  mint  mi  seere  dan  ic  hem  doe." 


Bevaen  in  een  ghepeins  van  minne. 

Die  coninc  ende  alle  die  daer  binnen 
7745  Met  hem  waren  sijn  gheseten 

Over  tafle  ende  ghingen  eten. 

Maer  si  aten  lettel  goet; 

Die  rouwe  vulde  hem  den  moet. 

Alse  die  maeltijt  was  ghedaen 
7750  Wilde  die  coninc  slapen  gaen  , 

Die  hem  des  daghes  sere  mesmakede. 

Daer  was  menich  dien  sere  vakede  : 

Elc  reetde  hem  ten  beddewaert. 

Doe  dede  die  joncfrouwe  ter  vaert 
„..^  7755  Gereden  cratten  ende  rat. 

Hare  boden  waren  niet  lat: 

Dat  soe  gheboot  was  ghedaen. 

Doe  ghinc  die  joncfrouwe  saen 

Ende  dede  die  carkerducre  ontsluten. 
7760  Doe  brochtnieu  Walcweine  buten. 

Als  hi  die  scone  joncfrouwe  sacli 
Sine  herte  ontplooc  hem  alse  die  dacli : 
Hare  minne  hevetene  so  ghevaen. 
Hi  was  wel  na  tote  hare  ghegaen, 
7765  Daer  soe  bi  haren  lieden  stont. 
Om  te  cussene  an  haren  mont ; 
Ne  ware  dat  hem  bedochte  , 
Ende  peinsde  dat  hare  mochte 
Ter  aventuren  sijns  ontfarmen. 

7770  Twe  rudders  namen  bi  den  armen 

Ende  brochtene  ter  joncfrouwen  ghelcet, 
Hine  was  in  langhen  niet  ontcleet. 
Doe  beval  die  joncfrouwe  boude 
Dat  men  sciere  ontwapenen  soude  , 

7775  Ende  menne  danne  bonde  onsoete 
Te  gadre  hande  ende  voete , 
Ende  menne  vor  hare  neder  leide: 
—  » ]N u  ghenaken  mine  arbeide," 
Sprac  Walewein ,  »  ende  mine  rouwe. 

7780  Al  ju  ghebod,  scone  joncfrouwe  , 
So  doet  met  mi ,  in  Gods  name. 
Dootdi  mi ,  hets  mi  bequamc , 
So  wat  pine  ghi  mi  doet." 
Die  joncfrouwe  jieinsde  in  haren  .moet : 

7785  »-?tu^ie  was  ridder  noit  ghevelt. 

Mijn  vader  hevet  mi  minen  droom  ghespelt^ 
Dat  dinct  mi  wel,  te  minen  beste. 
Ic  wildic  met  hem  buten  vesten 
Stonde  ,  ende  het  sijn  wille  ware ; 

7790  Ende  ic  ne  quame  bin  enen  jare 

Hi[er]  binnen  weder  te  minen  vader ; 

Ende  wi  moesten  bliven  te  gader 
Met  in  sijn  gheselscap  dan, 

Euwelike  bliven  soude  vort  an, 

7795  Mi  ware  vele  bet  dan  bequame 

Sijn  soete  ghelaet ,  sijn  soete  lechame , 
Die  melodie  ,  die  hi  soude 
Jeghen  mi  driven  ,  oft  lii  woude  , 
Danne  mi  te  merglien  inden  boomgaert, 

7800  Dien  mijn  vader  hevet  so  waert, 

Ende  daer  die  goudine  boom  in  staet, 
Daer  so  varre  niemare  of  gaet 
Dor  dat  grote  wonder  datmer  an  siet: 
Die  vogelkine  ne  cesseren  niet 

7805  Altoos  te  singhene  soeten  sanc, 
Daer  es  der  bellekine  gheclanc, 
Daer  jeghen  te  horne  den  soeten  acort ; 
Danne  staet  die  aern  daer  bet  vort , 
Die  metten  vlercken  bevanghen  hevet 

7810  Die  clare  fonteine  ,  die  altoos  ghevet 
Langhe  leven  ende  ghesonde. 
Ie  dar  nodan  wel  metten  monde 
Segghen,  dat  ic  mi  van  algader  ^ 
Eer  halmen  soude  ,  ende  ooc  minti^  vader 

7815  BjOi^vrienscap  vei'liesen  euwelike, 
Eer  ic  den  ridder  sloughe  swike  , 
Die  hier  vore  mi  leghet  ghebonden." 
Doe  sprac  soe  ten  selven  stonden 
Toten  ridders  dese  tale, 

7820  Die  Waleweine  hadden  in  die  sale 
Uten  carkre  ghebracht  vorware: 
Si  seide :  »  Ghi  heren  ,  God  weet ,  ic  ware 

Tan  desen  ridder  ghewroken  gherne  , 
Die  minen  vader  pijnde  te  deerne. 

7825  Wedert  mi  quaet  es  ofte  goet, 
Ie  moet  emmer  minen  moet 
Over  hem  coelen;  maer  mi  ware 
Leet  wist  yemen  hopenbare 
Dat  ie,  die  bem  ene  joncfrouwe, 

7830  Enen  ridder  soude  doen  sulken  rouwe. 
Keert,  ghi  heren,  want  ens  niet 
Wel  betameiijc  dat  ghi  siet ; 
Want  ic  sal  hem  groten  toren 
Doen  ,  ic  segt  ju  wel  te  voren.'' 

7835      Aldus  in  deser  selver  maniere 
Keerden  uten  carkre  weder  sciere 
Die  ridders  :  ende  alsi  waren  buten 
Dede  die  joncfrouwe  Ysabele  sluten 
Die  camere  vaste  metter  spoet. 

7840  Twe  camerie[re]n  ghetrouwe  ende  goet 
Hadde  Ysabele  doe  met  hare  , 
Die  hare  stille  ende  hopeiibare 
Heimelike  waren  tallen  saken. 
Soene  wilde  ghene  droeve  herte  maken 

7845  Ende  al  si  dat  sake  dat  sijt  weten, 

Hare  dinct  soe  hevet  al  leets  vergheten 
Na  dien  dat  soe  haren  lieven  amijs 
Met  hare  hevet  in  hare  porprijs. 
Noch  ne  was  joncfrouwe  in  erderike, 

7850  Die  so  sere  inhertelike 

Enen  rudder  minde  ende  so  sere 
Als  soe  Waleweine  dede  den  here. 


260 


ROMAN  VAN  WALEWEIN. 


Wet  wel,  dat  die  scone  magliet 

El  en  gene  dinc  en  jaghet 
7855  Dan  te  drivene  hare  jolijt 

Metten  lier  Waleweine  te  deser  tijt. 

Soe  weet  hare  selven  seker  daer, 

Dat  soe  mach  wesen  sonder  vaer, 

Daer  der  Walewein  lach  upt  pavement 
7860  Liep  soe  tote  hem  met  ghenent; 

Ne  waer  dat  hare  die  scamelhede 

Een  wedertrecken  gaf  tier  stede, 

Soe  hadde  thant  den  ridder  van  prise 

Ghehelst ,  ghecust  in  menegher  wisc. 
7865  Dit  hevet  soe  hare  ten  selven  stonden 

Onthouden  met  pine  ;  maer  onbonden 

Hevet  soe  saen  den  edelen  man. 

Ende  mijn  her  Walewein  ,  die  hem  can 

Wel  ghelaten,  [sprac]  met  desen: 
7870  —  »  Ay  scone  joncfrouwe  ,  hoe  saelt  wesen  , 

Weder  salie  sterven  ofte  leven  ? 

Salie  sterven  ,  ic  sal  u  gheven 

Mine  siele,  scone  joncfrouwe! 

Neemdi  mijn  lijf,  met  soeten  rouwe 
7875  Willic  sterven  in  uwen  scoot." 

Die  joncfrouwe  sprac:  »  Ne  ghene  doot 

Ne  suldi ,  here ,  van  mi  ontfaen  ; 

Maer  mochtic  ,  ic  soude  ju  saen 

Telivereren  van  algader 
7880  üte  den  danghiere  mijns  vader. 

Na  dien  dat  nu  ghescepen  staet 

Wetic  ooc  wel  sulken  ract, 

Dat  ic  wel  cortelike  sal 

Ju  telivereren  van  al[len]tal." 
7885  Die  joncfrouwe  namene  bi  der  hant 

Ende  dedene  upstaen  thant, 

Ende  ledene  ten  selven  tiden 

In  ene  andere  camere  daer  besiden. 

Noit  en  was  in  aerderike 
7890  Camere  so  scone,  no  hare  ghelike 

Ghemaect  bi  meestrien  groot : 

Soe  blecte  van  den  goude  root, 

Ende  scemerde  harde  menichfoude. 

Meneghe  scone  historie,  oude 
7895  Ende  nieuwe,  stonden  daer  ghepinghiert , 

Daer  die  camere  mede  was  verchiert, 

Van  cinopre  ende  van  lasure, 
Van  selvre  ende  van  goude  pure. 

Die  pingheringhe  ende  dat  wonder 
7900  Dat  daer  ghewrocht  was  boven  ende  onder, 
Die  ystorie  van  Troyen  ende  oec  mede 

Twonder  dat  Alexander  dede  

In  can  ju  ghemaken  vroet 
Van  al  den  wondere  datter  stoet 
7905  Ende  dat  men  daer  al  omtrent 
Mochte  sien  upt  pavement. 
Ooc  stont  daer  ghemaect  ene  duwiere 
Subtijllijc  in  al  suiker  maniere, 
Dat  niemen  ne  ware  so  vroet  van  sinne  ^ 

7910  i^.  .  

Welker  neffens  dat  soe  stoede. 
Te  groten  rampe  ejadfi.  sere  te  goede  : 
Quaemt  den  meestere  diese  maecte. 
Want  allene  up  hem  becraecte 

7915  Tongeval  5  hoit  in  welker  maniere  : 
Also  oude  als  hi  die  duwiere 
Hadde  vulbrocht  ende  twerc  volhent^. 
Stappans  was  hem  sijn  payment 
Ghegeven:  ie  mach  ju  segghen  hoe: 

7920  Die  joncfrouwe  dedene  doe  , 
Ysabele  ,  die  goedertiere  , 
Stappans  werpen  in  die  riviere, 
Daer  hi  verdranc,  ende  sijns  daer  nare 
Nemmermeer  ne  wart  niemare. 

7925  Dus  ne  wiste  niemen  van  der  dinc 

Dan  die  joncfrouwe.    Ende  die  ghinc 
Bi  den  her  Waleweine  neder  sitten 
üp  ene  lijt,  die  met  witten 
Sidenen  cledren  was  verdeet, 

7930  Daer  hevet  soe  hem  vertrect 

Al  hare  wesen  ,  al  haren  raet , 
Ende  hoe  dat  daer  binnen  staet, 
Soe  heeft  hem  die  duwarie  ghe wijst , 
Die  mijn  here  Walewein  sere  prijst, 

7935  Want  soe  behagedem  harde  wale. 
Ysabele  ,  die  scone  smale , 
Ende  Walewein  ,  die  riddre  vri , 
Waren  gherne  elc  andren  bi. 
Dat  grote  solaes,  die  soete  vie, 

7940  Dat  grote  amoers  ,  die  melodie, 
Die  si  onderlinghe  dreven 
Wert  jou  van  mi  niet  bescreven. 
Want  ic  en  caent  ghesegghen  niet. 
Ende  of  si  ooc  speelden  iet 

7945  Onder  hem  tween  der  minne  spel. 

Dan  canic  ju  ghesegghen  niet  wel. 
Ileimelike  al  sonder  rouwe 
Es  Walewein  ende  die  joncfrou^e: 
Si  hebben  haren  wille  al  gader. 

7950  Ysabele  hevet  haren  vader 

Vergheten  ende  sinen  rouwe  groot ; 
Soe  hadde  liever  ware  hi  doot, 
Dan  soe  den  riddre  stout ,  vermeten  , 
Waleweine,  soude  vergheten. 

7955  Hare  vader,  die  coninc  Assentijn, 

ïïi  waent  wel  weten  die  waerheit  fijn, 
Dat  Walewein  hevet  die  pine  groot, 
Starcke  vancnisse ,  toter  doot. 
Lettel  achte  hi  dat  hi  so  wale 

7960  Met  siere  dochter,  der  scoenre  smale. 

Es  te  ghemake  met  soeten  spele.  |  ^ 

Hi  ghelosede  dieke  ende  vele 

Hoedane  doot  hi  dade  bederven , 

Ende  met  diversen  tormenten  dade  sterven. 

7965     Der  Walewein ,  also  iet  eerst  seide  , 
Ende  Ysenbele  hadden  beide 
Aniors,  jolijt  ende  grote  jonste  , 
Dat  ne  w^  harp  ^ghene  conste  j  -'^ 
Van  andren  werden  sat  of  moede, 

7970  Thaer  selfs  behouf  heeft  soe  ene  roede, 
Ysabele,  ghepluct;  ic  wane 
Soe  wertre  harde  qualike  ane  , 
\>^y^j^y^     En  doe  gheluc  ende  groot  gheval, 
Bi  redenen  die  ic  ju  segghen  sal. 

7975  Daer  was  een  ridder  int  hof,  die  serc 

Poghede  om  der  joncfrouwen  onnere. 
Hi  hadde  bi  nachte  ende  bi  daghe 
Verradelike  gheleit  laghe  , 
Ende  ghewachte  bi  suptilen  treken 
7980  Al  hare  segghen  ,  al  hare  spreken , 
Dat  amors  ende  die  feeste  , 
Die  soe  dreef  met  bliden  gheeste 
Jeghen  den  ridder  goet  van  prise. 
Walewein,  die  in  alre  wise 

7985  Die  joncfrouwe  minde  met  herten  groot  ^ 
Hem  dinct  si  sijn  uut  alre  noot. 
Si  hadden  hare  hemelijchede 
Ende  hare  grote  riveel  mede , 
Daer  toe  spel  ende  soete  jolijt. 

7990  Dies  hadde  die  ander  groten  nijt. 
Hi  was  wreet,  fel  ende  stuur. 
[Met]  subtilheit  haddi  in  den  muur 
Ghemaect  een  gat,  daer  hi  sach 
Die  feeste  ,  die  te  drivene  plach 

7995  Mijn  here  Walewein,  die  fiere, 
Jeghen  die  maghet  goedertiere  : 
Hi  sach  hem  te  menegher  stont 
Die  joncfrouwe  cussen  an  haren  mont , 
Ende  helsen  na  der  minne  spele. 

8000  Dit  was  so  dicke  ende  so  vele, 
Dat  die  felle  riddre  wreet 
ïoten  coninc  liep  ghereet , 
Daer  hi[ne]  in  ene  camere  vant 
Allene.    Hi  cnielde  altehant 

8005  Ende  seide :  »  Lieve  coninc  ,  here  , 
Mijn  herte  weent  van  groten  sere; 

Ghi  sijt  verraden  jammerlike  , 
Ende  ghi  sult  derven  cortelike 
Juwer  werelt  ere  ende  juwer  crone. 

8010  Jouwe  Ysabele  ,  die  scone  , 
Heeft  ju  bi  subtylen  engiene 
Verraden.    Ju  staet  te  ghesciene 
Grote  ramp  ende  swaer  verlies." 
Die  coninc  sprac :  »  Berecht  mi  dies  ; 

8015  Daer  of  soudic  weten  gherne. 

Bestaet  mi  mijn  dochter  tonterne, 
So  waert  jeghen  nature  sere 
Dade  mi  een  ander  goet  ende  ere. 
Maer  hoe  mochtic  gheloven  dat  ?  " 

8020  Die  ridder  sprac :  »  Here ,  up  een  rat 
Doet  mi  legghen,  eest  niet  waen 
Nu  comt  selve  tote  daer: 
Ic  sal  ju  leden  te  suiker  stede  , 
Daer  ghi  selve  die  waerhede 

8025  Properlike  sult  bescouwen." 

Die  coninc  die  antworde :  »  Met  trouwe , 
Daer  moeti  mi  leden  saen." 
Dander  sprac :  »  Ilere ,  weten  gaen ! 
Ic  salre  ju  leden  ,  wanic  wale." 

8030  Si  ghingen  te  gader  na  der  tale  , 

Die  coninc  ende  die  ruddere  wreet. 
Sinen  lieere  leedde  hi  ghereet 
Toter  camere  daer  die  ghelieve 
In  waren,  dat  ten  groten  grieve 

8035  Hem  beden  sal  comen  in  corter  ure, 
Sine  hebben  meer  dan  aventure. 

Die  rudder  leetde  den  coninc  mettien 
Bet  vort,  daer  hi  mochte  dorsien 
Die  masiere,  ende  hevet  te  hant 

8040  Versien  den  rudder  achemant, 

Waleweine,  sittende  met  rivele    

Bi  siere  dochter  der  damosele, 
Ende  sachse  sitten  allene  twee 
Tere  scoenre  taflen  ende  nemmee. 

8045  In  harde  menegerande  wise 

Hadsi  plaintheit  van  goeder  spise, 
Ende  van  wine  drierande  ofte  viere  , 
Eiken  000  na  sine  maniere. 
Vore  die  goedertiere  so  sneet 

8050  Walewein  die  morssele  ghereet. 
Eer  die  maeltijt  was  voldaen  , 
Ie  segghe  ju,  sonder  minen  waen, 
Dat  siere  manlij  c  andren  binnen 
Bi  den  rade  van  der  minne 

8055  Custen  ende  heiseden  hondert  waerf. 
Dat  van  rouwe  doe  niet  en  staerf 
Die  coninc,  hare  vader,  doe  hi  dit  sach! 
Stillekine  seit  hi :  »  O  wach  , 
Wien  sal  men  betrouwen  oft  gheloven 

8060  Na  dat  mi  nu  wille  roven 

Mijns  selfs  kint  mine  werelt  ere! 

Soe  salre  omme  sterven  met  groten  sere." 

Als  een  die  al  es  verwoet 

Ghinc  hi  danen  met  groter  spoet, 

8065  Die  riddre  volghede  hem  ter  vaert. 
Die  coninc  ghinc  ter  salewaert. 
Ridders,  serjantc,  al  datter  was 

Verstormdi ,  sijcl  seker  das, 

Ende  deetse  doen  in  hare  arnasc. 
8070  Meneghe  ridder  stout  ende  rasc 

Was  daer  gliewapent  wel. 

Assentij n,  die  coninc  fel, 

Ledetse  met  hem  alle  gader 

Daer  der  aventuren  vader 
8075  In  die  camere  was  sonder  rouwe 

Met  Ysenbelen  der  joncvrouwen. 

Als  alle  sine  liede  waren  daer 
Doe  sprac  die  coninc  overwaer 
Ende  telde  hem  die  baeldadichede 

8080  Die  Ysenbele  sijn  dochter  dede  , 
Ende  dat  soene  met  valscer  hone 
Ontherven  wilde  van  si  ere  crone  , 
Ende  algader  sijn  volc  verderven , 
Ende  verradelike  s:yi>>..^olc  doen  sterven. 

8085  Hi  vertelde  hem  dat  soe  drouch 

Des  ridders  minne  ,  die  hem  verslouch 
So  meneghen  crachteghen  haroen. 
Sine  liede  waren  om  dit  doen 
Harde  gram  ter  selver  ure. 

8090  Ende  die  coninc  die  hiet  die  mure 
Ontwee  steken  metter  vaert. 
Doene  was  daer  langher  niet  ghespaert, 
Ende  sine  daden  gheen  ander  ware. 
Met  hantbomen,  groot  ende  starc, 

8095  Begonsten  si  hurten  ende  steken. 
Wel  dochte  Ysabelen  breken 
Hare  herte  ende  scoren  mids  ontwe^^ 

Van  groten  vare  hadse  so  wee. 

Doe  sprac  soe  te  haren  lieve : 
8100  »Wel  soete  minne,  te  groten  grieve 

Sal  onser  tweer  minne  enden. 

Mijn  vader  comt  ende  wille  ons  scenden. 

Wi  sijn  bespiet  ende  ghewacht: 

Vullike  toe,  metter  jacht 
8105  Vliet  in  die  duwiere  met  haeste  groot, 

Of  ghi  sijt  nu  sekerlike  doot! 

Ende  ie  sal  hier  buten  bliven 

Eer  mi  mijn  vader  sal  ontliven. 

Al  w^aert  dat  ghi  ju  settet  ter  were 
8110  En  mochte  ju  helpen  myn  no  mere." 

—  »Lief,"  sprac  mijn  her  Walewein, 

»  So  waric  dan  een  groot  vilein , 

Soudic  mi  selven  daer  toe  gheven 

Te  vliene  daer  ghi  verlort  ju  leven. 
8115  Het  ware  mijn  lachter  al  te  groot: 

Eer  sal  ic  bi  ju  bliven  doot. 

Helpt  mi  wapenen,  scone  joncfrouwe, 

God  sal  ons  helpen  uut  desen  rouwe 

Ende  heden  sijn  onse  toeverlaet. 
8120  Ic  hope  emmer,  hoe  soet  gaet, 

In  sal  niet  sterven  sonder  were." 

Minen  here  Waleweine  den  here 

Halp  die  joncfrouwe  dan 

Dapperlike  so  soe  best  canw 
8125  Der  Walewein  vor  allen  dinghen 

Claechde  sijn  swert  metten  tween  ringhcn, 

Dat  hijt  daer  niet  en  hevet. 

Hi  bidt  der  maghet  dat  soe  beglieyet 
Hare  wenen  ende  hare  carmen. 

8130  Mettien  bevinc  hise  in  sinen  armen: 
Inhertelike,  doe  ie  ju  cont, 
Custe  hise  an  haren  roden  mont. 
Hi  seide:  »Lief,  set  juwen  troost 
An  onsen  here  ,  ende  ghelooft 

8135  Dat  al  ten  besten  comen  sal." 

Mettien  maecten  so  groot  ghescal 
Des  coninx  liede  jeghen  die  diiere , 
Dat  sise  met  crachte  in  corter  ure 
Daden  spliten  ende  frotsieren. 

8140  Si  i'iepen  inwart  ende  crayeren: 
»  Waer  sidi ,  ribaud ,  pautenier? 
Ghi  hebt  volgaen,  ghi  blives  hier!" 
Doe  staecsi  seere  dan  te  voren. 
Walewein  en  liet  hem  niet  verdoren: 

8145  Vore  die  duere  ghinc  hi  staen 

Metten  bloten  swerde,  ende  sal  ontfaen 

Die  gaste  diere  willen  liden. 

Daer  hebben  si  ten  selven  tiden 

Die  duere  ghesteken  in  clenen  sticken. 

8150  Walewein  en  can  niet  ghemicken 
Hoe  hi  sijn  lijf  sal  ondraghen  ; 
Met  harde  vruchteliken  slaghcn 
Onthaelde  hi  die  vorderste  daer, 
Die  liden  waenden  sonder  vaer. 

8155  Drie  ridders  starc  ende  fier 

Heeft  hi  doot  ghesleghen  hier , 
Eiken  met  enen  slaghe  groot. 
Duere  die  bitterheit  van  der  doot 

Crijsten  si  daer  si  gaven  den  gheest. 
6160  Al  sulc  ghescal,  ai  sulc  tempeest, 

Als  mijn  her  Waleweia  daer  maecte 

Ne  horde  nieman:  dien  hi  gheraecte 

Die  moeste  die  bitter  doot  smaken. 

Men  horder  menich  spere  craken 
8165  Up  Waleweine,  den  rudder  fijn. 

Die  coninc  selve ,  Assentijn  , 

Riep  up  sijn  volc:  » Wat  doedi ,  dieve! 

Noit  en  dadi  mi  noch  lieve, 

Laetti  j  u  enen  rudder  verwinnen  ? 
8170  Ghi  moetes  andersens  heghinnen 

Suldi[ne]  vaen,  versaghede  ketive! 

Jouwe  blode  herte ,  flau  als  wive  , 

Ne  laet  ju  ghene  prouaetse  toghen  ; 

Ghine  cont  die  slaghe  niet  ghedogen." 

8175      Die  coninc  was  fier  ende  sere  fel , 

Ghewapent  utermaten  wel. 

Ten  here  Waleweine  waert 

Maecti  hem,  ende  hevet  sijn  sw^ert 

Ghetrect ,  dat  scaerp  was  ende  breet, 
8180  Hi  hacste  hem  ende  slouch  ghereet 

Up  Waleweine  met  beden  handen. 

Wel  waendine  al  toten  tanden 

Hebben  ghesleghen;  hi  miste  dies. 

Der  Walewein,  die  en  gheen  verlies 
8185  Nontsach,  no  ghene  aventure  , 

Slouch  daer  weder  ter  selver  ure 

Up  den  coninc  Assentine. 

Die  diere  stene  ,  die  fine , 


ROMAN  VAN  WALEWEÏN.  271 


Uten  helme  sprongheii  ghemene ; 
8190  Ende  van  der  druust  mochte  up  sine  bene 

Die  coninc  langher  niet  ghestaen, 

Dat  lii  viel  ter  aerden  saen , 

Verdovet  van  den  slaghen  so  sere  , 

Dat  hi  was  al  uten  kere: 
8195  Hine  horde  no  en  sprac  ooc  niet , 

No  en  wiste  wat  hem  was  ghesciet. 

Als  dit  sine  liede  versaghen 

Begonsten  sine  sere  claghen. 

Si  seiden:  »  Dits  jammerlike  dinc, 
8200  Es  aldus  doot  die  coninc." 

Daer  scoter  harde  vele  toe  , 

Die  den  coninc  droeghen  doe 

Uter  pörssen  achterwaert. 

Si  waren  om  sijn  lijf  vervaert.  ^  | 

8205  Si  daden  hem  of  den  helm  sniemen.  ! 

Hen  soude  ju  ghesegghen  niemen  ^ 

Hoe  dat  sine  alle  ende  even  ghedichte 

Weenden  ende  wai'pen  hem  int  ansichte 

Water ;  ende  cort  na  dien 
8210  Begonste  die  coninc  up  hem  sien. 

Hi  seide:  »  Ghi  heren,  sijt  onvervaert , 

In  hebbe  gheen  aerch.    Haelt  mijn  swaert, 

Van  nieuwes  willic  up  hem  striden. 

Gawi  toe  van  allen  siden! 
8215  Hine  sal  niet  langhe  mogen  gheduren  , 

Ende  hi  sal  in  den  sconfelturen 

Doot  bliven  ofte  mat. 

Niemen  wese  traghe  no  lat !  " 

Met  desen  so  es  up  glieheven 

8220  Die  coninc  ,  ende  hem  es  ghegeven 

Sijn  swaert  ,  dat  was  van  groter  waarde. 
Wel  grammelike  hi  ghebaerde , 
Ende  trac  met  ghewillegher  hant 
Yor  Waleweine  den  wigant 

8225  Wel  met  twee  hondert  ridders  van  prise. 
Dese  ghinghen  in  aire  wise 
Up  den  here  Waleweine  houwen. 
Daer  mochtmen  felle  bataelge  scouwen  , 
Ende  Waleweine,  den  deghen  goet, 

8230  Onstaen  menich  starc  ghemoet, 

Meneghen  slach,  meneghen  steke. 
Noit  vacht  man  so  deghenleke : 
Die  vaste  scilde  ,  die  helme  starc 
Dede  hi  spersen  in  dat  pare, 

8235  Ende  dorslouchse  in  dien  stonden. 
Tbloet  liep  uten  verscen  wonden 
Ende  goyde  recht  als  ene  beke. 
Daer  riep  menich  jammerleke: 
»  Dese  ,  die  ons  hier  dus  scent , 

8240  Es  van  den  duvel  hier  ghesent, 
Anders  so  en  ghedade  hi  niet 
Die  grote  mort  die  hier  ghesciet. 
Hets  Besebuc|  c»ajo5  of  sijn  gheselle, 
Ende  hi  es  comen  uter  helle 

8245  Om  dat  hi  ons  allen  wille  verderven. 
Haddi  moghen  versterven 
Hi  wart  overlanc  versleghen." 
Die  coninc  Assentijn ,  die  deghen  , 
Wart  gram  om  dese  tale  sere  , 

8250  Ende  seide :  »  Ketive  ,  grote  onnere 
Moeti  hebben!    Ghi  sijd  versaghet. 
Haddi  ju  stoutelike  ghewagbet 
Wi  hadden  den  rudder  over  lanc 
Doot  oft  ghevaen  an  sinen  danc. 

8255  Hi  es  mensce  alse  wel  als  ghi. 

Ic  mach  wel  tote  jou  segghen:  spil 
Dat  ic  ju  goet  ende  heerscapie 
Gheve  ,  ghi  sijd  so  blode  partie." 

Mettien  worden  die  baroene 

8260  Sere  bescaemt  van  desen  doene  ,  ^ 
Ende  algader  dat  conroot  \ 
Begonsten  met  bitterhede  groot 
Alle  up  Waleweine  den  here 
Steken  ende  slaen  ,  al  even  sere; 

8265  Ende  harde  dit  so  langhe  stont , 
Dat  si  den  ridder  namecont 
Met  crachte  velleden  ter  erden , 
Ende  roofdene  van  sinen  swerde  , 
Ende  bondene  ende  mesvoerdene  sere; 

8270  Ende  brochte  uut  haren  here, 
Diene  wredelike  ontfinc  , 
Ende  die  stappans  siere  dochter  vinc. 
Hadsoe  ghewilt,  die  goedertiere, 
Soe  ware  wel  ontflocn  in  die  duwiere; 

8275  Maer  sidemeer  datsoe  sach 

Den  gonen  daer  hare  troost  an  lach 
Onder  sine  vianden  ghevaen 
Wilde  soe  die  doot  mede  ontfaen  , 
Ende  niet  langher  leven  meer. 

18 

8280  Al  sulc  jammer,  al  sulc  seer, 

Ne  was  noit  ghehort  in  gliere  stede. 
In  den  karker  dat  mense  dede, 
Die  onreine  was  ende  cout; 
Ende  Waleweine  den  ridder  stout 

8285  Dedemen  in  enen  andren  besiden. 
Ic  wane  noit  te  ghenen  tiden 
So  felle  vanghenesse  was  ghevisiert.  .  i 
Onsochte  was  hi  daer  in  gliepiert ,   *OrVr\/^^'^  ^ 
Ende  in  boyen  so  sere  besleghen, 

8290  Het  hadde  een  ors  cume  gbedreghen, 
Ontfarmelike ,  met  groten  rouwe  , 
Claghedi  sijn  lief  die  joncfrouwe, 
Ende  seide:  »Lace!  wel  soete  vriendinne, 
Soete  lief,  en  was  noit  minne 

8295  In  aerderike  so  sere  verraden 

Alse  die  onse !    Ay  God ,  ghenade  ! 
Dat  men  uwen  sconen,  soeten  lecliame, 
Die  so  scone  es  ende  so  bequame, 
Sal  jugieren  ende  verderven! 

8300  Ic  wilde  dat  ic  moeste  sterven 
Duer  ju  drie  dode  allene  , 
Ende  men  ju  uten  karkerstene 
Dade,  ende  sculde  u  quite  vort  an. 
Wie  w^as  die  dief,  die  valsce  man  , 

8305  Die  ons  versceden  ligghen  dede? 
Waerdi  met  mi  te  deser  stede  , 
Wi  souden  bede  in  dit  mesval 
Te  bet  verdraghen  onse  ongheval." 
Al  hadde  der  Walew^ein  groten  rouwe  , 

8310  Vele  meeren  hadde  die  joncfrouwe. 

Soe  wranc  hare  hande  ende  sleet  haer  haer 
Menichfout  beweende  soe  daer 
Den  hovescen  mijn  her  Waleweine. 
Het  was  daer  vul  ende  sere  onreine 

8315  Daer  soe  sat,  dat  edel  wijf. 
Sere  mesmaecte  soe  hare  lijf. 
Assentij n  ,  die  felle  coninc  wrede , 
Hadse  ghedreecht  dat  hise  bede 
Ontliven  soude  met  groten  tormente: 

8320  Hine  liet  niet  om  al  sine  rente. 
Elc  claghede  sere  van  hem  beden 
Dat  si  also  waren  versceden  , 
Ende  dat  si  mallinc  andren  niet 
Vertroesten  moeste  in  dat  verdriet. 

8325  Elc  claghede  andren  meer  dan  hem  selven: 
Dene  mict  dat  mense  sal  delven 
Levende  ,  oft  bernen  in  een  vier. 
Dander  mict :  »  Nu  werdic  hier 
Verhangen  of  up  een  rat  gheleit." 

8330  Met  dusghedaenre  sericheit 

Daden  si  claghe ,  eert  hem  ontfacht , 
Al  tote  over  die  middernacht. 

Nu  latic  hier  of  die  tale, 
Ic  salre  weder  toe  keren  wale. 

8335  Ghi  hebt  wel  ghehort  hier  voren 

Hoe  Walewein  die  ridder  uutvercoren 
Jeghen  den  roden  ridder  vacht, 
Die  der  joncfrouwen  dede  cracht, 
Hoe  hise  slouch  met  hertenen  riemen  : 

8340  No  verre  no  na  was  daer  niemen 

Die  hare  mochte  helpen  uten  rouwe 
Dan  Walewein,  die  oit  ghetrouwe 
Troostre  was  in  allen  sere 

Allen  joncfrouwen.    Met  scilde  ende  met  spcre 
8345  Volghede  hi  over  ene  riviere 

Den  wreden  roden  ridder  sciere; 

Hoe  hine  achtcrhaelde  ende  bat  dies  , 

Dat  hi  niet  en  ware  so  ries 

Dat  hise  sloughe  vor  sine  oghen , 
8350  Want  hine  mochts  niet  ghedoghen. 

Die  rode  was  van  groten  danghiere  , 

Ende  slouch  die  maghet  goedertiere 

Vele  te  meer  ooc  al  in  een. 

Doe  worden  si  vechtende  onder  hen  tween  ^ 
8355  So  dat  mijn  her  Walewein  ÏLitL^r, 

Doot  slouch  den  feilen  vilein; 

Maer  hi  biechtene  ooc  eer  , 

Ende  muenechdene  daerna ,  dats  meer , 

Metter  aerde;  ende  daer  naer 
8360  Nam  hi  den  doden  ende  voer  van  daer  , 

Want  hi  belovet  den  doden  man. 

Ooc  groef  hine  up  een  kerchof  dan. 

Om  dese  doghet  die  Walewein  dede 

Quam  hem  grote  vrome  mede, 
8365  So  ic  ju  sal  maken  vroet. 

Des  doden  gheest  quam  metter  spoet 

Tote  Waleweine  in  den  karker  onrene , 

Daer  hine  vant  in  groten  wene. 

Hi  sprac  tote  hem :  »  Ridder  ,  ne  sijt 
8370  Niet  vervaert  te  deser  tijt. 

Ic  sal  ju  verlossen  wel: 

Ic  Lem  die  rode  ridder  fel , 

Dien  ghi  versloughet  om  die  ontrouwe 

Die  ic  dede  der  joncfrouwen. 

8375  Omme  dat  ghi  mi  daedt  ter  aerde  , 
Ende  mi  moneghet  also  ic  begaerde, 
So  salie  jou  verlossen  van  hier." 
Waleweine  den  ridder  fier 
Wonderde  sere  van  desen  saken. 

8380  Hi  seide:  »  Mijn  God  heeft  wel  ghe waken 
Ghi  moet  varen  in  Abrahams  scoot 
Dat  ghi  mijns  ghedocht  teser  noot , 
Ende  in  deser  sware  groter  pine." 
Mettien  braken  sine  vingerline. 

8385  Der  Walewein  wart  verloest  ihant. 

Die  dode  nam  Waleweine  bi  der  bant 
Ende  ledene  uten  karkerstene 
ïote  Ysabelen  der  joncfrouwen  rene 
In  den  karker  ,  daer  sise  vonden , 

8390  Claghende  sere  in  dien  stonden. 
Dié  dode  verloste  die  goedertiere : 
Hare  vingherline  braken  sciere. 
Ende  Walewein  sprac  jeghen  hare: 
»  Scone  lief,  sijt  niet  in  vare , 

8395  Onse  vernoy  ende  onse  mesval 
Sal  ten  besten  comen  al. 
Wi  sijn  verloest ,  wi  moghen  gaen  , 
Wine  bliven  hier  nemmee  ghevaen." 


Die  dode  leetde  die  joncfrouwe 
8400  Ende  Waleweine  nut  al  sonder  rouwe. 
Darne  was  in  ghene  stede 

Slot  so  vast ,  het  en  ondede 

50  "waer  so  die  dode  quam. 

Doe  leide  hi  Waleweine  daer  hi  nam 
8405  Sine  wapine,  die  hi  daer  brochte, 
Want  hi  el  ne  ghene  ne  rochte 
Sonder  die  sine;  si  waren  so  goet. 
Doe  leetdi  Waleweine  metter  spoet 
Int  stal  ende  dede  hem  nemen  thant 
8410  ïbeste  ors  dat  hi  daer  vant. 

Waleweine  leide  hi  voren  doe  , 
Tote'ter  uterster  porten  toe 
Quamen;  ende  doe  sise  leden 
Hevet  Walewein  dat  ors  hescreden, 
8415  Ende  sette  vor  hem  int  gherede 

Die  joncfrouwe.    Dus  reden  si  bede. 

51  reden  vaste  ende  sloeghen  met  sporen. 
Die  dode  die  was  emmer  voren. 

Ende  alsi  quamen  ter  duwiere, 

8420  Die  ghinc  onder  die  riviere  , 

Moesti  sceden  van  den  paerde, 
Ende  liet  lopen  siere  vaerde  5 
Want  darne  mochte  gheen  ors  liden. 
Die  dode  ghinc  ten  selven  tiden 

8425  Voren  in  die  haghedochte. 

Walewein  volghede  als  hi  eerst  mochte , 
Ende  leetde  vor  hem  bi  der  hant 
Sijn  lief,  die  joncfrouwe  achemant. 

Nu  hortj  ic  hebbe  vergheten  hier; 
8430  Walewein,  die  ridder  fier, 

Eer  hi  voer  uut  sconines  porprise 

Nam  hi  tgoede  swaert  van  prise , 

Datmen  hiet  metten  tween  ringhen, 

Dat  noit  man  ne  conste  bedwinghen 
8435  Sonder  hi,  die  ridder  waert. 

Als  hijt  hadde  in  sine  vaert 

Doe  quamen  si  ter  haghedochte 

Metten  doden  ,  ende  besocliten 

Den  wech  ,  ende  ghingen  liarre  varde 
8440  So  langhen  stont  onder  die  aerde  , 

Dat  si  alle  onder  die  riviere 

Banderside  quamen  sciere. 

Dies  was  blide  die  joncfrouwe. 

Hare  dinct  si  hevet  allen  rouwe 
8445  Vergbeten,  dat  soe  haren  lief 

Bi  hare  weet  al  sonder  grief. 

Die  dode  ridder  leetde  doe 

Waleweine  emmer  toe 

Al  toter  burch,  daer  die  vos 
8450  In  woende  ,  die  gaerne  ware  los 

Van  dat  hem  vei'sciep  sijn  stiefmoeder. 

Harde  gherne  ware  hi  vroeder 

Hoet  metten  here  Waleweine  ware  vergaen. 

Hi  saelt  weten  harde  saen, 
8455  Alse  die  dode  ridder  wijs 

Waleweine  hevet  broclit  ints  vos  porprijs 

Sprac  hi  tote  hem  ende  seide : 

»  Nu  blijft  in  die  Gods  gheleide ! 
In  hebbe  niet  langhere  te  deser  tijt 
8460  Bi  ju  te  blivene  hier  respijt." 

Walewein  dancte  den  doden  scrc 
Der  doghet  enter  groter  ere 

Die  hi  jeghen  hem  hadde  ghedaen  ; 
Ende  die  dode  sciet  van  hem  saen , 

8465  Ende  Walewein  es  int  vrijthooft  bleven. 
Die  vos  quam  tote  hem  ghedreven 
Ende  groetene  met  groten  rivele: 
Dies  wonderde  sere  Ysabelen , 
Ende  hadde  groot  wonder  ter  stont , 

8470  Hoe  spreken  mochte  sulc  een  hont. 

Doe  vraghede  die  vos  den  ridder  wart 
Hoe  hi  hadde  ghevaren  an  die  vart? 
Walewein  telde  hem  sine  a venture  , 
Ende  seide  hem  ter  selver  ure 

8475  Dat  dat  des  conincs  Assentins  kint 
Was,  dat  hi  sere  hadde  ghemint. 
Dies  was  die  vos  in  groter  feeste, 
Ende  sprac :  »  Bi  den  heleghen  gheeste , 
Mi  moet  emmer  werden  condre 

8480  Van  den  riken  coninc  Wondre  , 

Ende  van  Alydrisondre  sinen  sone! 
Mochtic  noch  ghesien  die  gone 
Bede  te  gadre  ende  ju  tween 
So  ne  claghedic  pine  negheen; 

8485  So  wordic  weder  mensce  sciere." 

Walewein  sprac :  » In  ghere  maniere 
Ne  willic  ju  hegheven  vor  dien 
Dat  ghi  ons  vieren  hebt  ghesien," 
Dies  dancte  hem  die  vos  sere. 

8490  Doe  vraghedem  Walewein  die  here: 
»Hcbdi  wel  geachte  [r]  waert 
Gringolette  mijn  goede  paert , 

Ende  minen  helm  daer  toe  mede?" 

Die  vos  antworde  ende  seide : 
8495  »  Ja  ic  ,  here."    Doe  sprac  die  deghen  : 

» Morghen  moeten  wi  ridens  pleghen 

Ende  varen  den  coninc  Wonder  souken. 

Ghi  mogliet  uwer  stiemoeder  vloeken 

Die  ju  hier  toe  hevet  brocht ; 
8500  Nodan  hevet  soet  wel  becocht." 

Binden  vrijthove  ,  sijt  seker  das  , 

50  stont  een  harde  scone  palas; 
Ende  die  vos  dede  Waleweine 
Ende  Ysabelen  die  joncfrouwe  reine 

8505  Daer  boven  te  gadre  tiden, 

Ende  deetse  wesen  metten  bliden. 

51  hadden  ghenouch  des  avonds  daer. 
Doe  ghincsi  slapen  daer  naer. 
ïsmorghens  porretsi  van  danen. 

8510  Die  vos  begonste  hen  vermanen 

Waer  up  dattie  joncfrouwe  soude 

Riden?    Walewein  antworde  houde 

Ende  seide :  »  Daer  mede  ne  hebt  gheen  letten, 

Ie  salse  upt  part  w^el  vor  mi  setten." 
8515  Die  vos  dedem  hebben  sijn  paert, 

Ende  Walewein  sat  up  ter  vaert , 

Ende  sette  vor  hem  met  rivele 

Die  scone  joncfrouwe  Ysabelen. 

Si  porreden  van  danen  doe, 
8520  Die  vos  liep  voren  emmer  toe. 

Tweder  was  soetc  ende  scone, 

Die  sonne  verbaerde  anden  trone 

Joliselike  ane  die  marghenstondc. 

Menich  voghelijn  dat  begonde 

8525  Daer  singhen  met  wel  soeten  lude  ; 
Bedauwet  waren  Lome  ende  crude 
Tot  dien  dat  die  sonne  up  quam. 
So  waer  dat  mijn  her  Walewein  quam 
Hine  ghemoete  wijf  no  man, 

8530  No  creature  ,  no  ghene  dinc. 
Maer  alst  bid  en  avonde  ghinc, 
Dat  secgic  ju  in  waerre  dinc  , 
So  quam  een  jonc  ridder  ghereden 
üp  een  ors  van  starken  leden  , 

8535  Wel  ghewapent  was  hi  daer  toe: 

Den  here  Waleweine  ghemoette  hi  doe. 
Ende  alsene  mijn  her  Walewein  versach 
Hi  ontboot  hem  goeden  dach. 
Hi  groettene  vore  hovescelike. 

8540  Die  ander  sach  onwaerdelike 

üp  hem  ende  leet  al  sonder  spreken  : 
Yan  onwerden  wildi  hem  niet  ghebreken 
Dat  hi  hadde  gheantwort  een  wort. 
Walewein  sweech  ende  reet  vort: 

8545  Hi  was  so  hovesc  ,  so  goedertiere  , 
Dat  hi  ne  wilde  in  ghere  maniere 
Dat  handen  als  menich  soude  doen. 
Maer  als  leden  was  die  felloen  , 
Diene  te  groetene  danghierde  niet, 

8550  Hi  keerde  sijn  ors  ende  siet 

Na  Waleweine  den  riddeV  vri; 
Ende  hi  sprac  te  hem  selven :  »  Spi ! 
Dat  ic  desen  cornuut  liet  liden  , 
Die  met  hem  voert  te  desen  tiden 

8555  So  scone  een  openbare  wijf! 

Hi  laetse  hier  of  liet  cost  mi  tlijf," 
Doe  riep  hi  achter  Waleweine: 
» Ridder  die  daer  up  den  pleine 
Rijdt  metter  joncfrouwen  achemant , 

8560  Keert  weder ,  laet  hier  enen  pant : 

Dats  die  joncfrouwe;  ende  el  ne  ghenen 
Pant  ne  willic,"  —  »  Wildi  mi  tenen 
Hier  mede?"  sprac  der  Walewein. 
»  So  waric  dan  een  groot  yilein , 

8565  Lietic  mi  die  joncfrouwe  nemen. 
Hoe  soudict  moghen  ghetemen  ? 
Ja  en  hebbic  ju  niet  mesdaen. 
Eer  soudie  mi  laten  vlaen; 
Eer  iet  ghedoghede  motict  verweren.'" 

8570  Die  ander  sprac:  » Houdi  ju  sceren? 
Houdi  met  mi  juwe  ghile  ? 
Comets  of  ter  -(pfeder  wile  , 
Oft'ju  naket  droufheit  vele." 
—  » In  weet  of  ghijs  hout  in  spele," 

8575  Sprac  Walewein;  » hets  nerenst  met  mie. 
Els  ghevalle  datter  of  ghescie; 
Wildi  emmer  die  joncfrouwe  hebben 
Het  sal  yemene  an  sine  rebben 
Van  ons  tween  sekerlike  gaen." 

8580  Die  ander  sprac:  »  Ic  wilt  bestaen: 
Die  joncfrouwe  hier  up  die  weerde 
Willic  winnen  metten  sweerde. 
Ic  wilre  ju  hooft  te  sticken  om  houwen." 
Walewein  seide:  »Ic  wille  betrouwen 

8585  Gode  dat  ghire  qualic  an  lieghet. 

En  si  dat  mi  mijn  swaert  bedriegliet 

Ic  sal  ju  leren  up  desen  dach 

Hoe  Ysemgrijn  te  speelne  plach 

Jeghen  tscaep."    Dander  seide: 
8590  »  Es  dit  jouwe  overmodichede 

Ende  juwe  ridderscap  dat  ghi  toghet? 

Keert  ju  omme  ,  ende  poghet 

Dat  ghi  metter  daet  volcomt 

Dese  grote  worde  die  ghi  noemt." 
8595  —  »  Gi  segt  w^el,"  sprac  der  Walewein. 

Elc  keerdem  omme  in  dat  plein 

Een  verre  stic  metten  orssen  groot, 

Om  dat  si  te  meeren  stoot 

Metter  joeste  souden  gheven. 
8600  Elc  speelde  om  anders  leven. 

Elc  hadde  ene  glavie  na  sijn  ghevouch. 

Yan  bliscepe  die  ridder  louch 

Dat  hi  joste  hebben  soude. 

Metten  sporen  van  roden  goude 
8605  Spoorslaghedi  tors  daer  hi  up  sat. 

Der  Walewein  en  was  ooc  niet  lat: 

Sijn  goede  ors  Gringolet 

Sporslaghedi  in  lanc  so  bet. 

Enen  scilt  voerdi  ridderlike  , 
8610  Ende  den  scacht  ghenendelike 

Tontfanghene  sinen  wedersake. 

Elc  quam  up  and  ren  als  een  drake 

Ghereden  met  scilde  ende  met  spere : 

Elc  die  stac  up  andren  sere, 
8615  Ende  die  vremde  die  gherochte 

Den  stoutcn  Waleweine  so  onsochte 

Jeglien  den  helm  ,  dat  sijn  hovet 
Yander  steke  was  al  verdovet, 
Ende  dat  vander  groter  dracht 

8620  Al  te  sticken  brac  sijn  scacht. 

Ende  mijn  her  Walewein  staken  weder 
So  sere  ,  dat  ors  ende  man  ter  neder 
Metter  druust  vlooch  ter  erde. 
Die  riddre  anders  niet  en  berde 

8625  Dan  oft  hi  doot  hadde  ghewesen  , 
Ende  lach  een  lanc  stic  na  desen 
Sonder  spreken ;  maer  doe  hi  bequam 
Ende  hi  Waleweine  vernam, 
Sittende  up  sijn  ors  van  prise, 

8630  Ende  hi  daer  lach  in  suiker  wise, 

Hi  seide ;  »  Ridder ,  wat  soes  ghesciet , 
Ic  ne  lye  verwonnen  niet. 
Laet  mi  monteren,  ic  sal  ju  sciere 
Te  weten  doen  mine  maniere. 

8635  So  helpe  mi  God  die  mi  gheboot, 
Maghic,  ic  sal  u  slaen  te  doot, 
So  ic  den  meneghen  hebbe  ghedaen." 
Walewein  seide:  »  Dits  sere  mesdaen, 
Dat  ghi  mi  dreecht.    Ic  mochte  mi  wel 

8640  Wreken,  waric  tuwart  fel; 

Gi  ligt  hier  noch  vor  mine  voete. 
Maer  staet  up  met  goeder  moete , 
Ende  sit  up  ju  ors  ooc  mede 
Ende  danne  vecht  juwe  vermetelede: 
8645  Dat  es  ju  tbeste,  wetic  wale." 

Die  ander  sprac :  » Ilets  hovesce  tale 
Dat  ghi  segt;  waer  dat  ghi  wilt 

Mi  upglieef  swaert  ende  scilt , 

Ende  vor  mi  cnielen  ende  bidden  glienade, 
8650  Ie  soude  mi  daer  up  beraden 

Ende  doen  juwe  ghenadechede." 

Der  Walewein  antworde  ende  seide : 

»  Ridder ,  hoe  comt  dat  ghi  dit  segt  ? 

Wetti  niet  dat  ghi  hier  legt 
8655  Neder  vor  mine  voete  int  sant? 

Wildic,  ic  sloughe  ju  doot  thant. 

Recht  ju  up,  sit  up  ju  paert, 

Ende  dan  doet  dat  ghi  begheert." 

Die  felle  ridder  wart  up  mettien 
8660  Ende  bescreet  sijn  ors  na  dien: 

Sijn  swaert  trac  hi  sonder  beden  , 

Dat  goet  ende  tangher  was  van  snede. 

Hi  begonste  daer  na  saen 

Up  den  here  Waleweine  slaen 
8665  In  diere  ghebare ,  weet  vor  waer , 

Oft  hine  te  stucken  soude  houwen  daer. 

Ende  als  mijn  here  Walewein  siet 

Dat  anders  ne  mach  wesen  niet, 

Begonste  hi  up  den  ridder  weder 
8670  Slaen,  ende  haddene  na  ter  neder 

Gheslegen  metten  eersten  slaghe. 

Hi  sprac:  »  Biden  goeden  daghe  , 

Ridder,  ghi  sijt  te  miwaert  wreet! 

Maer  ic  doe  ju  enen  heet, 
8675  Maghic,  ic  sal  ju  thooft  afslaen. 

Ghi  wet  wel,  in  hebbe  ju  niet  mesdaen , 

Ende  ghi  versoect  mi  doot  te  slane." 

Doe  ghinc  hem  mijn  [her]  Walewein  anc 

Ende  wondene  al  achter  een 

8680  Te  seven  steden  eer  hi  ghefeen. 

Ende  die  andre  werde  hem  nochtan 
Weder  jeghen  den  stouten  man. 
Hi  hadde  een  ors  dapper  ende  goet 
Ende  dede  menich  fel  ghemoet, 

8685  Ende  meneghen  keer  up  Waleweine. 
Dat  gras  was  oft  met  roden  greine 
Besperst  [was]  ,  also  waest  ghedaen. 
So  scone  slaghe  sach  noit  man  slaen 
Also  dese  twee  nti  hier  daden; 

8690  Doch  was  die  ^remde  meest  verladen, 
Want  hine  conste  met  ghenen  dinghen 
Onstaen  dat  swaert  metten  ringhen. 
Der  Walewein  was  hem  so  wreet, 
Dat  hi  sijns  ghenen  raet  en  weet ; 

8695  Ende  nodan  van  groten  danghiere 
Soen  wildi  in  ghere  maniere 
Ghenade  bidden  den  rudder  stout. 
Sine  herte  wart  hem  vlau  ende  cout 
Dort  bloet  dat  hem  uut  sinen  wonden 

8700  Ghelopen  was  in  dien  stonden. 
Nu  sijn  sine  anwissen  swaer. 
Wech  ende  weder  dreef  hine  daer , 
Mijn  her  Walewein ,  in  dat  pare : 
Sine  slaghe  waren  so  starc  , 

8705  Dat  hi  den  ridder  daer  ter  stede 

So  sere  mesvoerde,  dat  hi  tgherede 
Altoes  behouden  mochte  niet  langher ; 
Ende  metten  'swerde  goet  ende  tangher 
Dedi  hem  daer,  sonder  lieghen, 

8710  Sijn  hooft  twee  screden  verre  of  vlieghen. 
Die  lichame  viel  ter  aerde  doot: 
Die  siele  voer  daer  God  gheboot. 

Alse  Ysabele  in  den  stride 

Den  riddere  doot  sach  soe  was  Mide: 
8715  Ne  claghedene  die  joncfrouwe  niet  ooc. 

Mijn  her  Walewein  liet  den  gooc 

Ligghen,  ende  nam  des  ridders  paert, 

Ende  setter  boven  metter  vaert 

Ysabelen  sonder  letten. 
8720  Si  ghingen  hem  ten  weghe  setten 

Ende  reden  haren  vullen  telt. 

Die  vos  liep  voren  up  dat  velt. 

Blide  was  hi  dat  der  Walewein 

Versleghen  hadde  den  vilein. 
8725  Doe  begonste  die  sonne  gaen 

Te  Gode  vanden  avonde  saen  ; 

Maer  dies  waren  si  confuus: 

Sine  saghen  casteel  no  huus  , 

No  nieuwer  daer  si  mochten  varen. 
8730  Ende  die  nacht  quam  sonder  sparen , 

So  dat  si  moesten  bi  donkere  riden 

Bi  node  vorwart  toten  tiden 

Dat  si  die  mane  saghen  risen  , 

Die  hem  lichte  met  jolise. 
8735  Ooc  so  lichten  hem  die  sterren. 

Daer  vernamen  si  van  verren 

Scemerende  als  eene  tortij  tse  claer: 

Daerwart  voren  si  vaste  naer 

So  langhc  stout  in  dat  groene  , 

8740  Dat  si  van  enen  pauwelioene 

Ge  ware  worden.    Ende  alsi  quamen 

Al  daer  voren  si  vernamen 

Al  dure  staende  taflen  gherecht. 

Daer  was  harde  scone  lecht , 
8745  Ende  daer  was  een  hertoghe  gheseten 

Met  vele  ridders  ,  doe  ic  ju  weten. 

Daer  dienden  cnapen  hovescelike.  * 

Der  Walewein  die  sprac  liaestelike: 

» Scone  lief,  al  sonder  dangliier 
8750  Wi  moeten  tavont  eten  hier , 

Eist  haer  wille  die  hier  sijn  nu." 

Die  joncfrouwe  seide:  » Ic  segghe  ju, 

Mine  hongerde  noit  also  sere." 

—  »  Bi  Gode,"  sprac  Walewein,  »  grote  onnere, 
8755  Dat  wetic  wel,  so  sal  hier  risen , 

Waernen  si  ons  van  harre  spise." 

Doe  heette  Walewein  vanden  paerde 

Ende  sette  die  joncfrouwe  up  die  aerde 

Vanden  orsse  daer  soe  up  sat, 
8760  Ende  hi  hant  bede  die  paerde  na  dat 

An  enen  boom  die  daer  stoet, 

Ende  hi  nam  metter  spoet 

Bi  der  hant  die  joncfrouwe  daer 

Ende  ghinc  int  pauwelioen  daer  naer 
8765  Al  ghewapent,  maer  hi  dede 

Sinen  helm  of  duer  hovescede. 

Den  hertoghe  groette  hi  voren  dan  , 

Om  dat  hi  hem  dochte  een  edel  man  , 

Ende  hi  hoghest  gheseten  was. 

8770  Daer  na  groette  hi ,  alsict  las, 

Die  andre  lieren  al  durenture. 

Die  hertoghe  sprac  ter  selver  ure; 

»Wie  sidi,  ende  hoe  sidi  bedacht 

Dat  ghi  te  deser  tijt  vander  nacht 
8775  Hier  comt  ghereden  in  dit  woeste?" 

Walewein  antworde  ;  »  Here ,  yt  moeste      (  ' 

Wesen  aldus,  het  stont  so  nouwe." 

Die  hertoghe  sprac:  »  Ende  dese  joncfrouwc  , 

Eest  ju  suster  jof  uwe  amie  ?  " 
8780  Walewein  antworde :  »  Here  ie  lie 

Dat  soe  mine  amie  si." 

Doe  sprac  die  hertoghe :  » Hier  moghedi  vri 

Tameer  wesen  ;  ende  sal  ju  doen 

Gheven  them  ende  venisoen. 
8785  Ic  sal  ju  gherne  doen  tamere 

Testeren  duer  alre  ridders  ere , 

Dor  alre  vrouwen  ere  mede." 

—  »  God  lone  ju,  here,  uwer  hovescede  ! " 

Sprac  Walewein.    Die  hertoghe  saen 
8790  Seide  tote  hem:  »Riddere,  gaet  dwaen, 

Ghi  ende  juwe  amie  heide." 

Der  Walewein  deedt,  dat  hem  te  leide 

Comen  sal  in  corter  ure, 

Hine  hebbe  meer  dan  aventure. 
8795  Ysabele  ende  die  ridder  fier 

Hebben  ghedweghen,  ende  si  gaen  hier 

Int  scoenstc  vander  taflen  toe. 

Hovescelike  diende  men  hem  doe. 

Bede  van  ate  ende  van  dranke 
8800  Waersi  ghefesteert  te  dancke. 

Ende  alsi  ten  besten  saten 

50  verlanghede  utermaten 
Den  hcrtoghe  om  sinen  sone  , 

Ende  seide :  »  Hi  en  es  niet  gliewone 
8805  Aldus  te  merne:  waer  mach  hi  wesen?" 
Als  hi  dit  seide  recht  met  desen 
Horden  si  crijscen  ende  mesbaren 
Ende  roepen :  »  Hoe  hebbewi  ghevarcn  I 
Ketivcj  wat  sullewi  doen  numere, 
8810  Want  doot  es  onse  lieve  joncherel" 
Dus  quamen  si  ten  pauwelgoene 
Ende  brochten  gheladen  met  venisoene 
Enen  somer.    Si  riepen:  »OwachI" 
Want  up  enen  andren  somere  so  lach 
8815  Een  doot  lichame  sonder  hovet; 
Ende  si  brochten ,  dies  ghelovet , 
Dat  hooft  selve  bi  den  hare 
Met  wene  ende  met  mesbare. 

51  heetten  vor  dat  pauwelioen 
8820  Ende  lieten  staen  dat  venisoen: 

Si  leetden  inwart ,  also  ic  u  segghcn  mach , 
Den  somer  daer  die  dode  up  lach  , 
Die  dursteken  was  ende  duerhouwen  , 
Daer  men  ane  mochte  scouwen 

8825  Meneghe  diepe,  versce  wonden. 

Die  lichame  die  was  in  dien  stonden 
Al  vercout  na  mijn  verstaen  , 
Ende  hadde  sijn  bloeden  laten  staen  ; 
Neware  also  boude  als  hi  doe 

8830  Int  pauwelioen  quam ,  als  ene  coc 
Die  men  dodet  ende  ondoct 

Begonste  lii  bloeden  metter  spoet : 
Die  wonden  ondaden  alle  wide : 
Tbloet  liep  ute  an  elke  side. 

8835  Dit  hevet  der  Walewein  versien, 
Ende  hi  bepeinsde  hem  met  dien: 
Ili  seide :  »  Helpt  God  van  hemelrike  , 
Dit  es  die  ridder  ,  sekerlike  , 
Dien  ic  verslouch  up  dat  woeste : 

8840  Dits  ene  dinc  die  wesen  moeste : 
Exemple  magie  hier  wel  sien  , 
Want  eer  hi  hier  quam  vordien 
Ne  bloede  hi  niet;  maer  nu  ten  stonden 
So  verstormen  sine  wonden 

8845  Om  dat  iet  bem  diene  verslouch. 

Ic  duchts  datter  mi  groot  onghevouch 

Of  comen  sal,  dat  wetic  wel, 

Oft  God  en  betre  selve  mijn  spel." 

Also  oude  als  die  hertoghe  ghesach 
8850  Doot  sinen  sone  riep  hi :  »  Owach  I  " 
Ende  :  »  wacharmen ! ' '  utermaten  , 
Ende  begonste  hem  sere  meslaten. 
Hi  wranc  sine  hande,  hi  trac  sijn  haer, 
Bi  groten  scerven  uut  al  daer. 
8855  Hi  riep:  »  Wie  heeft  mi  minen  sone 
Gherooft ,  die  mi  was  ghewone 
Te  vertroosten e  in  allen  sere  ? 
Ic  bem  verscroven  vortwertmere  ; 
In  mach  niet  meer  blide  wesen." 
8860  Ende  hi  sach  neder  met  desen 
Up  den  lichanie  van  sinen  kinde 

Met  harde  groter  ellinde. 

Hi  begreep  thooft  ende  dwanct  an  hem. 

Ie  weet  wel  dat ,  ende  seker  hem  , 
8865  Dat  noit  man  in  al  erderike 

So  sere  ende  so  hertelike 

Ne  mesbaerde  so  hi  dede  diere  stont. 

Hi  custe  die  oghen  ende  den  mont , 

Die  valu  waren  ende  onghedaen  , 
8870  Also  hem  ibloet  was  ontgaen. 

Hi  viel  sevenwarf  achter  een 

In  ommacht  eer  hi  ghefeen ; 

Ende  en  haddemenne  niet  daer  of  verdreven 

Bi  crachte ,  hi  warre  doot  up  bleven. 
8875  Ende  om  dat  hi  van  eerst  begonde  bloeden, 

Die  dode  lichame  ,  ende  hem  verspoeden , 

Ende  hi  te  voren  groot  no  clene 

Ne  bloede ,  begonsten  si  alghemene 

Dat  te  merkene  harde  sere  , 
8880  Ende  seiden  alle  tote  haren  here: 

»  Here ,  sijts  seker  wel  te  voren  , 

Die  ju  ghedaen  hevet  desen  toren 

Ende  brocht  heeft  in  parlemente  , 

Hi  es  binnen  in  deser  tente  ; 
8885  Ende  wi  wanens  wel  wesen  vast 

Dat  het  heeft  ghedaen  ju  gast. 

Wie  mocht  anders  hebben  ghedaen  ? 

Die  hertoglie  antworde  saen: 

» Wistic  die  waerheit  vander  sake 
8890  So  soudic  te  bet  te  ghemake 

Wesen  ;  want  ic  soude  mi  wreken 

So  wel ,  men  souder  af  sj)reken 

Van  nu  tote  ane  den  domesdach." 

Der  Walewein  noit  en  placli 
8895  Fayt  te  loechene  dat  hi  dede, 

Daer  hi  of  wiste  die  waerhede. 

Doe  Lecfonste  die  hertos;he  lyen 

W^aleweine  di»t  >fek ,  dies  hi  lyen  ^ 

Begonste  ,  dat  die  meneghe  node  soude  doen. 
8900  Die  hertoghe  sprac  toten  baroen : 

»  Ghi  sijt  een  coene  mordenare , 

Dat  ghi  durt  lyen  openbare 

Vander  mort  yan  min  en  kinde , 

Dat  ie  so  sere  met  herten  minde." 
8905  Der  Walewein  ne  sweech  niet  stille : 

Hi  sprac:  »  Hei^e ,  gi  segt  uwen  wille; 

In  was  noit  mordenare  gheheten. 

Jou  sone  wilde  mi  emmer  veeten 

Ende  mijn  lief  ontcrachten  ooc. 
8910  Hi  hiet  mi  snodel  ende  gooc, 

Ende  hi  onthaelde  sinen  loop 

Ende  seide  ic  soude  hebben  den  coop; 

Van  minen  lieve,  sonder  andre  vrie, 

So  wilde  hi  maken  sine  amie. 
8915  Hi  reet  up  mi  met  sinen  spere. 

Here,  doe  settic  mi  ter  were 

Ende  veldene  enewaerf  ter  neder; 

Ende  als  hi  upghestaen  was  weder, 

Dat  bi  minen  ghedoghe  was, 
8920  Ne  wilde  hi  niet  ghemoeden  das; 

Maer  hi  begonste  sweren  saen 

Dat  hi  mi  daer  soude  doot  slaen  , 

Ende  hi  vernieude  die  bataelge. 

Wel  na  haddie  ghespeelt  ter  faelge; 
8925  Maer  God  gaf  mi  die  aventure 

Dat  ickene  daer  ter  selver  ure 

Nedervelde  al  verdovet. 

Ic  beette  ende  slouch  hem  of  tliovet. 

Liever  dedict  liem  dan  hi  mie. 
8930  Gliescie  daer  of  wats  ghescie  , 

Bi  minen  rechten  kerstinnede  , 

Ie  hebbe  jn  hier  die  rechte  waerhede 

Gheseit  al  bloot  also  soe  was." 

Die  hertoghe  sprac,  ghelooft  mi  das: 
8935  »Lace,  hadden  een  edel  man  doot 

So  en  haddie  en  ghene  noot; 

Maer  datten  een  dorper  heeft  versleghen 

Dat  mach  miere  herten  wel  treglien  : 

Des  salie  mi  wreken  alst  behoeft. 
8940  Van  ju,  die  mijn  herte  verdroevet 

Ende  hebt  brocht  in  swaren  wene." 

Hi  hiet  den  ridders  al  ghemene 

Dat  si  den  ridder  sullen  vaen 

Ende  sine  amie  also  saen, 
8945  Die  quade  pute  ,  die  quade  valande  , 

Ende  si  hare  daden  alle  die  scande 

Die  noit  hoeren  w^as  beraden. 

Des  hertoghen  volc  el  niet  ne  daden 

Dan  si  scoten  alle  ghemene 
8950  Up  den  stouten  Waleweine. 

Eer  hi  ghinc  sitten,  die  ridder  vri, 
Dede  hi  sine  wapene  uut,  bedi 

Om  dat  gliene  hovescede  hadde  ghewesen 
Haddi  ghewapent  gheten  met  desen 

8955  Heren  ,  diene  nu  willen  doen  sterven 
Ende  OOG  Ysabelen  bederven. 
Nu  ghinc  claghen  die  ridder  fier 
Dat  hi  niet  en  hadde  al  hier 
Tgoede  swaert  metten  tween  ringhen. 

8960  Al  dat  volc  ghinc  up  hem  dringhen 

Ende  dienden  hem  van  groten  slaghen. 
Some  wierpsi  baneke  ende  scraghe  , 
Ende  some  vinghen  si  ten  swaerde, 
Daer  was  menich  die  begaerde 

8965  Waleweine  ;  te  sinen  wacharmen 
Si  namen  piken  ende  ghisarmen 
Ende  glavien  ende  stave  : 
Steken  ende  slaghe  si  hem  gaven  , 
Waleweine ,  den  ridder  milde  , 

8970  Die  van  enen  vasten  scilde 
Enen  ridder  heeft  gherovet: 
Hi  traken  ter  aerde  al  verdovet, 
Ende  ontwranc  hem  metter  druust 
Ende  met  crachte  uter  vunst. 

8975  Dus  verboude  hem  die  wigant , 

Ende  ghinc  hem  weren  al  te  hant , 
Ende  slouch  vaste  wecli  ende  weder. 
God  wat  slouchiere  al  te  neder! 
Yier  slouch  hi  doot  te  viere  slaghen  ^ 

8980  Ende  strecter  hem  ende  laghen  ,  p 

Ende  gaven  stappans  aincn  geest.        y  y 

Die  vos  hi  maecte  groot  horeest : 

Hi  scuerde  meneghen  te  sinen  scande^ 

Bede  met  poten  ende  met  tanden  , 
8985  In  die  bene  ende  int  ansichte : 

Vleesc  ende  vel  haeldi  bedichte 

Neder,  daer  dat  rode  bloet 

Dapperlike  ute  liep  ende  woet. 

Ene  clene  helpe  es  dicke  goet! 
8990  Hi  dede  daer  menich  gbemoet 

üp  die  Waleweine  meest  uplaghen. 

Met  groter  smerte ,  met  swaren  slaghen  , 

Hevet  daer  ene  partie  ghevaen 

Ysabelen,  ende  na  mijn  verstacn 
8995  So  wilden  sise  metter  jacht 

Wech  leden  ende  hebse  vercracht; 

Maer  dat  daer  was  te  diere  noot 

Een  edel  man  die  dat  verboot. 

Hi  seide  hine  soude  in  ghenen  kere 
9000  Ghedoghen,  duer  alre  vrouwen  ere, 

Datmen  hare  dade  sulken  scamp, 

Al  hadsoe  els  alsulken  ramp. 

Nu  staet  met  Waleweine  wel  nouwe 

Ende  met  Ysabelen  der  joncfrouwen. 

9005      Her  Walewein  slaet ,  hi  steect ,  hi  kerft , 
Hi  es  die  den  meneghen  ontherft 
Ende  beraet  toren  ende  scande. 
Hi  dede  of  vlieghen  arme  ende  hande  , 
Ende  maecte  so  groten  mort , 

9010  So  dat  die  dode  weder  ende  vort 
Laghen  so  dicke  ,  dat  was  wonder  5 
Maer  W  alewein  moeste  bliven  tonder  ^ 
Want  des  hertoghen  cracht 

Wies  altoos  met  groter  macht, 

9015  Ende  vele  hadden  hem  bin  dien 
Tan  ^vapenen  wel  vorsien  , 
Ende  sloughen  van  Lachten  ende  van  voren 
Alle  up  den  ridder  uutvercoren, 
Ende  harderden  dit  also  langhe  , 

9020  Dat  sine  velden  bi  bedwanghe , 

Ende  bonden  hem  voete  ende  hande  , 
Ende  daden  hem  wel  grote  scande. 
Alse  aldus  leden  was  dese  vlaghe 
Die  hertoghe  seide :  »  Toten  daghe 

9025  Salmenne  houden,  dat  ic  sal  varen 
In  minen  casteel  sonder  sparen  , 
Daer  sullen  hem  mine  baroen 
Beraden  hoe  sine  best  verdoen. 
Ende  sine  amie,  die  quade  scite, 

9030  Salie  doen  sterven,  te  verwite 

Hem ,  die  mi  dit  hevet  ghedaen." 
Ende  men  dede  also  saen 
Als  die  hertoghe  dit  gheboot. 
Men  nam  ware  ende  wachte  groot 

9035  Te  minen  her  Waleweinewaert. 

Die  hertoghe  jammerlike  ghebaert: 
Hine  sliep  binne  al  der  nacht  niet: 
Dat  dede  hem  sijn  groot  verdriet 
Dat  hi  hadde  int  droeve  ghelaet. 

9040  Smorghens  in  die  dagheraet 

Porrede  hi  met  siere  meisniede. 
Daer  waren  vele  droever  liede 
Om  die  dode.    Ende  Ysabele 
Was  ghevoert  met  feilen  rivele. 

9045  Ende  die  vos,  alse  hi  sacli 

Dat  hi  sinen  sere  niet  helpen  mach 
Liet  hi  hem  vanghen  ,  seit  men  mi  ; 
Ende  men  vinckene  ooc  bidi 
Om  dat  hi  toehorde  den  ridder  snel, 

9050  Ende  om  dat  hi  hem  halp  so  -VTel ; 

Want  hi  den  meneghen  hadde  ghebeten 
Dies  hi  (jualike  mochte  vergheten  , 
Ende  ghescuert  vlesc  ende  vel. 
Hier  bi  vincmenne  ,  dat  weet  wel. 

9055  Nu  vaert  die  hertoghe  met  siere  proie 
Te  sinen  castele  met  groten  vernoie. 
Dat  pauwelioen  was  gheturst , 
Ende  Waleweins  doot  es  ghevurst 
Tote  dat  die  hertoghe  weten  mach 

9060  Hoe  hine  lelichst,  sonder  verdrach, 
Mach  doen  sterven  cortelike. 
Nu  comt  die  hertoghe  serichlike 
Te  sinen  castele  ,  ende  hi  ontboot 
Vrient  ende  maghe  te  siere  noot , 

9065  Ende  dat  si  souden  vor  alle  dinc 
Comen  besien  den  jonghelinc , 
Den  jonghen  hertoghe  ,  haren  here. 
Daer  quam  menich  met  groten  sere. 
Eerlij c  ,  na  landsheren  doene  , 

9070  Was  des  hertoghen  sone,  die  coene, 
Ghehuut  ende  ghedaen  ter  arde. 
Doe  quam  die  hertoghe  ende  begarde 
Dat  men  stappens  openbare 
Soude  rechten  over  den  mordenare 

9075  Die  hem  die  rouwe  hadde  ghedaen. 

Doe  antworde  hem  [een]  ridder  saen  , 
Hi  seide :  »  Here ,  ghi  waert  onvroeder 
Dan  een  kint,  lieti  sinen  broeder 
Niet  comen  ende  hem  sien  die  wrake : 

9080  ïli  souder  omme  sijn  tonghemake. 

Ende  hi  sal,  mi  en  heghe  mijn  waen  , 
Vanden  tornoye  sijn  comen  saen. 
Hi  sal  den  ridder  helpen  trahinen, 
Die  ju  heeft  brocht  in  deser  pine, 

9085  Hi  sal  driven  den  rouwe  groot 
Om  sijns  liefs  broeder  doot. 
Maer  latene  in  den  carkere  bliven 
Tes  hi  comt :  men  salne  ontliven 
Vor  hem  ende  vor  ons  allen  dan.'' 

9090  Dies  volghede  menich  edel  man, 
So  dat  die  hertoghe  otrihierde. 
Al  wildic  selve  ie  en  visierde 
Niet  hoe  sware  vanghenisse  si  daer 
Hadden  ende  so  groot  mesbaer. 

9095  Mijn  here  Walewein  ,  die  coene  deghen  , 
Was  met  ysere  so  sere  besleghen , 
Ende  Ysabele  ,  die  joncfrouwe  fine, 
Hadde  omtrent  hare  bene  vingherline  ; 
Ende  die  carker  onghedouden 

9100  Was  so  diep  ,  dat  si  van  coude 
Bina  daer  verdorven  waren  , 
Want  daer  liepen  die  zeebaren 
Al  omtrent  thare  onbate. 
Ooc  vloyder  in  te  someghen  gate 

9105  Vele  waters  ooc  tote  dien  , 

So  dat  si  somwile  toten  cnien 

Int  water  saten  onder  hen  tween. 
Ic  weet  wel  dat  harre  gheen 
Hadde  eer  ghelaten  daer  sijn  leven, 

9110  Newaer  den  troost  dien  si  glieven 
Mallic  andren  in  dat  meskief. 
Der  Walewein  seide :  »  Wel  soete  lief 
Tonrechte  liebdi  dit  mesval: 
Dur  mi  hebdi  dit  ongheval. 

9115  Haddic  ju  ghelaten  in  juwe  ere 

Ghine  waert  niet  comen  tcsen  sere. 
Ic  bemre  of  ocsuun  becli." 
Ysabele  antworde;  »  Ay  mi, 
Dat  ghi  dit  segt ,  soete  amijs ! 

9120  In  wilde  niet  sijn  int  paradijs 

Ende  ic  ju  wiste  in  desen  rouwe. 
Sal  deen  den  andren  sijn  ghetrouwe 
Wi  moeten  hegheren  eens  te  sine 
In  weelden  ende  in  alre  pine," 

9125  Walewein  horde  die  vriendelichede 
Die  Ysahele  tote  hem  sede: 
Hi  peinsde  wel  dat  die  joncfrouwe 
Hem  met  herten  was  ghetrouwe. 
Die  ridder  ende  die  goedertiere 

9130  Sijn  in  den  carker  onghehiere 
Al  den  nacht  up  deser  claghe. 
Men  brochte  hem  ten  andren  daghe 
Broot  ende  water  encie-  bore  wat. 
Si  hadden  varinc  ghetèn  dat. 

9135  Die  carcwardre  was  harde  fel: 
Hi  horetse  dicke  claghen  wel 
Van  honghere  ende  van  coude  swaer; 

Hine  achte  niet  op  hare  mesbaer, 

Maer  meiilchwarven  seidi  dat , 
9140  Datmen  Waleweine  up  een  rat 

Ylechten  soude ,  ende  sine  amie 

Glieven  soude ,  sonder  andre  vrie  , 

Stalcnecliten  ende  vulen  garsoenen 

Haren  wille  mede  te  doene. 
9145  Dit  seidi  om  hem  te  vererren. 

Ooc  nam  hi  enen  stoc  van  verre 

Ende  slouch  Waleweine  daer  mede, 

Diet  (jualike  verdrouch  ende  sede: 

»  Du  best  een  fel  pautenier , 
9150  Dattu  dus  enen  prisonier 

Souds  slaen  in  dusdaenre  stede, 

Die  gheen  ghebruuc  heeft  sire  lede." 

Mettien  scoot  hi  achter  hem  saen, 

Maer  hine  mochte  niet  varre  gaen 
9155  Yan  den  ysere,  dat  den  deghen 

Omtrent  die  bene  was  gheslegen. 

Walewein  was  serich  ende  tonghemake 

Dat  hijs  nemen  mochte  ghene  wrake. 

Sere  weende  ooc  Ysabele, 
9160  Die  goedertiere  damosele, 

Omme  die  grote  pijnlichede 

Die  men  haren  lieve  dede. 

Dien  dach  dure  ende  den  nacht  lanc 

Bleven  si  daer.    Groot  ende  stranc 
9165  Was  hare  claghen  ende  hare  mesbaer. 

Ysabele ,  weet  wel  vorwaer , 

Omhclscden  daer  dusghedancn 

Waleweine ,  cndc  macctc  met  haren  tranen 

So  nat  sijn  anscijn ,  dat  ter  stede 
9170  Men  mocht  ghedweghen  daer  [diej  w^e. 
Walewein  dede  die  selve  maniere, 
Ende  weende  om  die  goedertiere, 
Dat  hise  sach  in  al  suiker  noot. 
Soe  sprac:  »  Lief ,  laet  ons  die  doot 
9175  Aldus  helsende  ontfanglien, 

Want  hier  en  es  gheen  ontganghen." 

Die  carcwardre  ,  die  onghetrouwe , 
Quam  Sanders  [daechs]  toter  joncfrouwen 
Ende  tote  Waleweine  den  here, 

9180  Ende  brochte  hare  lijfnere  , 

Dat  was  een  brodekijn  so  clene, 
Een  man  hadder  viere  allene 
Wel  gheten  te  sine  dele; 
Ende  water  te  enen  viercndele 

9185  Was  hen  ghegeven  onder  hem  tween. 
Dies  droeghen  si  wel  over  een 
Ende  deelden  mallic  andren  jeghen. 
Noch  anderwerven  hevet  ghesleghen 
Die  carcwaerdre  den  ridder  stout, 

9190  Hi  seide :  »  Twi  bcstu  mi  dus  onhout? 
Dune  souds  ghenen  prisonier 
Dus  antieren.    Iladdic  di  hier  , 
Ic  soude  di  so  berechten  dan  , 
Dune  daets  nemmerme  edelen  man 

9195  Scande  no  lachter  in  deser  maniere." 
Die  ander  was  fel  ende  putertiere, 
Ende  sloucli  metten  stocke  te  meer 
Den  here  Waleweine  ,  die  sijn  seer 

Vernieude  ende  begonde  vererren, 

9200  Hi  sprac :  »  Twi  slaestu  mi  van  verre  ? 
Twine  comstu  mi  bet  nare  ?  " 
Dander  sprac :  »  Her  mordenare , 
Gbi  hadt  mi  vele  lievere  scande 
Dan  ic  quame  onder  uwe  liande." 

9205  Doe  slouch  bine  derdewerf  echt 

Ende  gherocbte  die  joncfrouwe  recht 
Up  hare  bant,  datse  bloede. 
Walewein  saecht  ende  bi  spoetde 
Hem  selven  ende  warp  hem  utcn  kere, 

9210  Wel  na  verw^oet ,  ende  uter  were : 
—  »  Ja  rybaud  ,  hevestu  teblouwen 
Die  joncfrouwe  ,  het  sal  di  rouwen." 
Ende  hi  ghelauwe  metten  handen 
Met  al  slere  cracht  die  banden 

9215  Ende  tracse  ontwe,  die  degen  coene, 
Dat  onmoghelijc  es  te  doene  5 
Ic  waent  die  Godscracht  dede ; 
Maer  seker  wetic  die  waerhede  , 
Dat  hiere  hem  selven  maecte  quite. 

9220  Yreselijc  liep  hi  te  verwite 

Na  den  quaden  valscen  dief, 
Den  carkerwarder ,  die  sijn  lief 
Ende  hem  selven  hadde  teblouwen : 
Hi  ghelouwen  bi  der  mouwen, 

9225  Daer  hi  doe  ter  selver  ure 

Den  enen  voet  hadde  buter  dure. 
Daer  trac  hine  ten  quaden  spele 
Inwaert ,  ende  namcne  bider  kele  , 
Ende  warpene  onder  sine  voetc , 

9230  Ende  stakene  also  onsoete  , 

Dat  lii  hem  die  herssenen  sparsen  dede 
Ende  hi  gaf  den  gheest  ter  stede. 
Hi  sprac :  »  Lich  daer !  ic  hebbe  di  wel 
Betaelt  dattu  te  mi  waers  fel." 

9235      Den  staf  daer  bi  mede  was  gbeslegben 
Nam  mijn  ber  Walewein,  die  degben  : 
Toter  joncfrouwen  gbinc  bi  sciere^ 
Hi  seide :  »Lief  wel  goedertiere, 
Ic  hebbe  ju  gbewroken  van  dat  ghi 

9240  Teblouwen  waert.    Ooc  siülewi 

Yan  hier  ontgaen;  ic  hebbe  versleghen 
Den  carcwardere.    ïli  moeste  pleghen 
Die  bitter  doot  daer  ic  toesach. 
In  weet  watter  of  comen  mach 

9245  Anders  dant  tonser  bate  waert  gaet. 
Ic  wille  ju  segglien  minen  raet: 
Den  staf  daer  hi  ons  mede  slouch 
Die  es  wel  mijn  ghevouch. 
Miere  vingherline  ben  ic  ooc  los. 

9250  Blide  soude  sijn  wist  die  vos 

Dat  mi  gheluc  dus  es  verbaert. 
Joncfrouwe,  ne  sijt  niet  vervaert; 
Ic  ne  laets  om  ghene  pine 
In  make  ju  quite  der  vingherline." 

9255  Der  Walewein  hi  gbinc  haren tare 

Ende  wart  van  enen  stene  gheware  : 
Dien  so  heeft  [hi]  upghenomen 
Ende  es  toter  joncfrouwen  comen, 
Ende  slouch  hare  tyser  of  ter  vaert. 

9260  Hi  seide :  »  Ay  God ,  of  mijn  swaert 

Hier  nu  ware  metten  tween  ringhen  , 

Die  hertoghe  soude  mi  niet  dwinghen , 

In  soudene  slaen  in  sine  saie 

Ende  sine  liede  altemale. 
9265  Doch  salie  nemen  mine  aventure." 

Ende  hi  ghinc  ter  selver  ure 

Toten  carcwaerdre  daer  hi  lach: 

Een  swert  hi  hem  hebhen  sach 

Ghegort ,  dat  heeft  hi  hem  ghenomen  , 
9270  Ende  sine  slotele ,  ende  hi  es  comen 

Ter  carkerduere  die  hi  sloot. 

Hi  lovede  Gode,  dat  hine  ter  noot 

Hadde  verlost ,  ende  hine  also 

Begonste  succorsen.    Blide  ende  vro 
9275  Ghinc  hi  tote  Ysahclen  ende  seide : 

»  Goet  lief,  ic  weet  wel  die  waerheide  , 

Dat  God  ons  met  siere  cracht 

Heeft  versien.    Wi  sullen  te  nacht 

Van  henen  porren  te  goeder  bede. 
9280  Die  ons  sal  letten,  te  groten  lede 

Saelt  hem  comen,  ter  groter  scande." 

Die  joncfrouwe  sprac:  »  Ghine  moet  ju  handc 

An  niemene  doen,  want  ghi  moghet  wale 

Alt  volc  verstormen  in  die  sale 
9285  Ende  up  ons  maken  groot  gherochte. 

Waert  dat  also  comen  mochte  , 

Dat  wi  ontghingen  metten  live  , 
So  en  gheviel  noit  man  no  wivc 
So  sonderlinghe  aventure." 
9290  Der  Walewein  sprac:  »  ScOnc  creature, 

Bies  en  hebt  en  glienen  ducht ; 
Ic  hebs  harde  clenen  Aa-ucht 
Wine  sullen  hebben  onsen  wille  al." 
Si  bleven  daer  sonder  ghescal 
9295  Toten  avonde  ,  horic  lesen  , 

Ja  langhere ;  weet  ^wel  ,ƒ  mocht  wesen 
Nalichts  bi  der  middernachte. 

Der  Walewein  sprac :  »  Men  sal  ons  verwachten  ^ 

Weten  nu  gaen  al  te  hant." 
9300  Hi  nam  die  joncfrouwe  achemant 

Ende  ledese  met  hem  sonder  gheluut 

Al  liselike  ten  carkere  uut. 

Tswert  drouch  hi  baer  ,  die  ridder  vrii 

Dus  trocken  wech  soe  ende  hi. 
9305  Alsi  die  carkerdore  leden 

Sine  wisten  te  welker  stede 

Dat  si  gheraecten ,  no  bekinden. 

Tere  duere  comen  si  ende  vinden 

Dat  soe  besloten  was  ;  newaer 
9310  Si  saghen  licht  in  die  camere  daer. 

Die  slotele,  die  te  draghene  plach 

Die  carcwaerdre ,  nam  Walewein  ende  sacli 

Offer  enech  daer  ghinc  toe. 

Doch  hevet  hi  enen  vonden  doe, 
9315  Ende  onsloot  die  camere  sciere. 

Hi  ghinc  [in] ;  in  ghere  maniere 

Ne  wildi  achter  laten  sijn  lief 

Dor  noot,  dor  vrese  no  dor  meskiefè 

Daer  hebsi  ten  selven  stonden 
9320  Viere  ridders  slapende  vonden 

Up  viere  bedden  van  groter  weerde: 

Bi  hem  hinghen  hare  goede  sweerde, 

Ende  hare  wapene  an  die  masiere. 

Daer  sach  Walewein ,  die  degheii  fiere  , 
9325  Die  ridders  slapen  :  om  gheen  goet 

Ne  dadi  hem  anders  dan  al  goet ; 

Hi  peinsde  het  ware  dorperhede. 

Daer  vant  hi  ter  selver  stede 

Sine  goede  vaste  wapene  al. 
9330  Hi  was  blide  om  dat  gheval , 

Ende  hi  deetse  stappans  an. 

Die  joncfrouwe  halp  hem  al  dat  si  can. 

Niemene  ne  wart  ontwaken  daer, 

Uter  Gameren  ghingen  si  daer  naer. 
9335  Tswaerd  drouch  emmer  die  deghen : 

God  wilde  siere  hulpe  pleghen! 

Hi  hadde  in  die  camere  te  voren 
Eer  hiere  uutghinc  ,  die  deghen  vercoren 
Ene  scone  doblitse  ontsteken  ; 

9340  Daer  mede  es  hi  uutghestreken 

Metter  joncfrouwen,  dat  wetic  wale. 
Tenen  grade  (juam  hi ,  die  ter  sale 
Boven  ghinc;  newaer  die  dure 
Tonden  si  besloten  ter  selver  ure. 

9345  Der  Walewein  hi  ontslootse  sciere: 
Hi  ghinc  in  ende  die  goedertiere : 
Al  duereleden  si  die  sale , 
Ende  ghingen  nederwaert  te  dale 
Den  andren  graet,  daer  Walewein  echt 

9350  Ontsloot  die  dore.    Here  ende  cnecht 
Ne  seider  jeghen  no  en  dede  : 


ROMAN  VAN  WALEWEIN. 


309 


Si  ghinglien  [in]:  en  ghene  bede 

Maecten  si ,  sijt  seker  dies. 

Walewein  en  hadde  om  gheen  verlies 
9355  Ghelaten  ,  hine  hadde  scade  ende  scande 

Ghedaen  den  here  vanden  lande ; 

Newaer  dat  hijt  liet  omme  dat , 

Dats  hem  die  joncfrouwe  bat , 

Ende  om  dat  hise  wilde  behouden 
9360  Ende  niet  verliesen  bi  sinen  scouden. 

Alsi  bet  vort  waren  ghegaen 

Quamen  si  tenen  stalle  saen, 

Ende  vonden  die  dore  akerre  staende. 

Bede  sijn  si  daer  binnen  gaende: 
9365  Daer  horden  si  die  stalcnechte  ronken , 

Die  tsavonts  so  vele  hadden  ghedronken 

Dat  si  alle  waren  versmort, 

Ende  en  hebben  niet  ghehort 

Den  her  Waleweine,  die  sijn  gheval 
9370  Wel  prisen  mach.    Daer  hi  was  inden  stal 

Die  vos  die  quam  vort  ghescoten 

Up  den  here  Waleweine  metten  poten. 

Hi  seide :  »  Lieve  here  ,  sidi  dat  ?  • 

Ic  hebbe  groten  rouwe  ghehat 
9375  Om  ju,  ende  ghesijn  in  sorghen. 

Ic  sie  wel  God  wille  ju  verborghen. 

Ghebenedijt  si  God  vanden  paradise  ! 

Gringelet,  ju  ors  van  prise , 

Staet  hier  in  den  stal."    Ende  mettien 
9380  Hevet  dors  sinen  here  versien  , 

Ende  trac  ontwee  sinen  bant , 

Ende  liep  tote  hem  al  tehant, 

Ende  nyede  ende  dreef  grote  feeste. 

Walewein  sprac:  »  Nu  siet  dese  heeste, 
9385  Joncfrouwe ,  hoe  goelike  soe  ghehaert. 

Het  es  dat  ah^ebeste  paert 

Datmen  soude  vinden  in  arderike." 

Die  joncfrouwe  sprac  dapperlike: 

»  Weten  varen,  ie  hids  ju  sere." 
9390  —  »  Lief seide  Walewein  die  here, 

»  Dat  ghi  wilt  dat  sal  wesen." 

Een  leidende  part  nam  hi  na  desen  , 

Dat  hi  sadelde  ende  breidelde  sciere. 

Den  sinen  dedi  die  selve  maniere. 
9395  Hi  ledetse  bede  uut  ter  vaert, 

Ende  ledetse  ter  eerster  portenwaert , 

Die  hi  ontsloot  daer  ter  stede ; 

Want  hi  hadde  den  slotel  mede. 

Die  porte  ondoen  si  wel  wide 
9400  Ende  reden  ute ,  vro  ende  blide. 
Daer  set  te  up  dat  palafroet 
Walewein  die  joncfrouwe  menioet , 
Ende  gaf  hare  tpaerd  bi  den  togle : 
Up  Gringolette  ghelijc  enen  vogle 
9405  Spranc  der  Walewein  nadat , 

Ende  voeren  soetelike  haren  pat. 
Die  vos  liep  neven  hem  ghereet. 
Der  Walewein  sprac :  » Ic  ne  weet 
Waerwert  ic  best  neme  mine  vaert: 
9410  Tes  conincs  Amorijs  hovewaert 
Daer  so  moetic  emmer  varen. 
Joncfrouwe,  ic  segt  ju  wel  te  waren, 

Ic  belovede  hem  over  waer  , 
Dat  ic  ju  soude  bringhen  daer; 

9415  Ic  swert  ju  bi  ridderscepe  mede 
Ende  bi  miere  manwaerhede. 
Ende  om  te  vuldoene  dese  diiighe 
Gaf  bi  mi  tswaert  metten  tween  ringheii , 
Dat  ic  jammerlike  hebbe  verloren." 

9420  Die  joncfrouwe  badde  groten  toren: 
Soe  seide :  »  Ay  lace ,  wat  segdi  ? 
Suldi  enen  vremden  coriinc  mi 
Voeren  ende  presenteren  up  minne, 
Sc  ben  ic  ene  grote  keytivinne! 

9425  Eer  salie  mi  tleven  nemen. 

Owi !  ende  hoe  soudijt  ghetemen  , 
"Wel  soete  amijs,  want  ic  ne  dede 
Noit  jeghen  ju  aerchede ! 
Grote  weelde  hebbic  ghelaten  , 

9430  Ende  heerscaple  utermaten!" 

Walewein  sprac:  »  Lieve  joncfrouwe, 
Ic  kenne  dit  wel.    Laet  juwen  rouwe! 
Ic  belove  ju,  goedertiere, 

9435  In  beswike  ju  niet:  troest  ju  in  desen. 

Also  ghi  wilt  also  saelt  wesen." 

Soe  seide:  »IIere,  ic  weets  ju  danc." 

Si  reden  vort,  ende  eer  yet  lanc 

Quamen  si  ghereden  in  dat  gras, 
9440  Daer  die  hertoglie  te  voren  was 

Ghelogiert ,  int  selve  plein  , 

Ende  aldaer  der  Walewein 

Ghevanghen  was  met  groter  onwerde. 

Daer  so  vant  hi  up  die  erde 

9445  Ligglien  tswaert  metten  tween  ringlien , 
Dat  niemen  van  dane  moclite  bringhen, 
Ende  alse  mijn  her  Walewein  gherach, 
Sijn  herte  verlicLte  als  die  dach  : 
Hi  heette  ende  naemt  int  gras : 

9450  Hi  gordet.    Hoe  hlide  hi  was 
Dat  hijt  also  hadde  vonden! 
Ende  hi  sprac  ten  selven  stonden: 
»  Siet  joncfrouwe,  met  desen  pande 
Maghic  ju  lossen  sonder  scande 

9455  Jeghen  den  coninc  Amorise. 

Dit  swaert  es  van  so  groten  prise  , 
Dat  die  coninc  niet  gheven  en  soude 
Allene  om  dusent  mare  van  goude , 
Sonder  allene  om  uwe  persone. 

9460  Jii  horde  segghen  ghi  waert  so  scone 
Ende  so  jolijs  ende  so  jaloers  ; 
Ende  hadde  tuwaert  so  groot  amoers  , 
Ende  gaf  mi  tswaert  metten  tween  ring 
Up  dat  ic  ju  hem  mochte  bringhen. 

9465  Nu  hebbics  die  macht ;  neware 
So  wat  so  ghi  hebt  ommare 
Dat  ne  doe  ic  nemmermere." 
Soe  antworde :  »  God  lone  u,  here." 

Na  deser  tale  sprac  Walewein : 
9470  »  Nu  toe  vollic ,  berch  ende  plein ! 
Wine  hebben  wat  letten  tesen  tiden; 
Men  sal  ons  volghen  van  allen  siden  , 
Dat  wetic  wel ,  als  men  onse  doen 

Verescen  sal."    Enen  garsoen 
9475  Ghemoeten  si  in  die  dagheraet. ' 

Walewein  riepene  ende  vragliede  hem  raet 

Welc  hi  naest  voere  te  Ravenstene  ? 

Die  garsoen  seide  :  » liere ,  ne  ghene 

ïwintich  milen  neest  bi  seuwe  te  vaernc  ; 
9480  Ende  stonde  ju  twaters  niet  tonberne 

Ghi  soud  ter  scepinghe  wesen  saen. 

Oog  willic  jou  wel  doen  verstaen , 

Vaerdi  bi  lande,  so  hebdi  milen 

Seslich  te  ridene  teser  wile. 
9485  Deelt  ende  kiest  wat  ghi  wilt  doen," 

Der  Walewein  sprac  toten  garsoen : 

»  Gode  bevolen ,  vrient ,  so  vare  l 

Du  heves  mi  wel  berecht  dat  ware." 

[Doe]  liep  die  garsoen  woch  te  hant. 
9490  Doe  vraghede  die  ridder  achemant 

Der  joncfrouwen  wats  ware  hare  raet? 

Soe  sprac:  »  Tietten  es  ons  quaet: 

Dat  wi  scepeden,  waert  ju  wille." 

Sine  bilden  doe  niet  langhere  stille  , 
9495  Ende  reden  daerwert  harde  vaste. 

Snieme  saghen  si  die  maste 

Yanden  scepen  in  die  see; 

Wel  twintich  scepe  ofte  mee 

Vondensire  ghereet.    Si  huurder  een 
9500  Ende  voeren  over  onder  hem  tween 

Metten  vos  ter  selver  ure. 

Si  hadden  den  wint  goet  ter  cure. 

Tseil  trocsi  in  den  top  al  hoghe: 

Hare  scip  was  harde  wel  ter  vloghe, 

9505  Ende  voeren  wech  sonder  respijt , 

So  dat  si  vor  der  vespertijt 

Ariveerden  vor  Ravenstene. 

Dien  veerscat  ne  was  niet  clene 

Dien  si  den  stierman  gaven  doe. 
9510  Ter  reden  comic  weder  toe 

So  ic  eerst  macli;  verlanghe  ju  niet; 

Maer  hort  een  lettel  eerst  tbediet. 

Die  niemare  liep  ghereet 

9515  Als  men  den  carcwaerdre  ghemiste  , 

Ende  men  van  Waleweine  niene  wiste  , 
Ende  van  Ysabelen  der  joncfrouwen. 
Die  hertoghe  liadde  meeren  rouwe 
Dan  oft  menne  stake  met  enen  cnive. 

9520  Waleweine  dede  hi  souken  rive  , 
Ende  die  joncfrouwe  achemant. 
Ende  als  mense  niet  en  vant 
Dede  die  hertoghe  hen  volghen  ter  vaert. 
Dertich  voere  ter  seewart, 

9525  Ende  dertich  voerne  souken  bi  lande  ; 
Maer  Walewein  es  uut  haren  handen 
Ende  die  joncfrouwe.    Als  dandere  quamen 
Ter  scepinglien  si  vernamen 
Dat  hem  die  wint  contrarie  was. 

9530  Droeve  ende  gram  waren  si  das. 

Ic  waent  God  dede  dor  Waleweins  ere. 
Ooc  ne  mochten  si  min  no  mere 
Ghearnen  die  volgheden  bi  lande 
Om  Waleweine  te  doene  scande. 

9535  Si  keerden  weder  danen  si  (juamen. 

Si  hadden  beliaelt  lettel  vrame: 
Si  waren  gram  ende  hadden  toren. 
Hierna  suldi  noch  meer  horen 
Yanden  hertoghe  ende  doen  memorie  ; 

9540  Maer  nu  keric  up  mine  hystorie, 
Ende  sal  ju  vanden  riddre  vri, 
Waleweine  ,  tellen.    Teerst  so  dat  hi 
Te  Ravenstene  was,  groot  riveel 
Haddi;  hi  sach  den  casteel 

9545  Vor  hem  staen  altehant. 

Enen  harde  sconen  serjant 
Ghemoetti,  dien  hi  in  deser  wise 
Vraghede  om  den  coninc  Amorise: 
»  Cnape ,  datti  God  verde  van  sere ! 

9550  Berecht  mi ,  wat  doet  mijn  here 
Amorijs  ,  die  coninc  milde  ?  " 
Die  cnape  antworde :  »  Here ,  ic  wilde 
Dat  ic  sijns  niene  horde  vermanen." 
Mettien  liepen  hem  die  trane 

9555  üten  oghen:  hem  jammerde  sere. 
Hi  sprac  tote  Waleweine  den  here: 
»  Here ,  die  coninc  Amorijs  , 
Dat  hopic,  es  int  paradijs. 
Yander  werelt  es  hi  versceden." 

9560  —  »  God  moete  sine  siele  glieleden!" 
Sprac  doe  Walewein.    Al  te  hant 
Sciet  hi  doe  vanden  serjant. 
Doe  seide  hijt  der  joncfrouwen  al  bloot: 
»Siet,  soete  lief,  nu  es  hi  doot, 

9565  Die  rike  coninc  Amorijs, 

Hi  soude  hebben  ghesijn  ju  amijs 


316 


ROMAN  YAN  WALEWEIN. 


Hadt  ghegaen  na  sinen  wille." 

Die  joncfrouwe  ne  sweech  niet  stille: 

—  »  God  hevet  mi  wel  vorsien  5  bedi 
9570  Ie  segghe  wel ,  al  hadde  hi  mi 

Ghehadt,  hen  waerre  niet  toe  comen." 

Walewein  sprac  het  sal  ons  vromen. 

Yaren  wi  herberghen  in  den  casteel: 

Men  sal  ons  spel  doen  ende  riveel." 
9575  Si  dadent ,  ende  men  ontfincse  daer 

Met  groter  ere,  weet  vorwaer. 

YYalewein  toghede  den  heren  daer  saen 

Dat  sine  bootscap  was  wel  ghedaen. 

Si  warens  ghepait  wel  algader. 
9580  Daer  was  der  aventuren  vader 

Ere  ende  grote  feeste  ghedaen. 

Drie  daghe  was  hi  daer,  sonder  waen. 

Ten  vierden  daghe  rumedi  den  casteel. 

Die  ridders  gheledene  dmeeste  deel 
9585  Ene  halve  mile  van  Ravenstene. 

YYalewein  deetse  alle  ghemene 

Keren  weder  tharen  castele, 

Ende  voer  wech  metter  damosele 

Ende  metten  vos  ,  die  gherne  soude 
9590  Mensce  werden,  oft  God  woude. 

Oog  belovede  hem  YTalewein 

Te  vaerne  berch  ende  plein  , 

Ende  niet  te  rastene  vor  die  stonde 

Dat  hi  den  coninc  YYondere  vonde 
9595  Ende  sinen  sone  Alidrisondre. 

» In  ware  van  ghere  dinc  houdre  condre 

Dan  van  hem  tween ,  wetic  wel. 

Daer  es  noch  een  scaecspel , 

Dat  ic  moet  hebben,  twelke  ic  sal 

9600  Thove  voeren,  hebbics  gheval. 

Maer  tgoede  swaert  metten  tween  ringhen 
Moetic  daer  laten  ;  met  ghenen  dinghen 
Ne  salict  els  ghecrighen  moghen. 
Metten  scaecspele  salie  verhoghen 

9605  Meneghen  man  in  sconincs  hof. 
Ic  deder  of  een  starc  ghelof , 
Dat  iet  den  coninc  halen  soude  : 
Nu  eist  so  comen ,  alst  God  woude  , 
Dat  ic[t]  wane  ghecrigen  wel. 

9610  Ic  en  sorghe  niewer  omme  el 

Dan  hoe  \ri  daer  sullen  gheraken." 
Dus  reden  si  van  desen  saken 
Een  verre  stic  ,  alsic  versta. 
Die  vos  volghede  emmer  na. 

9615  Die  sonne  sceen  utermaten  hete, 
So  datsi  temoyert  van  swete 
Waren.    Het  waser  woeste  ooc  mede, 
Dat  si  nieuwer  te  ghere  stede 
Teneghen  home  mochten  comen , 

9620  Ende  voeren  ,  alsic  hebbe  vernomen , 
Also  vermoyt  tote  over  noene. 
Daert  sere  scone  was  ende  groene 
Quamen  si  tere  joliser  stede, 
Daer  ene  fonteine  spranc  mede 

9625  Verse  ende  claer,  cout  als  een  ijs. 
Hem  dochte  si  waren  int  paradijs. 
Als  si  daer  ghereden  quamen 
Boven  der  fonteine  si  vernamen 

Enen  olivier  jolijs  ende  groene, 
9630  Jueghedelijc  na  den  saisoene. 

Daer  heette  in  dat  groene  plein 

Die  stoute  her  Walewein, 

Ende  halp  die  joncfrouwe  yanden  paerde. 

Hi  liet  trosside  up  die  waerde 
9635  Gaen  peinstren  ende  sijn  Gringolet. 

Het  waser  so  scone ,  hem  waes  te  bet* 

Die  vos  ghinc  ten  selven  tiden 

Int  gras  ligghen  daer  besiden. 

Nu  es  der  Walewein  die  vrie 
9640  Gheseten  hi  siere  amie 

Up  die  fonteine  hi  lievereladen , 

Die  dolivier  met  sinen  hladen 
-  Hadde  hedect  joliseleke. 

Si  saten  amorouseleke 
9645  Bede  te  gader,  doe  ie  ju  verstaen. 

Den  helm  haddi  of  ghedaen, 

Ende  hl  sciep,  die  ridder  vaeliant, 

Vander  fonteine  metter  hant, 

Ende  drancker  of,  die  scone  was, 
9650  Soete  ende  coel,  sijt  seker  das. 

Dat  selve  dcde  ooc  Ysahele. 

Dus  saten  si  met  groten  spele 

Een  lanc  stic  onder  hem  tween. 

Ic  weet  wel  darne  was  haerre  gheen 
9655  Sine  hadden  elc  andren  dare 

Meer  j  onsten  ghetoghet  hopenbare 

Dan  si  daden ;  maer  si  uj)hilden 

Hem  om  datsi  niet  en  wilden 

Dat  die  vos  saghe  hare  jolijt, 

9660  Ende  alsi  also  enen  langhen  tijt 
Hadden  glieseten  up  die  fonteine 
Begonste  mijn  her  Waleweine 
Vaken  utermaten  sere. 
Hi  sprac:  »  Joncfrouwe ,  Li  onsen  here , 

9665  In  mach  niet  letten  ie  en  moet 
Slapen  stappans  metter  spoet." 
Soe  seide:  »Here,  doet  dat  glii  wilt," 
Hi  leide  sijn  hooft  up  sinen  scilt : 
Hine  wilde  niet  slapen  in  haren  scoot 

9670  Om  dat  hem  haerre  pine  verdroot. 
Hem  vakede  so  sere,  dat  hi  thant 
Slapende  wart ,  die  stoute  wigant , 
Utermaten  vaste.    Ende  die  j  oncfrouwe , 
Diene  sere  minde  ende  was  ghetrouwe , 

9675  Ne  conste  hare  onthouden  niet, 

Soene  custe  den  ridder,  nodan  dat  siet 
Die  vos  al  toe  ter  selver  wile. 
Men  soude  ene  grote  halve  mile 
Hebhen  ghegaen ,  dat  we  tic  wel , 

9680  Eer  soe  noit  begaf  hare  spel 

Jeghen  den  riddre  te  drivene  daer : 
Die  minne  gaf  hare  ghenen  vaer. 
An  oghen  ,  an  mont  ende  an  kinne 
Custe  soene:  het  riet  hare  die  minne. 

9685  Groot  jolijt  hadde  soe  in  dien. 
Ende  als  soe  up  soude  sien 
Hevet  soe  van  verren  vernomen 
Enen  groten  swarten  raddere  comen 
üp  een  hoghc  ors ,  swart  als  een  raven* 

9690  Niet  ne  dede  hijt  telden  no  draven , 

Maer  hi  quam  drivende  als  een  tempeest , 
Reclite  glielijc  die  quade  gheest 
Hadde  gliejaget,  ghereckets  hals. 
Die  riddre  maecte  vele  ghescals, 

9695  Daer  hi  met  sporen  slaende  quam. 

Teerst  datten  die  joncfrouwe  vernam 
Verloes  soe  nalics  hare  memorie: 
Soene  hadde  ghene  macht ,  seit  dhystorie , 
Dat  soe  spreken  mochte  een  wort , 

9700  Soe  sere  was  soe  doe  verdort 

Van  groten  vare ,  ende  verheent. 
Die  swerte  ridder  el  niet  en  meent 
Dan  die  joncfrouwe  woch  te  voerne, 
Die  niet  macht  en  heeft  een  let  te  roerne. 

9705      Die  swarte  riddre  spaert  twint : 

Hi  comt  sporslaghende  als  een  wint. 
Slichts  so  rijt  hi  ter  joncfrouwen  , 
Die  was  Levaen  in  groten  rouwe. 
Een  lettel  buckedi  nederwaert 

9710  Ende  ghegreepse  metter  vaert, 

Ende  swancse  up  sijn  paert  voren  , 
Ende  slouch  weder  wech  metten  sporen. 
Alse  dit  die  vos  hevet  versien 
Hi  jancte  ende  huulde  sere  mettien. 

9715  Der  Waleweins  hooft  ghinc  hi  stoten 
Dapperlike  met  sinen  poten, 
So  dat  Walewein  ontsciet  te  hant, 
Ende  seide :  »  Hevestu  den  viant 
In ,  dattu  nu  dus  ghebaers  ? 

9720  ïwi  drivestu  dus  vele  mesbaers  , 
Bestii  verwoet  ?  ic  wane  jaestu." 
Die  vos  sprac:  »ü  wane  ghi  nu 
Selve  eer  verwoeden  sult  5 
Mijn  joncfrouwe  es  bi  uwer  scult 

9725  Verloren :  het  voerse  met  ghenent 
Een  ridder  swart  als  atrement 
Up  een  swart  ors  als  een  pee. 
Hi  hevet  in  der  helle  strec 
Langhe  ghesijn  ,  dat  wetic  wel ; 

9730  Het  es  die  duvel  ende  niemen  el. 
Ay  lace  ,  wat  sal  hier  ghescien!" 
Der  Walewein  hi  wert  mettien 
Verwoet  ende  uten  sinnc  welnaer. 
Vreselike  spranc  hi  up  al  daer  ; 

9735  Den  helm  selte  hi  up  sijn  hovet 

Ende  nam  die  glavie  ,  dies  ghelovet , 
Ende  spranc  up[t]  ors  ghenendelike. 
Die  vos  liep  voren  dapperlike 
Ghelijc  enen  hase  diemen  jaghet. 

9740  Walewein  volghede  al  onversaghet. 
Al  hadt  ghewesen  Barlabaen 
Iline  hads  achter  niet  ghegaen 
Hine  hadde[nj  ghevolgt  toter  helle, 
Haddi  ghemogen,  also  ic  telle. 

9745  Emmertoe  liep  die  vos  voren, 

Ende  Walewein  volghede  metten  sporen 
So  langhe ,  dat  si  den  ridder  saghen  , 
Die  hem  lettel  wilde  wanhaghen 
Om  Waleweine  dat  hine  comen  hort. 

9750  Oramer  rijt  bi  sinen  wech  vort, 

21 

Te  vaster  no  te  sochter  ooc. 
Om  Waleweine  glievet  hi  niet  een  looc. 
Ooc  en  wildi  hem  niet  danghieren 
Hem  te  keerne  jeghen  den  fieren, 

9755  Der  Walewein  reet  hem  so  naer, 
Dat  hine  metter  glavie  daer 
Hadde  ghesteken ,  haddi  ghewiit ; 
Maer  om  dat  hi  die  joncfrouwe  hilt, 
(Der  joncfrouwen  duchte  die  here , 

9760  Dat  hise  quctsen  mochte  ,  sere,  ) 
Bedi  vermeet  hi  slere  steke, 
Ende  hi  sprac  ten  ridder  bitterleke: 
»  Nu  toe ,  nu  toe ,  ghi  hebt  volgaen  , 
Die  joncfrouwe  gheeft  mi  saen! 

9765  Ghi  hebse  te  langhe  ghevoert. 

Mine  herssene  sijn  up  jou  verwoet. 
Bi  ridderscape!  hier  sal  die  een 
Emmer  sterven  van  ons  tween." 
Die  swerte  sette  neder  haestehke 

9770  Die  joncfrouwe,  sekei'hke, 
Ende  seide  tote  hare: 
»Wel  scone  joncfrouwe,  ic  begare 
Jou  riddere  te  sine,  scone  joncfrouwe. 
En  market  in  ghere  ontrouwe, 

9775  Noch  in  ghere  dorperheit; 

Want  alsic  ju  onder  den  oliviere 
So  scone  sach  sitten ,  goedertiere , 
Doe  wardic  metten  minneviere 
Al  stappans  so  sere  onsteken, 

9780  Dat  mi  therte  doch  te  breken 

Ende  verbarnen.    Doe  voeric  saen 

Om  u  tontscakene.    Hebbic  mesdaen, 

An  ju  selven  willic  betren  al. 

Hebt  mijns  ghenade,  joncfrouwe,  ic  sal 

9785  Hier  josteren  dur  uwen  -vTille.'' 

Der  Walewein  ne  sweech  niet  stille, 
Hi  seide:  »  Hets  om  niet  ju  vrien. 
Ic  sal  ju  noch  heden  pape  wyen 
Ende  sceren  crune  met  minen  swaerde." 

9790  Elc  trac  doe  achterwert  up  die  waerde 
Metten  orse  starc  ende  groot. 
Elc  hadde  ene  glavie  daer  ter  noot 
Met  scarpen ,  tangheren  ysere  voren. 
Elc  keerde  weder  ende  slouch  met  sporen 

9795  Ten  andrenwaert  ghenendelike , 
Voerende  harde  ridderlike  , 
Die  grote  glavien  ende  die  felle. 
Recht  voer  die  swerte  of  hi  uter  helle 
Hadde  ghecomen  dakerende  daer: 

9800  Goet  riddre  was  hi,  over  waer. 

Ende  Walewein  reet  hem  in  den  scoot. 
Fel  was  die  steke  ende  swaer  die  stoot. 
Si  sockierden  metten  orssen, 

50  dat  si  met  groter  porsse 

9805  Die  starcke  scilde  frotsieren  daden.' 

Ten  nese  ,  ten  monde  ,  moeste  waden 
Dat  bloet  ute  al  even  sere. 

51  worden  so  sere  uten  kere 
Alsi  met  groter  dracht  quamen 

9810  Bede  [met]  scilden  ende  met  lichamen 
Te  gader,  dat  si  onwaerde 
Beide  vielen  up  die  aerde* 

Sine  mochten  horeu  no  spreken  niet, 

Sine  wisten  wat  hem  was  ghesciet. 
9815  Si  laghen  een  lanc  stic  sonder  spreken. 

Maer  die  vos  hi  ghinc  hem  wreken 

üp  den  swerten  ridder  met  sinen  tanden. 

Onvriendelike  begonstine  vanden 

Endc  scuerde  hem  meneghe  maelie  ter  vaert, 
9820  Doe  quam  des  swarten  ridders  paert 

Ende  slouch  na  den  vos:  haddine  gheraect 

Te  pointe  ,  hi  haddene  sere  mesmaect  ; 

Doch  deettene  vlieghen  in  dat  gras 

Drie  scarden  varre ,  so  dat  hi  was 
9825  Al  in  onmacht  ende  verdovet. 

Sere  bloede  hi  omtrent  hovet. 

Een  let  ne  mochti  niet  verroeren. 

Nu  willic  ju  segghcn  hoe  dat  voeren 

Die  twee  riddren  van  groter  werde. 
9830  Si  laghen  een  lanc  stic  up  der  erden  , 

Dat  si  niene  roerden  een  let. 

Ysabele  soe  waent  vele  bet 

Dat  hi  doot  es  dan  hi  Ie  vet , 

Hare  soete  amijs ,  daer  soe  omme  hevet 
9835  Groten  rouwe  ende  hantgheslach. 

Soe  liep  tote  hem  daer  hi  lach 

Ende  onlletste  den  helm  saen, 

Ende  heeftene  hem  vanden  hovede  ghedaen 

Om  dat  soe  hem  den  wint  an  wilde 
9840  Wayen.    Het  sal  den  ridder  milde 

Mee  comen  te  quade  dan  te  goede. 

Die  swarte  ridder ,  die  felle  ,  die  vroede 

Tan  orloghen ,  seghet  die  hystoric  , 

Haddi  ghesijn  in  sine  memorie, 

9845  Dat  wetic  wel,  hine  hadde  den  deglien 
Waleweiue  altoes  niet  gliesleghen  ; 
Maer  vander  sleke,  die  hem  die  liere 
Walewein  gaf,  was  hi  so  sere 
Verdooft ,  dat  hem  sins  ghebrac. 

9850  Een  wort  hi  nochtoe  niene  sprac  ; 

Maer  hi  scoot  up  met  stouten  sinne, 
Verwoet  als  ene  liebaerdinne 
Daer  men  hare  jonc  wille  roven. 
Tswaert  trac  hi:  (ghine  sout  gheloven 

9855  Hoe  scone  het  was  ende  hoe  breet. ) 
üp  Waleweine  liep  hi  ghereet, 
Dat  hi  ghedaen  hadde  om  gheen  ghelt 
Haddi  ghehadt  siere  sinne  ghewelt; 
No  om  pine  no  om  arbeit 

9860  Ne  haddi  ghedaen  die  dorperheit. 
Tswert  verdrouch  die  rudder  hier  , 
Ende  sal  slaen  den  riddere  fier 
Daer  hi  al  bloots  hovets  lach 
In  der  joncfrouwen  scoot.    Owach  , 

9865  W^t  haddi  bina  daer  ghedaen  ! 

God  ne  wils  niet  ghedoghen.    So  saen 
Walewein  quam  them  selven  sciere , 
Ende  sach  den  ridder  onghehiere 
Up  hem  comen ,  lopende  sere  , 

9870  Hi  warp  den  scilt  der  jeghen  ter  were, 
Ende  ontfinc  den  groten  slach 
Up  den  scilt.    Sijn  domesdach 
Hadder  emmer  an  ghegaen 
En  haddi  niet  also  ghedaen; 

9875  So  goet  was  dat  swaerd  van  stale, 

Dat  hi  durslouch  altemale 

Den  vasten  scilt ,  dies  ghelovet , 

Ende  slouch  AValeweine  in  sijn  hovet 

Ene  grote  wonde  ende  ooc  diepe. 
9880  —  »  En  ware  niet  goet  dat  ic  sliepe 

Met  dusdanen  slaghen      sprac  Walewein. 

»  Ondadech  man  ,  vul  (juaet  vilein  , 

Hebdi  dese  bastaerdie  ghedaen  , 

Bi  Gode ,  ghi  sterfter  omme  saen  ! 
9885  Dese  scalcheide  sal  ju  seinen." 

Den  helm  brochti  met  groter  pine 

Up  sijn  hooft  in  dien  onvrede  , 

Dat  wonder  was  hoe  hijt  ghedede. 

Nu  hadde  Walewein  bi  siere  manwaerhede 
9890  Ende  bi  ridderscape  mede 

Ghesworen  ,  dat  hi  bi  ghenen  dinghen 

Soude  trecken  tswaert  metten  tween  ringhen 

üp  kerstinen  man,  dur  ghene  noot. 

Nu  hevet  hijs  rouwe  groot , 
9895  Want  hi  hads  nu  wel  te  doene. 

Een  ander  trac  die  here  coene  , 

Dat  hem  te  Ravenstene  was 

Ghegeven  te  voren  ,  alsic  las  ; 

Men  wiste  nieuwer  gheen  so  fel. 
9900  Dat  trac  hi  uut ,  die  ridder  snel. 

Den  swarten  ghinc  hi  asselgieren 

Bitterlike  in  suiker  maniere 

Oft  hine  in  die  aerde  soude  maetsen. 

Die  swarte  achtets  niet  twee  taetsen : 
9905  Hi  galt  hem  weder  sijn  verhelTen. 

Sine  slaghe  doet  hi  hem  beseffen  : 

Up  den  helm  slouch  hi  Walewehic 

So  dat  die  precieiise  stene 

Neder  moesten  vallen  in  dat  gras. 
W\0  Het  ne  twivele  niemen  das, 

Dat  Waleweine  slne  oren  songlien, 

Up  den  swarten  es  hi  ghedronghen 

Ende  liep  up  hem  metten  swaerde  , 

Ende  haddene  na  ghevelt  ter  aerde. 
9915  Doch  ne  leet  hijs  niet  so  lichte, 

Hine  hadde  ene  wonde  int  ghevichte  , 

Die  sere  bloede  sonder  miden  ; 

Ende  dat  gras  in  corten  tiden 

Wart  ghevaerwet  na  den  greine. 
9920  Doe  liep  up  den  here  Waleweine 

Die  swarte  ende  ghinckene  vanden: 

Hi  begreep  tswaert  metten  beden  handen 

Ende  warp  den  scilt  achterwaert. 

Waleweine  hi  lettel  spaert, 
9925  Maer  eenparlike  sonder  faelgen 

Slouch  hi  up  Wtilii^t^ciuan  vijf  hondert  maelghei 

Dede  hi  vlieghen  in  dat  pare. 

Al  was  der  AValewein  vlugghe  ende  starc, 

Hine  conste  te  ghere  were  comen, 
9930  Die  swarte  ghinc  altoos  up  hem  dromen  , 

Stekende  ende  slaende  met  ghenent, 

Ghelijc  den  drake  diet  al  verslent. 

Die  vraye  historie  vertelt  ons  hier, 

Dat  hi  den  stouten  rudder  fier , 
9935  Waleweine,  wonde  te  vier  steden. 

Dat  hem  t[bloet]  liep  uut  U  n  leden 

So  bedlchte  ,  dat  hem  die  here 

Daer  of  vervaerde  harde  sere. 

Hi  seide  :  »  Maria ,  mijns  vermaent  l 

9940  Want  in  hadde  niet  ghewaent 
Dat  iemen  in  al  erderike 
Ridder  ne  vonde  desghelike. 
Noit  en  vandic  man  van  suiker  cracht, 
Hi  sal  mi  cort  slaen  in  onmacht, 

9945  Gheduret  langhe  dese  tempeest." 
(Sere  verstormde  hem  die  gheest. ) 
»  Mi  es  te  moede  oft  hi  ware 
Uten  sinne:  sine  ghebare 
Ghevet  ooc  wel.    Ie  si  mi  bloeden 

9950  So  sere  nu  ,  ic  moet  mi  hoeden  , 
Ende  ne  ghene  were  bestaen 
Vorne  die  moetheit  hevet  bevaen, 
Dat  hem  adem  ghebreect;  ende  dan 
Maghic  vellen  desen  stouten  man." 

9955  Dus  peinsde  Walewein  alse  die  vroede. 
Ende  die  swaerte  met  tornen  moede 
Die  sloech  enwier  sla^h  in  slach 
Up  Waleweine  ,  dien  hi  vor  hem  sach. 
Wonder  waest  dat  die  ridder  goet , 

9960  Walewein,  die  coene,  so  ontstoet. 
Als  hi  den  swarten  in  den  stride 
Amachtich  sach  was  hi  blide. 
Den  scilt  bilt  hi  bi  den  riemen 
Ende  liep  up  den  swerten  sniemen  ^ 

9965  Ende  seide:  »  Al  was  groot  ju  loop. 
Nu  moeti  ontfanghen  den  coop !  " 
Want  Walewein  gherochten  so  wel , 

Dat  hi  eerst  metten  hovede  vel 
So  onsochte  in  den  nijtspele , 
9970  Dat  hem  weina  die  erssine  inde  kele 
Ghevallen  waren,    Ili  lach  langhe 
In  onmacht  ,  in  swaren  bedwanghe. 

Nu  es  vanden  riddere  swert 

Walewein  los  ,  die  hem  so  hert 
9975  Ende  so  wreet  was  in  die  battaelge  , 

Ende  hem  so  meneghe  vaste  maelge 

Hadde  of  gheslegen  metten  swerde. 

Ysabele  die  gheherde 

Blidelike  ende  seide  :  »  Here  , 
9980  Ghine  hebt  wat  letten  mere  : 

Trect  of  den  helm  den  tyrant  , 

Slaet  hem  thooft  of  te  hant! 

En  es  ghene  onnere  ,  Godweet. 

Ooc  so  dadijs  juwen  heet , 
9985  Ende  swaert  dat  ghine  sout  ontiiven, 

Mochtine  verwinnen."  —  »  Dit  sal  bliven 

Sprac  Walewein  toter  joncfrouwen. 

» Het  ware  scade  ende  ontrouwe 

Soudic  dus  stouten  ridder  doden 
9990  Aldus.    In  laets  mi  niet  verbloden  , 

Ie  sal  hem  helpen  dat  hi  becomt; 

Ende  ,  wien  dat  scaedt  ofte  vroomt , 

Ic  sal  hem  strijt  leveren  dan." 

Mettien  scoot  hi  den  riddere  an 
9995  Ende  trac  hem  of,  alsic  lye  , 

Bede  den  helm  ende  die  cufie , 

Ende  maecte  hem  tansichte  bloot  meitien. 

Ende  als  hine  hevet  besien 

Int  ansichle  ,  harde  groot  mesbaer 

10000  Begonste  Walewein  driven  daer. 
Sijn  swei't  stac  hi  in  den  scoe : 
Den  duvel  selve[n]  beval  hijt  doe. 
Hi  waende  sijns  sins  werden  onvroeder : 
Hi  sach  dat  was  Lanceloots  broeder 

10005  Estor,  diene  hadde  so  waert. 

Menichwaerf  vloucte  hi  sijn  swaert , 
Daer  hi  mede  wonde  den  ridder  vri. 
Hi  sprac  :  »  Ay  Lanceloot ,  nu  suldi 
Evelmoet  up  mi  draghen  groot ! " 

10010  Walewein  hadde  selve  te  suiker  noot 
Werc  ende  salve:  niemen  tien  stonden 
Ne  verstont  hem  bet  an  wonden. 
(Dieke  haddijs  selve  te  doene.) 
Hi  ontwapende  den  ridder  coene, 

10015  Estore  ,  ende  ghinc  hem  verbinden 
Die  wonden  die  hi  conste  vinden 
An  hem,  die  fel  waren  ende  onsiene: 
Van  dien  vant  hiere  viertiene. 
Hi  bantse  sochte  ende  wel. 

10020  Niet  verporde  hem  die  ridder  snel , 
Estor ,  die  overstoute ,  nochtoe. 
Walewein  trac  een  vingerlijn  doe 
Ende  seindene  metten  dieren  stene 
Alle  die  wonden ,  groot  ende  clene  , 

10025  So  dat  die  rudder  begonde  nopen. 
Ende  Walewein  wart  sere  in  hope 
Dat  hi  te  live  bliven  soude. 
Als  hine  sach  roeren  also  houdc 

Sette  hi  sinen  helm  up  sijn  hovet; 
10030  Hine  wilde  niet,  dies  ghelovet, 

Dusent  mare  hebben  van  goude 

Ende  datten  Estor  bekennen  soude  : 

Bedi  decte  hi  sijn  ansichte. 

Ende  die  riddere  ,  die  niet  lichte 
10035  Sieker  mochte  wesen  doe  , 

Sprac  den  here  Waleweine  aldus  toe : 

»  Seikerlike  ,  ie  marcke  hier  an 

Dat  ic  ane  enen  edelen  man 

Ben  gheraect.    In  gheen  lant 
10040  Vandic  noit  so  hovescen  viant; 

Ghi  hebt  den  gonen  goet  ghedaen , 

Die  ju  met  crachte  wilde  verslaen."^ 

Dit  sprac  Estor  ,  sijt  seker  das , 
Als  hi  them  selven  comen  was. 

10045  Walewein,  die  riddere  goet  van  prise, 
Ne  wilde  daer  in  ghere  wise 
Estore  antworden,  want  hi  niene  woude 
Dat  hine  daer  bi  kennen  soude. 
Der  Walewein  hi  sach  harentare  , 

1 0050  Ende  wart  van  enen  riddre  gheware  , 
Die  up  een  tellende  paert  quam  , 
Onghewapent ,  alsict  vernam. 
Hi  hadde  an  enen  scaerlaken  roe  , 
Enen  mantel  daer  boven,  ende  enen  stoc 

10055  Haddi  in  die  bant  dor  hovaerde. 

Singhende  quam  hi  up  die  waerde. 
Twe  scone  cnapen  volgheden  hem  naer, 
Waleweine  so  versach  hi  'daer 

Sittende  biden  ridder  upt  velt : 

10060  Hi  reet  daerwart  sinen  telt, 

Als  die  wel  vermoede  die  sake 
Dat  Walewein  was  tonghemake. 
Dese  was  hovesc  eiide  goedertiere: 
Tote  Waleweiiie  so  quam  lii  sciere. 

10065  Ende  als  hi  quam  in  dat  groene 

Daer  Walewein  sat ,  die  ridder  coene  , 
Bi  den  gliewonden ,  die  dat  gras 
Root  hadde  gliemaect,  hem  wonderde  das: 
Hi  mochte  an  hen  beden  scouwen 

10070  Die  scilde  dorsteken  ende  dorhouwen  , 
Die  vaste  halsberghe  onmaelgiert, 
Die  helme  ghecrooct ,  ghefaelgiert , 
Cnielinghe  ende  cousen  al  bebloet. 
Ende  Waleweine  ,  den  ridder  goet , 

10075  Sach  hi  bedichte  ten  maelgen  daer 
Tbloet  utediinghen  root  ende  claer. 
Vanden  scoudren  toter  bant 
Was  hi  al  bebloet,  die  wigant. 
Dies  ontfarmede  so  den  here, 

10080  Dat  hi  begonste  w^enen  sere. 

Hi  groetene  ende  seide  :  »  God  weet , 
Mi  es  utermaten  lect 
Jou  vernoy  ,  dat  doe  ic  ju  cont. 
Ghi  hebt  manlic  andren  ghewont, 

10085  Die  riddere  die  daer  leghet  vor  ju 
Hine  mach  niet  langhere  leven  nu , 
Also  mi  dinct ,  te  deser  ure  ; 
Bedi  so  meneghe  diepe  scuren 
Ende  steken  sie  ic  in  sijn  harnasc, 

10090  Hi  moet  van  herten  wesen  rasc 

Ende  sonderlinghe  goet,  sal  hi  ghenesen." 
Walewein  antworde  na  desen  , 
No  hine  dede  jeghen  den  goeden  man 
Sinen  helm  niet  of  dan , 

10095  Om  dat  hi  duchte,  die  ridder  vri, 
Datten  Estor  kennen  mochte  bidi; 
Maer  also  ons  dystorie  telt 
Ghinc  hi  ten  ridder  al  daer  hi  helt , 
Ende  ledene  bet  of ,  ende  seide  : 

10100  »  Dor  alre  ridders  edelheide  , 

Here,  so  soudic  ju  bidden  gherne 
Ene  bede,  stonts  ju  niet  tonberne. 
Dese  ridder,  die  hier  leghet  ghewont, 
Ende  ie  hebben  langhen  stont 

10105  Alhier  [ene]  felle  bataelge  ghedreven. 
Bi  groten  rampe  es  mi  dit  sneven 
Toecomen  ;  hadde  elc  ander  te  voren 
Ghekent  wi  hadden  strijts  ontboren. 

10110  Staet  desen  ghewonden  ridder  in  stade! 

Yander  doot  [en]  heeft  [hi]  aerch  twint 
Heeft  hi  yemen  die  sijns  onderwint  5 
Ic  hebben  vermaect  ende  verbonden. 
Here,  en  belghet  niet  te  desen  stonden 

10115  Dat  ic  minen  helm  niet  of  en  steke; 
In  laet  nieuwer  omme ,  sekerleke  , 
Sonder  om  dat  mi  die  ridder  lichte 
Kennen  mochte  in  mijn  ansichte." 


Die  ridder  sprac  als  hijt  vernam: 

10120  »  Ju  es  wel  ghesciet  dat  ic  hier  quam» 

Gonder  neder,  in  gone  valeie, 

Staet  in  ene  soete  contreie 

Een  Gasteel ,  die  te  prisene  es  sere , 

Ende  daer  of  so  benic  here: 
10125  Den  ridder  salie  voeren  daer. 

En  hebt  om  hem  ghenen  vaer; 

Ic  ne  late  hem  niet  ghebreken  , 

Al  soudire  bliven  twintich  weken. 

Ende  dit  willic,"  sprac  die  baroen  , 
10130  »  Om  alre  ridders  ere  doen." 

Walewein  dancte  hem  daer  of  sere 

Ende  nam  orlof  an  den  here. 

Hi  bescreet  sijn  ors  met  groten  rouwe, 

Ende  sette  vor  hem  die  joncfrouwe  , 
10135  Ende  reet  sinen  wech  vorwaert 

Ten  groenen  olivierewaert 

Om  te  haelne  der  joncfrouwen  rosside. 

De  vos  liep  achter,  serich  ende  blide: 

Blide  om  dat  Walewein  was  van  danen, 
30140  Ende  banderside  liepen  hem  die  tranen 

Over  die  ghernen  nederwaert 

Om  dat  hi  so  sere  was  vervaert 

Dat  Walewein  niet  en  soude  ghenesen. 

Niet  droever  sone  mochti  wesen. 
10145  Ysabele  ,  die  scone  joncfrouwe, 

Die  dreef  onghematen  rouwe 

Om  Waleweine  ter  selver  stont, 

Dat  sone  sach  so  sere  ghewont , 

Soe  mesbacrde  ende  weende  altenen. 
10150  —  »  .Toncfronwe  ,  ghine  moet  ju  niet  verhenen 

Sprac  Walewein :  » ic  doe  ju  verstaen 
Dat  ic  mi  sal  ghenesen  saen." 

Doe  quamen  si  in  corten  stonden 

Onder  den  boom,  daer  si  vonden 
10155  Staende  der  joncfrouwen  paert. 

Soe  heette  neder  metter  vaert. 

Walewein  ontwapende  hem  metter  spoet , 

Die  van  wonden  was  sere  vroet. 

Der  joncfrouwen  dede  die  edel  man 
10160  Sine  wonden  verbinden  dan  , 

Ende  wijsde  hare  selve  daer  toe. 

Alse  dit  ghedaen  was  wart  hi  daer  doe 

Up  ,  ende  sat  upt  ors  thant , 

Ende  halp  der  joncfrouwen  achemant 
10165  Up  dat  part ,  dat  sochte  ginc. 

Ende  sine  daden  ander  dinc 

Dan  si  weder  reden  ghereet, 

Want  Waleweine  ware  harde  leet 

Dat  men  wiste  wie  hi  ware. 
10170  Die  vos  volghede  emmer  nare. 

Si  reden  toten  avonde  toe. 

Alst  avont  was  si  quamen  doe 

ïenen  casteel  baghel  ende  groot. 

Walewein  sprac :  »  Wel  ware  ons  noot 
10175  Dat  wi  hier  herberghen  tamere." 

Die  joncfrouwe  seide:  »  Varewi  dan,  here ! 

Ende  si  hebben  also  ghedaen. 

Daer  waren  si  harde  wel  ontfaen  , 

Als  ghi  wel  sult  horen  cortelike; 
10180  Maer  ic  moet  ju  eerst  liaestelike 

Van  Estore  een  deel  segghen. 
Die  ridder  dedene  stappans  legghen 
In  ene  litiere  ,  als  wijt  horen , 
Daer  hi  omme  hadde  ghesent  voren. 

10185  Goetlike  voerde  hi  den  ridder  waert 
Te  siere  scoenre  herberghewaert , 
Daer  hine  wel  dede  achterwaren. 
Maer  Estor  die  ghinc  sere  mesbaren 
Dat  hi  niet  en  kent  den  here 

10190  Daer  hi  jeghen  vacht  so  sere. 

Sere  prijst  hine,  ende  seit  al  bloot 
Dat  hi  noit  ne  vant  sijns  ghenoot , 
No  man  die  sulke  were  dede  , 
Ende  die  was  van  so  hovescer  sede 

10195  Ende  up  sinen  viant  so  goedertiere. 
Menichwarven  swoer  hi  diere  , 
Üp  dat  hijs  wesen  mochte  vroet 
Wie  dat  ware  die  ridder  goet, 
Dat  hijt  hem  licte  costen  een  let. 

10200  Ic  wille  ju  hier  of  spoeden  bet, 
Ende  van  Estore  corten  die  tale. 
Die  goede  man  dede  harde  wale 
Sinen  wille  ,  ende  hi  plach 
Sijns  so  wel ,  daer  men  toe  sach 

10205  Ghenas  hi  van  daghe  te  daghe. 

Nu  swighic  hier  of  ende  ghewaghe 
Van  Waleweine,  daer  ic  af  las, 
Die  ten  castele  ghevaren  was 
Daer  hi  ghefesteert  was  sere. 
10210  Het  was  recht,  want  daer  was  here 
Die  selve  cnape  ,  die  selve  serjant , 

Dien  hi  int  wilde  foreest  vant 
Jeghen  hem  comende  te  ghemoele 
Upt  maghere  rosside,  dat  sine  voete 

10215  Cume  mochte  verroeren  iet. 

Den  cnape  sacli  hi  groot  verdriet 
Driven  ende  sine  hande  wringhen , 
Die  troestre  was  van  allen  dinghen 
(Dat  was  Wal^ein  die  daer  quam). 

10220  Als  hi  so  tonghemake  vernam 

Den  cnape  ,  ende  hi  hem  ghinc  segghen 
Sinen  ramp  ,  ende  te  voren  legghen 
Hoe  dat  hi  camp  hadde  ghenomen , 
Ende  hi  te  spade  soude  comen 

10225  Bider  faute  van  sinen  rosside  , 

Dat  hem  ghenomen  was  met  stride, 
Ende  hi  sine  arvachtichede 
Soude  verliesen  ende  sijn  lijf  mede, 
Ende  hoe  hi  ne  sochte  ander  dinc 

10230  Dan  te  vaerne  toten  coninc 

Arture ,  den  edelen  prinche ,  waert  , 
Dat  hi  hem  gorden  soude  sijn  s waert 
Ende  ridder  maken,  hi  hopede  (io[/\r\ 
Dat  hi  jeghen  den  wreden  man  , 

10235  Daer  hi  jeghen  vechten  woude  , 
Te  betere  seghe  hebben  soude 
Ende  te  beter  gheluc  in  den  camp  ; 
Ende  claghede  dat  hi  hadde  den  ramp 
Dat  hi  ten  hove  niene  mochte  gheraken ,  — » 

10240  Doe  wildene  Walewein  blide  maken 
Ende  leende  hem  sijn  ors  van  prise, 
Daer  hi  mede  in  alre  wise 

Sinen  wille  vorderde  clene  ende  groot. 
Nu  heeft  die  cnape  sinen  noot 

10245  Al  verwonnen  ende  sinen  armoede  , 
Ende  es  weder  te  sinen  goede, 
Ende  es  een  ridder  van  groten  doene. 
Nu  hevet  lii  den  ridder  coene , 
Waleweine,  te  siere  herberghe  binnen, 

10250  Sniemen  so  doet  hi  hen^  bekinnen 
Wat  bi  hem  jan  hertelike : 
Hi  cnielde  vor  hem  haestelike 
Ende  seide :  »  Lieve  here ,  sijt  willecome 
Te  minen  castele  te  juwer  vrome! 

10255  Mijn  lijf,  mijn  goet ,  here,  bi  Gode , 
Dat  staet  al  tuwen  ghebode ; 
Bi  ju  benic  mijns  goets  here, 
Dat  mi  ghesciet  ware  nemmermere , 
Ne  haddi  allene  ghedaen." 

10260  Walewein  dede  sinen  werd  upstaen 
Ende  seide :  »  God  weet ,  mi  es  lief 
Dat  ghi  verwonnen  hebt  ju  grief." 

SI  spraken  harde  meneghe  tale 
Dies  avonds  te  gadre  in  die  sale 

10265  Tote  dien  dat  men  eten  ghinc. 

Si  hadden  ghenouch  van  alre  dinc 
Van  dat  men  vant  binden  castele. 
Bi  hem  sat  joncfrouwe  Ysabele  , 
Daer  men  hovescelike  voren  sneet 

10270  Die  morssele.  (Hoe  dat  iet  weet!) 
Walewein  no  die  joncfrouwe  mede 
Ne  (juamen  noch  te  ghere  stede 

Daer  men  hen  dede  so  grote  feeste; 
Want  bede  ,  minste  ende  meeste , 

10275  Dreven  [jeghen]  hem  groot  jolijt , 
Dur  hars  heren  wille  ,  tier  tijt. 
In  can  ju  al  niet  doen  verstaen* 
Als  die  tallen  up  waren  ghedaen 
Hebben  si  saen  ghedweghen  hier. 

10280  Doe  quam  vort  die  bottelgier , 

Ende  brochte  cruut  meneghertiere , 
Daer  up  den  wijn  van  vele  maniere, 
Wit  ende  root,  rasc  ende  plasant, 
Moraet ,  clareit ,  al  dat  men  vant : 

10285  Daer  of  en  hadsi  en  ghene  berste. 
Daer  na  ghingen  si  ter  herste 
Slapen  alle  ,  groot  ende  clene. 
In  ene  camere  van  marberstene 
Waren  twee  rikelike  bedden  ghemaect 

10290  Scone  ende  diere ,  wel  gheraect , 
Met  coeverturen  bleckende  claor. 
Mijn  her  Walewein  ghinc  al  daer, 
Ende  die  joncfrouwe  ,  slapen  binnen* 
Of  si  des  nachts  ooc  met  minne 

10295  Yet  vergaderden  dats  mi  oncont. 
Si  hadden  te  voren  langhe  stont 
Vermoyt  gheweest  van  vele  ridene 
Achter  lande :  hen  staet  te  verblidene 
Vander  ruste  ende  van  den  paise 

10300  Die  men  dede  in  den  palaise  ; 

Si  haddens  langhe  gheweest  verspaent* 
Oft  si  wel  sliepen ,  niemen  en  waent. 

Heren ,  vrouwen  ende  cnapen 
Ende  die  maysniede  sijn  gaen  slapen. 

10305  Si  hadden  alle,  minste  ende  meeste, 
Navens  wel  ghedronken  ter  feeste, 
Ende  sliepen  sachte  in  alre  maniere 
Tote  dat  so  lude  in  den  vergiere 
Die  nachtegale  sanc  ende  die  calandre, 

10310  Ende  die  voghelkine  menigherande , 
Dat  siere  bi  onspronghen  saen. 
Die  daer  teerst  was  upghestaen, 
Alse  ons  die  jeeste  hopenbaert , 
Dat  was  die  ridder,  Waleweins  waert, 

10315  Tere  veinstren  ghinc  hi  staen  ,  die  coene, 
Ende  sach  uutwart  in  dat  groene. 
In  allen  siden ,  an  allen  weghen , 
Sach  hi  pauwelioene  ghesleghen  , 
Groene  ,  hlau ,  ghelu  ende  root , 

10320  Daer  up  menich  aren  groot. 

Van  flnen  goude  bleckende  claer, 
©en  ridder  wart  sijn  herte  swaer 
Als  hi  sach  dat  heere  so  stranc, 
So  groot,  so  breet  ende  so  lanc. 

10325  Dicke  riep  hi:  »God,  here,  ghenade ! 
Wie  heeft  ons  dus  sere  verladen  ? 
Hoe  es  dat  grote  heere  up  mi  comen 
Onversien?    Nu  wert  ghenomen, 
Mine  helpe  God,  lijf  ende  goet." 

10330  Hi  ghinc  danen  metter  spoet: 

Tote  minen  her  Waleweine  ghinc  hi  thant, 
Daer  hine  in  die  camere  vant. 
Hi  stont  up  ende  ghinc  ter  vaert 

Tere  veinstren  ,  daer  hi  sach  uutwaert 

10335  Menich  pauwelioen  ghestelt. 

Al  waest  bedect  dat  groene  velt. 
Waleweine  wonderets  harde  sere  , 
Ende  hi  sprac  aldus  toten  here: 
» VuUic  ,  doet  enen  bode  varen 

10340  Tote  daer  buten  sonder  sparen  , 

Ende  doet  gheverescen  wat  si  menen." 

Stappans  coos  men  daer  enen 

Serjant ,  die  de  bootscap  dede. 

Enen  snellen  corsier  gaf  men  hem  mede , 

10345  Dien  hi  soude  riden,  die  serjant. 
Hi  ruumde  den  casteel  thant 
Ende  i^eet  buten  alse  die  coene. 
Als  hi  quam  onder  die  pauwelioene 
Sach  hiere  een  van  dieren  prise, 

10350  Het  was  ghescaect  in  menegher  wise  , 
Van  sindale  ,  van  siglatoene. 
Menich  ridder  stout  ende  coene 
Begonsten  troppen  omtrent  den  bode. 
Dicke  seiden  si:  bi  Gode, 

10355  Ware  hi  gheen  bode  si  soudene  vanghen 

Ende  dien  van  binnen  te  lachtere  hanghen 
Ic  segghe  ju  nodan  in  waren  sakcn  , 
Wat  siere  toe  seiden  ofte  spraken, 
Si  behoetdene  ende  leedene  sciere 

10360  Tenen  pauwelioene  wel  diere, 
Daer  sine  voren  beten  daden  , 
Ende  ledene  in  bi  lieverladen. 
Daer  vunt  hi  tenen  scaecspele 
Den  here  sfttende,  ende  ridders  vele 

10365  Bi  hem,  die  waren  van  groten  doene. 

Als  die  bode  quam  binden  pauwelioene 

Cnielde  hi  ende  groette  den  here. 

Hi  seide  :  »  Here  ,  j  u  groeten  sere 

Die  vanden  castele,  ende  vraglien  n  dies 

10370  Weder  dat  ghi  om  hare  verlies 

50  ommc  hare  ere  hier  comen  sijt? 
Wisten  si  dat  ghi  begheret  strijt, 
Ende  hadden  si  ju  iet  mesdaen, 

51  wildent  ju  gherne  betren  saen, 
10375  Gherne  soude  mijn  here  weten 

Twi  dat  hi  nu  es  beseten; 
Hine  kent  hem  jeghen  niemen  mesdadich.'^ 
—  »  Men  sal  nodan  wel  onghenadich 
Sijns  wesen,"  sprac  die  hertoghe  sciere. 

10680  »  Segt  juwen  here:  in  ghere  maniere 
Ne  mach  hi  metten  live  ontgacn  , 
Hine  sende  mi  den  ridder  saen, 
Dien  hi  met  wel  duUen  rade 
Herberchde  ghister  navont  spade, 

10385  Ende  ene  joncfrouwe  behaghel  mede, 
Nemmeer  ne  ghecrighet  hi  vrede, 
In  salne  eer  vor  sine  veste  hanghen, 
Oft  hine  sentene  mi  ghevanghen. 
Den  hopenbaren  mordenare  , 

10390  Dien  hi  met  hem  houdet  dare 

In  sine  herberghe,  in  sijn  porprijs." 
Teerst  dat  die  bode  was  wijs 
Yander  bootscap  heeft  hi  ghenomen 
Orlof ,  ende  es  weder  comen  , 

10395  Ende  deedt  aldus  sinen  here  ghewach, 

Dat  daer  die  hertoghe  vore  lach , 
Die  hadde  ghesworen  sine  doot, 
Hi[ne]  sonde  hem  met  haeste  groot 
Den  riddre  die  hier  ghistren  quam 

10400  Therberghen.    »  Hi  sal  sijn  gram 
Segdire  jeghen;  want  openbare 
Wilhine  proeven  mordenare. 
Besiet  wat  ghire  mede  behort  te  doene." 
Doe  sprac  der  Walewein  ,  die  coene , 

10405  Ende  seide:  » Ie  weet  die  waerheit  des 
Wel,  wie  dese  hertoghe  es. 
Dicke  heeft  hi  mi  toren  ghedaen.'^ 
Ende  Walewein  vertelde  hem  saen 
[Hoe]  hi  verslouch  den  jonghelinc, 

10410  ïshertoghen  sone,  ende  hoene  vinc 
Die  hertoghe  metter  joncfrouwen, 
Ende  hoe  quam  uut  sinen  rouwe. 
Algader  so  dede  hijt  hem  horen, 
Alsoot  ghescreven  staet  hier  voren. 

10415      Alse  dit  horde  die  castelein 

Sprac  hi  te  minen  here  W^alewein ; 
»  Ne  temayert  ju  in  ghere  maniere! 
Ic  sal  ^J*(rden  utesenden  sciere 
Bede  om  vriende  ende  om  maghen: 

10420  Si  sullen  hier  comen  ende  waghen 
Hare  lijf  alle  dor  minen  wille." 
Men  sat  daer  niet  langhere  stille : 
Daer  waren  boden  ute  ghesent , 
Die  sere  liepen  al  omtrent 

10425  Om  succoers  ende  om  onset. 

Daer  ne  was  niet  langhe  mede  ghelet  ^ 
Eer  drie  weken  mocliten  liden  ? 
Quam  ten  castele  in  corten  tiden 
Sulc  succors,  dat  si  een  deel 

10430  Hem  te  min  duchten  in  den  casteel 
Dan  si  daden  ;  maer  nochtan 
Waren  si  vermenicht  van  meneghen  man  , 
Ende  mocliten  lettel  sijn  gheacht 
Jeghen  des  hertoghen  cracht; 

10435  "Want  si  bedecten  alle  die  pleine. 

Maer  bi  den  trooste  van  Waleweine 
Sendemen  boden  haestelike  dan 
ïoten  hertoghe  ,  den  edelen  man  , 
Dat  lii  besaghe  wat  hi  hadde  te  doene: 

10440  Wildi  hebben  den  ridder  coene 
Hi  moet  anders  beghinnen; 
Metten  swerde  moetine  winnen, 
Vorwart  so  ontseiden  si  mede 
Van  buten  ende  van  binnen  vrede, 

10445  Ende  sijn  worden  dootsleghen  viande. 
Elc  sal  poghen  om  anders  scande 
Waer  so  si  moghen  andren  beluiden. 
Die  van  binnen  in  corten  tiden 
Coren  minen  here  Waleweine 

10450  Tenen  bescuddere  alle  ghemeine, 
Die  ordineerde  ende  scaerde. 
God  ,  wat  waren  daer  goeder  swaerde , 
Helme  ,  glavien ,  ende  ponioene , 
Ghelu,  graeu,  root  ende  groene! 

10455  Starcke  orsse  ende  groot, 

Warre  v^jf  dusent  in  hare  coniHDOt, 

Eer  hem  dese  laten  ontherven 

Sullen  si  meneghen  man  doen  sterven. 

Gheordineert  als  ene  bruut 

10460  ïrocken  die  van  binnen  uut , 

Ende  hebben  tander  heere  versien 
Ghewapent  ende  ghescaert  mettien, 
Standaerde  ontwonden  van  singlatoene  , 
An  die  glavien  die  pongioene  , 

10465  Vedren  van  pauwen  up  die  helme. 
So  sal  sulc  ligghen  in  die  dwelme  , 
Die  sere  duchtich  es  te  sti'ide. 
Ghierich  sijn  si  an  elke  side 
Elc  andren  tontlivene  upt  velt. 

10470  Si  vergaderden  up  met  ghewelt. 
Mettien  glavien  ,  in  waren  sak  en , 
Vreselijc  si  hem  onderstaken. 
Dat  ghecrac  was  harde  groot, 
Menich  man  viel  daer  doot. 

10475  Die  hertoghe  hadde  an  sine  side 

Tien  dusent  ridders  goet  ten  stride. 
Daer  stac  der  Walewein  ,  die  coene , 
Enen  riddere  metten  poinsoene 
Duer  den  lichame  ,  ende  warpene  uut 

10480  Ten  sadele.    Doe  wart  daer  groot  gheluut 
Van  den  hertoghe  ende  van  den  sinen  : 
Alle  gader  wilden  si  hem  pinen 
Te  wrekene  den  ridder  goet, 
Want  hi  den  hertoghe  na  bestoet. 

10485      Men  trac  daer  an  beden  siden 

Menich  swaert  dat  conste  stilden:;  /' 

Men  gliinc  daer  houwen  ende  kerven. 

Menich  stout  man  moester  sterven. 

Die  hertoghe  was  tonsiene  sere 
10490  Ende  een  man  van  groter  were. 

Hi  töghede  daer  ridderlike  prouaetse, 

Want  hiere  meneghen  in  die  plaetse 

Vallen  dede  met  groten  scanden, 

Thooft  dursleghen  toten  tanden, 
10495  Viere  velde  hiere  vor  Waleweins  oglien:  <itJ^Oi 

Al  waest  hem  leet,  hi  moest  ghedoghen. 

Want  ghenouch  haddi  te  doene. 

Daer  ne  was  pays  no  soene. 

Die  hlode  beveden  daer  van  vare. 
10500  Die  hertoghe  hadde  in  sine  scare 

Meneghen  ruddere  van  groter  macht. 

Ne  hadde  ghedaen  Waleweins  cracht, 

Die  van  binnen  waren  al  versleghen. 

Si  verloren  meneghen  deghen. 
10505  Hi  sachse  slaen  ende  vellen  bi  hopen: 

Die  meneghe  moest  daer  becopen 

Ende  sturten  sijn  bloet  ontfarmelike. 

Die  hertoghe  vacht  ghenendelike ; 

Hi  trooste  sine  liede  in  den  vare: 
10510  Selve  verboudi  alle  sijn  scare, 

Meneghen  slouch  hi  metten  swaerde 

ïer  middele  ontwee;  man  ende  paerde 

Stac  hi  ende  vellede  over  hoop. 

Noit  man  sach  al  sulc  gheloop , 
10515  Sulc  gheclanc  ende  sulc  ghescal. 

Sere  vachtmen  daer  overal. 

Daer  quam  Walewein  ,  die  here , 

Dur  viande  slaende  sere: 

Die  helme  durslaet  hi  cnde  durhout, 
10520  ïïi  maect  dat  groene  ghers  bedout 

Met  roden  bloede  in  den  tornoy. 

Also  die  seysene  mayt  dat  hoy 

Velt  hise  ende  werp  onder  voet : 

Hi  baet  sijn  swaert  in  herssenbloet, 
10525  So  vreselijc  waren  sine  slaghe, 

Dat  si  sconfierden  diese  saghen. 

Niemen  ne  was  daer  so  goet, 

Die  gherne  quam  in  sijn  ghemoet. 

Daer  was  Walewein  sere  gheprijst 
10530  Ende  met  vinghere  up  hem  ghe wijst. 

Die  meneglie  riep :  »  Nu  sietene  daer ! 

Gheen  stoutere  nes  hier  verre  no  naerl" 


Hax'de  gram  was ,  scit  dystorie , 
Die  hertoghe  om  die  mortorie 

10535  Die  daer  dede  her  VTalewein. 
Hi  reet  up  den  castelein 
Met  enen  spere  grof  ende  stide , 
Ende  sporslaghede  an  elke  side 
Metten  sporen  van  finen  goude 

10540  Tors ,  dat  liep  als  in  den  woude 

Een  voghel  vlieghet  diemen  jaghet. 
Die  ander  en  was  ooc  niet  versaghet, 
Hine  reet  jeghen  wat  hi  conste: 
Daer  daden  si  ene  bittere  joeste 

10545  Daer  si  ridende  quamen  te  hope. 

So  groot  was  tshertoghen  ors  van  lope, 
Dathi  den  castelein  daer  ter  stede 

Al  metten  orsse  vallen  dede. 
Der  Walewein  was  sere  vervaert 

10550  Als  hi  sach  vallen  sinen  waert: 

Sere  so  vruchte  hi  sijn  sneven.  'it 

Niet  en  gheeft  hi  om  sijn  leven 

Hine  loestene  uter  noot. 

Een  spere  ghegreep  hi,  starc  ende  groot, 

10555  Ende  reet  den  stouten  hertoghe  an  , 
Ende  hi  weder  jeghen  hem  dan. 
Sere  si  manlij  c  andren  asselgieren : 
Die  vaste  scilde  daden  si  frotfieren 
Metten  glavien  in  die  sconfelture. 

10560  Die  ponioene  voeren  dure  , 
Die  waren  van  samite  root. 
Elc  andren  gaven  si  wonden  groot. 
Die  blode  ne  conden  niet  ghedoghen 
Die  joeste  siene  met  haren  oghen. 

10565  Die  glavien  braken  mids  ontwee. 
Doene  vierden  si  nemmee : 
Die  clare  ghebruneerde  swaerde 
Trocken  si ,  ende  reden  metten  paerden 
Elc  up  andren ,  ende  begonsten 

10570  Toghen  wat  si  elc  andren  j  onsten. 

Daer  sloeghen  si  slaghe  groot  ende  stranc  , 

So  datter  tclare  vier  ute  spranc  , 

Ende  dat  die  helme  wederclonken. 

Van  slaghen  maecte  elc  andren  dronken. 

10575  Gram  was  Walewein  ende  niet  an  hoghe 
Dattene  so  moyde  die  hertoghe: 
Vijf  slaghe  gaf  hi  hem  dan  , 
Dat  wonder  was  dat  enech  man 

Vaniler  minster  mochte  onstaen. 
10580  Haddemen  liem  ooc  niet  wel  saen 

Thulpe  ghecojnen ,  dies  ghelovet , 

Te  pande  haddire  ghelaten  thovet. 

Sine  liede  saghene  verladen 

Ende  quamen  hem  craclitelike  te  stade ; 
10585  Maer  die  hertoghe  moeste  inden  pleine 

Al  dukende  vlien  vor  Waleweine , 

Ende  hi  riep  tote  hem  hopenbare  ; 

»  Ay  quaet  ondadich  mordenare  , 

Al  hebdi  minen  helm  durbroken  , 
10590  Mijn  lieve  kint  sal  sijn  ghewroken  , 

Dat  ghi  morderet  jammerlike." 

Doe  bat  die  hertoghe  vriendelike 

Sinen  vrienden,  sinen  maghen, 

Dat  sijt  also  souden  -waghen  , 
10595  Ende  si  hem  bistonden  also  , 

Dat  hijs  bliven  mochte  vro. 

Vele  sprekens  was  daer  gheen  tijt , 
Maer  vele  bitter  was  die  strijt* 
Van  den  goeden  swerden  van  stale 

10600  Wederluutden  berghe  ende  dale. 

Tghehuuc  was  groot  ende  die  jacht. 
Men  stakre  meneghen  groten  scacht 

Duer  die  lichamen  al  bloot ,  ,   

Daert  ghedaermte  »a_jw^;  ^  (y^^  ^ 

10605  Ende  [die]  die  bitter  doot  verworven 
Si  creiscen  sere  eersi  verstorven. 
Daer  sach  men  halsberghe  ontmaelgieren , 
Ilelme  durhoiiwen  ,  scilde  qnartiergn. 

Die  staline  hoede ,  al  waersi  goet, 

10610  Durslouchmen  ,  datter  duere  tbloet 
üte  goysde  al  even  dichte. 
Die  wapine  claer  van  groten  lichte 
Duerhieumen  met  swerden  van  stale  ; 
Die  wapinroeke  van  sindale 

10615  Scuerde  men  daer,  ende  die  britsieren. 
In  soude  u  niet  connen  visieren 
Hoe  men  daer  stac ,  hoemen  daer  slouch , 
Hoe  groot  die  jacht  was  ent  ghesouch  , 
Hoe  die  quarele  ende  die  strale 

10620  Daer  vloghen.    Pongoene  van  sindale 
Vaeruden  daer  int  rode  Moet, 
Der  Walewein  ,  die  ridder  goet , 
Quam  daer  slaende  dur  hem  allen : 
Sestich  haddire  ghedaen  vallen  , 

10625  Die  nimmermeer  up  ne  resen. 
Tesen  wighe  maectemen  wesen 
Ende  meneghe  weduwe ,  wetic  wale. 
Dat  velt  lach  Lina  altemale 
Bedect  met  doden  ende  met  parden : 

10630  Daer  was  gheclanc  groot  van  swarden, 
Daer  was  gheclanc  ende  ghehuuc. 
Meneghen  stac  men  dur  den  buuc 
Metten  glavien  ,  dat  die  ponjoene 
Ute  quamen  ten  achtersten  artsoene. 

10635  Die  hertoghe  hadde  groot  volc  te  voet , 
Ende  die  ten  stride  waren  goet, 
Allen  met  glavien  ende  met  piken: 
Meneghen  daden  si  vor  hem  wiken 
Ende  deyseo  achterwaert , 

10640  Macr  enen  harden  groten  scaert 
ïïeveter  Walewein  in  ghehouwen. 
Daer  moclitmen  scone  provaetse  scouwen 
Die  Walewein  dede  up  dat  velt. 
Hi  doder  wel  hondert  met  ghewelt , 

10645  Ende  maecte  so  vluchtic  dat  here, 
Dat  mense  slouch  al  sonder  were  ; 
Maer  dedele  volc  dedem  onset. 
Daer  was  ghenomen  lijf  ende  let 
Sonder  ghenade.    Groot  was  die  porsse. 

10650  Menich  veldire  van  den  orsse  , 

Dat  hem  die  herssene  in  die  kele 
Liepen.    Die  scone  Ysabele  , 
Die  goedertiere  Waleweins  vriendinne, 
Lach  boven  hoghe  ten  tinnen, 

10655  Ende  sach  Waleweine  metten  swerde 

Wonder  maken,  ende  vellen  up  de  erde 
Menich  man  daer  ende  hier. 
Niemen  waser  so  onghehier 
Alse  der  Walewein  ,  no  so  fel. 

10660  Ne  hadde  hijt  niet  ghedaen  so  wel 
Nemmermeer  hadden  hem  beromt 
Die  van  binnen,  dat  si  ghedomt 
Den  hertoghe  hadden  inden  strijt. 
Groot  was  die  wijch  te  diere  tijt: 

10665  Men  horde  die  scilde  ende  speren  craken 
Men  ghinc  daer  blodeghe  hovede  maken. 
Elc  pijnt  hem  te  blivene  in  die  ere. 
Daer  so  vacht  die  grote  here, 
Die  hertoghe,  met  sinen  swaerde 

10670  Als  een  wulf,  die  noit  en  spaerde 

Sine  proy  daer  soe  vor  hem  ghinc. 
Van  stouten  ridders  meneghen  rinc 
Durbrac  hi  met  groten  moede, 
Dat  was  al  root  vanden  bloede 

10675  Cnielinghen,  cousen  ende  sporen. 
Meneghen  dede  hi  daer  versmoren 
In  sijn  bloet ,  dien  hi  ter  aerde 
Vallen  dede  onder  die  paerde. 
Sinen  sone  wrac  hi  diere. 

10680  Het  hebben  hondert  hersenniere 
Becocht  al  nu  op  dat  plein. 
Ne  hadde  hem  niet  der  Walewein 
Benomen ,  hi  hadse  alle  doot , 
Die  van  binnen,  clene  ende  groot. 

10685      Der  Walewein  sach  die  persse  groot, 
Ende  die  sine  in  groter  noot: 
Hi  sachse  slaen  ende  steken. 
Ghenendelike  voer  hise  wreken. 
Serjante  waren  hem  altoos  bi , 

10690  Die  glavien  gaven  den  ridder  vri , 
Daer  hi  mede  wrac  sine  liede. 
Ic  waenet  ridder  noit  ghesciede, 
Die  were  hadde  ende  moghenthede. 
Die  cracht  te  doene  die  hi  dede; 

10695  Nodan  was  tshertoghen  macht  so  groot. 
Dat  die  van  binnen  dor  die  noot 
Moesten  rumen  ende  vlien  , 
Want  die  hertoghe  was  so  ontsien 
Met  siere  manliker  daet, 

10700  Ende  bi  den  slaghen  die  hi  slaet , 

Dat  niemen  sijns  ontbeiden  der. 
'  Sijn  ridderscap  was  hem  gliewer 
Ende  glieLulpicli  tallen  punghise  , 
Ende  waren  liede  van  groten  prise , 
10705  Weeixle  ridders  van  groten  daden. 
Si  daden  dicke  liare  swerde  baden 
In  bloede  ,  ende  varaden  tgras  root 
Vanden  bloede  dat  uten  wonden  scoot 
So  dat  si  vluchtich  maecten  daer 
10710  Die  van  binnen,  ende  volgheden  naer, 
Slaende  ende  vellende  al  te  harde. 
Daer  was  menich  die  mesbarde 
Duer  die  anwisse  vander  doot. 
Dit  swaer  tempeest  ende  dese  noot 
10715  Hevet  der  Walewein  versien. 

Lude  riep  hi :  »  Waer  wildi  vlien  ? 
Edel  heren,  set  ju  ten  kerel 
Men  slaet  ju  doot  al  sonder  were." 
So  sere  riep  die  edel  man, 
10720  Dat  si  hem  omme  keerden  dan, 
Ende  gaven  enen  grotea  huuc. 
Walewein  reet  enen  in  den  buuc 
Met  ere  glavi^  Stijt  ende  stranc : 
Soe  quam  al  dure  ere  helne  lanc* 
10725  Doe  warp  hi  den  doden  neder 
Ende  reet  up  die  andre  weder. 
Vijf  starcke  ridders  hi  durstac 
Eer  dat  noit  die  glavie  brac. 
Doe  vinc  hi  ant  swaert  ter  vaert , 
10730  Daer  hi  mede  man  ende  paert 
Asselgierde  so  onsochte  , 

Datpien  sijns  onbeiden  mochte. 

Ic  wane  sijn  swaert  sat  dranc  van  bloede. 

Den  hertoghe  (juam  sere  tongoede 
10735  Die  vlucht  van  dien  van  binnen  te  voren. 

Nu  gaet  Walewein  vaste  scoren 

Scilde  ,  halsberghe ;  ende  die  sine 

Sijn  becomen  vander  pine 

Die  men  hem  te  voren  dede. 
10740  God,  wat  lacher  up  die  heide 

Ridders  versleghen  in  allen  siden ! 

Walewein  ne  wilde  niemen  vermiden: 

ïli  vellede  al  dat  hem  (juam  te  voren: 

Hi  spelet  ghe wonnen  of  al  verloren. 
10745  Sere  ghewont  ende  sere  mesvaert 

So  was  mijns  tsher  Waleweins  waert. 

Te  sinen  ende  was  hi  na  comen ; 

Doch  was  hi  met  pine  upghenomen 

Ende  vacht  te  voet  metten  swaerde. 
10750  Lettel  micte  hi  te  comene  te  paerde; 

Nodan  wan  hire  ,  seghet  die  jeeste, 

Meer  dan  vive  in  den  tempeeste  ; 

Maer  telken  als  hi  een  hadde  ghewonnen  , 

Ende  hiere  up  soude  sitten  begonnen  , 
10755  Quam  emmer  een  ander  daer  toe  , 

Diene  achterwaert  oftrac  doe. 

Dies  wart  Walewein  gheware  , 

Ende  reet  up  enen  vander  scare 

Dat  hine  velde  in  den  rinc. 
10760  Tors  nam  hi  eert  hem  ontghinc  , 

Ende  voeret  thant  sinen  waert , 

Ende  seide:  »  Nu  sit  up  ter  vaert! 

Hets  glielovich  al  dit  here : 
Sine  sullen  niet  langhere  in  de  were 
10765  Ghedurcn."    Ende  mettien  so  sat 
Die  castelein  upt  ors  na  dat. 
Si  voeren  te  gadre  int  pongijs. 
Walewein  glieeft  hi  groten  prijs 
Ende  dancte  hem  sere  vander  gliichte» 
10770  Nu  wart  groot  dat  ghevichte. 

Der  Walewein  es  sere  glieduclit  ; 
Grote  mort  ende  grote  vlucht 
Maecte  hi  onder  des  hertoghen  liede. 
Men  las  noit  van  ghenen  diede 
10775  Dat  hem  so  sere  weerde  nodan. 

Men  sach  daer  sterven  meneghen  man , 
Den  enen  jaghen ,  den  andren  steken  , 
Die  harde  helmc  van  stale  breken . . . 
Wat  holpe  dat  iet  ju  maecte  lanc  ! 
10780  Die  van  buten  an  haren  danc 

Werden  ghehuust  ende  ghejaghct , 
Ghesconfiert  ende  versaghet; 
Men  velletse  ende  slouchse  bi  hopen, 
Cume  mochtre  enich  ontlopen. 
10785  Het  ghinc  daer  te  quaden  spele. 

Walewein  die  sloeghere  harde  vele: 
Meneghen  dedi  sturten  ter  aerde. 
Den  hertoghe  slouch  hi  vanden  paerde 
Dat  hi  vor  sine  voete  vel  ; 
10790  Hi  vinckene  daer,  die  ridder  snel, 
Ende  dede  voeren  ten  castele. 
Doe  riepen  daer  met  luder  kele 
Tshertoghen  liede  :  »  Hets  al  verloren ! 

Die  onse  troestre  was  te  voren 
10795  Es  ghevaen  ;  maeclit  ons  ghescien 

50  en  es  ons  niet  so  goet  alst  vlien." 
Doe  vlo  al  datter  was  upt  velt. 

Die  liede  waren  al  onghetelt 

Die  men  daer  sloucli  in  die  jacht, 
10800  En  hadt  niet  benomen  die  nacht 

Een  en  waerre  niet  ontgaen. 

Die  van  binnen  trocken  saen 

Tharen  castele  ,  als  wijt  horen. 

Drie  hondert  man  hebsi  verloren  , 
10805  Onder  tors  ende  te  voet , 

Werachteghere  liede  ende  goet. 

Die  scande  hadden  die  van  buten. 

51  moesten  buten  haren  tenten  sluten 
Meer  dan  vijf  dusent  van  haren  ghesellen. 

10810  Men  mochte  ju  niet  ghetellen 

Hoe  groot  jammer,  hoe  groot  seer, 
Si  alle  dreven  in  lanc  so  meer. 
Een  deel  sijn  die  van  binnen  verblijt 
Dat  si  seghe  hadden  in  den  strijt. 

10815  Banderside  hadsi  rouwe  groot 

Datter  so  menich  man  was  doot. 

Des  avonts  was  in  elke  side 
Omt  verlies  vanden  swaren  stride 
Grote  rouwe;  maer  al  te  voren 
10820  Hadden  die  van  buten  den  meesten  toren. 
Des  dagheden  si  haren  here 
Met  hantgheslaghe  ,  met  groten  sere. 
In  ommacht  vieh^e  vele  dicke. 

Nemmermee  willen  si  micken 
10825  No  pinen  te  houden  ,  in  ghenen  sinne  , 
Orloghe  jeghen  die  van  binnen. 
Des  avonts  dedemen  te  gliemake 
Waleweine  met  meneglier  sake; 
Maer  hi  was  droeve,  seget  tghediclite, 

10830  Om  dat  sijn  waert  int  ghevichte 
Hadde  ghelaten  so  menighe  man 
Dur  sinen  wille.    Nu  vort  an 
Willict  u  corten.    Het  ghinc  al  slapen  , 
Bede  ridders ,  heren  ende  cnapen  , 

10835  Tote  tsmorghens  datmen  sach 

Die  clare  sonne  ende  den  dach. 
Wel  sliep  Walewein  die  hei'e, 
Bedi  hi  was  vermoit  sere. 
Ysabele,  sine  lieve  amie, 

10840  Die  hadde  harde  grote  melodie 

Dat  hi  den  wijch  hadde  verwonnen. 
Tsmorghens  tileke  metter  sonnen 
Es  Walewein  toten  hertoghe  comen 
In  die  ghevanghenisse  ,  hebbic  vernomen. 

10845  Daer  bat  hem  van  sinen  mesdaden 
Die  hertoghe  sere  ghenade  , 
Ende  seide  ,  wildine  laten  leven , 
Sijns  soons  doot  wille  hem  vergheven. 
So  vele  bat  hi  ende  carmede  , 

10850  Dat  Waleweine  sijns  ontfarmede, 

Ende  maecte  pays  jeghen  den  here. 
Maer  Walewein  die  swoer  sere 
Hi  soude  versetten  sijns  werds  scade , 
Die  hi  hadde  bi  sinen  daden. 

10855  Men  telivereerclene  daer , 

Den  hertoghe,  wet  vorwaer, 
Ende  lieten  te  sinen  lieden  varen  , 
Die  siere  comste  blide  waren. 
Ic  wane  hi  daer  onlanglie  dagliet ; 

10860  (Lettel  ere  lievet  lil  bejagliet.  ) 
Corteleke  ruumdi  den  aert. 
Walewein  quam  tote  sinen  waert 
Ende  wilde  van  dane  te  vaerne  poglien  ^ 
Maer  sijn  waert  wilds  niet  ghedoghen. 

10865  Yiertien  nacht  hilt  hi  daer  den  here 
Met  hem  ,  ende  festeerdene  sere. 

Doe  reetde  der  Walewein  sine  vaert 
Up  een  dacli ,  ende  dancte  sinen  waert 
Der  groter  ere  die  hem  dede  ; 

10870  Ende  hi  claghede  ooc  sere  mede 
Die  scade,  die  hi  dur  sinen  wille 
Hadde  ontfaen.    Dies  swighic  stille  , 
Ende  segghe  ju  vort  dystorie  dan. 
Sijn  waert  gheledene  met  meneghen  man. 

10875  Int  ende  si  scieden ,  ende  Walewein 
Reet  sinen  wech,  busch  ende  plein, 
Ende  met  hem  sijn  scone  amye. 
Neven  hem  liep  in  die  prayerie 
Die  vos  ,  die  sere  was  blide 

10880  Dat  mijn  her  Walewein  uten  stride 

Ghesont  es  comen,  ende  uten  bedwanghe 
Vanden  hertoghe  ,  diene  langhe 
Iladde  ghepijnt  toter  doot. 
Si  reden  dachvaerde  groot , 

10885  So  dat  si  quamen  ,  seit  die  jeeste, 

Binnen  drien  daghen,  so  iet  verheeste, 
Vor  enen  casteel ,  daer  si  vernamen 
Scone  ridderscap  te  samen  , 
Ende  hadden  ene  quintaenge  ghestelt , 

10890  Ende  redere  jeghen  met  ghoyelt. 

Mijn  her  Walewein  die  quamer  toe 
Ende  vraghede  enen  ridder  doe  , 
Wanen  dat  ridderscap  ware  ? 
Die  gone  antworde  al  hopenbare 

10895  Ende  seide :  »  Here  ,  het  sijn  liede 

Tan  des  conincs  Wonders  maissniede  : 
Selve  sit  hi  onder  gonen  boom , 
Ende  neemt  te  desen  spele  goom , 
Ende  Alidrisonder  sijn  sone." 

10900  Alse  der  Walewein  horde  tgone 
Sprac  hi  stappans  toten  vos : 
» Nii  sijt  blide  ,  want  ghi  wert  los 
Van  juwer  pine  in  corten  tiden." 
Ende  si  begonden  stappans  riden 

10905  Ten  bomewart,  alsic  ju  lere  ; 

Ende  mijn  her  Walewein ,  die  here  , 
Beette  ,  ende  die  joncfrouwe  na  dat; 
Daer  so  hoghe  een  coninc  sat 
Ne  wilde  hi  niet  riden.    Als  hi  quam 

10910  Daer  hi  den  riken  coninc  vernam 

Hi  neech  hem  [ende]  groetene  scone. 
En  was  wijf  onder  den  trone 
Die  hare  ooc  bet  ghelaten  conste 
Dan  Ysabele.    Si  begonste 

10915  Den  coninc  te  groete  al  daer, 

Ende  sinen  sone  mede  daer  naer, 
Die  bede  upspronghen  in  dat  plein  ^ 
Ende  namen  minen  her  Walewein 
In  haren  arm  doe  te  stride. 
10920  Noit  volc  ne  was  so  blide. 

Nu  es  die  coninc  ende  sijn  sone  , 
Walewein  ende  Ysabele,  die  scone, 
Vergadert  te  hope  alle  viere  ; 
Ende  die  vos  sach  up  hem  sciere  , 

10925  Ende  als  hise  in  die  óghen  sach 
Alle  viere  ,  daermen  toe  sach  , 
Sijn  vel,  dat  root  was  ende  claer, 
Scudde  hi  van  sinen  halse  daer , 
Ende  verkeerde  van  siere  vorme 

10930  (Diet  saghen  ,  hare  herten  stont  te  storme 
Van  groten  wondere).    Ende  na  die  dine 
Wart  hi  die  scoenste  joughelinc 
Dien  si  noit  saghen  ere. 
Walewein  dancte  onsen  here. 

10935  Ende  hi  vertelde  ter  selver  ure 

Den  coninc  Wondre  die  aventurc  , 
Ende  Aledrisandre  mede. 
Si  haddens  wonder  ende  vremlhede 
Ende  loveden  Gode  menichfout. 

10940  Doe  vragheden  si  den  ridder  stout 

Omt  goede  swaert  metten  tween  ringhen. 
Maer  ic  late  nu  van  desen  dinghen 
Bliven  hier ,  ende  make  ju  vroeder 
Een  deel  van  des  vos  stiefmoeder , 

10945  Die  also  boude  alse  die  vos 
Van  hare  pine  wart  ooc  los : 

Daer  soe  langhe  hadde  gheseten 
Onder  die  sille  ,  doe  ie  ju  weten, 
Paddenwijs,  verkeerde  sciere 

10950  Hare  ghedane  ende  hare  maniere  , 

Ende  wart  van  hude  ende  van  hare 
Een  scone  wijf  ende  hopenbare, 
Ende  es  boven  der  sale  ghegaen. 
Als  mense  sach  niemen  hebbe  waen 

10955  Dat  daer  grote  bliscap  was; 
Want  si  waren  seker  das, 
Dat  die  vos  was  worden  man. 
Die  conine  selve  hine  can 
Hem  van  bliscape  hoe  ghelaten. 

10960  Daer  was  bliscap  boven  maten. 

Nu  hort  vanden  conine  Wondre 
Ende  van  sinen  sone  Alidrisondre  : 
Walewein  gaf  den  conine  waert 
Metten  tween  ringhen  tgoede  swaert, 

10965  Dat  hi  blidelike  ontfmc. 

Hi  nam  die  gifte  vor  alle  dinc. 
Tscaecbart  ende  dat  diere  spel 
Belovedi  doe  den  ridder  snel, 
Teerst  dat  si  quamen  ten  palaise. 

10970  Nu  es  die  conine  alre  ee[r]st  te  payse 
Na  dien  dat  hi  tswaert  hevet, 
Daer  hi  met  yoyen  omme  levet. 
Dat  jostement  dat  dedi  sceden, 
Ende  dede  Waleweine  gheleden  , 

10975  Met  groter  ere  ende  met  rivele. 
Met  hem  te  sinen  scone n  castelc* 

Daer  so  guam  minste  ende  meeste 

Ende  deden  Waleweine  grote  feeste. 

Ende  alsi  ghekeert  waren  alle 
10980  Men  leetde  die  orsse  in  den  stalle : 

Men  dede  hem  wel  hare  bedurste. 

Daer  was  menich  edel  vorste  , 

Die  algader  daer  ghemeine 

Eerden  minen  her  Waleweine. 
10985  Si  brochten  boven  in  de  sale: 

Men  ghinckene  ontwapenen  alte  male, 

Ende  hals  ende  ansichte  dwaen; 

Men  brochte  een  paer  cledre  saen 

Dat  uterlijc  was  ende  diere  , 
10990  Ende  enen  mantel  van  suiker  maniere, 

Dat  hi  was  te  prisene  starcke: 

Hi  was  van  sarasijnscen  waerke  , 

Ende  scemerde  van  claerhede  groot. 

Doe  brochtmen  van  samite  root 
10995  Ysabelen  wel  haestelike 

Diere  cledre  ende  rike, 

Roe,  sorcoet  ende  mantel  mede. 

Wat  holpe  dat  icker  vele  toe  seide? 

Men  dede  den  jonghelinc  daer  te  voren  , 
11000  Die  een  vos  was,  als  wijt  horen, 

Wel  cleden  singureuscelike. 

Si  waren  des  marghens  eerlike 

Ghefisteert  in  alre  wijs. 

Die  edelste  dranc,  die  beste  spise, 
11005  Die  men  vant  hadsi  plantheit; 

Na  der  maeltijt  dat  clareit , 

Die  diere  specie  ende  dat  cruut: 

Van  al  hadden  si  hare  deduut. 

Daer  na  ghinc  elc  als  hi  woude 

11010  Slapen.    In  ene  camere  ,  die  van  goude 
Was  verlicht,  als  ons  segghen 
Die  hystorien  ,  dedemen  legglien 
Waleweine  ende  die  joncfrouwe, 
Ende  den  jonghelinc  ghetrouwe  , 

11015  Sconincs  sone  van  Ysike  , 
Up  drien  bedden,  eerlike 
Yerdect  met  dieren  coverturen. 
Si  sliepen  sochte  tes  si  horen 
Die  vogheline  singhen  clare. 

11020  Als  si  des  daghes  worden  gheware 

Ende  si  ontwieken,  na  minen  wane, 
Si  ghereden  hem  up  te  stane, 
Ende  c£uamen  ter  salewaert. 
Daer  so  vonden  si  haren  waert, 

11025  Den  coninc  Wondre ,  ende  sinen  sone. 
Die  harde  gram  waren  omt  gone, 
Dat  si  so  tilike  up  waren. 
Walewein  seide:  »Hier  nes  gheen  sparen, 
Wi  moeten  henen  sonder  beide." 

11030  Maer  watter  Walewein  toe  seide, 
Hi  moeste  daer,  seghet  daventure. 
Emmer  bliven  die  weke  dure. 
Doch  wildi  emmer  van  danen  sceden. 
Die  coninc  voerne  gheleden, 

11035  Ende  sijn  sone,  ende  waren  gram 
Dat  hi  so  varinc  orlof  nam  5 
Doch  en  wilden  si  niet  ontbaren, 

Sine  daden  met  Waleweine  varen 
Rudders  ende  serjante  mede  , 

11040  Ende  somers  ,  dur  sine  werdichede. 
Drie  milen  gheleden  sine  verre. 
Doe  was  mijn  her  Walewein  erre 
Datten  die  coninc  so  verre  ghebrochte, 
Orlof  nam  hi  so  hi  eerst  mochte  , 

11045  Ende  dede  den  coninc  wederkeren. 
Nu  vart  sinen  wech  met  ere 
Walewein  ende  sine  scone  amie 
Dur  meneghe  scone  prayerie  , 
Ende  Roges  die  jonghelinc  mede. 

11050  Si  leden  meneghe  scone  stede, 
Menich  casteel,  menich  ghesate. 
Ene  maent,  so  iet  ghedicht  late, 
Reden  si  dachvart  emmer  vort 
Eer  si  in  die  grote  port 

11055  Te  Cardoel  mochten  gheraken. 

Ten  palaise  ghinghen  si  hem  maken. 

Ic  wilt  ju  allen  maken  condre: 
Die  rike  coninc  vanden  Wondre, 
Eer  dat  Walewein  sinen  casteel 

11060  Ruumde,  haddi  hem  al  gheheel 

Tscaecspel  ghegeven  ,  dat  was  so  diere , 
Ende  dat  bert.    Nu  comt  die  fiere 
Walewein  daer  mede  ,  ende  sine  amie , 
Met  siere  scoonre  compagnie. 

11065  Vorl  palais  heetten  si  al: 

Daer  was  tgheluut  groot  ende  tghescal  5 
Die  niemare  liep  harentare  , 

Dat  der  Walewein  comen  ware. 

Die  coninc  Artur  trac  jeghen  herri  dan 

11070  Ter  sale  uut  met  meneghen  man. 

Vrouwen,  joncfrouwen  an  dander  side 
Trocken  [jeghen]  hem  uut  te  stride : 
Daer  brochten  minste  [ende]  meeste 
Ter  sale  boven  met  groter  feeste 

11075  Waleweine  ende  sine  scone  amie. 
Daer  was  grote  melodie 
Ghedreven.    So  iet  hebbe  vernomen 
So  was  tes  conincs  hove  comen 
Die  rike  coninc  Assentijn 

11080  Om  te  soukene  sijn  dochterkijn, 
Blide  was  hi,  als  bijt  verstoet, 
Dat  Walewein,  die  ridder  goet, 
Siere  dochter  hadde  ghewonnen. 
Hi  seide  hi  wilre  hem  wel  jonnen. 

11085  Ooc  seggic  ju  diere  ghelike, 
Dat  die  coninc  van  Hisike  , 
Roges,  sinen  sone  quam  scouwen. 
Hi  lovede  Gode  ende  onser  Vrouwen 
Dat  hine  hadt  brocht  te  dien. 

11090  Daer  mochtmen  grote  feeste  sien 
Den  heren  driven  in  allen  siden. 
Die  coninc  hilt  hof  ten  selven  tiden 
Dur  Waleweins  wille,  seghet  die  jeeste. 
Dertich  daghe  gheduurde  die  feeste. 

11095  Daer  vertelde  Walewein  al 

Den  coninc  sinen  oom  sijn  gheval , 
Ende  sinen  ramp  of  ander  side, 
Van  menighen  feilen,  swaren  stride. 

Ooc  verteldi  hem  al  bloot 
11100  Vanden  vos  dat  wonder  groot, 

Hoe  dat  hi  mensce  worden  was. 

Groot  wonder  hadde  die  coninc  das, 

Sulke  willen  segghen  hier 

Dat  Walewein,  die  ridder  fier, 
11105  Trouwede  Ysabele  die  scone, 

Ende  hi  selve  conincscrone 

Spien  na  des  conincs  Arturs  doot; 

Maer  in  gheloofs  clene  no  groot. 

In  wilre  nodan  niet  jeghen  lesen  , 
11110  Want  het  mochte  wel  waer  wesen. 

Roges,  die  coninc  van  Ilisike, 
\oer  te  lande  blidelike 
Met  sinen  sone ,  horic  ghewaghen , 
AIsi  niet  langher  wilden  daghen 

11115  Int  hof  metten  coninc  Arture. 
Meneghe  stont ,  meneghe  ure , 
Leet  eer  si  te  lande  quamen. 
Grote  blisap  al  te  samen 
Dreef  dat  volc  harentare 

11120  Vander  comste,  vander  niemare. 

Roges  stiefmoeder  quam  na  tgone 
Stappan  s  cnielende  vor  haren  sone  , 
Ende  bat  ghenade  den  jonchere, 
Ende  weende  utermaten  sere; 

11125  Ende  Roges,  bi  sijns  vaders  rade, 
Vergaf  hare  doe  haer  mesdade. 
Die  coninc  hadde  grote  bliscap  mede^ 
Want  hi  sinen  sone  dede 

Hebben  tote  vijftich  serjante  , 
11130  Ende  daertoe  goudine  bisante, 

Parde  ende  wapene  ende  ander  goet. 
Na  tsvader  doot,  alsic  ben  vroet, 
Yerstaerf  dat  rike  up  sinen  sone. 
Nu  moetic  keren  up  die  gone 
11135  Daer  ic  die  tale  of  liet  te  voren. 

Walewein  ,  die  edel  ridder  vercoren , 
Prosenteerde  ,  dat  wetic  wei  , 
Sinen  oom  dat  scaecspel , 
Bede  Yor  heren  ende  vor  vrouwen, 
11140  Dat  sijt  alle  mochten  scouwen. 
Ons  orcont  die  walsce  tale 
Dat  het  verlichte  alle  die  sale  , 

50  uterlijc  waest  ende  so  diere. 
Daer  gafmen  in  alre  maniere 

11145  Waleweine  prijs  ende  lof; 

51  seiden  dat  des  conincs  hof 
Verchiert  meer  was  van  hem  allene 
Danne  vanden  besten  tien  ghemene 
Die  behorden  ter  tafelronden. 

11150  Ic  sal  ju  corten  te  desen  stonden 

Dese  ystorie ,  mar  ic  segghe  u  hier , 
Dat  Estor  ,  die  ridder  fier  , 
Int  hof  was  ter  selver  stonde  ; 
Want  behorde  ter  tafelronden  , 

11155  Ende  Walewein,  die  ridder  goet. 
Die  hem  storten  dede  sijn  bloet, 
Daer  hi  jeglien  vacht  so  sere. 
Assentijn  die  grote  here 
Voer  te  lande  met  siere  dochter: 

11160  Hem  was  te  moede  vele  sochter 
Dan  te  voren ,  eer  hi  wiste 
Wie  Walewein  was  ,  die  bi  liste 
Siere  dochter  vriede  ende  minde  , 
Ende  soe  weder  hem  versinde. 

11165  Men  vint  ooc  ghescreven  in  hrieve 
Dat  Walewein  voer  met  sinen  lieve 
Te  landewart ,  daer  men  hem  dede 
Ere  ende  grote  werdichede. 
Niet  wel  en  wetic  die  waerhede  hier 

11170  Oft  hise  trouwede  die  ridder  fier; 
Maer  ic  wille  dese  saken 
Laten  ende  een  ende  maken. 


Pennine  die  dichte  desen  Louc, 
So  wiet  hort  mine  rouc , 

11175  Iline  was  niet  wel  bedocht, 

\^     Hine  had  de  jeeste  ten  ende  brocht. 
Pieter  Vostaert  maketse  vort , 
So  hi  best  mochte  ,  na  die  wort 
Die  hi  van  Penninghe  vant  bescreven ; 

11180  Het  dochtem  scade  waer  achter  bleven 
Die  jeeste;  maer  daert  ende  brect , 
Ic  wane  mens  lettel  ere  sprect 
Den  dichtre  :  ooc  verliest  hi  mede 
Bede  pine  ende  arbeide, 

11185  Dat  soe  niet  wert  es  ere  keerse. 

Omtrent  drie  ende  dertich  hondert  verse 
Heefter  Pieter  of  ghedicht, 
So  hi  vrayst  mochte  in  rime  slicht. 
Nu  bidt  hi  ju  allen  sere, 


ROMAN  VAN  WALEWEIN. 


11190  Dat  ghi  wilt  Gode  onsen  here 

Over  hem  bidden  ,  dat  hi  in  laetse 
Moete  hebben  ghedaen  sulke  prouaetse 
Met  penitentiën  ende  met  dogheden  , 
Dat  hi  tansicht  vul  van  \r^a^t^ 

11195  Bescouwen  moete  in  hemelrike  , 
Ende  ghi  alle  gader  dies  ghelike! 
Die  almachtighe  God  moet  ons  onnen! 

11198  Amen  segt  alle  die  redene  connen. 

Amen. 


Dese  bouc  was  ghescreven  int  jaer , 
Dat  segghic  ju  wel  vorwaer, 
Als  men  screef  M.CCC.  ende  L.  mede. 
God  gheve  ons  sinen  euweghen  vrede! 
Amen. 


I 


COLLATIE. 


COLLATIE. 


Ys.   16  wijsli,  so  groot. 

Ys.  228  lees  :  scone. 

19  ghenaden. 

237  scaden. 

SO  mesdaden. 

240  eren. 

48  lees:  veinstren  (1). 

259  Dat  gat  te  voren  w.  o, 

64  tscaecspel. 

272  swaerre  pinen  Lrocht. 

65  stapplen. 

280  Met  soude. 

68  8tene. 

287  Des  nacht. 

66  addie  die  c 

306  Gringoletten. 

94  talen. 

308  dicken. 

102  de  ghere. 

325  serp.  hi  w.  g. 

118  die  ghi. 

340  grote  gliere. 

133  die  u  gheb.    (Verg.  1319). 

367  Gringoletten. 

158  man  dar. 

414  Walew.  wel  wesen  d. 

161  dinc. 

468  scuren.    (Verg.  427). 

166  te  staden. 

476  lees:  sonden.  ' 

191  tscaecspel. 

480  sielen  tstaden. 

194  talen. 

486  pinen. 

204  tinne. 

535  tonneren. 

212  scaecspel. 

538  helpen. 

224  zaken. 

583  siilt. 

(1)  Een  paar  malen  is  in  den  tekst  de  grammuticale  fout  w/w^re  inge- 
slopen voor  vonstrcn  (zwvr.)  h.  v.  1168,  2049.  Eenige  bladen  hebben 
ook  verkeerdelijk  in  nom.  plur.  gonen  voor  gonc  ,  b,  v.  4182 ,  5304 , 
6198  ,  6337  ,  6606  ,  enz. 


374 


COLLATIE. 


,  605  Hi  lach. 

Vs.  1230 

es  mi  ongh. 

620  scaecspele. 

1235 

grote  ghere. 

635  lees :  scone. 

1255 

den  lachter. 

653  wonde. 

1273 

hoeden. 

770  die  scone. 

1284 

alle. 

773  Die. 

1303 

Mijns  halsb. 

788  v^dere. 

1305 

sorghen. 

807  zaken. 

1316 

cledde. 

820  pin  en. 

1337 

Gringoletten. 

837  kemenaden. 

1349 

primen. 

838  die  beraden. 

1350 

sonde. 

845  scone. 

1371 

Sijn  oghcn. 

859  kemenaden. 

1377 

cranken. 

860  ghenaden. 

1392 

roede. 

885  die. 

1419 

eren. 

890  Ende  saphier. 

1422 

Voren. 

903  waren. 

1491 

En. 

912  inglen. 

1493 

En. 

919  scueren. 

1507 

di  onthr. 

937  menigherande. 

1514 

Inne.    Lees:  Enne? 

950  ontsprac. 

1524 

ontfanct. 

965  side. 

1615 

die. 

966  men  brocht. 

1654 

Ontrouwen. 

978  tide. 

1693 

Ende  ont  die  poorte. 

1019  saken. 

1717 

wanen  du,    (Verg.  1775). 

1034  hevede. 

1720 

die. 

1037  stopen. 

1748 

talen. 

1040  gherechten. 

1852 

vresen. 

1060  joncfrouwen.  ' 

1860 

uren. 

1085  steden. 

1882 

scadon. 

1104  tafle. 

1887 

eren. 

1106  herder. 

1893 

wat  wat. 

1121  zaken. 

1913 

hulpen. 

1127  wonc. 

1921 

steden. 

1131  vander. 

1968 

hadden.    (Verg  2030), 

1135  scljncte  e.  m.  d.  ommeganc. 

1975 

overmoedicheden. 

1163  joye. 

1977 

tont. 

1166  lieden. 

2003 

eren. 

1168  Tscaecspel.    (Verg.  48), 

2036 

ghewouden. 

1168  lees:  veinstren. 

2038 

hulpen. 

1178  Die, 

2049 

lees  •  reinslrcn. 

1188  Dit  wiUic.    (Verg.  74). 

2053 

lieden. 

1328  pinen. 

2059 

onminnen. 

COLLATIE,  375 
Vs.2060  wi.  Vs.2685  ghewaeïde. 


2070  scilde. 

2696  groot. 

2103  haesticheden. 

2731  Die. 

2121  linde. 

2733  groot. 

2122  hulpen. 

2745  dene. 

2125  haesticheden. 

2757  ghenaden.  "^^ 

2127  ghelijc  ere  wilder  1. 

2781  ghie. 

2154  comsten. 

2786  nare. 

2187  Wille. 

2788  wesen. 

2200  voeren. 

2792  vervroye. 

2211  eren. 

2794  eren. 

2214  haesten. 

2832  rouwen. 

2219  Den  gene. 

2854  dicken. 

2226  wiven. 

2865  ellenden. 

2227  daden. 

2867  dicken. 

2244  sine. 

2876  milen. 

2347  hulpen. 

2934  pinen. 

2286  ghenaden. 

2950  of  het  mach 

2303  hulpen. 

2956  Die. 

2344  die. 

2961  eren. 

2354  -vele  eren. 

2978  garsoenen. 

2372  hare. 

2985  jou  selfs. 

2412  eren. 

3015  cnape  ende  was  vroet. 

2420  scaren. 

3021  die. 

2426  hulpen. 

3028  ghenaden. 

2429  hare. 

3031  trouwen. 

2431  zelve. 

3066  eren. 

2449  porssen. 

3073  scoonheden. 

2452  sorghen. 

3114  Gherechten. 

2459  sorghen. 

3116  steden. 

2468  ene. 

3117  eren. 

2499  so  dat  hi  in  w.  c.  u. 

3119  gherechte. 

2516  sciltknechten. 

3158  zielen. 

2543  side. 

3166  wisen. 

2557  trouwen. 

3179  steden. 

2559  die  coninginne. 

3213  hulpen. 

2563  ic  det  ghereet. 

3243  twe. 

2565  vrouwe. 

3263  ghenaden. 

2570  eren. 

3265  twee. 

2581  tafle. 

3288  den  gone. 

2644  kemenaden. 

3308  ghenaden. 

2662  ghenaden. 

3331  Men  sach. 

2685  zine. 

3358  groot. 

Vs.3371 

Va  4025  zielen 

3372 

4030  saken. 

3377 

trou  wf*ii « 

4039  lipllpn 

3388 

V  1  u  U.  W  O  • 

4040  7ip1p 

3424 

^Q/j^  nTAAfiPTC 
Z\/TttJ  JJlUCtlCXo. 

3448 

■^(irk^^  nipcn:3rlpfi 

3457 

n  A  p  f  1  p  n 

3464 

tWC  Dl,  1*  crG# 

40^9  fT^^enaf\pn 

3473 

4nfïn  TTipcsri  AfipTi 

3486 

lilTn 

4088  steden. 

3529 

lil  a  cplial<rn  Pn, 

4093  troiiwpn 

3533 

piïien» 

4097  Die  nam. 

3563 

Zeilden  • 

41  OS    tPT  7PVAT 

3611 

4133  Minnen. 

3647 

4173  mochten 

3650 

zire» 

4182  lees :  gone. 

3663 

Deslii, 

4213  Minen  gheselle. 

3711 

4221  onmacliten. 

3712 

r*  Tï  n  a  n  p  rï 

*X%/fJ^  IJCllloUCii» 

3710 

42fiQ   Inf  PTiflf  flarli 

3721 

iAyiP^*r/ïii  \v P 

1 U  11  \j±  1  O  H  l  *  • 

^PQ'y  rrliPnflflpTi 

3723 

4311  pinen» 

3782 

liie  hief. 

4313  ghenaden. 

3826 

sCcincIen* 

4314  mesdaden. 

3836 

4331  U  up  dese."^ 

3839 

VTAll  ÏVP 

3840 

4339  trouwen. 

3858 

4r^f^4  liprliprorlipn 

3876 

inoiiïieri  • 

4^'74  trmiwpTi 

3884 

UUl     UC  oL>l7ltC* 

dHRR  trniiwpn' 

rttïOV  IIUUWCU. 

3885 

4rt93  trnnvvpn 

3899 

sorglx6Ji  * 

4393  Ï5i  hevalne  ghespclc. 

3915 

rivicrc. 

4394  talen. 

3917 

4422  joncfrouwe  zire  varden. 

3921 

C  £1  ü  (1 G 11  • 

AAA1  linrPTi 

3934 

4461  droufheden. 

3935 

4512  kTipflitpn 

3941 

ghenaden. 

4515  zalen. 

3945 

zielen. 

4538  ghenaden. 

3948 

glienaden. 

4541  ghenaden. 

3956 

hellen. 

4566  ghenaden. 

3969 

zide. 

4568  ghenaden. 

4023 

gh en aden. 

4575  joncfrouwe. 

COLLATIE. 

Ys.4591  7.ide. 
4611  diere. 
4617  zide. 
4621  eren. 
4643  bedde. 
4658  Den  doden  r.  die. 
4660  alle. 
4666  joncfrouwe. 
4680  trouwen. 
4683  vaders. 
4707  rosside. 
4755  lees :  Ende  reet. 
4822  hellen. 
4825  quaetheden. 
4828  zide. 

4872  scaden  ofte  vromen. 

4877  entrouwen. 

4886  hebs  dacli. 

4907  sach  messe, 

4914  vrouvre. 

4926  caritaten. 

4933  vor  nem. 

4958  riviere. 

4979  raochte  wriven. 

5008  onneren, 

5033  saken. 

5037  ghenaden. 

5038  mesdaden. 
5058  ghenaden. 
5077  riviere. 

5106  saken. 

5107  hare  niesdaen. 
6123  Ghene. 

5124  ghenaden. 
5130  Ghringoletten. 
6148  Sine. 
6180  zide. 
5196  dicken. 
5238  ghenaden. 
5252  wanconnen. 
5261  ghenaden. 

5271  ghenaden. 

5272  mesdaden. 


Vs.5277  saken. 
5294  saken. 
5304  lees  :  gone. 
5364  houde.    (Verg.  5417). 
5379  eren. 
5381  comsten. 
5383  eren. 
5404  vromen. 
5458  zide. 
5475  ghenaden.  • 
5499  eren. 
5525  hulpen. 
5534  camere. 
5539  Die. 
5545  vresen. 
5555  eren. 
5577  ghenaden. 
5635  eren. 

5879  zide. 
5707  sine. 

5722  coninghinnen. 
5740  porte. 
5762  wisen. 
5769  saken. 
5792  vromen. 
5803  dicken. 
5817  steden. 
5828  ghenaden. 
5859  steden. 
5862  spraken. 

5880  baten. 
5935  daghen. 
5939  desen. 
5948  enden. 
5953  hellen. 
6957  trouwen. 
5958  rouwen. 
5978  hulpen. 
5992  porte. 
5999  te  staden. 
6006  in  staden. 

6017  seker  ende  ghewes  ende 
6043  riviere. 

s.6061  die. 
6106  porte. 
6111  dicken. 
6131  vromen. 
6150  eren. 

6156  Badic. 

6157  te  staden. 
6160  lees:  gone. 
6174  sidi. 

6176  lees :'  gone. 
6195  halsberghe. 
6198  lees:  gone. 

6203  porte. 

6204  onminnen. 
6214  allen. 

6216  riepen  si  alle  g. 

6220  dicken. 

6221  eren. 

6245  met  staden. 

6246  ghenaden. 

6255  ghenaden. 

6256  te  staden. 

6258  onminnen. 

6259  lees:  Die  gone. 
6264  genaden. 
6266  Soe  sw. 

6268  caritaten. 
6268  genaden. 

6270  kniven. 

6271  onminnen. 
6304  consten, 
6307  Die. 

6337  lees  :  Die  gone. 

6363  swaren. 

6367  porte. 

6380  porte. 

6393  dicken. 

6412  porte. 

6456  lees  :  gone. 

6460  moetewi, 

0472  vesten. 

6476  scaren. 

C477  beste. 


L    A    T    I  E. 

Vs.  6487  die  meniglie. 
6496  groten. 
6535  porte. 
6554  Alst. 
6580  porte. 
6585  handen. 
6597  porte. 
6599  saghene. 
6606  lees:  gone. 
6610  spade  die  sonne  sanc. 
6633  porssen. 
6638  hadden. 
6657  lees:  gone. 
6662  hebber. 
6665  Onsen, 
6668  brugghen. 
6686  ziele. 
6699  ongenadicheden. 
6706  porte. 
6709  staenden. 
6713  porte. 
6720  wilde  minnen. 
6731  den  maelgen. 
6743  side. 

6754  dicken. 

6755  alle  die  gone, 
6789  Doen  senden. 
6809  porte. 

6818  porte. 

6819  genaden. 
6825  in  der  r. 
6841  lieden. 
6855  te. 

6861  scaren. 

6862  porte. 
6867  porte. 
6873  hoeden. 
6878  wi. 
6884  manieren. 
6907  porte. 
6911  porte. 
6934  besten. 
6938  porte. 


COLLATIE. 

Vs.  6951  tonminnen.  Vs,  7432  trouwen. 


6965  dicken. 

7442  Dat  te  enen. 

6976  porte. 

7472  die. 

6990  porte. 

7473  soe  hare  morgen. 

7003  porte. 

7478  niène  mochte. 

7004  Ende  helpt. 

7493  ghenaden. 

7005  porte. 

7494  scaden. 

7006  onminnen. 

7501  sochten. 

7046  niet  wat  ic. 

7508  besten. 

7053  hulpen  —  allen. 

7546  waer  vaerdi. 

7086  ware  niet  min. 

7547  porte. 

7122  eren. 

7566  van  buten. 

7132  scoudre. 

7601  Onderwinden. 

7133  joncvrouwe. 

7632  besten. 

7135  saken. 

7642  mouden. 

7144  joncvronwe. 

7663  scaden. 

7146  dies  dies. 

7665  sonder  sale. 

7150  mine. 

7674  joncfrouwe. 

7170  lieden. 

7688  rouwe. 

7183  scaden. 

7694  bliscapen. 

7184  onghenaden. 

7706  joncfrowe. 

7185  Testen. 

7708  herte. 

7186  besten. 

7709  aermen. 

7192  dicken. 

7715  Daric. 

7199  ghenaden. 

7718  scaden. 

7200  laten  te  staden. 

7743  minnen. 

7211  tafle. 

7755  ende  vat. 

7222  mannen  cr. 

7759  ontluken. 

7228  desen. 

7768  hare  doch  mochte. 

7261  voeten. 

7776  handen. 

7284  slaghen. 

7779  minen. 

7300  vervaerdi. 

7783  pinen. 

7333  trouwen. 

7787  besten. 

7336  Dat  soe. 

7793  Mer  hem. 

7337  Daer  soe. 

7807  soete. 

7351  Ons  pr.  b.  s.  live. 

7820  Dien. 

7367  Ghevaren  —  side. 

7838  Ysabele  den  kerkere  sluten. 

7386  Dat  men. 

7845  alsi  die  dat  sake. 

7388  minnen. 

7854  Els. 

7391  sinne. 

7866  pinen. 

7419  zide. 

7867  Ghevet. 

7424  vrouwe. 

7920  joncfrouwene. 

7425  eren. 

7944  Ende  als  si  oec  sp. 

380  C    O    L  L 

Vs.  7945  minnen. 

7956  -waerlieit  siju. 
7962  dicken. 

7991  Hine  was  w.  f.  no  st. 
7995  W.  ende  die  f. 
7997  sachse  te  m.  st. 

7999  minnen. 

8000  dicken. 
8003  liep  hi  gher. 

8011  bi  subtijlheden  engiene. 
8013  groten. 
8026  trouwen. 
8044  tafle. 
8046  plaintheint. 

8054  minnen. 

8055  Custen  si  ende. 

8056  rouwen. 

8069  doen  int  h. 

8070  Menegen. 
8105  haesten. 

8125  alle. 

8126  tween  dinghen. 
8154  lieden. 

8159  Cresten  si. 

8165  fme. 

8168  live. 

8173  Nu  laet. 

8186  Sloughen  weder. 

8201  doe  toe. 

8261  dan  conroet. 

8262  Licterheden. 
8265  langen. 
8268  swerden. 
8289  mesvoersdene. 
8296  ghenaden. 

8373  Die. 

8374  joncfrouwe. 
8382  tese. 
8406  els. 

8412  porte. 
8437  haghedochten. 
8462  ende  ter. 
8468  Ysabele. 


A,  T    I  E. 

Vs.  8504  der  joncf. 
8509  porrede  van  d. 
8511  dat  joncf. 
8589  Jegbcn  tscaec. 
8602  bliscepen. 
8644  vermetelike. 
8647  segt  wat  dat  g.  w. 
8848  up  gheeft. 
8862  sneden. 
8671  eerste. 
8734  jolisen. 

8742  voren  ende  alsi  vern. 
8797  tafle. 

8827  sijn  verst. 

8828  badden. 

8851  wacb  armermen. 
8857  mi  in  a.  s. 
8862  barder. 
8889  saken. 
8894  die  noit. 

8939  Dat  salie.  3Ioetmen  lezen: 

Dat  sal  ic  nu  wr.  ? 
8951  den  ridder. 
8968  slaghen. 
8983  scanden. 
9004  joncfrouwe. 
9007  baraet. 
9084  pinen. 
9086  broeders. 
9100  couden. 
0103  onbaten. 
9110  die. 
9136  dicken. 
9141  siere. 
9143  garsoene. 
9146  verren, 
9178  joncfrouwe. 

9200  verren. 

9201  bet  hare. 
9214  ende  die. 
9271  Die  carker  d. 
9286  cornet. 

9297  middernachten. 


COLLATIE.  381 


9306  steden. 

Vs.  10026  hopen. 

9314  hevet  yemen  vonden. 

10048  daerbi  niet  kennen. 

9334  camere. 

10087  uren. 

9341  joncfrouwe. 

10110  staden. 

9417  dinghen. 

10243  wille  mede  vord. 

9470  wullic. 

10249  herberghen. 

9484  wilen. 

10254  vromen. 

9498  scepen. 

10256  Dat  stal. 

9509  Die. 

10284  claerheit. 

9510  redenen. 

10294  minnen. 

9518  rouwen.  ' 

10314  Dat   was   Walewein  die 

9525  landen. 

ridder  waert. 

9536  vramen. 

10315  veinstre. 

9542  ho  dat  si. 

10325  Dicken  —  ghenaden. 

9546  harden. 

10334  veinstre. 

9547  die. 

10345  Die. 

9554  tranen. 

10354  Dicken. 

9567  minen. 

10397  hadden. 

9576  eren. 

10398  Hi  soude  hem  m,  haesten. 

9604  salict. 

10407  Dicken. 

9619  bomen. 

10410  ende  diene  vinc. 

9656  Met  jonsten. 

10411  joncfrouwe. 

9692  dien. 

10426  langer. 

9708  rouwen. 

10444  binnen  mede. 

9714  duulde. 

10465  helmen. 

9728  hellen. 

10466  dwelmen. 

9739  diene  jagh. 

10467  öo  serech  duchtich. 

9757  Hadden. 

10516  wachtemen. 

9774  Ende. 

10525  slaghen. 

9778  minnen. 

10527  Niemene. 

9784  ghenaden. 

10530  vingeren. 

9793  yseren. 

10555  hertoghen. 

9804  porssen. 

10560  ponsoene. 

9809  dracht  te  samen. 

10661  samite  groot. 

9829  werden. 

10567  swaerden. 

9861  verdroucht. 

10581  Thulpen. 

9874  Ende. 

10583  lieden. 

9886  pinen. 

10584  te  staden. 

9902  manieren. 

10611  dichtichte. 

9945  desen. 

10627  meneghe  weese. 

9987  joncfrouwe. 

10649  ghenaden. 

9989  stoute. 

10654  tinne. 

10013  Dicken. 

10691  lieden. 

Ys.  10694  Of  craclii. 
10704  lieden. 
10748  pillen. 
10793  lieden. 
10805  Ondert. 
10819  Groten. 
10823  dicken. 
10825  zinnen. 
10846  ghenaden. 
10860  eren. 
10933  Die. 
10957  vorden. 
10959  bliscapen. 


Vs.  10971  tswaert  bi  hem  heret. 

10992  waerken. 

10993  claerheden. 
11006  claerheit. 
11046  eren. 
11070  zalen. 
11109  nudan. 
11123  ghenaden. 
11153  stonden. 

11171  wille  laten  dese  s. 
11174  Som  wiet. 
11180  waert. 
11*182  eren. 

